
Vyras juodais drabužiais bėgo per dykumą, šaulys 
sekė jam įkandin. 

Ta dykuma buvo visų dykumų apoteozė, milžiniška, 
besidriekianti, rodos, ištisus parsekus visomis kryptimis iki 
horizonto. Balta, akinanti, be vandens, tuščia, išskyrus hori- 
zonte mėlynuojančią kalnų grandinę ir nelabojo žoles, ku- 
rios nešė saldžius sapnus, košmarus, mirtį. Kelią žymėjo kur 
ne kur riogsantys antkapiniai akmenys, nes kadaise per šitą 
druskožemį vingiavo plentas, kuriuo riedėjo karietos. Pasau- 
lis pasikeitė. Pasaulis ištuštėjo. 

Šaulys žengė palengva, neskubėjo, bet ir kojų nevil- 
ko. Ant juosmens it išpurtusi dešra kabojo vandens maišas. 
Jis buvo beveik pilnas. Per daugelį metų šaulys toli pažengė 
khef srityje ir dabar buvo pasiekęs penktąjį lygį. Septinta- 
jame ar aštuntajame jis nebejaustų troškulio; stebėtų, kaip 
jo kūnas išskiria skysčius medicininiu tikslumu, sudrėkin- 
damas plyšelius ir tamsias ertmes tik tada, kai tai daryti 
pataria logika. Tačiau septintojo ar aštuntojo lygio jis dar 
nepasiekė. Tik penktąjį. Todėl dabar jautėsi ištroškęs, nors 
nenumaldomas poreikis gerti nekankino. Savaip tai buvo 
netgi malonu. Romantiška. 

Po vandens maišu kabojo gerai jo rankai pritaikyti 
ginklai. Ties tarpšakiu kryžiavosi du diržai. Alyva įmirkusių 
revolverio dėklų neįstengė išdeginti net ši stoiška saulė. 
Pistoletų rankenos buvo geltono, nagingai raižyto sandal- 
medžio. Užmauti ant žaliaminio diržo, pistoletai sunkiai ka- 
bojo ant jo klubų. Žalvario plokštelėmis puoštos šovinių 
movos tviskėjo saulėje. Oda tyliai girgždėjo. Patys ginklai 
tylėjo it žemė. Jie laistė kraują. Dykumos sterilume nebuvo 
jokio reikalo kelti triukšmą. 

Nuo lietaus bei dulkių šaulio apranga prarado spalvą. 

Jis ėjo atsilapojęs marškinius, žaliaminės odos dirželis 
karojo iš ranka pradurtų skylučių. Kelnės buvo siūtos iš 
šiurkščios medžiagos. 

Pasiekęs nežymią kopą (tik ne smėlio; ši dykuma - 
kieta kaip akmuo, net vakare pabundantis vėjas pakeldavo 
tik dulkes) keleivis jos užuovėjoje pamatė išsklaidytas 
lauželio liekanas. Nusileidus saulei tenai pirmiausia kris 
šešėlis. Tokie ženklai, dar sykį patvirtinantys, jog vyras juo- 
dais drabužiais yra žmonių padermės, visuomet pakeldavo 
jam nuotaiką. Nusvilusiame apsilaupiusiame veide pasirodė 
šypsena. Jis pritūpė. 

Žinoma, deginta nelabojo žolė. Tai vienintelis daiktas, 
kuris čia dega. Ta žolė dega lėtai, nestipria liepsna. Pa- 
kraščio gyventojai pasakojo, kad demonai išlieka net lieps- 
nose, todėl degindami ją niekuomet nežiūri į liepsną. Anot 
jų, demonai užhipnotizuoja, kviečia, kol galiausiai įtraukia 
žiūrėjusįjį ugnin. Kartais kvailys, išdrįsęs pažvelgti į 
liepsną, gali išvysti tave. 

Išdegusi žolė buvo sudėliota jau pažįstamu ideografi- 
niu ženklu ir sutrupėjo nespėjus paliesti ranka. Laužavietėje 
neliko nieko be apdegusio kiaulienos kąsnelio, kurį šaulys 
godžiai suvalgė. Ir taip visuomet. Jis seka vyrą juodais 
drabužiais per dykumą jau du mėnesius, vejasi begaliniais, 
klaikiai monotoniškais atpirkimo tyrais ir nerado nieko be 
higieniškai sterilių persekiojamojo žmogaus laužo ideo- 
gramų. Neaptiko jokios skardinės, butelio ar vandens gertu- 
vės (šaulys savo kelyje numetė jau keturis gyvatės išnaras 
primenančius maišus). 

Galbūt laužai yra pranešimas, rašomas po vieną raidę. 
Paimk parako. Arba: Galas arti. Gal net Pavalgyk pas Džo. 
Nesvarbu. Jis nesupranta tų ideogramų, jeigu tai ideogra- 
mos. O nuodėguliai šalti, kaip ir anksčiau. Šaulys jautė pri- 
artėjęs prie žmogaus, kurį seka, tik nežinojo kiek. Bet ir tai 
neturi reikšmės. Jis atsistojo ir nusipurtė dulkes. 

Kitokių pėdsakų nematyti; aštrus nelyginant skustuvas 
vėjas nupustė tuos, kurie galėjo likti. Jam dar nepavyko rasti 

savo persekiojamojo išmatų. Nieko. Tik tas atvėsusias 
laužavietes palei apleistą plenią ir negendantį tolimatį savo 
galvoje. 

Jis atsisėdo ir leido sau gurkštelti iš gertuvės. Tada 
nužvelgė dykumą, dirstelėjo saulėn, krypstančion į tolimąjį 
dangaus kvadrantą. Atsistojęs užsimovė pirštines ir ėmė 
rauti nelabojo žoles savo laužui, kurį sukrovė ant pirmo 
laužo liekanų. 

Tačiau skeltuvo ir titnago nepanaudojo, kol dieną 
priminė tik nuo žemės sklindantis karštis bei vakaruose 
nykstanti oranžinė linija. Jis kantriai žvelgė į pietus, kalnų 
pusėn, nesitikėdamas ir neturėdamas vilties įžiūrėti kylantį 
naujos laužavietės dūmų siūlą, tiesiog todėl, kad taip reikė- 
jo. Nepastebėjo nieko. Jis arti, tačiau arti reliatyviai. Ne 
tiek, kad įžiūrėtų dūmus prietemoje. 

Šaulys įskėlė žiežirbą sausoje žolėje ir palaikęs pavė- 
jui leido vėjui įpūsti ugnį. Dykumoje tas pūtė be paliovos. 

Virš galvos taip pat spingsojo nemirksinčios 
žvaigždės. Milijonai Saulių ir pasaulių. Stulbinantys 
žvaigždynai, šaltas pirmapradis švytėjimas. Jam bežiūrint 
violetinis dangus virto juodmedžiu. Nubrėžęs įspūdingą arką 
užgeso meteoras. Lėtai smilkstant žolei liepsna mėtė keis- 
tus šešėlius; ne ideogramas, bet tiesius kryžius, gąsdinančius 
savo tikrumu. Šaulys nekrovė laužo kaip nors ypatingai. Tas 
metodas bylojo apie juoda ir balta. Kalbėjo apie vyrą, kuris 
gali ištiesinti nevykusius paveikslus keistuose viešbučių 
kambariuose. Lėtai pleškėjo žolė, ir jos baltoje šerdyje šoko 
šmėklos. Šaulys jų nematė. Jis miegojo. Ugnis suvirino du 
laužo raštus - meną ir amatą. Vėjas dejavo. Retsykiais 
kaprizingas gūsis priversdavo dūmą apsisukti ir paliesti 
miegantįjį. Ta dūmų gija pažadindavo sapnus kaip maža 
smėlio kruopelė kad pagimdo austrėje perlą. Kartais šaulys 
sudejuodavo podraug su vėju. Žvaigždės klausėsi abejingai, 
kaip abejingai žvelgė į karus, nukryžiavimus, prisikėlimus. 
Tai šauliui buvo prie širdies. 


2 


Jis nusileido nuo paskutinės kalvos vedinas mulu, 
kurio nieko nereginčios akys buvo iššokusios nuo karščio. 
Paskutinį miestelį jis praėjo prieš tris savaites, nuo to laiko 
matė tik apleistą kelią bei pavienius dykumos pakraščio 
gyventojų kaimelius. Iš tų kaimų buvo belikusios tik apleis- 
tos pavienės sodybos, dažniausiai gyvenamos raupsuotųjų 
arba pamišėlių. Šauliui labiau patiko pamišėlių kompanija. 
Vienas padavė jam nerūdijančio plieno kompasą ir prigrasė 
perduoti jį Jėzui. Šaulys paėmė jį rūškanu veidu. Jeigu su- 
tiktų Jį, kompasas supainiotų pasaulio puses. Nors maža 
vilties. 

Paskutinę trobelę jis paliko prieš penkias dienas ir 
nebesitikėjo daugiau pamatyti, bet užlipęs ant erozijos iš- 
raustos kalvos pastebėjo įprastą nuožulnų velėnos stogą. 

Pastarosios šeimininkas, stebėtinai jaunas vyras susi- 
vėlusia ir kone juosmenį siekiančia ugninių plaukų ševeliūra 
fanatiškai atsidėjęs ravėjo siaurą kukurūzų rėžį. Mulas su- 
prunkštė, raudonplaukis akimirkai kilstelėjo žydras akis į 
šaulį. Po to pasveikino ranka ir vėl palinkęs prie lysvės metė 
per petį - kartu su netyčia išrautu kukurūzu. Plaukai plaik- 
stėsi vėjyje, kuris, nieko neužstojamas, traukė tiesiai iš dy- 
kumos. 

Šaulys iš Iėto nusileido nuo kalnelio, vedinas vandens 
maišais apkrautu mulu. Stabtelėjo prie vargano laukelio, 
gurkštelėjo vandens bumnai sudrėkinti ir nusispjovė į neder- 
lingą dirvą. 

- Teklesti tavo derlius. 

- Klestėk ir tu, - atsakė atsiskyrėlis ir išsitiesė. Nugara 
sutraškėjo. Žmogus be baimės nužvelgė šaulį. Veido plote- 
lis, neapaugęs plaukais, atrodė nepaliestas puvinio, o 
žvilgsnis, kad ir kiek laukinis, nebuvo bepročio. 

- Be kukurūzų ir pupų nieko neturiu, - tarė jis. - 
Kukurūzai už dyką, bet už pupas turėsi ką nors pametėti. Jų 
retkarčiais atgabena vienas žmogus. Ilgai čia neužsibūna, - 

Raudonplaukis nusijuokė. - Bijo dvasių. 

- Tikriausiai mano, kad tu esi vienas iš jų. 

- Ko gero. 

Jie valandėlę tylėdami žiūrėjo vienas į kitą. 

Šeimininkas ištiesė ranką: 

- Mano vardas Braunas. 

Šaulys paspaudė ją. Tada ant velėna dengto stogo 
kraigo sukrankė varnas. Gyventojas mostelėjo ranka jo link: 

- Ten Zoltanas. 

Išgirdęs savo vardą varnas vėl sukrankė ir atplasnojo 
pas Brauną. Nutūpęs ant jo galvos suleido nagus į gaurus. 

- Ištratinsiu tave ir arklį, kuriuo atjojai, - žvaliai 
sukranksėjo paukštis. 

Šaulys draugiškai linktelėjo. 

- Pupos pupelės - mano dūdelės, - pagautas įkvėpimo 
padeklamavo varnas. - Kremti daugiau, puti ilgiau! 

- Tu to išmokei? 

- Atrodo, nieko daugiau mokytis jis nelinkęs, - atsakė 
Braunas. - Bandžiau išmokyti jį “Tėve mūsų". - Jo žvilgsnis 
nukrypo už trobelės, į smėlėtą plynę. - Tikriausiai čia ne 
“Tėve mūsų" kraštas. Tu - šaulys. Tiesa? 

- Taip. - Jis pasilenkęs nuėmė savo daiktus. Zoltanas 
pakilo nuo Brauno galvos ir nutūpė ant šaulio peties. 

- Vejiesi tą kitą, a? 

- Taip. - Lūpos ištarė neišvengiamą klausimą: - Ar 
seniai jis praėjo? 

Braunas patraukė pečiais. 

- Nežinau. Laikas čia krečia kvailystes. Prieš daugiau 
nei dvi savaites. Mažiau nei du mėnesius. Po jo buvo pora 
kartų atvažiavęs žmogus su pupelėmis. Sakyčiau, prieš 
šešias savaites. O gal ir klystu. 

- Kremti daugiau, puti ilgiau, - pakartojo Zoltanas. 

- Ar jis užsuko? - paklausė šaulys. 

Braunas linktelėjo: 

- Jis liko vakarienės, tikriausiai ir tu liksi. Prastūmėm 
vakarą. 

Šaulys atsistojo, paukštis kranksėdamas nulėkė ant 

stogo. 

- Apie ką jis kalbėjo? 

Brauno antakiai pakilo. 

- Nieko tokio. Klausė, ar čia kada nors lyja, kada čia 
atsikėliau ir ar palaidojau savo žmoną. Daugiausia kalbėjau 
aš, o tai man nebūdinga. - Atsiskyrėlis nutilo, liko tik vėjo 
ošimas. - Jis raganius, ar ne? | 

- Taip. 

Braunas iš lėto linktelėjo. 

- Taip ir maniau. O tu? 

- Aš paprastas žmogus. 

- Tu jo niekad nepagausi. 

- Pagausiu. 

Jie pažvelgė vienas į kitą, pajutę vienas kitam draugiš- 
kumą; paribio gyventojas žvelgė į perdžiūvusį lauką, šaulys 
- į plynę, toliau virstančią dykuma. Jis siektelėjo savo skel- 
tuvo. 

- Štai. - Braunas išsitraukė degtuką sieros galvute ir 
brūkštelėjo į purviną nagą. Šaulys prikišo cigaretės galiuką 
prie ugnies ir patraukė. 

- Ačiū. 

- Norėsi pripildyti savo odas, - susigriebė šeimininkas 
sukdamasis. - Šaltinis po pastoge už namo. Einu ruošti pie- 
tų. 

Šaulys atsargiai peržengė kukurūzų eiles, pasuko už 
trobelės. Šaltinis tryško rankomis iškasto ir akmenimis 
sutvirtinto šulinio dugne. Priėjęs prie netvirtų kopėtėlių šau- 
lys suprato, jog tai mažiausiai dvejų metų darbas: iškasti 
žemes, suvilkti akmenis, iškloti jais netvirtas sienas. 
Vanduo buvo skaidrus, tik sunkėsi lėtai, todėl ilgai užtruko 
pripildyti gertuves. Kai antra buvo artipilnė, ant šulinio ren- 
tinio nutūpė Zoltanas. 

- Ištratinsiu tave ir arklį, kuriuo atjojai, - pasisiūlė jis. 

Šaulys sunerimęs pakėlė galvą. Šulinys maždaug pen- 
kiolikos pėdų gylio: Braunas lengvai galėjo suknežinti ak- 
meniu galvą ir pavogti viską, ką jis turi. Pamišėlis ar raup- 
suotasis to nedarytų, bet Braunas ne iš jų. Tačiau šio šulinio 

savininkas jam patiko, todėl nuvijęs nerimą jis ėmė semti 
toliau. Kas bus, tas. 

Kai jis nulipo laipteliais į bakūžę (ji buvo įrengta be- 
veik po žeme, kad išlaikytų kuo daugiau nakties vėsos), 
Braunas mentele vartė burbuoles mažame židinyje. Dvi ap- 
trupėjusios lėkštės buvo padėtos žemės spalvos staltiesės 
galuose. Virš ugnies kabančiame katilėlyje užkunkuliavo 
vanduo pupelėms. 

- Ir už vandenį sumokėsiu. 

Braunas nepakėlė akių. 

- Vanduo - Dievo dovana. O pupelių atgabena papa 
Dokas. 

Šaulys nusijuokęs atsisėdo nugara į grubiai drėbtą 
sieną, sunėrė ant krūtinės rankas ir užsimerkė. Netrukus 
nosį pakuteno skrundančių kukurūzų kvapas. Subarškėjo į 
vandenį beriamos pupelės. Retsykiais ant stogo pasigirsdavo 
nekantrus Zoltano tak-tak-tak. Jis jautėsi pavargęs. Iš Tulo, 
paskutinio kaimo, jis ėjo kasdien po šešiolika ar net aštuo- 
niolika valandų. O pastarąsias dvylika dienų mynė pėsčias; 
mulo valandos buvo suskaičiuotos. 

Tak-tak-tak. 

Prieš dvi savaites, sakė Braunas, o gal prieš šešias. 
Nesvarbu. Tule buvo kalendorių, o vyrą juodais drabužiais 
žmonės prisiminė todėl, kad tas išgydė senį. Eilinį senį, 
mirštantį nuo žolės. Trisdešimt penkerių metų senį. Jeigu 
Braunas neklysta, nuo to laiko apie vyrą juodais drabužiais 
niekas negirdėjo. Toliau laukia dykuma. Ten - tikrų tikriau- 
sias pragaras. 

Tak-tak-tak. 

.„„Paskolink man savo sparnus, paukšti. Aš ištiesiu 
juos ir nusklęsiu oro srovėmis. 

Jis užmigo. 

Braunas pažadino šaulį po penkių valandų. Buvo tam- 
su. Tik dulsvai švietė židinio žarijos. 

- Tavo mulas nugaišo, - pranešė Braunas. - Pietūs 
paruošti. 

- Kaip? 

Braunas patraukė pečiais. 

- Kepti ir virti, kaip dar? Išrankus? 

- Ne, klausiu apie mulą. 

- Tiesiog patiesė kojas. Atrodo, senas buvo gyvulys. 
- Ir nė kiek neapgailestaudamas pridūrė: - Zoltanas išlesė 
jam akis. 

- O. - To ir reikėjo tikėtis. - Gerai. 

Susėdus ant paklodės, kuri atstojo stalą, Braunas vėl 
jį nustebino sukalbėdamas maldelę: Lietaus, sveikatos, dva- 
sios erdvės. 

- Ar tiki pomirtiniu gyvenimu? - parūpo šauliui, kai 
šeimininkas įrito tris keptas kukurūzų burbuoles į jo lėkštę. 

Braunas linktelėjo: 

- Manau, jog čia ir yra pomirtinis gyvenimas. 

Pupelės priminė kulkas, kukurūzai galėjo dantis atši- 
pinti. Lauke žemose pakraigėse ūkavo stiprėjantis vėjas. 
Vyras valgė spėriai, godžiai, užgerdamas keturiais kaušais 
vandens. Per vidurį pietų į duris sutratėjo automatas, Brau- 
nas pakilo įleisti Zoltano. Paukštis perskrido kambarį ir 
niūrus įsibruko į kampą. 

- Mano dūdelės, - burbtelėjo jis. 

Po pietų šaulys pasiūlė tabako. 

„Dabar. Dabar atėjo eilė klausimams. 

Bet Braunas nieko neklausinėjo. Tik rūkė ir stebėjo 
gęstančias žarijas. Trobelėje pasidarė kur kas vėsiau. 

- Neleisk mūsų gundyti, - apokalipsiškai ištarė Zolta- 
nas. 

Šaulys pašoko it pašautas. Staiga jį apėmė tikrumas, 
jog visa tai tik iliuzija (ne sapnas, ne, - apžavai), kad vyras 
juodais drabužiais užleido kerus ir nori kažką pranešti jam 
beprotiškai buku, simboliškų būdu. 

- Ar kada lankeisi Tule? - staiga paklausė jis. 

Braunas linktelėjo. 

- Prieš atvykdamas čia. Dar kartą keliavau parduoti 
ten kukurūzus. Tais metais lijo. Kokias penkiolika minučių. 
Žemė tarsi prasivėrė ir viską prarijo. Po valandos bolavo 
perdžiūvusi kaip visada. Bet augalai - Viešpatie! Galėjai 
pamatyti, kaip jie auga. Tai ne blogiausia. Blogiau, jog galė- 
jai girdėti, lyg lietus juos nugirdė. Garsas nelinksmas. Jie 
tarytum dūsavo ir aimanavo iš žemės. - Braunas nutilo. - 
Man tiek nereikėjo, todėl dalį pardaviau. Papa Dokas siūlėsi 
man juos parduoti, bet būtų apmovęs. Todėl keliavau pats. 

- Tau nepatiko tas miestelis? 

- Ne. 

- Manęs ten vos nenužudė, - nelauktai pasakė šaulys. 

- Kodėl gi? 

- Aš užmušiau žmogų, paliestą Dievo, - paaiškino 
šaulys. - Tik ten buvo ne Dievas. Vyras juodais drabužiais. 

- Jis paspendė tau spąstus. 

- Taip. 

Jie žvelgė vienas į kitą pro šešėlius. 

„Dabar pasipils klausimai. 

Bet Braunas neturėjo ką pasakyti. Surūkė cigaretę 
beveik iki galo, bet kai šaulys paplekšnojo per savo maišelį, 
šeimininkas papurtė galvą. 

Zoltanas neramiai pasimuistė, regis norėdamas kažką 
pasakyti, tačiau apsigalvojo. 

- Ar nori, kad apie jį papasakočiau? - paklausė šaulys. 

- Žinoma. 

Šaulys ėmė galvoti, nuo ko pradėjus, bet tinkamo 
žodžio nerado. 

- Turiu nusunkti bulves, - pareiškė jis. 

Braunas linktelėjo. 

- Tai nuo vandens. Į kukurūzus, gerai? 

- Aišku. 

Jis užlipo laipteliais į tamsią naktį. Ištaškytos kaip 
pakliuvo danguje tviskėjo žvaigždės. Tolydžio pulsavo vė- 
jas. Šlapimo srovė ištryško virš perdžiūvusio lauko. Vyras 

juodais drabužiais atvedė jį čia. Braunas net gali būti jis 
pats. Gali būti... 

Jis pasistengė apie tai negalvoti. Vienintelė nenumaty- 
ta aplinkybė, su kuria jis nemokėjo susidoroti, tai jo paties 
beprotystė. Šaulys grįžo trobelėn. 

- Jau nusprendei, ar aš esu kerų dalis? - linksmai pa- 
klausė Braunas. 

Šaulys sutrikęs stabtelėjo ant laiptų. Paskui lėtai nuli- 
po ir atsisėdo. 

- Pradėjau pasakoti apie Tulą. 

- Jis auga? 

- Jis miręs, - atsakė šaulys, ir žodžiai pakibo ore. 

Braunas palingavo galva. 

- Tai dykuma. Man atrodo, jog galiausiai ji viską 
uždusins. Ar žinai, jog kadaise per dykumą ėjo ekipažų ke- 
lias? 

Šaulys užmerkė akis. Mintys vertėsi kulvirsčiais. 

- Tu mane apsvaiginai, - kimiai ištarė jis. 

- Ne. Aš nepadariau nieko. 

Šaulys vangiai praplėšė akis. 

- Nepasijusi geriau, kol aš nepaprašysiu, - tarė Brau- 
nas. - Todėl prašau. Ar papasakosi man apie Tulą? 

Šaulys dvejodamas prasižiojo ir pats nustebo, kaip 
lengva kalbėti. Atskiros pasakojimo nuotrupos ėmė lietis 
monotoniška išpažintimi. Svaigulys išsisklaidė, jis pajuto 
neįprastą jaudulį. Kalbėjo iki gilios nakties. Raudonplaukis 
nepertraukinėjo. Paukštis taip pat klausėsi tylėdamas. 

Mulą jis įsigijo Praistaune, o kai pasiekė Tulą, gyvu- 
lys dar žengė žvaliai. Saulė jau valanda kaip buvo nusilei- 
dusi, bet šaulys keliavo vadovaudamasis miesto žiburiais, 
vėliau - neįtikėtinai švariais džiazo maniera atliekamo “Hey 
Jude" garsais. Priemiesčius pasiekęs kelias išplatėjo. 

Miškai seniai pasiliko užpakalyje. Juos pakeitė 
monotoniškos lygumos: bekraščiai motiejukais bei 

žemaūgiais krūmais apaugę laukai, lūšnos, apleisti namai, 
aptverti tinklo tvoromis, tamsūs rūmai, kuriuose šlaistosi 
pamėklės, iškrypusios trobos, iš kurių išsikėlė ar buvo 
iškraustyti žmonės, viena kita gyvenama pašiūrė, kurią tam- 
soje išdavė šviečiantis žibintas, o dieną - laukuose tyliai 
besikrapštantys žmogeliai. Pagrindinis maistas čia buvo 
kukurūzai, kai kur augo pupos ar žirneliai. Tai vienur, tai 
kitur tarp nudrožtų alksnio kuolų spoksojo perkarusi karvė. 
Keturis sykius jį pralenkė karietos: du kartus iš priekio, du 
- pasivijusios. Beveik tuščios, kai lenkdavo jį su mulu, pi!- 
nesnės, kai traukdavo šiaurės miškų pusėn. 

Kraštas buvo bjaurus. Per tą laiką, kai jis paliko 
Praistauną, du kartus nulijo, tiesa, nenorom. Net motiejukai 
čia buvo išgeltę ir nelinksmi. Šlykštus kraštas. Jis nerado 
jokių vyro juodais drabužiais pėdsakų. Tikriausiai jis 
važiavo karieta. 

Kelias darė linkį, prieš jį šaulys sustabdė mulą ir 
pažvelgė į Tulą. Miestelis įsikūrė apvalaus kaip dubuo klo- 
nio dugne, todėl priminė menkavertį akmenį pigiais aptai- 
sais. Jame degė keli žibintai, daugiausiai netoli tos vietos, 
iš kur sklido muzika. Miestelis turėjo keturias gatves, trys iš 
jų kirto karietų kelią, svarbiausią arteriją. Tikriausiai prie 
jos ras kokį restoraną. Vargu, bet gali būti. Jis paragino 
mulą. 

Šalikelėje namų daugėjo, nors dauguma buvo apleis- 
ti. Šaulys prajojo mažutes kapinaites, kur antkapines 
plokštes slėgė vijoklių kupros, dusino nelabojo žolės. Už 
kokių penkių šimtų pėdų jis pamatė aptriušusį ženklą, kuris 
skelbė: TULAS. 

Dažai taip išblukę, kad sunku perskaityti. Tolėliau 
stovėjo dar vienas, bet atvykėliui nepavyko jo perskaityti. 

Kai šaulys įžengė į miestelį, kvailių choras apduju- 
siais balsais plėšė paskutinę “Hey Jude“ eilutę: “Naa-naa- 
-naa naa-naa-naa... hey, Jude..." Daina be gyvybės it vėjo 
ūkavimas drevėtame medyje. Tik proziškas pianino maigy- 
mas nuginė abejonę, ar tik nebus vyras juodais drabužiais 
apgyvendinęs šią vietą vaiduokliais. Šaulys šyptelėjo apie 

tai pagalvojęs. 

Gatvėse sutiko žmonių, nors nedaug. Plačiomis juodo- 
mis kelnėmis ir tokios pat spalvos palaidinėmis vilkinčios 
trys moterys praėjo kitu šaligatviu, nevarstydamos jo smal- 
siais žvilgsniais. Jų veidai tartum plaukė virš beveik 
neregimų kūnų kaip balionai su akimis. Nuo parduotuvės 
užkaltais langais laiptų jį stebėjo liūdnas vyriškis, 
užsimaukšlinęs šiaudinę skrybėlę. Sustojo ir akimis nulydė- 
jo liesas siuvėjas su vėlyvu savo klientu. Kad geriau 
įsižiūrėtų, pasišvietė lange lempa. Šaulys linktelėjo pasisvei- 
kindamas. Nei siuvėjas, nei jo klientas neatsakė. Jis jautė 
sunkius jų žvilgsnius ant savo pistoletų dėklų. Kitame 
kvartale gatvę kirto kokių trylikos metų vaikinukas su mer- 
gina, nežymiai stabtelėję. Jų batai kėlė dulkes. Mieste degė 
keli žibintai, tik jų stiklas buvo aprūkęs alyva. Kiti buvo 
išdaužyti. Netoliese šaulys rado geresnius laikus menančias 
arklides. Trys tylūs berniukai, susispietę aplinkui žaidimo 
marmuro rutuliukais žiedą, prie pražiotos daržinės burnos 
traukė cigaretes, susuktas į burbuolės apvalkalą. Kieme kri- 
to milžiniški jų šešėliai. 

Šaulys nuvedė mulą pro juos ir apsižvalgė tamsioje 
daržinėje. Blausioje, šokinėjančioje lempos šviesoje ištįsęs 
senis su kombinezonu šakėmis krovė į kaugę motiejukų 
šieną. 

- Sveiki! - pašaukė atvykėlis. 

Šakės sustingo, šeimininkas bailiai grįžtelėjo. 

- Sveikas pats! 

- Atvedžiau mulą. 

- Tau gerai. 

Šaulys pametėjo sunkų, nelygų aukso gabaliuką į prie- 
temą. Jis nusirito senomis grindimis ir žybtelėjo. 

Prižiūrėtojas priėjo, pasilenkė ir pakėlęs jį išsišiepė 
šauliui. Jo žvilgsnis užkliuvo už diržų su ginklais. Rūškanai 
linktelėjęs paklausė: 

- Kuriam laikui jį paliksite? 

- Nakčiai. Gal dviems. Arba ilgiau. 

- Neturiu kaip atiduoti grąžos už auksą. 

- Man nereikia grąžos. 

- Kruvini pinigai, - burbtelėjo šeimininkas. 

- Ką? 

- Nieko. - Senis paėmė mulą už pavadžio ir nusivedė 
vidun. 

- Nutrink jį! - paprašė šaulys. Senis neatsigręžė. 

Atvykėlis priėjo prie žaidžiančių berniukų. Būrelis 
įdėmiai sekė visą sandėrį. 

- Kaip sekasi? - draugiškai užklausė šaulys. 

Tyla. 

- Jūs, vaikinai, vietiniai? 

Tyla. 

Vienas berniukas ištraukė iš burnos kreivą cigaretę, 
stvėrė “katės akies" rutuliuką ir paleido į ratą. Jis kliudė 
pagrindinį ir išmušė jį iš rato. Pakėlęs “katės akį" vaikis vėl 
prisitaikė mesti. 

- Kur šio miestelio restoranas? - pasiteiravo šaulys. 

Vienas, jauniausias, vaikas pakėlė akis. Bumos kampe 
pūpsojo milžiniškas šašas, bet akys dar nebuvo praradusios 
nuoširdumo. Jis žvelgė su tokia paslėpta nuostaba, kad 
atvykėlį sujaudino ir išgąsdino. 

- Mėsainį gausite pas Šebą. 

- Kur groja pianinas? 

Berniukas linktelėjo nepraverdamas lūpų. Jo draugų 
žvilgsniai pasidarė bjaurūs, priešiški. 

Šaulys palietė skrybėlės brylių. 

- Dėkui. Malonu žinoti, jog šiame mieste yra protingų, 
kurie moka šnekėti. 

Praėjęs pro vaikus jis nužingsniavo šaligatviu į Šebo 
užeigą, girdėdamas paniekinantį vieno iš tylėjusių vaikigalių 
balsą: “Žoliaėdis! Ar seniai dulkini savo seserį, Čarli? 
Žoliaėdis!" 

Prieš užeigą, iš abiejų pusių ir virš suveriamų durų 
degė žibalinės lempos. “Hey Jude" choras nutilo, pianistas 
barškino kažkokią seną baladę. Jam pritarė tylūs balsai. 
Šaulys valandėlę pastovėjo prie durų. Pjuvenomis pabarsty- 
tos grindys, spjaudyklės prie kreivakojų stalų. Baras - len- 

ta ant ožių. Kreivojančiame veidrodyje atsispindėjo pianis- 
tas, kurio nugara buvo neišvengiamai sulinkusi. Pianino 
priekis buvo nuimtas, kad galėtum matyti, kaip kaukši me- 
diniai plaktukėliai. Prie baro sukiojosi moteris šiaudų spal- 
vos plaukais ir purvina mėlyna suknele. Vieną petnešėlę 
prilaikė žiogelis. Baro gale sėdėjo kokie šeši miestelėnai, 
siurbčiojo, žaidė “Stebėk mane". Kitas pustuzinis stoviniavo 
aplinkui pianiną. Keturi ar penki lankytojai sėdėjo prie baro. 
Prie durų ant stalo gulėjo nuvirtęs senis žilų plaukų kaltūnu. 
Šaulys įėjo į smuklę. 

Galvos atsisuko į jį ir jo ginklus. Akimirksnį stojo 
mirtina tyla, tik išsiblaškęs pianistas toliau bėgiojo pirštais 
po klaviatūrą. Tada moteris prie baro ėmė valyti pašluoste, 
ir viskas stojo į vėžes. 

- Stebėk mane, - tarė žaidėjas kampe ir prie trijų 
širdžių padėjo keturis pikus, likdamas tuščiomis rankomis. 
Turėjęs širdį nusikeikė, padavė pastatytą sumą ir padalino iš 
naujo. 

Šaulys priėjo prie baro. 

- Mėsainių turite? - paklausė moters. 

- Žinoma. - Ji dirstelėjo jam į akis. Pradėjusi čia dirbti 
ji galėjo būti gana graži, bet dabar veidas atrodė išpurtęs, 
kaktoje rangėsi randas. Moteris buvo gausiai jį užpudravusi, 
bet pudra ne slėpė, o dar labiau paryškino trūkumą. - Bet jie 
brangūs. 

- Jau žinau. Duokite man tris mėsainius ir alaus. 

Vėl tas nežymus balsų pasikeitimas. Trys mėsainiai. 
Burnos pritekėjo seilių. Trys mėsainiai. | 

- Kainuos penkis dolerius. Kartu su alumi. 

Šaulys padėjo aukso grynuoliuką ant baro. 

Į jį nukrypo visų lankytojų akys. 

Už baro stovėjo nuvargęs aprūkęs grilis su anglimis. 
Moteris pranyko mažame kambarėlyje ir grįžo su mėsa ant 
popieriaus. Paėmė tris kotletukus ir uždėjo kepti. Kvapas 
varė iš proto. Šaulys stovėjo abejingai, jausdamas, kaip 
trūkinėja pianino melodija, sulėtėja kortų žaidimas, akies 
kampeliu pastebėdamas kreivus prie baro sėdinčių mies- 

telėnų žvilgsnius. 

Vyras beveik spėjo išsitiesti, kai šaulys pastebėjo jį 
veidrodyje. Tas vyras buvo beveik visiškai nuplikęs, ranka 
gniaužė milžiniško medžioklinio peilio, užkišto už diržo, 
rankeną. 

- Sėskis, - tyliai ištarė šaulys. 

Vyras sustojo. Viršutinė lūpa nevalingai pakilo kaip 
šuns, įsiviešpatavo tyla. Po valandėlės jis grįžo prie savo 
stalo, ir atmosfera vėl pasikeitė. 

Šaulys gavo alaus įskilusiame bokale. 

- Neturiu grąžos už auksą, - grubiai pareiškė moteris. 

- Tr nesitikėjau. 

Ji piktai linktelėjo, lyg šitas dosnus gestas būtų 
įžeidęs. Auksą ji paėmė, ir netrukus ant murzinos lėkštės 
raudonais pakraščiais pasirodė mėsainiai. 

- Druskos turite? 

Moteris ištraukė ją iš po baro. 

- Duonos? 

- Ne. - Aišku, ji melavo, bet šaulys nenorėjo spirti. 
Plikis spoksojo į jį cianozinėmis akimis, gniaužydamas paši- 
nuotą stalo kraštą. Jo šnervės kilnojosi. 

Šaulys ėmė ramiai valgyti: kone švelniai gnybo mėsą 
ir šakute kišo į burną, stengdamasis negalvoti, ko gali būti 
primaišyta į faršą. 

Kai likus keliems kąsniams jis norėjo paprašyti dar 
alaus bei susisukti suktinukę, ant peties nusileido kažkieno 
ranka. 

Staiga jis vėl pajuto, jog baras vėl apmirė, ore tvyro- 
jo tiršta įtampa. Jis atsigręžė į vyrą, kuris miegojo jam 
įžengus čia. Veidas prieš akis buvo kraupus. Dusino nelabo- 
jo žolės tvaikas. Akys pasmerktojo, žibančios akys to, kuris 
žiūri, bet nemato, akys, nukreiptos į nevaldomų, palaidų 
sapnų, ištrauktų iš dvokiančių pasąmonės pelkių, pragarą. 

Moteris už baro tyliai sudejavo. 

Suskirdusios lūpos prasiskyrė, apnuogindamos 
žalėsiais apaugusius dantis, ir šaulys pagalvojo: Jis net 
neberūko. Jis kramto. Jis tikrai kramto žolę. 

Po to sekė kita mintis: Jis negyvėlis. Jis turėjo mirti 
prieš metus. 

Jai ant kulnų lipo trečia: Vyras juodais drabužiais. 

Jie žiūrėjo vienas į kitą - šaulys ir vyras, peržengęs 
sveikos nuovokos ribą. 

Kai nepažįstamasis prasižiojo, šaulys nustėro išgirdęs 
Aukštąją Kalbą: 

- Auksas už paslaugą, šauly. Vieną gabaliuką, a? Kad 
sektųs... 

Aukštoji Kalba. Vieną akimirką jo protas atsisakė ją 
suprasti. Eina metai... ką ten - amžiai, tūkstantmečiai, kai 
niekas nebešneka Aukštąja Kalba. Jis paskutinis, paskutinis 
šaulys. Kiti... 

Nustėręs jis ištraukė iš palaidinės kišenės aukso 
plokštelę. Sutrūkinėjusi, apdraskyta ranka sugriebė ją, pa- 
kėlė prieš blausią žibalinių lempų šviesą. Grubi moneta 
metė auksinį, rausvą, kraujo spalvos atspindį. 

- Aaaaaaa... - Nepakartojamas pasitenkinimo garsas. 
Senis nerangiai apsisuko ir ėmė sliūkinti prie savo stalo, 
laikydamas pinigą prie akių, sukiodamas jį, blykčiodamas 
juo. 

Užeiga ėmė spėriai tuštėti, suveriami durų spamai be 
paliovos sūpavosi pirmyn atgal. Pianistas su trenksmu 
nuleido instrumento dangtį ir pasekė kitų pavyzdžiu komiš- 
kais dideliais žingsniais. 

- Šebai! - jam pavymui suriko moteris. Jos balsas 
buvo podraug bailus ir vaidingas. - Šebai, grįžk, girdi? Po 
velnių! 

Tačiau senis pasiekė savo stalą. Pasuko aukso pinigą 
ant jo ir įsmeigė buką susižavėjusį žvilgsnį. Pasukęs antrą, 
trečią kartą jis užsimerkė. Nespėjus monetai sustoti ketvirtą 
kartą, gyvas lavonas padėjo galvą ant stalo. 

- Na, va, - įnirtusi sušnypštė ji. - Sugadinote man 
vakarą. Patenkintas? 

- Jie grįš, - nuramino šaulys. 

- Šiąnakt jie nepasirodys. 

- Kas jis toks? - parodė jis į nelabojo žolės kramtytoją. 


- Eik... - Moteris baigė pasiūlymą neįmanomo mastur- 
bacijos veiksmo gestu. 

- Privalau sužinoti, - ramiai tarė šaulys. - Jis... 

- Jis kalbėjo su tavimi nesuprantama kalba, - pasakė 
šiaudaplaukė. - Nortas gyvenime nėra taip kalbėjęs. 

- Aš ieškau vieno žmogaus. Turėtumėt jį žinoti. 

Moteris žvelgė į jį pamiršusi pyktį. Jį pakeitė susi- 
domėjimas, po to jos akyse pasirodė pažįstamas drėgnas 
blizgesys. Palaikė smuklė mąsliai sau girgždėjo. Tolumoje 
aršiai sulojo šuva. Šaulys laukė. Moteris suprato, kad jis 
žino, ir žvilgsnis užgeso, pasirodė neviltis bei bukas po- 
reikis, kuriam apsakyti nėra žodžių. 

- Mano kainą žinai, - ištarė ji. 

Jis įdėmiai žiūrėjo jai į akis. Tamsoje rando nesi- 
matys. Jos kūnas liaunas, jo nepajėgė nusvarinti nei dyku- 
ma, nei smėlis, nei nuobodus darbas. Kadaise moteris buvo 
daili, gal net gražuolė. Bet tai nesvarbu. Nebūtų svarbu, net 
jeigu kapo kirminai veistųsi jos nederlingos gimdos juodu- 
moje. Viskas buvo nulemta. 

Jos rankos pakilo prie veido, akyse dar buvo likę syvų 
pravirkti. 

- Nežiūrėk! Nereikia žiūrėti į mane taip piktai! 

- Atleisk, - pasakė šaulys. - Nenorėjau būti piktas. 

- Nieko tu nenorėjai! - atsiliepė ji. 

- Užgesink šviesas. 

Ji verkė užsidengusi delnais veidą. Šaulys džiaugėsi, 
kad nemato jos veido. Ne dėl rando, o todėl, kad taip 
sugrįžo jos skaistybė. Petnešėlę prilaikantis žiogelis blizgėjo 
gelsvoje šviesoje. 

- Užgesink lempas ir užsirakink. Jis neapvogs? 

- Ne, - sukuždėjo ji. 

- Tuomet išjunk šviesas. 

Ji neatitraukė rankų nuo veido, kol neužėjo už jo 
nugaros, tada vieną po kitos užgesino lempas. Po to tamsoje 
moteris paėmė jį už rankos ir nusivedė jį į viršų. Čia nebu- 
vo šviesos, nuo kurios reikėtų slėpti jų aktą. 

Tamsoje jis susuko dvi cigaretes, pridegė jas ir padavė 
vieną jai. Kambaryje tvyrojo moters aromatas: šviežių aly- 
vų, patetiškas. Jį užgožė dykumos kvapas. Primenantis jūrą. 
Šaulys suprato, jog bijo priekyje laukiančios dykumos. 

- Jo vardas Nortas, - ištarė ji. Balsas kaip visad buvo 
šiurkštus. - Tiesiog Nortas. Jis mirė. 

Šaulys laukė nepraverdamas lūpų. 

- Jis buvo paliestas Dievo. 

Šaulys prabilo: 

- Nesu Jo matęs. 

- Jis čia buvo, kiek pamenu... Kalbu apie Nortą, ne 
Dievą, - grubiai nusikvatojo ji. - Anksčiau jis vežiojo medų. 
Pradėjo gerti. Uostyti žolę. Po to rūkyti. Vaikai ėmė sekioti 
paskui ir laidyti liežuvį. Mūvėjo senas žalias dvokiančias 
kelnes. Supranti? 

- Taip. 

- Vėliau jis ėmė žolę kramtyti. Galiausiai įjunko sėdė- 
ti čia nieko nevalgydamas. Tikriausiai įsivaizdavo esąs kara- 
lius. Vaikigaliai galėjo būti jo juokdariai, o šunys - princai. 

- Taip. 

- Jis mirė tiesiog priešais šitą smuklę, - pasakojo ji 
toliau. - Šlumpsėjo šaligatviu (batai nesudilo, stiprūs auli- 
niai), vaikai su šunimis sekė iš paskos. Atrodė kaip sulank- 
stytas ir susuktas iš vielos. Akyse švietė pragaro ugnys, bet 
jis šypsojosi kaip moliūgas per Visus Šventus. Dvokė pur- 
vu, puvėsiais ir žole. Sultys tekėjo iš lūpų kampų it žalias 
kraujas. Maniau, kad nori užeiti pasiklausyti Šebo grojimo. 
Tiesiai priešais duris jis sustojo, pakreipė galvą. Pamačiu- 
si Jį pagalvojau, jog tikriausiai išgirdo atidardant ekipažą, 
nors šiam dar buvo ne laikas. Tada jis apsivėmė. Vėmalai 
juodi, su krauju. Pliūptelėjo pro iššieptus dantis it kanaliza- 
cijos vanduo pro groteles. Smarvė galėjo išvesti iš proto. Po 
to Nortas pakėlė rankas ir sudribo. Viskas. Mirė išsišiepęs, 
savo paties vėmaluose. 

Moteris virpėjo šalia šaulio. Be poilsio ūkavo vėjas, 
kažkur kaip sapne taukšėjo durys. Sienomis šmirinėjo pelės. 
Šauliui toptelėjo, jog čia, ko gero, vienintelė vieta mieste- 
lyje, kur gali pramisti pelės. Jis uždėjo ranką jai ant pilvo, 
moteris sudrebėjo ir nurimo. 

- Vyras juodais drabužiais, - priminė jis. 

- Tau reikia žinoti, ar ne? 

- Taip. 

- Gerai. Aš papasakosiu. - Ir sugriebusi abiem rankom 
jo plaštaką ėmė porinti. 

Jis pasirodė tos dienos, kai mirė Nortas, pavakare. 
Kilo vėjas, plėšė palaidą velėną, šuorais žėrė smėlį, vartė 
gubas. Kenerlis užrakino arklides, keli kiti prekybininkai 
užvėrė langines ir užrėmė lentomis. Per geltoną it senas 
sūris dangų skubėjo debesys, tarsi persigandę to, ką išvydo 
dykumoje, kur ką tik lankėsi. | 

Jis atvyko palaikiu kinkiniu, virš kurio pasostės buvo 
pririštas brezento gabalas. Miestelėnai stebėjo jį, o senis 
Kenerlis, gulėdamas prie lango su buteliu ir glebia antrosios 
savo dukters krūtimi rankoje, nutarė neatverti durų, jeigu 
atvykėlis belstųsi. 

Bet vyras juodais drabužiais nesustabdė savo bėrio, 
traukiančio vežimą, iš po kurio ratų vėjas godžiai siurbė 
dulkes. Atvykėlis galėjo būti kunigas arba vienuolis: vilkėjo 
juodą apdulkėjusią sutaną, veidą slėpė laisvas gobtuvas. 
Drabužiai plazdeno vėjyje. Po sutana matėsi auliniai batai 
su sunkiomis sagtimis ir kvadratinėmis pakulnėmis. 

Jis sustojo priešais Šebo smuklę, pririšo arklį, tas 
nunarino galvą ir suprunkštė. Iš kinkinio galo ištraukė bal- 
nakrepšį ir persimetęs per petį žengė pro suvertamas duris. 

Alisa smalsiai jį nužvelgė, bet daugiau niekas 
atvykėlio nepastebėjo. Nes buvo prisiputę kaip kiaulės. Še- 
bas barškino metodistų giesmes regtaimu, o pražilę sukčiai, 
kurie susirinko čia pralaukti audrą ir dalyvauti Norto šer- 

menyse, prisiliuobė iki kaklo. Šebas, kone be sąmonės, ap- 
nuodytas ir suragėjęs nuo užsitęsusios savo paties egzisten- 
cijos, grojo kaip užsuktas, pirštai lakstė nelyginant 
šaudyklės. 

Lankytojai staugė ir bliovė neprarėkdami vėjo, gal tik 
mesdami jam iššūkį. Kampe Zachrijus, užvertęs Emei Fel- 
don sijonus ant galvos, tapė kelius zodiako ženklais. Kelios 
kitos moterys, susibūrusios į ratelį, tauškė apie šį bei tą. Jos 
visos buvo nutviekstos aistringos šviesos. Tačiau pro duris 
prasiskverbusi audrą pranašaujanti šviesa jas tik apgaudinė- 
jo. 

Nortas buvo paguldytas ant dviejų stalų užeigos cen- 
tre. Auliniai rodė mistišką *“V". Burna šiurpiai viepėsi, nors 
akis kažkas pasirūpino jam užspausti. Ant krūtinės sunertos 
rankos laikė nelabojo žolės šluotelę. Nuo jo sklido nuodin- 
gas tvaikas. 

Vyras juodais drabužiais nusismaukė gobtuvą ir įėjo 
į barą. Alisa sekė jį su jauduliu ir įprastu geiduliu. Jokio 
religinio simbolio nesimatė, nors tai, suprantama, nieko 
nereiškia. 

- Viskio, - paprašė žmogus su gobtuvu. Balsas buvo 
švelnus ir malonus. - Gero viskio. 

Ji ištraukė iš po baro “Žvaigždės" butelį. Galėjo pa- 
kišti vietinį gėralą kaip geriausią, bet to nepadarė. Vyras 
nenuleido nuo jos akių, kol ji pylė. O akys buvo didelės, 
tviskančios. Prieblanda neleido gerai įžiūrėti jų spalvą. Jos 
geidulys sustiprėjo. Už nugaros bliovimas nenutrūko. Šebas, 
niekam tikęs kastratas, grojo apie Kristaus kareivius, ir 
kažkas įtikino tetulę Mil praverti burną. Jos iškraipytas bal- 
sas perkirto rėkaliojimą nelyginant atšipęs kirvis veršiuko 
smegenis. 

- Ei, Ale! 

Ji nuėjo aptarnauti, pasipiktinusi nepažįstamojo 
tylėjimu, pasipiktinusi nenusakomos spalvos jo akimis ir 
nerimstančiu savo tarpkoju. Ją baugino jos geidulys. Nes 
buvo kaprizingas ir nevaldomas. Ar tai įspėjimas apie per- 
mainą, kuri, savo ruožtu, reiškia, kad ji ima senti? O senatvė 

Tule paprastai būna trumpa ir karti lyg žiemos saulėlydis. 

Ji ištuštino alaus statinaitę, po to atrito kitą. Nė nema- 
nė prašyti Šebo; tas kuilys mielai ateis, bet arba nusikapos 
pirštus, arba išlaistys visą alų. Nepažįstamasis sekė ją; Alė 
galėjo jausti įremtą jo žvilgsnį. 

- Daug darbo, - pratarė jis, kai ji sugrįžo. Savo tau- 
relės jis nepalietė, tik sukiojo delnuose šildydamas. 

- Šermenys, - atšovė Alisa. 

- Pastebėjau velionį. 

- Jie visi kiaulės, - staiga piktai iškošė ji. - Visi. 

- Jiems linksma. Jis miręs. Jie gyvi. 

- Ir gyvas jis buvo jų pajuokų objektas. Negerai, kai 
šaiposi ir po mirties. Tai... - Ji nutilo, nepajėgdama išsaky- 
ti, kas ar kaip tai bjauru. 

- Žoliaėdis? 

- Taip! Kas jam beliko? 

Moters tonas buvo priekaištingas, bet nepažįstamasis 
su sutana nenuleido akių, ir ji pajuto, kaip veidą užlieja rau- 
donis. 

- Atleiskite. Jūs kunigas? Tai turėtų jus piktinti. 

- Nesu ir nepiktina. - Jis gražiai užsivertė taurelę ir 
išgėręs nesusiraukė. - Prašau dar vieną. 

- Pirmiau norėčiau pamatyti jūsų pinigėlio spalvą. 
Atleiskite. 

- Nėra dėl ko. 

Jis padėjo ant prekystalio nelygų sidabrinį pinigą, o 
šeimininkė pasakė taip, kaip ir kitam baro lankytojui: 

- Grąžos neturiu. 

Jis papurtė galvą, jog nebūtina, ir žiūrėjo, kaip ji pil- 
do stikliuką. 

- Jūs važiuojate pro šalį? - pasiteiravo Alisa. 

Vyras ilgai neatsakė, o kai ji rengėsi pakartoti 
klausimą, nekantriai papurtė galvą. 

- Nekalbėkite banalybių. Jūs čia su mirtimi. 

Moteris įskaudinta ir nustėrus: atšlijo, pirmiausia pa- 
galvojusi, jog jis melavo apie save, kad ją patikrintų. 

- Jūs rūpinotės juo, - abejingai ištarė nepažįstamasis. 


Ža. 


- Tiesa? 

- Kuo? Nortu? - Ji nusijuokė. Sutrikimą pakeitė neri- 
mas. - Manau, jums geriau... 

- Jūs minkštaširdė ir truputį baili, - tęsė vyras, - o jis 
šlamštė žolę, žvelgdamas pro užpakalines pragaro duris. 
Dabar jis čia, durys užtrenktos, o jūs tikite, kad jos neatsi- 
vers anksčiau, nei ateis metas žengti pro jas pačiai, ar ne? 

- Kas jums, pasigėrėte? 

- Misteris Nortonas negyvas, - sarkastiškai užtraukė 
vyras juodais drabužiais. - Miręs kaip bet kuris. Miręs kaip 
jūs ar kuris kitas. 

- Nešdinkitės iš mano smuklės. - Sukilo neapykanta, 
nors iš papilvės dar sklido karštis. 

- Viskas tvarkoj, - tyliai nuramino jis. - Viskas 
tvarkoj. Palaukite. Tiktai palaukite. 

Jo akys, pasirodo, mėlynos. Netikėtai Alisai palengvė- 
jo kaip išgėrus narkotikų. 

- Matote? - paklausė nepažįstamasis jos. - Ar matote? 

Ji vangiai linktelėjo, o vyras garsiai nusikvatojo. Skar- 
dus, stiprus, nevaržomas juokas privertė atsigręžti galvas. 
Vyras juoda sutana apsisuko 1r nepaaiškinamų burtų galia 
tapo visų dėmesio centru. Tetulė Mil karktelėjusi nuščiuvo, 
palikusi aukštą natą kraujuoti ore. Šebas kliudė disonansi- 
nius klavišus ir sustingo. Visi baugščiai žvelgė į nepa- 
žįstamąjį. Į namo sieną žiro smėlis. 

Tyla, pakibusi ore, pūtėsi. Alisai užspaudė gerklę, 
pažvelgusi žemyn ji pamatė prie pilvo prispaustas rankas. 
Visi baro lankytojai žiūrėjo į vyrą, vyras žvelgė į juos. Po to 
vėl nuskardeno sodrus, stiprus, nenuneigiamas juokas. Tik 
niekas nenorėjo prie jo prisijungti. 

- Aš parodysiu jums stebuklą! - sušuko vyras juoda 
sutana. Tačiau žmonės tik sekė jį it paklusnūs vaikai 
fokusininką, kurio burtais tikėti jau buvo per daug gudrūs. 

Vyras juodu apdaru šoko į priekį, tetulė Mil atšlijo 
nuo jo. Žiauriai išsišiepęs jis plojo per storą jos pilvą. Mo- 
teris nevalingai sukudakavo, nepažįstamasis atlošė galvą. 

- Geriau, ar ne? 

Tetulė Mil vėl sukudakavo, staiga pravirko ir išlėkė 
nežiūrėdama kelio pro duris. Kiti tylėdami nulydėjo ją aki- 
mis. Prasidėjo audra. Šešėliai slinko per baltą dangaus cik- 
loramą. Vyras prie pianino su pamirštų alumi rankoje kažką 
sukrankė. 

Vyras juodais drabužiais atsistojo šalia Norto ir nu- 
sišypsojo jam. Vėjas kaukė, klykė, čirpė. Kažkas masyvaus 
dunkstelėjo į pastato sieną ir atšoko. Vienas iš baro lanky- 
tojų pašoko ir groteskiškais šuoliais nėrė lauk. Sausai pokšė- 
jo perkūnija. 

- Gerai, - tarė sutanotasis. - Gerai, pereikim prie 
reikalo. 

Jis ėmė spjaudyti ant Nortono veido, kruopščiai taiky- 
damasis. Seilės tviskėjo ant negyvėlio kaktos, ritosi nosies 
snapu. 

Po baru Alisos rankos ėmė judėti greičiau. 

Šebas suklykė kaip naras ir pasilenkė. Atkrenkštė lip- 
nų skreplių gumulą ir spjovė. Vyras juodais drabužiais pri- 
tariamai šūktelėjo ir paplojo jam per nugarą. Šebas išsišiepė, 
blykstelėjo auksiniu dantimi. 

Kai kurie baro lankytojai išsinešdino. Likusieji su- 
sibūrė ratu aplink Nortą. Jo veidas ir pagurklis blizgėjo nuo 
skysčio - skysčio, nepaprastai brangaus šiame sausame 
krašte. Ir staiga visi liovėsi it gavę ženklą. Girdėjosi tik 
trūkčiojantis šnopavimas. 

Vyras juoda sutana staiga šoko per kūną, išsiries- 
damas grakščiu puslankiu. Judesys buvo gražus it vandens 
blyksnis. Nepažįstamasis atsistojo ant rankų, nuleido kojas 
ant žemės ir šypsodamasis peršoko atgal. Vienas užsimiršęs 
baro lankytojas ėmė ploti, po to atsitraukė aptemusiomis iš 
siaubo akimis. Užsiėmęs ranka burną jis puolė prie durų. 

Nortas krustelėjo, kai vyras juoda sutana peršoko jį 
trečią kartą. 

Per stebėtojų lūpas nuošė dejonė, paskui visi nutilo. 
Vyras juodais drabužiais užvertė galvą ir sustaugė. Krūtinė 
traukiant orą ritmingai kilnojosi. Jis ėmė raičiotis per Norto 
kūną vis greičiau, srūti virš Norto kūno it vanduo, pilstomas 

iš vienos stiklinės į kitą. Vienintelis garsas bare buvo tik 
švokščiantis jo alsavimas ir įsismarkaujantis audros ošimas. 

Nortas giliai įkvėpė. Jo pirštai neramiai pagraibė 
stalą. Šebas suklykęs išbėgo lauk. Kažkuri moteris nuskubė- 
jo įkandin. 

Nepažįstamasis dar kartą, antrą, trečią peršliaužė 
Nortą. Visas pastarojo kūnas dabar virpėjo, drebėjo, trukčio- 
jo. Kilo dusinančios puvėsių ir išmatų tvaiko bangos. Ne- 
gyvėlio akys atsivėrė. 

Alisa pajuto, kad nelaiko kojos. Ji atsitrenkė į veid- 
rodį, sudrebindama jį, pajuto kūną kaustančią paniką. Mo- 
teris pasibaidė lyg jautukas. 

- Aš atiduodu jį tau, - kreipėsi į ją sutanotasis. - Da- 
bar gali miegoti ramiai. Nes tai neatšaukiama. Nors... taip... 
velniškai... juokinga! - Ir vėl pratrūko juoku. Alisai bėgant 
laiptais garsas tilo, tačiau juoko nebesigirdėjo tik užtrenkus 
trejas duris. 

Tada ji ėmė kikenti, suklupusi ant kelių prie durų. 
Vėliau juokas virto rauda, pritariančia vėjui. 

Apačioje Nortas abejingai patraukė į audrą pasirauti 
nelabojo žolių. Vyras juodais drabužiais, likęs baro šei- 
mininku, išlydėjo jį su šypsena. 

Kai tą vakarą Alisa prisivertė nulipti žemyn, 
nešdamasi lempą ir sunkią pliauską, nepažįstamasis buvo 
dingęs su visu vežimu. Bet Nortas sėdėjo prie durų lyg 
niekad nebūtų išėjęs. Nuo jo trenkė žole, bet ne taip smar- 
kiai, kaip ji tikėjosi. 

Jis pakėlė akis ir nedrąsiai šyptelėjo: 

- Sveika, Ale. 

- Sveikas, Nortai. - Ji padėjo pliauską ir neatgręždama 
į jį nugaros ėmė degioti lempas. 

- Mane palytėjo Dievas, - ramiai paaiškino Nortas. - 
Aš daugiau nemirsiu. Jis taip sakė. Tai pažadas. 

- Kaip tau gerai, Nortai. - Skala iškrito iš drebančių 
jos pirštų, Alisa pasilenkė ją pakelti. 

- Norėčiau liautis kramtyti žolę, - pareiškė jis. - Man 
ji daugiau nepatinka. Negerai Dievo paliestam žmogui 

žiaumoti žolę. 

- Tai kodėl nesiliauji? 

Pyktis vėl privertė pažvelgti į Nortą kaip į žmogų, o 
ne pragaro stebuklą. Ji išvydo liūdną, susigėdusį, apdujusį 
žmogelį, primenantį primuštą šunį. Daugiau Alė jo nebebi- 
jos. 

- Aš drebu, - tęsė jis. - Ir gerai. Aš negaliu liautis. Ale, 
tu man visuomet buvai gera... - Nortas pravirko. - Aš net 
negaliu liautis šlapinęs į kelnes. 

Ji priėjo prie stalo ir neryžtingai sustojo. 

- Jis galėjo padaryti, kad nebenorėčiau, - vapėjo senis 
pro ašaras. - Galėjo, jeigu mokėjo mane atgaivinti. Aš 
nesiskundžiu... nenoriu skųstis... - Bailiai apsidairęs Nortas 
sušnibždėjo: - Jis gali mane nutrenkti vietoje, jeigu skų- 
siuos. 

- Gal jis pajuokavo. Atrodo, kad jis turėjo neblogą 
humoro jausmą. 

Nortas išsitraukė maišelį iš už marškinių ir pasėmė 
saują žolės. Nespėjusi pagalvoti Alisa išmušė ją iš rankos ir 
nusigandusi atsitraukė. 

- Nieko negaliu padaryti, Alisa... - Jis nerangiai puolė 
rinkti žolės. Moteris galėjo jį sulaikyti, bet nė nebandė. 
Tiesiog nuėjo uždegti lempų, jausdamasi mirtinai nuvargusi, 
nors vakaras dar tik prasidėjo. Tą dieną bare pasirodė tik 
Kenerlis, viską pražiopsojęs. Neatrodė, jog jis labai nuste- 
bo išvydęs Nortą. Užsisakė alaus, pasiteiravo, kur Šebas, 
grybštelėjo ją. Kitą dieną viskas buvo kaip įprastai, tik vai- 
kai nebesekiojo Norto. O po dienos vėl nušvilpinėjo, bėg- 
dami iš paskos. Gyvenimas grįžo į įprastas vėžes. Audros iš- 
rauti kukurūzai buvo surankioti ir praėjus savaitei po Norto 
prisikėlimo sudeginti gatvės viduryje. Laužas skaisčiai už- 
siliepsnojo, laukan į jį paspoksoti išropojo visos baro kan- 
dys. Jie atrodė kaip primatai. Veidai plaukia tarp liepsnų. 
Stebint juos Alę apėmė noras bėgti. Pasaulis pabiro. Nėra 
klijų jam sulipdyti. Ji taip ir nepamatė vandenyno. Ir niekad 
neišvys. 

- Jeigu kinkos būtų stipresnės, - burbtelėjo ji. - Jeigu 

būtų stipresnės, jeigu... 
Nortas kilstelėjo galvą išgirdęs balsą ir nusišypsojo iš 
pragaro. Bet jos kinkos nestiprios. Ji turi tik barą ir randą. 
Laužas greitai užgeso ir lankytojai sugužėjo vidun. 
Alisa ėmė gurkšnoti viskį, prieš vidurnaktį visiškai nusigėrė. 


Ji baigė pasakoti, tačiau neišgirdusi komentaro pagal- 
vojo, jog monotoniška savo istorija nepažįstamąjį užmigdė. 
Ėmė snausti pati, ir staiga šaulys paklausė: 

- Viskas? 

- Taip. Viskas. Jau vėlu. 

- A. - Jis suko naują cigaretę. 

- Nedrįsk palikti mano lovoje nuorūką, - šiurkščiau, 
nei pati norėjo, įspėjo Alisa. 

- Nebijok. 

Vėl tyla. Mirksi cigaretės ugnelė. 

- Ryte iškeliausi, - abejingai burbtelėjo ji. 

- Turiu eiti. Manau, jis paliko man čia spąstus. 

- Neik, - paprašė ji. 

- Pažiūrėsim. 

Jis nusisuko į kitą pusę, bet moteris nusiramino. Jis 
liks. Suėmė miegas. 

Prieš nugrimzdama į sapną Alisa vėl prisiminė, kaip 
Nortas prabilo į jį, kokia keista kalba šnekėjo. Ji nebuvo 
mačiusi, kad Nortas reikštų emocijas. Net mylėdavosi tylo- 
mis, tik gale imdavo dažniau kvėpuoti ir sekundei sustoda- 
vo. Šitas svetimšalis atrodo tarsi iš pasakos ar mito, pasku- 
tinis iš savo genties pasaulyje, kuris atvertė paskutinį savo 
puslapį. Nesvarbu. Jis liks čia keletą dienų. Rytoj bus 
užtektinai laiko pagalvoti arba poryt. Ji užmigo. 

Ryte Alė išvirė jam avižinės košės, kurią suvalgė 
nekalbėdamas. Kimšo į burną negalvodamas apie ją, tarsi nė 

nematydamas. Jis žinojo, kad turi eiti. Su kiekviena minute, 
kurią gaišta čia, vyras juodais drabužiais tolsta. Tikriausiai 
jau pasiekė dykumą. Jis traukia į pietus. 

- Ar turi žemėlapį? - nelauktai paklausė šaulys, pakel- 
damas akis. 

- Miestelio? - nusijuokė ji. - Jis per mažas, kad reikėtų 
žemėlapio. 

- Ne, kraštų į pietus nuo čia. 

Alisos šypsena išnyko. 

- Dykuma. Ten tik dykuma. Maniau, kad liksi kelioms 
dienoms. 

- O kas į pietus nuo dykumos? 

- Iš kur man žinoti? Jos niekas nėra perėjęs. Niekas nė 
nebandė, kai gyvenu čia. - Ji nusišluostė rankas į prikyštę, 
susirado puodkėles ir suvertė verdančio vandens puodą į 
užkimštą kriauklę. 

Šaulys pakilo. 

- Kur eini? - Jai pačiai nepatiko atvira baimės gaida 
balse. 
uždėjo rankas jai ant pečių. Rankos buvo šiltos. - Ir susitarti 
dėl savo mulo. Jeigu liksiu čia, juo reikia pasirūpinti. Nes 
teks keliauti. 

Bet dar ne dabar. Ji pažvelgė į šaulį. 

- Saugokis to Kenerlio. Ko nežinos - prikurs. 

Alisa pasisuko į kriauklę, jausdama tekant karštas 
dėkingumo ašaras. 

Kenerlis buvo bedantis, nemalonus tipas, sanguliau- 
jantis su dukterimis. Dvi paauglės dirsčiojo į šaulį iš 
arklidžių užkaborių. Dulkėse linksmai ropojo kūdikis. Suau- 
gusi murzina seksuali blondinė smalsiai apžiūrėjo jį leis- 
dama vandenį iš kieme įrengtos dejuojančios pompos. 

Šeimininkas sutiko jį kieme, pusiaukelėje tarp durų ir 
gatvės. Nesuprasi, ar jis svetingas, ar padlaižys - it užsispy- 

ręs kiemsargis šuva, kurį per dažnai spardo. 

- Pasirūpinta, - suskubo pasakyti jis, ir nespėjus šau- 
liui atsakyti, suriko dukrai: - Eik vidun, Sobe! Tuojau pat 
eik vidun! 

Sobė su kibiru tingiai nupėdino į pašiūrę daržinės 
pašonėje. 

- Kalbate apie mulą? - pasitikslino šaulys. 

- Taip, sere. Seniai nemačiau mulo. Buvo metas, kai 
jie veisėsi laisvėje, bet laikai keičiasi. Matau tik kelis 
jaučius ir ekipažų arklius... Sobe, iškaršiu kailį, prisiekiu! 

- Aš nesikandžioju, - mandagiai tarstelėjo šaulys. 

Kenerlis susigūžė. 

- Ne dėl jūsų. Ne, sere, ne dėl jūsų. - Išsišiepė. - Ji iš 
prigimties žiopla. Joje demonas. Ji laukinė. - Jo žvilgsnis 
aptemo. - Artinasi pasaulio pabaiga, misteri. Kaip Knygoje 
pasakyta. Vaikai neklausys savo tėvų, ir maras užklups tūk- 
stančius. 

Šaulys linktelėjęs parodė į pietus: 

- Kas tenai? 

Kenerlis vėl išsivėpė atkišdamas kelis išgeltusius dan- 
tis. 

- Atsiskyrėliai. Žolė. Dykuma. Kas daugiau? - 
sukranksėjo jis, žvilgsniu šaltai tirdamas pašnekovą. 

- Ar didelė šita dykuma? 

- Didelė. - Kenerlis stengėsi kalbėti rimtai. - Gal trijų 
šimtų mylių. Ar net tūkstančio. Negaliu pasakyti, misteri. 
Ten tik žolė ir demonai. Kaip tik tenai iškeliavo tas kitas 
priklydėlis. Tas, kuris pastatė ant kojų Nortą, kai anas su- 
sirgo. 

- Susirgo? Girdėjau, kad jis buvo miręs. 

Arklininko šypsena nesitraukė nuo lūpų. 

- Gerai, gerai. Galbūt. Bet juk mes - suaugę vyrai, a? 

- O demonais pats tiki, a7 

Kenerlis atrodė įsižeidęs. 

- Čia kas kita. 

Šaulys nusiėmė skrybėlę ir nusišluostė kaktą. Saulė 
kepino negailestingai. Kenerlis to tartum nejautė. Arklidės 

pavėsyje purvu veiduką rimtai terliojo maža mergytė. 

- Nežinai, kas už tos dykumos? 

Kenerlis patraukė pečiais. 

- Kažkas turėtų būti. Prieš pusę amžiaus iš tos pusės 
važiuodavo karietos. Tėvas pasakojo. Sakė, kad tenai yra 
kalnai. Kiti tvirtina, jog vandenynas... žalias vandenynas, 
knibždąs pabaisų. Treti mano, jog tenai baigiasi pasaulis. 
Yra tik šviesos, kurias išvydęs žmogus apanka, ir Dievo 
veidas pražiota burna, kuris jį suryja. 

- Paistalai, - nukirto šaulys. 

- Žinoma, - linksmai šūktelėjo Kenerlis. Paskui vėl 
susikūprino iš baimės, neapykantos, noro įsiteikti. 

- Pasirūpink, kad mano mulas būtų prižiūrėtas. - Jis 
metė arklininkui antrą monetą. Senis pastvėrė ją ore. 

- Būtinai. Apsistosite čia kuriam laikui? 

- Tikriausiai. 

- Ta Alisa visai gera, kai nori, teisybė? 

- Sakei ką nors? - išsiblaškęs paklausė šaulys. 

Kenerlio žvilgsnyje pasirodė siaubas: 

- Ne, sere, nė žodžio. Ir atsiprašau, jeigu ką leptelėjau. 
- Jo akys užkliuvo už Sobės, išlindusios pro langą. 
Atsigręžęs jis suriko: - Įspėjau tave, paleistuve! Dievu 
prisiekiu! Aš... 

Šaulys nuėjo, jausdamas, kad arklininkas atsisuko jo 
palydėti žinodamas, jog atsigręžęs gali išvysti senio veide 
tikrų, nepridengtų emocijų atspindį. Jis to nenorėjo. Buvo 
tvanku. Vienintelis aiškus dalykas apie dykumą buvo jos 
dydis. Ir šiame mieste dar ne viskas padaryta. Dar ne. 

Jie gulėjo lovoje, kai Šebas išspyrė kambario duris ir 
įžengė su peiliu. 

Keturias dienas šaulys praleido tarsi sapnuodamas 
atmerktomis akimis. Valgė. Miegojo. Mylėjosi su Ale. 
Sužinojęs, kad ji moka groti smuiku, prašė pagroti. Atsisė- 
dusi šonu prie lango, trykštančio pieniška dienos šviesa, ji 

pagriežė kažkokią melodiją, kuri, truputį palavinus ranką, 
būtų visai graži. Šaulys jautė augančią (bet tarytum nuto- 
lusią) aistrą baro šeimininkei ir manė, jog tai gali būti vyro 
juodais drabužiais jam paliktos pinklės. Jis skaitė šnarančius 
ir dėmėtus senus žurnalus išblukusiomis nuotraukomis. Nie- 
ko neėmė į galvą. 

Jis neišgirdo, kaip užlipo pianistas - atbuko refleksai. 
Tačiau ir tai neatrodė svarbu, nors kitu metu ir kitoje vie- 
toje šis faktas ne juokais būtų jį nugąsdinęs. 

Alė gulėjo nuoga, su paklode tarp krūtų. Jie rengėsi 
meilės žaidimams. 

- Prašau, - kalbėjo ji. - Kaip anksčiau, aš noriu to, aš 
noriu... 

Driokstelėjo atsilapojusios durys, pianistas sulinkusio- 
mis kojomis įgriuvo į saulėtą kambarį. Alė nesuklykė, nors 
Šebo rankoje blizgėjo aštuonių colių mėsininko peilis. Pia- 
nistas kažką nesuprantamai bambėjo. Lyg būtų murkdomas 
purvo kibire. Tiško seilės. Jis smeigė peilį abiejom ranko- 
mis, šaulys sugavo senį už riešų ir pasuko. Peilis iškrito. 
Šebas išleido spigų garsą kaip neteptos durys. Plaštakos 
pakibo nelyginant lėlės ant virvelių sulaužytais riešais. Vė- 
jas beldėsi į langą. Ant sienos kabančiame veidrodyje atsi- 
spindėjo iškreiptas kambario vaizdas. 

- Ji mano! - subliuvo Šebas. - Ji priklausė man! Man! 

Alė pasižiūrėjo į jį ir išlipo iš lovos. Susisupo į cha- 
latą, ir šaulys pajuto užuojautą tam vyrui. Jis paprastas 
mažas žmogelis, dargi kastruotas. 

- Viskas dėl tavęs, - rypavo Šebas. - Viskas dėl tavęs, 
Ale. Tu buvai pirma, viskas dėl tavęs. Aš... a, o, Dieve, 
Dieve... - Žodžiai ištirpo nešvankybių sraute, paskui virto 
ašaromis. Jis lingavo į priekį, prispaudęs sulaužytus riešus 
prie pilvo. 

- Ššš. Ššš. Parodyk man. - Alisa atsiklaupė priešais jį. 
- Sulaužyti. Šebai, tu asilas. Pamiršai, kad niekad nebuvai 
stiprus? - Ji padėjo jam pakilti. Pianistas stengėsi užsidengti 
rankomis veidą, bet jos neklausė, todėl verkė atvirai. - 
Eikime prie stalo, pasižiūrėsiu, kuo galiu padėti. 

Ji pasodino jį prie stalo ir sutvarstė riešus, įspraudu- 
si į lysteles iš prakurų dėžės. Šebas bejėgiškai verkė, o išei- 
damas net neatsisuko. 

Alisa grįžo į lovą. 

- Kur baigėme? 

- Ne, - atšovė šaulys. 

- Juk žinojai apie tai. Nieko nepakeisi. Kas dar? - Ji 
palietė jo petį. - Žinoma, aš didžiuojuosi, kad tu toks stiprus. 

- Ne dabar, - nukirto jis. 

- Aš galiu padaryti tave stiprų... 

- Ne, - atsakė šaulys. - Negali. 

Kitą vakarą baras buvo uždarytas. Tule buvo vietos 
šabo diena. Šaulys nuėjo į nedidukę, pakrypusią bažnytėlę 
prie kapinių, o Alė liko šveisti stipriomis dezinfekcinėmis 
priemonėmis stalus ir valyti aprūkusius žibalinius lempų 
gaubtus. 

Nusileido keista violetinė sutema, o bažnyčia, ap- 
šviesta iš vidaus, nuo kelio priminė aukštakrosnę. 

- Aš neisiu, - trumpai atsakė Alisa, - Pamaldas atlie- 
kanti moteris išpažįsta juodą religiją. Tegu eina garbingie- 
ji. 

Jis sustojo prieangyje, pasislėpęs šešėliuose. Klauptų 
bažnyčioje nebuvo, tikintieji stovėjo (jis pamatė Kenerlį su 
savo atžalomis, Kastnerį, tuščios krautuvėlės savininką su 
žmona plokščiu užpakaliu; kelis baro nuolatinius, “miesto" 
moterėles, kurių nebuvo sutikęs, ir - sunku patikėti! - Šebą). 
Jie vienu balsu traukė giesmę. Šaulys smalsiai nužvelgė 
dramblotą moterį sakykloje. Alė sakė, jog toji gyvena vie- 
na, retai su kuo nors susitinka. Tik sekmadieniais pasirodo 
atlikti tų velnio apeigų. Jos vardas Silvija Pitston. Pamišu- 
si, bet išlaiko juos savo kerais. Ir miestelėnams tai patinka. 
Kitaip nenori. 

Moters dydžio negalima nusakyti. Krūtys kaip vul- 
kanai. Ant milžiniško kaklo-bokšto bolavo veido mėnulis, 

kuriame mirksėjo tokios didelės ir tokios juodos akys, kad 
panėšėjo į bedugnius kalnų ežerus. Gražaus atspalvio rudus 
plaukus, netvarkingai suimtus viršugalvyje, laikė smeigtu- 
kas, galintis nesunkiai pakeisti iešmą. Moteris vilkėjo 
suknelę, tikriausiai pasiūtą iš burės. Rankos, laikančios 
giesmyną, buvo rąstai, užtat grietinėlės skaistumo odoje 
nerastum nė raukšlelės ar dėmelės. Šaulį staiga užvalgė lau- 
kinis geismas, bet jis nusisuko į šalį. 


Susiburkime prie upės, 
Gražios, gražios 

Uuuupės, 

Susiburkime prie upės, 

Kuri teka per Dievo karalystę. 


Kai nutilo paskutinė choro gaida, stojo pauzė, per 
kurią tikintieji ėmė kosčioti, šnarėti. 

Ji laukė. Kai šurmulys nutilo, ji ištiesė virš savo ban- 
dos rankas it laimindama. Gestas buvo geidulingas. 

- Mieli broliukai ir sesutės Kristuje. 

Žodžiai pasirodė pažįstami. Akimirką šaulys pajuto 
nostalgiją ir baimę, lydimą keistu deja vu jausmu: aš tai 
sapnavau, pagalvojo jis. Kada? Čia pat nusikratė tos min- 
ties. Auditorija - iš viso apie dvidešimt penkios sielos - nuti- 
lo. 

- Šios dienos meditacijos tema yra Pašalietis. - Kalbė- 
jo melodingu, švelniu, gerai išlavintu sopranu. 

Minia perbėgo šurmulys. 

- Aš jaučiu, - mąsliai tęsė Silvija Pitston, - jaučiu, kad 
asmeniškai pažįstu kiekvieną šventraščio žmogų. Per pasku- 
tinius penkerius metus mano rankose sudilo penkios bibli- 
jos, kiek prieš tai - negaliu suskaičiuoti. Man patinka ta 
knyga, myliu jos veikėjus. Aš žengiau petys į petį su Danie- 
liumi į liūto irštvą. Aš stovėjau su Dovydu, kai jį baseine 
sugundė Betsabėja. Aš buvau karštoje krosnyje su Šadrachu, 
Mešachu ir Abednegu. Nugalabijau du tūkstančius su Sam- 
sonu ir buvau apakinta su šventuoju Paulium pakeliui į 

Damaską. Raudojau su Marija Golgotoje. 

Auditorija tyliai atsiduso. 

- Aš pažinau ir pamilau juos. Yra tik vienas - vienas, 
- ji iškėlė pirštą, - vienintelis veikėjas, dalyvavęs svarbiau- 
siose dramose, kurio aš nepažįstu. Vienintelis, kuris stovi 
nuošalyje, paslėpęs veidą šešėlyje. Vienintelis, verčiantis 
mano kūną virpėti ir sielą vaitoti. Aš bijau jo. Aš neperpran- 
tu jo minčių ir drebu. Bijau. Tai Pašalietis. 

Dar vienas atodūsis. Viena moteris užsidengė burną 
ranka ir ėmė siūbuoti. 

- Pašalietis, pasirodęs Ievai, - pilvu atšliaužusi gyvatė. 
Pašalietis vaikščiojo tarp Izraelio vaikų, kol Mozė buvo 
kalne, gundė juos pasigaminti auksinį stabą, aukso veršį, ir 
garbinti jį išdavystėmis bei sanguliavimu. 

Dejonės, linksėjimai. ) 

- Pašalietis! Jis stovėjo balkone su Jėzabele ir žiūrėjo, 
kaip karalius Ahazas nukrinta ir užsimuša. Jie abu šypsojosi, 
kai šunys laižė jo kraują. O mano broliukai ir sesutės, 
saugokitės Pašaliečio. 

- Taip, o Viešpatie... - ištarė vyras, kurį atvykęs į 
miestelį šaulys sutiko pirmą. Vyras su šiaudine skrybėle. 

- Jis visuomet čia, mano broliai ir seserys. Bet aš 
nežinau jo minčių. Ir jūs jo nepažįstate. Kas gali suprasti 
klaikią tamsą jo galvoje, pasipūtimą sulig pilonais, titanišką 
burnojimą prieš Dievą, nuodėmingą piktdžiugą? Ir bepro- 
tystę! Ciklopišką beprotybę, kuri vaikšto, ropoja ir 
šliaužioja po bjauriausius žmogaus norus bei troškimus? 

- O Jėzau Ganytojau... 

- Tai jis nuvedė mūsų Viešpatį į kalną... 

- Taip... 

- Tai jis gundė ir siūlė jam pasaulį bei visus pasaulio 
malonumus... 

- Taaaip... 

- Tai jis pasirodys prasidėjus pasaulio pabaigai... 0 ji 
artinasi, mano broliai ir seserys, ar jaučiate? 

- Taaaaip... 

Tikintieji raudojo ir lingavo lyg jūra; moteris rodė į 

visus ir nė į vieną. 

- Tai jis pasirodys kaip Antikristas, kad galėtų vesti į 
liepsnojantį prakeiksmą, į kruviną nuodėmę, kai danguje 
pakibs slibinas, kai tulžis išgrauš vaikų vidurius, kai mote- 
rys ims gimdyti pabaisas, kai vyrų rankų kūriniai pavirs 
krauju... 

- Aaachchch... 

- O, dangau... 

- Gaaaaa... 

Viena moteris nukrito ant grindų ir liko gulėti 
daužydama pėdomis į lentas. Nulėkė vienas batelis. 

- Tai jis stovi už kiekvieno kūniško malonumo... jis! 
Pašalietis! 

- Taip, Viešpatie! 

Ant žemės susiėmęs už galvos suklupo vyras. Ėmė 
vapėti maldas. 

- Kai geriate, kas laiko butelį? 

- Pašalietis! 

- Kai sėdate lošti “Faraono" ar “Stebėk mane“, kas 
verčia kortas? 

- Pašalietis! 

- Kai įsigaunate į kito kūną, kai išsituštinate, kam 
siunčiate savo sielą? 

- Pa.., 

= 54 Šalis 

- O, Jėzau... O... 

- „„Aečiui... 

si Oi Ūias 

- Tai kas jis? - suriko Silvija (nors viduje buvo rami, 
šaulys jautė jos ramybę, meistriškumą, valdingumą, kon- 
trolę. Staiga su siaubu, bet visiškai aiškiai suprato: vyras 
juodais drabužiais paliko joje demoną. Ji apsėstoji. O kūną 
vėl pervėrė geidulys.) 

Vyras, susiėmęs už galvos, driokstelėjo veidu ant 
grindų. 

- Aš pragare! - sustaugė jis persikreipusiu ir trūkčio- 
jančiu veidu, po kuriuo tarytum rangėsi gyvatės. - Aš paleis- 

tuvavau! Aš lošiau! Aš rūkiau žolę! Aš nusidėjau! Aš... - 
Isteriškas klaikus jo balsas pasiekė lubas. Žmogelis gulėjo 
susiėmęs už galvos, lyg ji galėtų sprogti it pernokęs arbūzas. 

Auditorija nuščiuvo it išgirdusi repliką, suakmenėjo 
kone erotiškomis ekstazės pozomis. 

Silvija Pitston pasilenkusi suėmė parkritusiojo galvą. 
Vyras nutilo, kai stiprūs, balti ir švelnūs pamokslininkės 
pirštai paniro į jo plaukus. Nieko neregėdamas jis spokso- 
jo į Silviją. 

- Kas su tavimi buvo nuodėmėje? - paklausė ji. Mo- 
ters žvilgsnis vėrė, atrodė švelnus ir podraug šaltas. 

- Pa... Pašalietis. 

- Kurio vardas koks? 

- Kurio vardas Šėtonas. - Bažnyčia aikteli. 

- Ar atsižadi jo? 

- Taip! Taip! O, mano IEganytojau Jėzau! - karštai 
išpoškino vyriškis. 

Ji užvertė jo galvą; žmogelis spoksojo nieko 
nereginčiomis fanatiko akimis. - Jeigu įžengtų pro tas 
duris... - Ji parodė į prieangio šešėlius, kur stovėjo šaulys, 
- ... ar pažintum jį iš veido? 

- Prisiekiu motina! 

- Ar tiki amžina Jėzaus meile? 

Jis pravirko. 

- Žinoma, po paraliais... 

- Jis atleidžia tau už tai, Džonsonai. 

- Šlovė Viešpačiui, - šniurkščiodamas atsakė parapi- 
jietis Džonsonas. 

- Aš žinau, kad jis atleidžia tau, kaip žinau, kad jis 
nutrenks nepaklusniuosius iš savo rūmų į svilinančią tamsą. 
- Šlovė Viešpačiui, - suvapėjo išsekę tikintieji. 

- Taip pat žinau, kad tas Pašalietis, tas Šėtonas, tas 
Musių ir Gyvačių Valdovas bus nutrenktas ir sutryptas... ar 
sunaikinsi jį, kai pamatysi, Džonsonai? 

- Taip, šlovė Viešpačiui! - verksmingu balsu atsakė 
vyras. 

- Ar sunaikinsite jį, broliai ir seserys? 

- Taip... - Persisotinę. 

- Jeigu išvysite jį žengiantį rytoj centrine gatve? 

- Šlovė Viešpačiui... 

Tą akimirką nerimo apimtas šaulys atsitraukė nuo 
durų ir grįžo miestelin. Oras dvelkė dykuma. Beveik metas 
keliauti. Beveik. 

Vėl į lovą. 

- Ji neturėjo tavęs pastebėti, - ramino Alisa. Nors 
atrodė išsigandusi. - Ji nieko nepastebi. Tik pasirodo sekma- 
dienio vakarais ir mirtinai visus įbaugina. 

„- Kiek laiko ji čia gyvena? 

- Gal dvylika metų. Geriau nekalbėkim apie ją. 

- Iš kur ji atėjo? Iš kurios pusės? 

- Aš nežinau. - Pamelavo. 

- Ale? 

- Aš nežinau! 

- Ale? 

- Gerai jau! Gerai! Ji iš atsiskyrėlių! Iš dykumos! 

- Taip ir maniau. - Šauliui palengvėjo. - Kur ji gyve- 
na? 

Jos balsas pasidarė vos girdimas: 

- Jeigu pasakysiu, ar pasimylėsi su manimi? 

- Žinai atsakymą. 

Moteris atsiduso. Senas, pageltęs lyg lapų šiurenimas 
garsas. 

- Jos namas už kalvelės kitame bažnyčios gale. Ne- 
didelė lūšnelė. Tenai... ten gyveno tikras kunigas, bet 
išsikėlė. Ar užteks? Patenkintas? 

- Ne. Dar ne. - Jis užvirto ant jos. 

Išaušo paskutinė diena, suprato jis. 
Dangus nusidažė šlykščia violetine nelyginant krau- 

josruva spalva, iš viršaus keistai nutvieksta aušros pirštų. 
Alė lakstė kaip šmėkla, degiojo lempas, prižiūrėjo tešla 
apvoliotus kukurūzus, šokinėjančius keptuvėje. Jis smar- 
kiai ją pamylėjo, kai sužinojo viską, ką norėjo žinoti. Alisa 
jautė artėjant išsiskyrimą, tad atidavė daugiau, nei gavo, 
atidavė įtūžusi ant auštančios dienos, atidavė su nepavarg- 
stančia šešiolikmetės energija. Bet šį rytą ji buvo išbalusi. 
Vėl ties menopauzės slenksčiu. 

Ji padavė jam pusryčius netardama žodžio. Šaulys 
valgė skubiai, kramtė, rijo, nuplaudamas kiekvieną kąsnį 
karšta kava. Alė priėjo prie durų ir žvelgė į rytą, į tylius 
lėtapėdžių debesų batalionus. 

- Šiandien bus smėlio audra. 

- Nenustebsiu. 

- Ar tave galima nustebinti? - ironiškai paklausė ji ir 
žiūrėjo, kaip šaulys užsimaukšlina skrybėlę. Paplojęs per 
viršugalvį, kad tvirčiau laikytųsi, jis prasmuko pro ją. 

- Kartais, - atsakė. Gyvą ją matė dar vieną kartą. 

Kai pasiekė Silvijos Pitston lūšną, vėjas visiškai nuri- 
mo ir visas pasaulis ėmė kažko laukti. Šaulys jau seniai 
keliauja šiais dykrų kraštais, todėl žino - kuo ilgesnė per- 
trauka, tuo smarkesnis vėjas papūs, kai nutars, kad reikia 
pradėti. Kraštas mirko keistoje šviesoje. 

Ant palaikių namelio durų buvo prikaltas didelis me- 
dinis kryžius. Šaulys pabeldė ir luktelėjo. Neatsako. Pabeldė 
dar kartą. Tyla. Atsivedėjęs spyrė batu į duris. Sklendė, 
laikiusi duris iš vidaus, nulėkė į šalį. Durys trenkėsi į kaip 
papuolė sukaltą sieną, pergąsdindamos žiurkes. Silvija Pit- 
ston sėdėjo prieškambaryje, sėdėjo milžiniškame juod- 
medžio supamajame krėsle. Sutiko jį ramiu savo didelių 
juodų akių žvilgsniu. Audros šviesa krito ant jos skruostų 
baisiais pustoniais. Ji buvo apsisiautusi skara. Krėslas ty- 
liai girgždėjo. 

Jie ilgai žvelgė vienas į kitą. 

- Tu jo niekad nepagausi, - nutraukė tylą moteris. - 
Žengi blogio keliu. 

- Jis lankėsi pas tave, - pareiškė šaulys. 

- Ir buvo mano lovoje. Jis šnekėjo Kalba. Jis... 

- Dulkino tave. 

Ji nesudrebėjo. 

- Eini blogio keliu, šauly. Stovi šešėlyje. Vakar stovė- 
jai šventos vietos užkampyje. Manei, nepastebėsiu? 

- Kodėl jis atgaivino žoliačdį? 

- Jis buvo Dievo angelas. Taip man sakė. 

- Tikiuosi, kalbėjo šypsodamasis. 

Jos lūpa gyvuliškai pakilo nuo dantų. 

- Jis sakė, kad ateisi jam iš paskos. Jis pasakė, ką 
daryti. Sakė, kad tu esi Antikristas. 

Šaulys papurtė galvą. 

- Jis to nesakė. 

Silvija vangiai šyptelėjo. 

- Sakė, jog norėsi pasiguldyti mane į lovą. Nori? 

- Taip. 

- Už savo gyvybės kainą, šauly. Jis paliko mane su 
vaiku... angelo vaiku. Jeigu paimsi mane... - Moteris leido 
šypsenai baigti mintį. Tuo pat metu praskėtė gigantiškas 
šlaunis. Kojos kyšojo iš po jos suknios kaip gryno marmuro 
stulpai. Reginys varė iš proto. 

Šaulys nuleido rankas prie pistoletų. 

Silvija akimirksnių sureagavo. Loštelėjo krėsle, veide 
šmėkštelėjo žebenkšties žvilgsnis. 

- Neliesk manęs! Nesiartink! Nedrįsk paliesti Dievo 
sužadėtinės! 

- Nori lažintis? - išsišiepė šaulys. Ir žengė prie jos. 

Mėsos kalnas gigantiškame rėme sukvarkė. Silvijos 
veidas tapo sustingusio siaubo parodija, ji dūrė į šaulį 
Akies ženklu sudėtus du pirštus. 

- Kas yra už dykumos? - paklausė šaulys. 

- Tu jo niekad nepagausi! Niekad! Tu sudegsi! Jis 
man sakė! 

- Aš jį nutversiu, - atšovė šaulys. - Mes abu tai 
žinome. Kas už dykumos? 

- Nesakysiu! 

- Atsakyk! 

- Ne! 

Jis keliais pričiuožė prie jos šlaunų. Silvijos kojos 
susirakino it replės. Moteris leido geidulingus garsus. 

- Tada galas demonui, - atšovė jis. 

- Ne... 

Šaulys išskėtė jos šlaunis ir ištraukė iš dėklo pistoletą. 

- Ne! Ne! Ne! - dejavo pamokslininkė. 

- Atsakyk. 

Moteris siūbavo krėsle, kad net dundėjo grindys. Iš 
burnos liejosi maldos, žargono nuotrupos. 

Jis įstūmė pistoleto vamzdį. Daugiau pajuto, nei išgir- 
do, kaip ji išgąstingai įtraukia į plaučius oro. Jos rankos 
daužė per galvą, pėdos trypė grindis. Ir-tuo pat metu kiklo- 
piškas kūnas stengėsi įsitraukti įsibrovėlį į gimdą. Jų niekas 
nematė, tik sumuštas dangus. 

Ji kažką neaiškaus suspigo. 

- Kas? 

- Kalnai! 

- Ir ką? 

- Jis sustos... kitoje pusėje... o Di-i-ieve švenčiau- 
sias!.. S-sukaupti jėgų. Medi-i-ditacija, supranti? O... aš... 
aš... 

Staiga visas masyvus kūnas įsitempė į viršų, palinko 
priekin, tačiau šaulys saugojosi, kad neprisiliestų prie 
paslaptingo gemalo jos kūne. 

Tada ji tarsi subliuško, pasidarė mažesnė ir pravirko 
užsiėmusi delnais veidą. 

- Ką gi, - tarė jis stodamasis, - demonas patiektas, a? 

- Nešdinkis. Tų nužudei vaiką. Dink iš čia. Dink. 

Prie durų jis atsigręžė. 

- Nebus vaiko, - tarstelėjo. - Nei angelo, nei demono. 

- Palik mane ramybėje. 

Jis taip ir padarė. 

Kai jis pasiekė Kenerlio arklides, šiaurėje ties hori- 
zontu pakibo keista prietema, bet jis žinojo, kad ten atslenka 
smėlio audra. Oras virš Tulo tebebuvo ramus. 

Kenerlis laukė jo daržinėje. 

- Išvykstate? - Jis nusižeminęs šypsojosi šauliui. 

- Taip. 

- Nepraleidęs audros? 

- Aplenkęs ją. 

- Vėjas greitesnis už žmogų ant mulo. Atviroje vie- 
toje jis gali jus pražudyti. 

- Man reikia mulo, - nukirto šaulys. 

- Žinoma. - Bet Kenerlis nenusisuko, tik stovėjo tar- 
si galvodamas, ką dar pasakyti, šypsojosi savo neapykantos 
sklidina šypsena, o akys šmižinėjo virš šaulio pečių. 

Šaulys pasitraukė į šoną ir atsisuko tą mirksnį, kai 
Sobė smogė sunkia pliauska, užkliudydama tik jo alkūnę. 
Mergina neišlaikė pusiausvyros, ir pagalys driokstelėjo ant 
lentinių grindų. Pokštelėjimas išbaidė iš lizdų kregždes. 

Merga bukai į jį spoksojo. Iš nuskalbtos palaidinės 
veržėsi didingos krūtys. Nykštys svajingai lėtai dingo jos 
burnos rojuje. 

Šaulys pasisuko į arklininką. Kenerlis stovėjo išsi- 
šiepęs iki ausų geltona it vaškas oda, vartydamas akis. 

- Aš... - suvapėjo jis, bet nebaigė. 

- Mulą, - nesmarkiai niuktelėjo šaulys. 

- Taip, taip, žinoma, - sukuždėjo Kenerlis, negalė- 
damas patikėti savo akimis. Ir nukurnėjo daržinėn. 

Šaulys nuėjo įkandin, kad galėtų stebėti Kenerlį. Ar- 
klininkas atvedė mulą ir padavė vadeles. 

- Keliauk vidun prižiūrėti sesers, - paliepė jis Sobei. 

Sobė krestelėjo galva, tačiau užpakalio nepajudino. 

Šaulys paliko juos dėbsančius vienas į kitą prišnerkš- 
toje daržinėje: tėvas nesveikai išsiviepęs, duktė - sų buku 
užsispyrimu. Lauke karštis lipdė prie žemės. 

Jis vedė mulą gatvės viduriu, keldamas dulkių debe- 
sis. Ant mulo kaklo karojo maišai su vandeniu. 

Sustojo prie Šebo užeigos, bet Alės nerado. Baras 
buvo tuščias, užkaltais langais, nuo praeito vakaro netvarky- 
tas. Ji nepradėjo plauti, todėl čia dvokė tarsi šlapiu šunimi. 

Į kelioninį maišą įsidėjęs duonos, džiovintų ir skru- 
dintų kukurūzų, pusę žalio mėsainio, paliko ant prekysta- 
lio keturias aukso monetas. Alė nenusileido iš viršaus. Ty- 
liai atsisveikino nebylus Šebo pianinas. Šaulys išėjo į gatvę, 
permetė maišą per mulo nugarą. Gerklę smaugė nuojauta. 
Jam gal ir pavyks išvengti spąstų, bet maža vilties. Juk čia 
jis pašalietis. 

Jis ėjo pro užsklęstus, lūkuriuojančius pastatus, jautė 
pro plyšius bei tarpus stebinčias akis. Vyras juodais 
drabužiais Tule suvaidino dievą. Čia tik kosminio humoro 
jausmas ar desperatiškas veiksmas? Būtų gerai tai sužinoti. 

Netikėtai už nugaros pasigirdo veriantis riksmas, ir 
durys atsivėrė. Lauk ėmė lįsti žmogystos. Spąstai vis dėlto 
užsitrenkė. Vyrai su surdutais, šiurkščios medžiagos kom- 
binezonais. Moterys plačiomis kelnėmis, išblukusiomis 
suknelėmis. Net vaikai, tempiami tėvų. Ir kiekvieno ranka 
laikė pagalį ar peilį. 

Šaulio reakcija buvo automatiška, staigi, įgimta. Pa- 
sisuko ant kulnų, o rankos tuo metu jau traukė iš dėklų pis- 
toletus. Tai Alė, aišku, kad Alė, einanti į jį iškreiptu veidu, 
velnišku violetiniu randu kaktoje. Šaulys pamatė, kad ji 
paimta įkaite; per jos petį dirsčiojo šlykštus, kaip raganos 
giminaičio Šebo veidas. Alisa tapo jo skydu ir auka. Šaulys 
viską matė aiškioje, sterilios ramybės šviesoje, išgirdo ją 
tariant: 

- Jis pagavo mane, o dangau, nešauk... ne... ne... 

Bet jo rankos buvo gerai įvaldžiusios ginklą. Jis - 
paskutinis iš savo rūšies, ir ne vien lūpos mokėjo Aukštąją 
Kalbą. Pistoletai užgrojo savo taktą. Jos burna prasiskyrė, 

kūnas palinko į priekį. Antras pliūpsnis - Šebas loštelėjo 
atgal. Ir abu griuvo į dulkes. 

Ore pasipylė pagalių kruša. Šaulys sukiojosi, at- 
mušinėjo juos. Vienas su vinimi perdrėskė ranką iki krau- 
jo. Kažkoks barzdyla prakaituotomis pažastimis pasileido jo 
link sugniaužęs rankoje virtuvinį peilį. Šaulys nupylė jį, vy- 
ras sukniubo gatvėje, garsiai kaukšteldamas žandikauliais. 

- ŠĖTONAS! - klykė kažkas. - PRAKEIKTASIS! 
GALAS JAM! 

- PAŠALIETIS! - pritarė antras balsas. Į šaulį lėkė 
lazdos. Nuo aulinio atšoko sviestas peilis. - PAŠALIETIS! 
ANTIKRISTAS! 

Jis kulkomis praskynė tarpą pro minią, rankos mirtinų 
taiklumu rinkosi aukas. Krito du vyrai ir moteris, šaulys 
prasiveržė pro likusį plyšį. 

Šaulys nusivedė tą bepročių paradą iki palaikės cen- 
trinės krautuvės ir kirpyklos priešais “Šebą". Užšoko ant 
šaligatvio, atsigręžė ir ištuštino apkabas į puolančią minią. 
Gatvės dulkėse liko nukryžiuoti Šebas, Alė ir dar keli. 

Tulo gyventojai nedvejojo ir nesitraukė, nors kiekvie- 
nas šūvis rasdavo mirtiną tašką, o ginklus tikriausiai buvo 
matę tik senuose žurnaluose. 

Šaulys traukėsi, išsisukinėdamas nuo svaidomų daik- 
tų, ir mikliai pertaisinėjo ginklus. Pirštai žaibiškai bėgiojo 
šovinine. Minia pasiekė lentų grindinį, tada jis įsmuko į 
krautuvę ir užrėmė duris. Akimirksniu išbyrėjo vitrina, vi- 
dun ėmė veržtis trys vyrai. Jų veidai buvo abejingi, akyse - 
rami ugnis. Jis nušovė tris, paskui dar du. Negyvėliai paki- 
bo ant stiklų šukių, užstodami praėjimą kitiems. 

Nuo minios svorio traškėjo ir drebėjo durys, lauke 
rėkė ji: 

- ŽUDIKAS! TAVO SIELOS! SKELTAKANOPIS! 

Durys atitrūko nuo vyrių ir driokstelėjo į vidų. Nuo 
grindų pakilo dulkių debesis. Šaulį puolė vyrai, moterys, 
vaikai. Tiško seilės, lėkė pliauskos. Jis tuštino pistoletus, 
žmonės krito lyg kėgliai. Jis traukėsi, šokinėjo per miltų 
statines, rideno jas ant puolančiųjų, įsmuko kirpyklon, 

sviedė verdančio vandens katilą su dviem skustuvais. Mies- 
telėnai nesitraukė fanatiškai rėkaliodami. Juos pjudė pati 
Silvija Pitston. Šaulys įmetė kelis šovinius į karštas anglis, 
užuosdamas barzdos šerius ir tonzūrų plaukus, užuosdamas 
savo paties odą, svylančią ant pirštų galiukų. 

Pro užpakalines duris jis išbėgo į verandą. Už nuga- 
ros atsivėrė plynė, akivaizdžiai neigianti jos pašonėje 
įsikūrusį miestelį. Iš už kampo pasirodė trys išdavikiškai 
šypsenos sustingo akimirką prieš tai, kai šaulys juos paša- 
lino sau iš kelio. Paskui juos turseno gerklinga moteris. Ta 
stambi storulė nuolatinių “Šebo" lankytojų buvo vadinama 
tetule Mil. Šaulio šūvis nubloškė ją atatupstą, ji sudribo 
užvirtusiu iki šlaunų sijonu. 

Persekiojamasis nusileido laiptais ir atsitraukė į dy- 
kumą dešimt, dvidešimt žingsnių. Atsilapojo galinės kirpyk- 
los durys, žmonės ėmė veržtis lauk. Šaulys pastebėjo Silviją 
Pitston. Atidengė ugnį. Jie kniubo po kelis, atbuli, virto per 
turėklus į dulkes. Negyvoje violetinėje šviesoje nekrito joks 
šešėlis. Tada šaulys pajuto, kad rėkia. Jis rėkė nuo puolimo 
pradžios. Akys priminė sutrūkusius guolius. Kiaušiniai pri- 
lipo prie pilvo, kojos sumedėjo, ausys tapo geležinės. 

Pistoletai ištuštėjo, svilino jo rankas; virtęs Akimi ir 
Ranka jis stovėjo staugdamas. Mintys išgaravo, palikdamos 
rankas pačias daryti savo darbą - pertaisinėti. Ar galėtų jis 

„Sulaikyti juos ranka, pasakyti jiems, kad šio ir kitų triukų 
mokėsi dvidešimt penkerius metus, pasakyti jiems apie šau- 
tuvus ir juos pašventinusį kraują? Ne šiomis lūpomis. Bet 
rankos kalbėjo pačios už save. 

Persekiotojai prislinko tiek, kad galėjo pasiekti jį, 
nebaigus jam užsitaisyti pistoletų. Atšvilpusi lazda praskėlė 
šauliui kaktą, ėmė tekėti kraujas. Po kelių sekundžių jie bus 
per rankos atstumą. Priekyje šaulys pamatė Kenerlį, jo jau- 
nėlę, kokių vienuolikos metų, dukterį, Sobę, du baro nuola- 
tinius, moterį, kurią pas Šebą visi vadino Eme Feldon. Jis 
visus pavaišino metalu, po to ir ėjusius už jų. Kūnai krito 
kaip kaliausės. Tiško kraujas bei smegenys. 

Žmonės sekundei stabtelėjo išsigandę, bendra masė 
subiro į atskirus išsigandusius veidus. Dideliais ratais sukosi 
ir kriokė vyras. Moteris pūslėtomis rankomis pakėlė galvą 
ir sukvaksėjo į dangų. Vyras, kurį jis pirmą kartą rado 
sėdintį ant parduotuvės laiptelių, staiga pridėjo į kelnes. 

Šaulys spėjo užsitaisyti dar vieną pistoletą. 

Tada mosuodama mediniais kryžiais jį puolė Silvija 
Pitston. 

- VELNIAS! VELNIAS! VELNIAS! VAIKŲ 
ŽUDIKAS! PABAISA! SUNAIKINTI JĮ, BROLIAI IR 
SESERYS! SUNAIKINKIME ŠITĄ VAIKŲ ŽUDIKĄ 
PAŠALIETĮ! 

Jis įsodino po kulką į kiekvieną kryžių, dar keturias - 
į moters galvą. Silvija tartum susitraukė ir suvirpėjo it karš- 
tas oras. 

Persekiotojai sekundę spoksojo į ją, o šaulio pirštai 
pertaisinėjo pistoletus. Pirštų galiukai degė. Kiekvieno gale 
liko nudegęs plotelis. 

Priešų eilės praretėjo; jis skynė tuliečius nelyginant 
dalgiu. Šaulys vylėsi, kad lyderei žuvus žmonės pakriks. 
Tačiau kažkas paleido peilį. Kriaunos pataikė į tarpuakį, 
šaulys nugriuvo. Ir akimirksniu buvo užpultas aršios gaujos. 
Jis vėl ištuštino pistoletus, gulėdamas ant šovinių tūtelių. 
Maudė širdį, priešais akis rudavo ratilai. Vienas šūvis ne- 
kliudė nieko. Vienuolika pasiekė tikslą. 

Bet likusieji miestelėnai sušoko ant jo. Šaulys paleido 
keturis šūvius, tiek, kiek spėjo užsitaisyti, o tada iš visų 
pusių ėmė kulti, badyti peiliais. Nušveitęs porą kaire alkūne, 
jis nusirito į šalį, rankos akimirksniu darė savo darbą. 
Kažkieno peilis įsmigo į petį. Kitas į nugarą. Kažkas spyrė 
į šonkaulius. Iš apačios prislinkęs vaikigalis giliai įdūrė į 
blauzdą. Šaulys ištaškė jam galvą. 

Fanatikai iškriko, bet kulkos pasiekė visus. Išlikusieji 
ėmė trauktis į bespalvius, dėmėtus namus. Bet šaulio rankos 
kaip energingi šunėkai, trokštantys apsiversti ne kartą ar du, 
o vartytis visą naktį, skynė bėglius. Paskutinė kulka vyrą 
pavijo kirpyklos verandoje ir prakiurdė pakaušį. 

Nusileido suplėšyta tyla. 

Kraujas tekėjo iš bent dviejų dešimčių žaizdų, bet jos 
atrodė negilios, išskyrus prakiurdytą blauzdą. Apsitvarstęs 
marškinių skiaute šaulys apžiūrėjo savo aukas. 

Kūnai visokiomis pozomis drybsojo nuo kirpyklos iki 
jo kojų. Nė vienas neatrodė miegantis. 

Grįždamas atgal šaulys skaičiavo. Parduotuvėje vie- 
nas vyras gulėjo meiliai apsikabinęs suskilusį ąsotį, kurį 
atsitempė su savimi. Skaičiuoti baigė ten, kur viskas 
prasidėjo, ištuštėjusios gatvės viduryje. Jis nušovė trisdešimt 
devynis vyrus, keturiolika moterų ir penkis vaikus. Visus iki 
vieno Tulo gyventojus. 

Pirmas vėjo gūsis atnešė salsvą kvapą. Pasisukęs ton 
pusėn šaulys pakėlė galvą ir linktelėjo. Ant lygaus “Šebo" 
stogo iro nukryžiuotas ir kuolais prismeigtas Norto lavonas. 
Akys atmerktos, burna pražiota, o kaktoje įspausta didelė 
purpurinė skelta kanopa. 

Šaulys paliko miestą. Mulas laukė prie žolių kupsto 
už keturiasdešimties senojo karietų kelio jardų. Šaulys par- 
sivedė jį į Kenerlio arklides. Lauke įsismarkavo vėjas. Pri- 
rišęs gyvulį jis grįžo į smuklę. Surado kopėčias, užsilipo ant 
stogo ir išlaisvino Nortą. Kūnas buvo lengvesnis už pagalių 
maišelį. Leido jam prisijungti prie miestelio bendruomenės. 
Paskui grįžo į vidų, prieš prasidedant smėlio audrai suval- 
gė mėsainius, išgėrė tris alaus. Tą naktį jis miegojo Alės 
lovoje. Nieko nesapnavo. Kitą dieną vėjas jau buvo 
nurimęs, saulė ryški kaip visuomet. Lavonus vėjas nuride- 
no į pietus it vėjaričius augalus. Prieš vidurdienį aptvarstęs 
žaizdas šaulys irgi pajudėjo. 

Jam pasirodė, kad Braunas užmigo. Ugnis beveik 
užgeso, paukštis snaudė pakišęs galvą po sparnu. 

Bet kai atsistojo patiesti gulto kampe, Braunas pa- 
klausė: 

- Na, va. Papasakojai. Jautiesi geriau? 

Šaulys nustebo: 

- O kodėl turėčiau jaustis blogai? 

- Tu žmogus, sakei. Ne demonas. O gal melavai? 

- Nemelavau. - Galėjo drąsiai sau pripažinti: Brau- 
nas jam patinka. Išties. Ir atsiskyrėliui jis nemelavo. - Kas 
tu, Braunai? Iš tikro, turiu galvoje. 

- Tiesiog aš, - nesutrikęs atsakė raudonplaukis. - 
Kodėl manai, jog esi kuo nors nepaprastas? 

Šaulys užsirūkė nieko neatsakęs. 

- Manau, jog esi arti to savo vyro juodais drabužiais, 
- pareiškė Braunas. - Ar jis pavojingas? 

- Nežinau. 

- O tu? 

- Dar ne, - atsakė šaulys. Jis žvelgė į šeimininką tru- 
putį iššaukiančiai. - Padarysiu, ką turiu padaryti. 

- Tada gerai, - tarė Braunas ir apsivertęs ant šono 
užmigo. 

Ryte atsiskyrėlis pavalgydino jį ir išlydėjo. Dienos 
šviesoje ta žmogysta sulinkusiais nusvilusiais pečiais, pieš- 
tuko storio raktikauliais ir raudonų plaukų kupeta atrodė 
įspūdingai. Ant jo peties tupėjo Zoltanas. 

- Mulas? - paklausė šaulys. 

- Suvalgysiu, - atsakė Braunas. 

- Gerai. 

Braunas padavė ranką, šaulys ją paspaudė. Atsiskyrė- 
lis parodė galva į pietus. 

- Gero kelio. 

- Dėkui. 

Linktelėjo atsisveikindami, tada šaulys nupėdino per 
dykumą, apsikrovęs vandeniu ir ginklais. Kartą atsigręžė. 
Braunas aršiai ravėjo savo laukelį. Ant nuožulnaus stogo 
kaip katedros baidyklė tupėjo varnas. 


A 

Ugnis nusileido, ėmė blykšti žvaigždės. Nepailsdamas 
vaikščiojo vėjas. Per miegus truktelėjo ir vėl nurimo šaulys. 
Jis sapnavo troškulį. Tamsoje kalnų silueto nebuvo galima 
įžiūrėti. Užsimiršo kaltė. Tai dykuma iškepino mintis apie 
ją. Vis dažniau jis pagalvodavo apie Kortą, kuris išmokė jį 
šaudyti. Kortas mokėjo atskirti juoda nuo balta. 

Šaulys truktelėjo ir pabudo. Sumirksėjęs pažiūrėjo. į 
užgesusį laužą, sukurtą ant kito, geometriškesnio. Persekio- 
jamasis - romantikas, nepaslėpsi, ir pavydžiai saugoja savo 
žinias. 

Tai, žinoma, šauliui vėl priminė Kortą. Kur jis dabar 
- nežinia. Pasaulis pasikeitė. 

Šaulys užsimetė ant peties kelioninį krepšį ir patraukė 
tolyn. į 


Tarpstotė 
1 


Visą dieną vaikiškas eilėraštukas sukosi jo galvoje. Jis 
varė į siutulį, lyg stypsotų už sąmonės ribų ir erzintų joje 
esančią racionalią būtybę. Dainelė buvo tokia: 


Lietūs merkia Ispanijos lygumas. 
Nei džiaugsmo, nei skausmo nestingam mes, 
bet lietūs merkia Ispanijos lygumas. 


Gražų - negražų, kvailą - protingą 
Pasaulio permainos kartais ištinka 
Ir kas, kad kvailys, 

Kas, kad protingas, 

Lietūs vis merkia Ispanijos lygumas. 


Su meile atėję grandinėse likome. 
Lietaus verkia Ispanijos lygumos. 


Šaulys žinojo, kodėl prisiminė tą dainelę. Ne sykį sap- 
navo, kad ramiai guli savo kambaryje pilyje, mažytėje 
lovelėje prie lango, sudėto iš spalvotų stikliukų, o mama 
dainuoja jam lopšinę. Mama nedainuodavo lopšinės prieš 
naktį, nes visi Aukštąja Kalba kalbantys berniukai privalė- 
jo pasitikti tamsą vieni, tačiau ta melodija užliūliuodavo jį 
per pietų miegą, ir jis gerai prisiminė smarkaus lietaus 
čiurkšles, tekančias spalvotu stiklu, galėjo pajusti to kam- 
bario vėsą ir jaukią šilumą po antklodėmis, mamos meilę, 
jos raudonas lūpas, jos balsą ir užkrečiančią kvailos dainelės 
melodiją. 

Dabar prisiminimas grįžo ir gręžė smegenis it dyku- 
mos karštis, ieškodamas juose savo pėdsakų. Vanduo pasi- 

baigė, šaulys žinojo, kad jis gyvas lavonas. Žinoma, nebu- 
vo tam pasiruošęs ir jam buvo labai gaila įdėtų pastangų. Po 
vidurdienio sliūkino įsmeigęs akis į savo pėdas, o ne kelią 
priešais. Čionai net nelabojo žolės buvo skurdžios ir pagel- 
tusios. Suskeldėjusią plynę retsykiais pakeisdavo skaldos 
ruožai. Kalnai neišryškėjo, nors paskutinę atsiskyrėlio tro- 
belę dykumos pakraštyje šaulys paliko prieš šešiolika dienų. 
Ten gyvenęs jaunas vyras turėjo kranklį, bet jo vardo šau- 
lys negalėjo prisiminti. 

Jis dėbsojo į kylančias ir besileidžiančias pėdas, 
klausėsi kvailo rimo, aidinčio galvoje, ir svarstė, kada nu- 
grius. O kristi nesinorėjo, nors ir niekam nematant. Tai gar- 
bės reikalas. Šaulys žinojo, kas ta garbė - nematomas kau- 
las, neleidžiantis kaklui sulinkti. 

Staiga jis sustojo ir pakėlė akis. Galvoje staiga su- 
zvimbė, viskas ėmė plaukti. Horizonte snaudė kalnai. Bet 
priešakyje, daug arčiau, dunksojo dar kažkas. Tik už kokių 
penkių mylių. Jis sumirksėjo, tačiau smėlio prineštos akys 
nieko nematė. Dainelė įkyriai sukosi mintyse. Po kokios 
valandos jis nugriuvo, nusibrozdindamas delnus. Ne- 
tikėdamas tuo, ką mato, apžiūrėjo kraujo karoliukus ant 
nubrauktos odos. Kraujas nedžiūvo; jis tik atrodė mažiau 
gyvybingas. Ir pasipūtęs kaip dykuma. Šaulys nukratė lašus, 
apimtas aklos neapykantos. Pasipūtęs? Kodėl gi ne? Krau- 
jas troškulio nejaučia. Kraujui tarnaujama. Kraujui buvo 
aukojama. Kraujo auka. Kraujui norisi tik bėgti... bėgti... 
bėgti... 

Jis pažvelgė į dėmes, nukritusias ant įkaitusios 
dykynės, matė, kaip šiurpiai greitai jį susiurbia žemė. Cha, 
kraujau, kaip tau tai patinka? Ką apie tai pasakysi? 

Viešpatie, na, ir nusivažiavai tu. 

Jis pakilo, prispaudęs rankas prie krūtinės, ir tai, ką 
matė iš toli, privertė surikti - sausai sukrankti. Tas objektas 
stovėjo priešais jį. Tai buvo pastatas. Ne, du pastatai, ap- 
juosti išvirtusia tvora. Medis atrodė toks senas ir trapus, 
kaip elfų dirbinys. Medis, paverstas smėliu. Vieno statinio 
paskirtis buvo aiški - arklidės. Antrasis galėjo būti didelė 

troba arba užeiga. Keleivinių karietų tarpstotė. Palaikis 
smėlio namas (vėjas apnešė lentas smėliu, saulė sustingdė jį 
ir pavertė smėlio pilimi) metė siaurą šešėlį, kurio prietam- 
syje, pasirėmęs nugara į sieną, kažkas sėdėjo. Namas atrodė 
palinkęs nuo jo svorio. 

A, jis. Pagaliau. Vyras juodais drabužiais. 

Šaulys stovėjo prispaudęs delnus prie krūtinės ir ne- 
jausdamas, kad poza labai iššaukianti, spigino į sėdintįjį. 
Vietoj laukto milžiniško susijaudinimo (baimės, pagarbios 
baimės) buvo tik neaiškus kaltės jausmas dėl netikėtos ne- 
apykantos savo kraujui prieš kelias sekundes ir begalinis 
vaikystės dainelės skambesys: 


... Lietūs merkia... 
Jis žengė arčiau traukdamas iš dėklo ginklą. 
... Ispanijos lygumas. 


Paskutinį ketvirtį mylios šaulys nurisnojo, nė ne- 
mėgindamas slėptis; paprasčiausiai nebuvo už ko. Trumpas 
jo šešėlis turseno įkandin. Šaulys nejautė, kad jo veidas pri- 
tik tą žmogų šešėlyje. Net nepagalvojo, jog tenai gali rasti 
negyvėlį. 

Išspyręs pakrypusį tvoros strypą (tas lūžo be garso, 
tarsi atsiprašinėdamas) jis puolė per tylų arklidžių kiemą, 
keldamas pistoletą prie akies. 

- Tu demaskuotas! Tu demaskuotas! Tu... 

Figūrėlė neramiai pasimuistė ir atsistojo. Šauliui 
toptelėjo: Viešpatie, iš jo nieko neliko, kas gi jam? Nes 
vyras juodais drabužiais susitraukė iki dviejų pėdų, o plau- 
kai nubalo. 

Šaulys suakmenėjo. Galva zvimbė, širdis pašėlusiai 
trankėsi, ir jis pagalvojo: Mirsiu čia... 

Įtraukęs deginančio oro į plaučius sekundei nuleido 
galvą. Kai vėl ją pakėlė, išvydo ne vyrą juoda sutana, o 

mažą berniuką saulės išblukintais plaukais, stebintį jį be 
menkiausio susidomėjimo. Šaulys dėbtelėjo į figūrėlę ir 
netikėdamas savo akimis papurtė galvą. Tačiau vaikis iš- 
gyveno jo atsisakymą patikėti; tebestovėjo ten mūvėdamas 
mėlynus džinsus su lopu ant kelio ir vienspalvius šiurkštaus 
audinio rudus marškinius. 

Šaulys papurtė galvą ir ėmė artintis prie arklidžių 
sulinkęs, nepaleisdamas iš rankos ginklo. Blaiviai mąstyti 
nebeįstengė. Galva buvo pridulkėjusi, kaip ant mielių kilo 
bukas skausmas. 

Arklidėse buvo tylu, tamsu ir nepakeliamai karšta. 
Šaulys apsidairė giedravalkiu aptrauktomis akimis. Persi- 
braukęs ranka per veidą pastebėjo aplūžusiame tarpduryje 
stypsantį ir jį sekantį bemniūkštį. Netikėtai skausmo skalpelis 
persmelkė nuo smilkinio iki smilkinio, padalijo jo smegenis 
lyg apelsiną. Įsikišęs ginklą į dėklą jis susverdėjo, sumoja- 
vo rankomis tarsi vaikytų vaiduoklius ir griuvo veidu 
žemėn. 


Atsipeikėjo ant nugaros, po galva pajuto kuokštą 
minkšto bekvapio šieno. Vaikas neįstengė jo pakelti, todėl 
tik pasistengė, kad jam būtų patogiau. Krėtė šaltis. Žvilg- 
telėjęs pastebėjo, kad marškiniai patamsėję nuo drėgmės. 
Palaižė - vanduo. Sumirksėjo. 

Berniukas klūpėjo greta jo. Pamatęs, kad šaulys 
atsimerkė, ištiesė jam sulankstytą vandens skardinę. Vyras 
griebė ją abiem rankomis ir leido sau gurkštelti - vieną 
kartą. Kai vanduo pasiekė skrandį, išgėrė dar. Tada likusį 
užsipylė ant veido ir sušnarpštė. Dailias berniuko lūpas pa- 
puošė santūri šypsena. 

- Nori užvalgyti? 

- Kol kas ne, - atsakė šaulys. Nuo saulės smūgio 
maudė galvą, vanduo nejaukiai jautėsi pilve, tarsi nežinotų, 
kur eiti toliau. - Kas tu? 

- Aš Džonas Čambersas. Gali vadinti Džeiku. 

Šaulys atsisėdo, maudimas virto nepakeliamų 
skausmų. Jis pasilenkė: teko nusileisti skrandžiui. 

- Vandens yra, - nuramino Džeikas. Paėmęs skardinę, 
jis nuėjo į arklidės galą. Tenai stabtelėjo ir nedrąsiai nu- 
sišypsojo šauliui. Šis linktelėjo, po to parėmė galvą delnais. 
Tas dailus, proporcingas berniukas galėjo būti devynerių 
metų. Jo akyse kažkoks liūdesio šešėlis, tačiau dabar neli- 
ko šviesių veidų. 

Kai arklidėje pasigirdo keistas ūžimas, šaulys spėriai 
pakėlė galvą ir siektelėjo pistoletų rankenų. Garsas po pen- 
kiolikos minučių užtilo. Vaikas grįžo su pilna skardine. 

Vyras vėl atsargiai gurkštelėjo, jau geriau. Ir galvos 
skausmas slopo. 

- Nežinojau, ką daryti, kai nugriuvai, - prabilo 
Džeikas. - Porą sekundžių man atrodė, kad nori mane 
nušauti. 

- Aš palaikiau tave kai kuo kitu. 

- Kunigu? 

Šaulys įsmeigė tiriantį žvilgsnį. 

- Kokiu kunigu? 

Berniukas truputį suraukė antakius. 

- Kunigu. Jis nakvojo kieme. Aš slėpiausi namo 
viduje. Man jis nepatiko, todėl neišlindau. Kunigas pasirodė 
čia naktį ir kitą dieną vėl iškeliavo. Būčiau pasislėpęs ir nuo 
tavęs, bet užtikai mane miegantį. - Jis niūriai pasižiūrėjo 
šauliui virš galvos. - Žmonės man nepatinka. Jie mane 
užknisa. 

- Kaip tas kunigas atrodė? 

- Kaip visi kunigai, - patraukė pečiais vaikas. - Vilkė- 
jo juodais drabužiais. 

- Su gobtuvu ir sutana? 

- Kas yra sutana? 

- Suknelė. 

Berniukas linktelėjo. 

- Suknelė su gobtuvu. 

Šaulys pasilenkė į priekį, kažkas jo veide privertė 
vaiką mažumėlę atsitraukti. 

- Ar seniai? 

- Aš... aš... 

Šaulys nuramino: 

- Aš tavęs neskriausiu. 

- Nežinau. Negaliu prisiminti laiko. Visos dienos čia 
vienodos. 

Tik dabar šauliui parūpo, kaip vaikas atsidūrė šioje 
vietoje, kai aplinkui driekiasi ištisos lygos negailestingos 
dykumos. Bet kol kas ne tai svarbiausia. 

- Apytiksliai. Ar seniai? 

- Ne, neseniai. Aš čia irgi nelabai seniai. 

Jo kūne vėl užsiplieskė liepsna. Sugriebęs skardinę 
nežymiai virpančiomis rankomis nugėrė kelis gurkšnius. 
Atmintin grįžo lopšinės nuotrupa, tik vietoj motinos veido 
jis išvydo persigandusį Alisos, jo moters iš dabar mirusio 
Tulo miesto, veidas. 

- Kaip seniai? Savaitę? Dvi? Tris? 

Džeikas suglumęs žiūrėjo į jį. 

- Taip. 

- Kiek? 

- Savaitę. Arba dvi. Aš neišlindau. Jis net negėrė. 
Pamaniau, jog ten kunigo vaiduoklis. Išsigandau. Aš visą 
laiką gyvenu baimėje. - Jo veidas suvirpo kaip krištolo taurė 
ties sudužimo riba. - Jis net nekūrė laužo. Tiesiog sėdėjo. 
Net nežinau, ar miegojo. 

Arti! Jis arčiau nei bet kada. Nepaisant dehidravusio 
kūno, delnai šiek tiek suprakaitavo. 

- Turiu džiovintos mėsos, - pasiūlė berniukas. 

- Gerai, - linktelėjo šaulys. - Tiks. 

Vaikas nuėjo jos atnešti. Daili, tiesi figūra. Dykuma jo 
dar nepakirto. Rankos plonos, bet oda, nors ir įdegusi, 
nesuskeldėjo ir nesutrūkinėjo. Jis pilnas gyvasties, pagalvo- 
jo šaulys, gerdamas iš skardinės. Jis gyvybingas ir kilęs ne 
iš šių vietų. 

Džeikas grįžo su džiovintos mėsos krūvele ant saulėje 
išbalusios lentutės. Mėsa buvo kieta, gyslota ir tokia sūri, 
kad stomatito išgraužta šaulio burnos gleivinė dejavo. Jis 
valgė ir gėrė iki soties. Berniukas sukramtė porą gabaliukų. 

Šaulys nenuleido nuo vaiko akių, 0 Džeikas 

apžiūrinėjo į jį. 

- Iš kur tu, Džeikai? - pagaliau paklausė jis. 

- Nežinau. - Berniukas susiraukė. - Aš žinojau. 
Žinojau, kai atsidūriau čia, bet dabar viskas susijaukė kaip 
blogas sapnas, kai pabundi. Aš dažnai sapnuoju košmarus. 

- Ar tave čia kas nors atvedė? 

- Ne, - atsakė jis. - Aš tiesiog čia atsidūriau. 

- Nė kiek ne aiškiau, - tiesiai tarė šaulys. 

Staiga berniuko akyse sužvilgo ašaros. 

- Nieko negaliu padaryti. Aš tiesiog atsidūriau čia. 
Dabar tu išeisi, o aš mirsiu badu, nes suvalgei beveik visą 
mano maistą. Aš nenorėjau čia atsidurti. Man čia nepatin- 
ka. Čia baisu. 

- Nereikia savęs gailėtis. Tvardykis. 

- Aš nenorėjau čia atsidurti, - atkakliai tvirtino vaikas. 

Šaulys suvalgė dar vieną mėsos griežinėlį, prieš tai 
iščiulpęs druską. Berniukas tiesiog buvo įsuktas į šitą ratą. 
Jis tikėjo, kad Džeikas sako tiesą: vaikas nenorėjo to. Tai 
negerai. Jis pats... jis tai norėjo. Tik netroško, kad žaidimas 
taptų toks nešvarus. Neprašė suteikti progą nukreipti gink- 
lus į beginklius Tulo gyventojus, neprašė galimybės nušauti 
Alę su tuo keistu šviečiančiu randu, neprašė, kad reikėtų 
rinktis tarp atkaklaus siekio įvykdyti pareigą ir nusikaltėliš- 
ko amoralumo. Iš nevilties vyras juodais drabužiais ėmė 
timpčioti už blogų virvelių, jeigu jis turi galią jas traukyti. 
Neteisinga įtraukti atsitiktinius nekaltus žmones ir versti 
juos dalyvauti spektaklyje, kurio jie nesupranta. Alė, pagal- 
vojo jis, Alė bent jau pakliuvo į šį pasaulį per savo iliuzijas. 
O šitas berniukas... šitas prakeiktas berniukas... 

- Papasakok, ką prisimeni, - paprašė jis Džeiko. 

- Nedaug. Dabar tai skamba kaip kažkokia nesąmonė. 

- Pasakok. Gal man pavyks suprasti. 

- Buvo tokia vieta... prieš šitą. Aukštas namas su 
daugybe kambarių ir vidiniu kiemu, iš kurio matėsi aukšti 
pastatai ir vanduo. Vandenyje stovėjo statula. 

- Statula vandenyje? 

- Taip. Dama su karūna ir deglu. 

- Išsigalvoji? 

- Ko gero, - beviltiškai atsakė vaikas. - Gatvėmis galė- 
jai važinėti tokiais daiktais. Dideliais ir mažais. Geltonais. 
Daug geltonų. Aš ėjau į mokyklą. Palei gatves eina cemen- 
tiniai takeliai. Ir Langai, į kuriuos gali žiūrėti: su daug sta- 
tulų, aprengtų drabužiais. Statulos pardavinėjo tuos 
drabužius. Žinau, jog skamba kaip beprotybė, bet jos tikrai 
pardavinėjo. 

Šaulys papurtė galvą ir įdėmiai paieškojo vaiko veide 
melo pėdsakų. Nieko panašaus. 

- Aš ėjau į mokyklą, - pakartojo berniukas. - Nešiau... 
- Jis prisimerkė, ieškodamas žodžio. - ... rudą... knygų... 
maišą. Nešiausi priešpiečius. Buvau pasirišęs... - vėl bejė- 
giškos žodžio paieškos, - ... kaklaryšį. 

- Ką? 

- Nežinau. - Berniuko pirštai nevalingai užveržė kažką 
prie gerklės; šauliui tas gestas priminė korimą. - Nežinau. 
Tiesiog viskas dingo. - Vaikas nusigręžė. 

- Ar galiu tave užmigdyti? - paklausė šaulys. 

- Aš nenoriu miego. 

- Galiu tave užmigdyti ir padaryti, kad prisimintum. 

Abejodamas vaikas pasiteiravo: 

- Kaip tu tai padarysi? 

- Su šituo. 

Šaulys ištraukė iš šovininės vieną tūtelę ir pasukiojo 
tarp pirštų. Judesys buvo miklus, kaip per sviestą. Tūtelė 
lengvai pasisuko tarp nykščio, smiliaus, po to tarp smiliaus 
ir didžiojo piršto, perbėgo tarp didžiojo ir bevardžio, kol 
galiausiai atsidūrė tarp bevardžio ir mažylio. Paskui dingo 
iš akių ir vėl pasirodė; tartum pakybojo ore, tada apsisuku- 
si vėl ėmė keliauti šaulio pirštais, kurie judėjo it karoliukais 
siuvinėta užuolaida vėjui papūtus. Berniukas žiūrėjo. Abe- 
jonę pakeitė atviras pasitenkinimas, po to susižavėjimas, 
įtraukęs jį į tuštumą. Vaiko akys užsimerkė. Tūtelė šokinėjo 
šaulio pirštuose. Praplėšęs akis Džeikas sugavo guvų tūtelės 
vinguriavimą ir vėl užsimerkė. Šaulys hipnotizavo toliau, 
bet vaikas daugiau neatsimerkė. Kvėpavo ramiai ir vienodai. 

Tai būtina? Taip. Tame buvo tam tikro grožio, logikos, kaip 
nėrinių raižinys kietame mėlyname lede. Jis tartum girdėjo 
vėjo sąskambius. Nebe pirmą kartą šaulys paragavo švel- 
naus, su rūdžių prieskoniu sielos ligos skonio. Neregėtu vik- 
rumu sukiota gilzė staiga tapo nemirtinga, klaiki, bauginan- 
ti. Paslėpęs ją delne skaudžiai sugniaužė. Pasaulyje yra toks 
dalykas, kaip prievarta. Prievartavimas, žmogžudystės bei 
kitos garsiai neminimos priemonės, ir visos jos - dėl gėrio, 
prakeikto gėrio, mito, dėl Bokšto. O, Bokštas stovi kažkur, 
iškilęs juodu stuomeniu į dangų, ir dykumos išgraužtomis 
ausimis šaulys išgirdo švelnų, vos girdimą vėjų sąskambį. 
- Kur tu? - paklausė jis. 


„„Džeikas Čambersas leidžiasi laiptais su kuprine. 
Joje guli “Žemės mokslas", “Ekonominė geografija“, 
užrašų knygelė, pieštukas, mamos virėjos, misis Gretos Šou, 
paruošti priešpiečiai. Sukrauti virtuvėje, kur be paliovos 
ūžia ventiliatorius, sutraukiantis pašalinius kvapus. 
Priešpiečių maišelyje sumuštinis su riešutų sviestu ir uo- 
giene, antras - su virta parūkyta dešra, salota bei svogūnais, 
taip pat keturi “Oreo" sausainiai. Tėvai neapykantos jam 
nejaučia, tačiau tarytum nepastebi jo. Jie paliko jį misis 
Gretai Šou, auklėms, vasaros mokyklos (kuri yra privati, 
gera ir, svarbiausia, baltųjų) auklėtojui. Nė vienas iš tų 
žmonių neapsimetinėjo esąs kuo nors daugiau nei yra: visi 
buvo profesionalai, geriausi savo srityje. Niekas neglaudė 
jo prie šiltos krūtinės, kaip paprastai būna istoriniuose ro- 
manuose, kuriuos skaito mama ir kuriuos pavarto Džeikas, 
ieškodamas “karštų vietelių." Tėvas juos kartais pavadina 
isteriškais romanais. Arba "korsažų draskytojais". Tau 
šnekėti, sako mama su begaline panieka už uždarų durų, 
prie kurių klausosi Džeikas. Jo tėtis dirba Sistemai, ir 
Džeikas galėti susisiekti su juo per Liniją. Ko gero. 

Džeikas nenutuokia, jog nekenčia visų profesionalų, 
bet taip yra. Žmonės visuomet jį siutino. Jam patinka lipti 
laiptais, jis nevažiuos šio pastato liftu. Jo mama, seksuali 
liesa moteris, dažnai gula į lovą su nesveikais draugais. 

Dabar jis gatvėje, Džeikas Čambersas gatvėje, jis ... 
Džeikas švariai apsirengęs, gerų manierų, mielas, jautrus. 
Draugų jis neturi, tik pažįstamus. Dėl to jis nesuko sau gal- 
vos, nors skaudu. Jis nežino ir nesupranta, kad ilgai ben- 
draudamas su profesionalais jis perėmė daugelį jų bruožų. 
Misis Greta Šou tepa labai profesionalius sumuštinius. Ji 
padalina juos ketvirčiais, nupjausto pluteles, todėl valgant 
juos per ketvirtąją pertrauką gimnazijoje Džeikui labiau 
derėtų kokteilinė taurė į kitą ranką, o ne knyga apie sportą 
iš mokyklos bibliotekos. Jo tėvas uždirba krūvas pinigų, nes 
Jis yra "žudymo" meistras - kitaip sakant, surengia rimtesnį 
šou savo tinkle negu konkurentai. Jo tėtis suplėšia po ketu- 
ris cigarečių pakelius per dieną. Jis nekosėja, tačiau 
šypsnys jo griežtas lyg peiliai nugarinei pjaustyti, par- 
duodami supermarketuose. 

Keliauja gatve. Mama palieka jam pinigų taksi, bet jis 
keliauja pėsčias, jeigu tik nelyja, mosuodamas savo kuprine 
- tikras amerikietis šviesiais plaukais ir mėlynomis akimis. 
Mergaitės jau buvo pradėjusios jį pastebėti (su jų motinų 
pritarimu), o Džeikas jų nesibaidė su žaisminga berniūkščio 
arogancija. Jis šnekasi su jomis kaip suaugęs ir nesunkiai 
suglumina. Jam patinka geografija ir kėgliai po pietų. Tė- 
vas turi kompanijos, kuri gamina automatinius taškų 
skaičiavimo įrengimus, akcijų, bet kėgelbane, kur lankosi 
Džeikas, tokių nenaudoja. Jis ir pats nežino, jog tai paste- 
bėjo. 

Eidamas gatve pralenkia "Brendio" saloną, kurio 
vitrinoje stovi kailiniais, Edvardo stiliaus kostiumais 
aprengti ar visai pliki manekenai. Tie modeliai - manekenai 
- yra tobulai profesionalūs, o jis nekenčia visko, kas profe- 
sionalu. Jis dar per jaunas, kad išmoktų nekęsti savęs, bet 

"sėkla jau pasėta atokioje širdies kertelėje. 

Jis pasiekia kampą ir sustoja, užsimetęs kuprinę ant 
vieno peties. Pro šalį švilpia automobiliai: pukšintys auto- 
busai, taksi, “Folksvagenai", didelis sunkvežimis. Jis pa- 
prastas berniukas, bet ne eilinis, ir akies kampučiu pama- 
to vyrą, kuris jį nužudo. Tai juodai vilkintis vyras, kurio 

kas. Vaikas krenta į gatvę atkišęs rankas, bet nepaleisdamas 
kuprinės, kurioje guli itin profesionalūs misis Gretos Šou 
priešpiečiai. Krisdamas meta žvilgsnį pro priekinį automo- 
bilio stiklą į paklaikusį verslininko su tamsiai mėlyna skry- 
bėle, už kurios kaspino užkišta žaisminga plunksna, veidą. 
Kitoje gatvės pusėje suklykia sena dama - ji pasipuošusi 
juoda skrybėlaite su tinkleliu. Tik tas tinklelis žaismės 
nesuteikia, jis visai kaip jo motinos šydas. Džeikas pajun- 
ta tik nuostabą ir staigią sumaištį - tai štai koks tas galas? 
Jis sunkiai atsitrenkia į asfaltą ir įsmeigia žvilgsnį į smala 
užlietą plyšį per porą colių nuo akių. Kuprinė iškrenta iš 
rankos. Jis svarsto, ar nusibalnojo kelius, kai verslininko su 
linksma plunksna automobilis perrieda per jį. Tai didelis 
1976 metų “"Kadilakas" su šešiolikos colių ratais. O spal- 
va beveik tokia pat, kaip vairuotojo skrybėlė. Mašina 
sutraiško Džeiko nugarą, sutrina pilvą, iš vaiko burnos 
kliokteli kraujo srovė. Jis pasuka galvą ir mato tvies- 
kiančius galinius "Kadilako" žibintus bei dūmus, be- 
siverčiančius iš po surakintų užpakalinių automobilio ratų. 
Mašina pervažiuoja ir jo krepšį, palikdama plačią juodą 
vėžę. Jis pasuka galvą į kitą pusę, pamato, kaip cypdamas 
per kelis colius nuo jo sustoja geltonas "Fordas". Juodu- 
kas, pardavinėjęs niekučius bei vaisvandenius iš vežimėlio, 
viską metęs bėga prie jo. Kraujas kliaukia iš Džeiko nosies, 
ausies, akių, išangės. Jo genitalijos sutraiškytos. O jis pik- 
tai svarsto, ar labai nusidrožė kelius. Dabar prie jo kažką 
vapėdamas skuba“ Kadilako" vairuotojas. Kažkur siaubin- 
gas, ramus lemties balsas taria: "Aš esu kunigas. Praleis- 
kite mane. Atgailos aktas..." 

Jis išvysta juodą sutaną ir staiga nusigąsta. Tai jis, 
vyras juodais drabužiais. Iš paskutinių jėgų jis nugręžia nuo 
jo veidą. Kažkur radijas transliuoja roko grupės "Kiss" 
muziką. Pamato ant grindinio tysančią smulkią, baltą, be- 
formę savo ranką. Jis niekad nekramtė nagų. 

Ir žvelgdamas į savo ranką Džeikas miršta. 

Šaulys sėdėjo susiraukęs ir mąstė. Jis buvo pavargęs, 
kūną maudė, mintys slinko galvoje kankinančiai lėtai. 
Priešais jį ramiai alsuodamas, susidėjęs į skreitą rankas 
miegojo nuostabusis berniukas. Jis papasakojo savo istoriją 
nerodydamas emocijų, nors prieš galą, prisiminus “kunigą" 
ir “atgailos aktą", balsas ėmė virpėti. Žinoma, jis nepasako- 
jo šauliui apie savo šeimą ir keistos dichotomijos jausmą, 
tačiau tai vis vien nutekėjo; nutekėjo tiek, kad būtų galima 
susidaryti vaizdą. Faktas, jog šauliui neteko matyti berniu- 
ko nupasakoto miesto (gal jis egzistavo tik priešistorijos 
mite), nebuvo liūdniausia pasakojimo dalis, bet iš tiesų glu- 
minanti. Viskas glumino. Šaulys bijojo daryti kokias nors iš- 
vadas. 

- Džeikai? 

- Aha? 

- Ar nori prisiminti visa tai pabudęs, ar užmiršti? 

- Užmiršti, - nedvejodamas atsakė vaikas. - Aš krau- 
juoju. 

- Gerai. Tu užmigsi, gerai? Eik ir atsigulk. 

Džeikas atsigulė;: mažutis, taikus ir bejėgis. Šaulys 
netikėjo, kad jis bejėgis. Jis kėlė mirties, lemties nuojautą. 
Tas jausmas jam nepatiko, ko nepasakytų apie vaikį. Ber- 
niukas jam netgi labai patiko. 

- Džeikai? 

- Ššš. Aš noriu miego. 

- Taip. O kai pabusi, nieko nebeprisiminsi. 

- M-hm. 

Šaulys pasižiūrėjo į jį, prisiminęs savo vaikystę, kuri 
paprastai atrodo nutikusi kažkam kitam - žmogui, kuris per- 
šoko pro kažkokį osmosinį lęšį ir tapo kažkuo kitu, - bet 
dabar atrodė nepaprastai arti. Tarpstotės arklidėse buvo la- 
bai karšta, jis atsargiai nugėrė truputį vandens. Po to šaulys 
atsikėlė ir nuėjo į pastato gilumą, stabtelėdamas prie vieno 
gardo. Kampe gulėjo balto šieno glėbys ir tvarkingai sulank- 
stytas apklotas, bet arkliu čia seniai nekvepėjo. Arklidės 
apskritai niekuo nekvepėjo. Saulė išdegino visus aromatus. 
Oras buvo tobulai neutralus. 

Arklidžių viduje buvo nedidukas tamsus kambarėlis 
su nerūdijančio plieno mašina. Jos nebuvo palietę nei pelė- 
siai, nei rūdys. Ir išvaizda pompa priminė sviesto muštuvę. 
Kairėje pusėje styrojo chromuotas kranas, kuriuo baigėsi iš 
grindų kylantis vamzdis. Ir kitur pasitaikydavo rasti sausros 
kamuojamose vietose vandens pompų, tačiau tokią didelę - 
pirmąsyk. Šauliui buvo sunku įsivaizduoti, kiek giliai jie 
turėjo gręžti, kad užtiktų šventą vandenį amžinoje juodu- 
moje po dykuma. 

Kodėl pompą paliko apleidę stotį? 

Kalti demonai, veikiausiai. 

Jis netikėtai krūptelėjo, oda nuėjo pagaugais. Priėjęs 
prie aparato, spustelėjo įjungimo mygtuką. Mašina ėmė ūžti. 
Už pusės minutės šalto, skaidraus vandens čiurkšlė 
pliūptelėjo iš krano ir nutekėjo lataku. Nutekėjo kokie trys 
galonai, ir pompa paskutinį kartą klaktelėjo. Šitas daiktas 
buvo toks neįprastas tokiai vietai, kaip ir tikra meilė, tačiau 
realus it teisingumas, nebylus laikų, kai pasaulis dar nebu- 
vo pasikeitęs, liudininkas. Aparatas buvo varomas branduo- 
line plokštele, nes per tūkstančius mylių aplinkui nebuvo 
elektros, o baterijos seniai būtų išsikvėpusios. Šauliui tai ne- 
patiko. 

Sugrįžęs jis atsisėdo prie berniuko, kuris gulėjo 
pasikišęs delną po žandu. Gražus vaikas. Šaulys atsigėrė 
vandens ir susirangė lyg indėnas. Berniukas, kaip ir atsi- 
skyrėlis iš dykumos pakraščio su paukščiu (Zoltanas, staiga 
prisiminė šaulys varno vardą), prarado laiko nuovoką, tačiau 
neliko abejonių, kad vyras juodais drabužiais jau arčiau. Ir 
nebe pirmą kartą šaulys susimąstė, ar tas tik neketina jam 
pasiduoti, turėdamas savų planų. Galbūt jis eina į jo rankas. 
Šaulys pabandė įsivaizduoti, koks bus tas susidūrimas, bet 
nepajėgė. 

Jį mušė karštis, nors jau nesijautė sergąs. Vėl galvon 
sugrįžo lopšinės melodija, tik užuot pagalvojęs apie mamą, 
jis prisiminė Kortą - Kortą su kirčių, kulkų, žaizdų randų 
išraižytu veidu. Subjaurotu karo randų. Įdomu, ar Kortas 
kada jautė tokią meilę, kokia galėjo prilygti tiems randams? 

Vargu. Jis prisiminė Eiliną, Marteną, tą nevykusį burtininką. 
Šaulys buvo ne iš tų, kurie gyvena praeitimi; jei ne 
sugebėjimas neaiškiai nujausti ateitį Ir užsidėti emocinį 
grimą, būtų galima vadinti jį būtybe be vaizduotės, 
bukapročiu. Todėl jam buvo smagi jo minčių tėkmė. Kiek- 
vienas vardas primindavo naujus - Ketbertą, Polą, senąjį 
Joną, Siuzaną, tą dailią merginą prie lango. | 
Tulo pianistas (irgi miręs, Tule visi mirė nuo jo ran- 
kos) mėgo senas dainas, ir šaulys vieną be garso niūniavo: 


Meile, o meile, nerūpestingoji 
pažvelk, kuo ji baigias. 


Šaulys nusijuokė patenkintas. Aš esu paskutinis iš 
žalio ir šilto pasaulio. Ir vis dėlto jis nesigailėjo savęs ne- 
paisant ilgesio. Pasaulis negailestingai pasislinko, tačiau jo 
kojos vis dar stiprios, o vyras juodais drabužiais daug 
arčiau. Ir šaulys atsijungė. 


Kai jis pakirdo, buvo beveik tamsu, berniuko šalia ne- 
buvo. 

Šaulys atsistojo traškindamas sąnarius, nuėjo prie 
arklidės durų. Nakvynės namų verandoje šokinėjo maža 
ugnelė. Jis nupėdino prie jos, vilkdamas ilgą, juodą 
saulėlydžio ochroje šešėlį. 

Džeikas sėdėjo prie žibalinės lempos. “Radau truputį 
alyvos, - pasakė jis, - bet bijojau supleškinti namą. Viskas 
čia taip sausa...“ 

- Pasielgei labai teisingai. - Šaulys atsisėdo, paste- 
bėjęs, bet nesusimąstęs apie dulkių debesį, pakilusį iš po jo 
sėdynės. Lempos šviesa nudažė berniuko veidą švelniais 
tonais. Šaulys išsitraukė savo kapšiuką ir susisuko cigaretę. 

- Mums reikia pasišnekėti, - tarė jis. 

Džeikas linktelėjo. 

- Manau, supranti, kad vejuosi tą vyrą, kurį matei. 

- Ar tu jį nužudysi? 

- Nežinau. Turiu priversti jį man kai ką papasakoti. 

Gali tekti prispirti jį kai kur mane nuvesti. 

- Kur? 

- Prie Bokšto, - atsakė šaulys. Jis prikišo cigaretę prie 
lempos ir patraukė; nakties vėjelis pasičiupo lengvą dūmelį. 
Džeikas jį stebėjo. Veide nesimatė nei baimės, nei smal- 
sumo, juo labiau džiaugsmo. 

- Todėl rytoj iškeliausiu, - tarė šaulys. - Turėsi eiti su 
manimi. Ar daug liko tos mėsos? 

- Tiktai sauja. 

- Kukurūzų? 

- Šiek tiek. 

Šaulys linktelėjo. 

- Ar čia yra rūsys? 

- Taip. - Džeikas pakėlė į jį akis. Vyzdžiai išsiplėtę. 
- Rasi žiedą grindyse. Aš tai neisiu. Išsigandau, kad įlūš 
kopėčios ir negalėsiu išlipti. Be to, ten bjauriai dvokia. Ir tai 
vienintelė vieta, kuri čia turi kvapą. 

- Atsikelsime anksti ir patikrinsime, ar ten yra ko 
nors, ką verta pasiimti. Paskui trauksime. 

- Gerai. - Kiek palaukęs berniukas tarė: - Džiaugiuosi, 
kad nenužudžiau tavęs, kol miegojai. Turiu šakutę, mąsčiau 
apie tai. Bet nepadariau to, ir dabar man nereiks gultis su 
baime. 

- Ir ko gi tu bijai? 

Vaikas pakėlė į jį nelaimę pranašaujantį žvilgsnį. 

- Vaiduoklių. Kad jis sugrįš. 

- Vyras juodais drabužiais. - Ne paklausė, o konsta- 
tavo šaulys. 

- Taip. Ar jis blogas? 

- Žiūrint, kurioje pusėje stovi, - abejingai mestelėjo 
šaulys. Jis atsistojo ir spragtelėjo nuorūką ant suplūktos 
žemės. - Einu miegoti. 

Berniukas droviai pažvelgė į jį: 

- Ar galiu miegoti arklidėje su tavimi? 

- Žinoma. 

Šaulys stabtelėjo ant laiptų ir pakėlė galvą. Vaikas 
pasekė jo pavyzdžiu. Danguje švietė Šiaurinė žvaigždė ir 

Marsas. Šaulys pagalvojo, kad užsimerkęs išgirstų pirmųjų 
pavasario pranašų čirenimą, užuostų vasariškai kvepiančias 
rūmų pievas po pirmosios šienapjūtės (gal net išgirstų Ry- 
tiniame sparne damas žaidžiant kroketą), kone galėjo regėti 
pro gyvatvorę išneriančią Eiliną... 

Jam nebuvo būdinga taip dažnai grįžti praeitin. 

Apsisukęs jis pakėlė lempą. 

- Eime miegoti, - paragino vaiką. 

Jie kartu nuėjo į arklidę. 


Kitą rytą jis apžiūrėjo rūsį. 

Džeikas neklydo - jis dvokė bjauriai. Troškus, pelkės 
kvapas truputį pykino ir svaigino išėjus iš bekvapės dyku- 
mos. Rūsys trenkė kopūstais, ropėmis ir bulvėmis, kurių 
peraugę daigai buvo pasmerkti supūti. Tačiau kopėčios 
atrodė visai tvirtos, ir jis nusileido žemyn. 

Grindys buvo negrįstos, galva kone siekė sijas. Rūsyje 
gyveno vorai, stebėtinai dideli, gauruotais pilkais kūnais. 
Dauguma jų buvo mutavę: akys ataugų galuose, kai kurie 
turėjo bene šešiolika kojų. 

Šaulys apsidairė ir luktelėjo, kol akys įpras prie tam- 
s0S. 

- Ar viskas gerai? - pasigirdo iš viršaus neramus vai- 
ko balsas. 

- Taip. - Jis įsižiūrėjo į kampą. - Matau skardinių. 
Luktelk. 

Jis atsargiai nuslinko į kampą, palenkęs galvą. Čia 
riogsojo skardinių dėžė praplėštu šonu. Daržovių konservai 
- žalios, geltonos pupelės... ir trys skardinės jautienos troš- 
kinio. 

Paėmęs, kiek galėjo panešti, šaulys grįžo prie kopėčių. 
Pasilipo iki pusės, padavė jas Džeikui, tas atsiklaupė jas 
paimti. Po to grįžo daugiau. 

Darydamas trečią reisą jis išgirdo dejuojant pama- 
tuose. 

Šaulys apsisuko, apsižvalgė, pajuto plūstant siaubą. Jį 
apleido jėgos, paliko valia it mylintis vandenyje. 

Pamatai buvo sukrauti iš milžiniškų smiltainio blokų, 
kurie kadaise, matyt, buvo sudėti vienas prie kito, o dabar 
riogsojo it girti. Ir siena atrodė tarytum išrašyta keistais, 
vingiuotais hieroglifais. Tarp dviejų tokių blokų biro siaura 
smėlio srovelytė, tarsi kažkas kitoje pusėje būtų atkakliai 
bandęs prasikasti į rūsį. 

Dejonės stiprėjo ir garsėjo, kol visas rūsys prisipildė 
veriančio skausmo ir kankinančių pastangų triukšmo. 

- Lipk lauk! - suriko Džeikas. - O Dieve, misteri, lip- 
kite lauk! 

- Bėk, - ramiai atsakė jam šaulys. 

- Lipk lauk! - vėl sušuko berniukas. 

Šaulys nieko neatsakė. Ištraukė revolverį dešine ran- 
ka. 

Sienoje atsirado skylutė sulig moneta. Ausyse aidėjo 
skubūs Džeiko žingsniai iš arklidės. Po kurio laiko smėlis 
liovėsi byrėjęs. Dejonės nurimo, girdėjosi tik sunkus alsavi- 
mas. 

- Kas tu? - paklausė šaulys. 

Jokio atsako. 

Tada Rolandas garsiai pareikalavo Aukštąja Kalba: 
“Kas tu esi, demone? Kalbėk, jeigu moki kalbėti. Aš netu- 
riu laiko, mano rankos nekantrios". 

- Eik iš lėto, - nutęsė prislopintas balsas iš sienos. Ir 
šaulį sustingdė siaubas. Tai buvo Alisos, moters, pas kurią 
jis gyveno Tule, balsas. Bet ji juk mirusi; pats matė ją mirš- 
tant kulkos prakiurdytu tarpuakiu. Prieš akis suraibuliavo 
jūrų sieksniai. - Eik lėtai, šauly. Kol keliausi su berniuku, 
vyras juodais drabužiais keliaus su tavo siela kišenėje. 

- Kaip tai suprasti? Kalbėk! 

Bet alsavimas nutilo. 

Šaulys valandėlę pastovėjo sustingęs, po to ant jo ran- 
kos šleptelėjo didelis voras ir ėmė energingai kabarotis link 
peties. Nevalingai aiktelėjęs jis numetė voragyvį nuo savęs 
ir pajudėjo į priekį. Nenorėjo to daryti, bet įpročio atsikraty- 
ti negalėjo. Mirtis iš mirties, kaip sako sena patarlė; tik 
lavonas gali kalbėti. Jis priėjo prie skylės ir stumtelėjo. 

Smiltainis lengvai sutrupėjo, ir šaulys nesunkiai įkišo kumš- 
tį pro sieną. 

Pirštai palietė kažką kieta su atsikišusiais iškilimais. 
Ištraukė. Tai buvo žandikaulis su išsiklaipiusiais dantimis. 

- Aišku, - tyliai sumurmėjo jis. Susikišęs jį į kelnių 
kišenę, šaulys su paskutinėmis skardinėmis grįžo prie ko- 
pėčių. Rūsio dangtį paliko atidarytą. Saulė pateks vidun ir 
sunaikins vorus. 

Džeiką rado kiemo viduryje, susigūžusį ant kietos 
žemės. Pamatęs jį išeinant vaikas suriko, po to pribėgo prie 
jo verkdamas. 

- Maniau, kad jis tave sugavo, maniau... 

- Nesugavo. - Šaulys prisiglaudė berniuką, jausdamas 
karštą jo veiduką prie savo krūtinės, rankas ant šonų. Vėliau 
jis suprato tą akimirką jį pamilęs; taip, žinoma, vyras juo- 
dais drabužiais viską buvo iš anksto suplanavęs. 

- Ar ten buvo demonas? - vos girdimai paklausė vai- 
kas. 

- Taip. Kalbantis demonas. Mums nebereikės ten 
grįžti. Eime. 

Jie nuėjo į arklides, iš apkloto, ant kurio miegojo, 
šaulys surišo maišą. Jis buvo kampuotas, su nešuliu eiti dar 
karščiau, bet kitos išeities neliko. Tada pripildė maišus van- 
dens. 

- Neši vieną gertuvę, - pasakė jis. - Persimesk per 
pečius, kaip fakyras smauglį. Matai? 

- Taip. - Vaikas, atrodo, jį dievino. Jis užsinėrė vieną 
vandens maišą. 

- Ne per sunku? 

- Ne. Gerai. 

- Sakyk man tiesą. Negalėsiu tavęs nešti, jeigu gausi 
saulės smūgį. 

- Negausiu. Viskas bus gerai. 

Šaulys linktelėjo. 

- Mes trauksime į kalnus, taip? 

- Aha. 

Ir jie išėjo į svilinančią saulę. Džeikas, kurio galva 

siekė šaulio alkūnes, pėdino jam iš dešinės, šiek tiek 
priekyje, o užrišti vandens maišo galai kone siekė blauzdas. 
Rolandas perkryžiavo kitus du vandens maišus sau ant 
pečių, 0 maišą su maistu nešė pasikabinęs ant sulenktos ran- 
kos, kita ranka įsispendęs į šoną. 

Jie išėjo pro tarpstotės vartus ir vėl rado ekipažų 
vėžes. Po kokio ketvirčio valandos Džeikas atsigręžė pamo- 
juoti dviems pastatams. Atrodė, kad jie tursena bekrašte 
dykumos erdve. 

- Viso gero! - sušuko Džeikas. - Viso! 

Jie keliavo toliau. Kelio smėlis dundėjo it būgnas, o 
kai šaulys atsigręžė dar kartą, stoties nebesimatė. Ir vėl liko 
tiktai dykuma. 


Praėjo trys dienos kelio nuo tarpstotės; kalnai atrodė 
apgaulingai arti. Keliauninkai regėjo pakilimą, virstantį 
kalvomis, pirmuosius plikus šlaitus, kur iš žemės gelmių į 
paviršių veržėsi uolos. Tolėliau žemė vėl bangavo švelniau, 
ir pirmą kartą po daugelio mėnesių ar net metų šaulys 
įžiūrėjo žalią, tikrą sodrią, žalią spalvą. Žolė, eglės, gal net 
gluosniai, girdomi tirpstančio sniego. Tolėliau vėl kilo uo- 
los su akinančiomis sniego kepurėmis. Dar kairiau gigantiš- 
kas tarpeklis vedė iki žemesnių, smiltainio kalnų. Tą 
paveikslą nuolat gaubė pilka lietaus plėvelė. Naktį, prieš 
užmigdamas, Džeikas kelias minutes susižavėjęs stebėdavo 
tolimą baltų ir purpurinių žaibų kalavijų mūšį. 

Su vaiku kelyje nebuvo vargo. Džeikas buvo tvirtas, 
kita vertus, nuovargį jis malšino neišsenkančia valia, kuri 
šauliui kėlė susižavėjimą. Vaikis daug nešnekėjo, mažai 
klausinėjo, netgi apie žandikaulį, kurį šaulys sukiodavo tarp 
pirštų, atsisėdęs vakare parūkyti. Jis suprato, kad berniukas 
jaučiasi labai įvertintas, jog šaulys paėmė jį su savimi - gal 
netgi didžiavosi tuo, - ir tai kėlė jam nerimą. Vaikas jam 
pakištas - Ko! keliausi su berniuku, vyras juodais drabužiais 
keliaus su tavo siela kišenėje, - ir tas faktas, kad Džeikas nė 
kiek negaišino jo, nepranašavo nieko gera. 

Jie nuolat rasdavo simetriškų laužaviečių liekanas, 

kurias palikdavo vyras juodais apdarais, ir kaskart šauliui 
jos atrodydavo šviežesnės. Trečią naktį jis jau neabejojo 
galįs įžiūrėti kito laužo ugnį ant pirmosios kalvos. 

Maždaug antrą popiet, įpusėjus ketvirtąją kelionės 
dieną, Džeikas susverdėjo ir vos išsilaikė ant kojų. 

- Prisėsk, - pasiūlė šaulys. 

- Ne, man viskas gerai. 

- Sėskis. 

Vaikas paklusniai atsisėdo. Vyras atsisėdo šalia taip, 
kad ant berniuko kristų jo šešėlis. 

- Atsigerk. 

- Negalima, kol... 

- Gerk. 

Vaikas nurijo tris gurkšnius. Šaulys sudrėkino apkloto 
kampą, priglaudė šlapią medžiagą prie berniuko riešų, kak- 
tos, kuri buvo sausa ir karščiuojanti. 

- Nuo šiol sustosime kiekvieną dieną tokiu metu. Pen- 
kiolikai minučių. Nori miego? 

- Ne. - Vaikas žvelgė į jį susigėdęs. Šaulio žvilgsnis 
buvo nutolęs. Jis nejučia išsitraukė iš diržo vieną gilzę ir 
ėmė sukioti tarp pirštų. Berniukas stebėjo susižavėjęs. 

- Kaip šaunu, - tarstelėjo jis. 

Šaulys linktelėjo. 

- Taip. - Po pauzės. - Kai buvau tavo metų, gyvenau 
mieste su didelėmis sienomis. Aš tau nepasakojau? 

Vaikas vangiai papurtė galvą. 

- Žinoma. Ir ten buvo vienas blogas žmogus... 

- Kunigas? 

- Ne, - atsakė šaulys, - bet tarp jų yra kažkas bendra. 
Galbūt jie pusbroliai. Martenas buvo žynys... kaip Merlinas. 
Ar ten, iš kur esi tu, kalbama apie Merliną? 

- Merlinas ir Arturas buvo apskritojo stalo riteriai, - 
mieguistu balsu tarė Džeikas. 

Šaulį nemaloniai nupurtė. 

- Taip, - pasakė jis. - Aš buvau labai jaunas... 

Bet vaikas jau miegojo, gražiai susidėjęs ant kelių 
rankas. 

- Kai spragtelsiu pirštais, tu pabusi. Būsi pailsėjęs ir 
žvalus. Supratai? 

- Taip. 

- Tuomet atsigulk. 

Šaulys išsitraukė savo kapšiuką ir susisuko cigaretę. 
Kažko trūko. Jis viską stropiai permąstė ir suprato: trūko 
beprotiško skubėjimo, jausmo, kad atsiliks, persekiojamo- 
jo pėdsakai dings, ir jis liks it musę kandęs. Tas nerimas 
dingo, ir šaulys vis labiau tikėjo, kad vyras juodais 
drabužiais nori būti pagautas. 

Ką tai reiškia? 

Klausimas jo nesudomino. Ketbertui jis būtų labai 
parūpęs, bet Ketberto nėra, o šaulys galėjo tik tęsti pradėtąjį 
kelią. 

Jis rūkė ir stebėjo berniuką, o mintimis grįžo prie 
Ketberto, kuris visuomet juokėsi - ir mirtį pasitiko 
juokdamasis, bei Korto, kuris niekad nesijuokė, taip pat 
Marteno, kuris retsykiais nusišypsodavo... Tas plonas 
šypsnys buvo šiurpus... kaip akis, kuri prasimerkia tamsoje, 
ir po vokais išvysti kraują. Ir, žinoma, dar buvo sakalas. 
Sakalas, vardu Deividas, kaip berniukas su svaidykle pagal 
seną legendą. Deividui, neabejojo jis, nerūpėjo niekas, tik 
žudyti, plėšyti, šiurpinti. Kaip ir pačiam šauliui. Deividas 
nebuvo diletantas; jis žaidė centriniu. 

Galbūt, pagalvojo šaulys, sakalas Deividas buvo ar- 
timesnis Martenui nei kam kitam... ir jo motina, Gabrielė, 
tikriausiai tai suprato. 

Rolando skrandis skausmingai susitraukė, bandė kilti, 
bet jo veidas nepasikeitė. Jis žvelgė į savo cigaretės dūmą, 
kuris sklaidėsi karštame dykumos ore, ir toliau dūmojo. 

Dangus buvo baltas, akinančiai baltas, oras dvelkė lie- 
tumi. Tvyrojo gyvatvorių ir sodrios žalumos aromatas. Buvo 
pats pavasaris. 

Deividas tupėjo ant Ketberto rankos - nedidukė nai- 

kinimo mašina su ryškiai geltonomis akutėmis. Žaliaminės 
odos virvelė, pririšta prie jo pančių, buvo nerūpestingai 
užmesta ant Ketberto rankos. 

Kortas, nebyli figūra durstytos odos kelnėmis ir žalia 
medvilnės palaidine, perjuosta senu, plačiu pėstininkų diržu, 
stovėjo atokiau nuo abiejų berniukų. Žalia jo palaidinė su- 
siliejo su gyvatvorėmis ir veja, kur damos dar nepradėjo 
žaisti kroketo. 

- Pasiruošk, - sušnibždėjo Rolandas Ketbertui. 

- Mes pasiruošę, - ramiai atsakė Ketbertas. - Ar ne, 
Deivi? 

Jie šnekėjosi žemąja kalba, virtuvės darbininkų ir gin- 
klanešių kalba; diena, kai jiems bus leista šnekėti savo kalba 
kitų akivaizdoje, ateis dar negreitai. 

- Šiandien puiki diena. Užuodi lietų? Kaip... 

Kortas staiga kilstelėjo narvelį ir atidarė šonines du- 
reles. Į dangų purptelėjo balandis. Ketbertas truktelėjo 
virvelę, bet per vėlai - sakalas jau nerangiai pakilo. Bet vie- 
nąkart grybštelėjęs sparnais jis atsigavo. Šovė į viršų, paki- 
lo virš balandžio nelyginant kulka. 
tui per ausį. Berniukas nuvirto nė neaiktelėjęs, nors iššiepė 
dantis. Kraujo srovelytė nuvingiavo nuo ausies ir ėmė 
kapsėti ant smaragdinės žolės. 

- Per lėtai, - paaiškino Kortas. 

Ketbertas nerangiai stojosi. 

- Atsiprašau, Kortai. Tiesiog aš... 

Kortas mostelėjo dar kartą, ir Ketbertas vėl nugriuvo. 
Kraujo srovelė pastorėjo. 

- Kalbėk Aukštąja Kalba, - tyliai iškošė jis. Jo balsas 
buvo griežtas, prikimęs nuo gėrimo. - Sukalbėk atgailą civi- 
lizacijos kalba, už kurią geresni nei tu būtų galvą guldę, kir- 
mine. 

Ketbertas kėlėsi nuo žemės. Akyse žibėjo ašaros, bet 
lūpos buvo kietai suspaustos ir nė nevirptelėjo. 

- Aš gailiuosi, kad pamiršau savo tėvo, kurio ginklus 

kada nors nešiosiu, veidą, - tvardydamasis ištarė Ketbertas. 

- Teisingai, snargliau, - atkirto Kortas. - Tu apmąstysi, 
ką padarei ne taip, ir sutvirtinsi savo apmąstymus alkiu. 
Vakarienės negausi. Ir pusryčių. 

- Žiūrėkite! - sušuko Rolandas. Jis parodė pirštu. 

Sakalas pakilo virš plasnojančio balandžio. Kurį laiką 
sklendė ištiesęs kresnus, tvirtus sparnus ramiame pavasa- 
rio danguje. Po to suskleidė juos ir krito it akmuo. Abu 
kūnai susijungė... Rolandui pasidingojo, kad jis mato kraujo 
lašus ore... tačiau tai galėjo būti tik jo fantazija. Sakalas per- 
galingai sukliegė. Karvelis trukčiodamas šlumštelėjo ant 
žemės, ir Rolandas nuskubėjo prie jo, palikęs Kortą su Ket- 
bertu. 

Sakalas nutūpė prie savo laimikio ir su pasitenkinimu 
išplėšė baltą krūtinėlę. Ore ėmė suktis lengvos plunksnelės. 

- Deividai! - švystelėjo sakalui triušio gabalą berniu- 
kas. Sakalas pastvėrė jį ore, prarijo, o Rolandas tuo metu 
pabandė paukštį sugauti. 

Sakalas pasisuko ir lyg netyčia snapu giliai perrėžė 
Rolando ranką. Po to nusklendė prie savo grobio. 

Aiktelėjęs vaikas vėl užnėrė kilpą, tik šį kartą tuojau 
pat sugriebė Deivido snapą odine pirštine. Sušėrė sakalui 
dar vieną mėsos gabaliuką, tada užmovė gaubtelį. Deividas 
paklusniai užlipo ant jo riešo. 

Rolandas išdidžiai pakilo su paukščiu ant rankos. 

- Čia kas? - parodė Kortas į kraujuojantį įdrėskimą ant 
jo rankos. Berniukas nusiteikė smūgiui, sukando dantis, kad 
nesuriktų, bet bausmės nesulaukė. 

- Jis man įkirto, - atsakė Rolandas. 

- Tu jį suerzinai, - atsakė Kortas. - Sakalas nebijo 
tavęs, berniuk, sakalas nežino baimės. Jis - Dievo šaulys. 

Rolandas net nepakėlė akių. Jis nebuvo apdovanotas 
vaizduote, o jeigu Kortas ketina skaityti moralą, tik tuščiai 
aušins burną. Įgimtas pragmatizmas jam kuždėjo, jog tai bus 
vienas iš daugelio kvailų Korto pamokymų. 

Ketbertas priėjo iš nugaros ir parodė Kortui liežuvį, 

įsitikinęs, kad tas jo nemato. Rolandas nė nešyptelėjo, tik 
nežymiai linktelėjo. 

- Dabar keliaukite, - imdamas paukštį tarė Kortas. Po 
to rodydamas į Ketbertą pridūrė: - Nepamiršk, kad turi pa- 
mąstyti, kirmine. Ir savo pasninko. Šį vakarą ir ryt rytą. 

- Taip, - abejingai atsakė Ketbertas. - Ačiū už pa- 
moką. 

- Mokaisi, - pastebėjo Kortas, - tik tavo liežuvis turi 
blogą įprotį išlįsti iš burnos, kai mokytojas nemato. Galbūt 
ateis diena, kai judu sužinosite savo vietą. - Ir vėl šniojo 
Ketbertui į tarpuakį, šį kartą taip stipriai, kad Rolandas iš- 
girdo dunkstelėjimą, it mušant plaktuku kaištį į alaus sta- 
tinę. Berniukas nuvirto ant žolės stikliniu žvilgsniu. Bet ne- 
trukus akys nuskaidrėjo ir ėmė su neapykanta svilinti Kortą, 
neslėpdamos pagiežos ir tūžmasties, raudonos nelyginant 
balandžio kraujas. 

Ketbertas linktelėjo ir šiurpiai nusišypsojo. Rolandas 
niekad nebuvo matęs tokios jo šypsenos. 

- Atrodo, nesi beviltiškas, - burbtelėjo Kortas. - Kai 
būsi tikras, kad žinai savo vietą, ateik pas mane, kirmine. 

- Kaip sužinojote? - iškošė Ketbertas. 

Kortas apsisuko taip staigiai, kad Rolandas vos neiš- 
virto iš koto. Po akimirkos abu sukruvinti gulėjo žolėje. 

- Pamačiau atspindį šito šliužo akyse, - atsakė jis. - 
Įsidėmėk tai, Ketbertai. Šiandien pamokos baigtos. 

Ketbertas vėl nusilenkė, nuo jo veido nesitraukė ta 
pati grėsminga šypsena. 

- Gailiuosi, kad pamiršau savo tėvo... 

- Užsikišk, - nutraukė jį Kortas, netekęs kantrybės. Jis 
atsisuko į Rolandą. - Eikite. Abu. Jeigu man dar ilgai reikės 
žiūrėti į šūdinus jūsų snukius, susivemsiu. 

- Einam, - šnipštelėjo Rolandas. 

Ketbertas papurtė galvą, norėdamas atsipeikėti, ir at- 
sistojo. Kortas jau tolo - dramblota, kreivakojė, kažkokį 
priešistorinį padarą primenanti figūra. Bolavo pražilusi, 
trumpai kirpta jo galva. 

- Nudėsiu tą šunsnukį, - vis dar šypsodamasis ištarė 
Ketbertas. Ant kaktos kilo didelis, lyg žąsies kiaušinis, vio- 
letinis guzas. 

- Tik ne tu ir ne aš, - netikėtai išsišiepė Rolandas. - O 
pavakarieniauti galėsi su manimi virtuvėje. Virėjas duos ką 
nors perkąsti. 

- Jis pasakys Kortui. 

- Jis Kortui ne draugas, - truktelėjo pečiais Rolandas. 
- O kas, jet ir pasakys? 

Ketbertas irgi išsišiepė. 

- Gerai. Man visuomet knietėjo sužinoti, kaip pasau- 
lis atrodo, kai galva nusukta į užpakalį ir dar užmauta 
atvirkščiai. 

Ir berniukai kartu nupėdino per žalią veją, mesdami 
tamsius šešėlius. 

Vakarinėje virtuvėje šeimininkavo Haksas. Virėjas 
buvo milžinas dėmėtais baltais drabužiais, galiūnas, kurio 
gyslomis tekėjo ketvirtadalis juodaodžio, ketvirtis gelton- 
odžio, ketvirtis Pietų salų, dabar beveik pamirštų (pasaulis 
nestovi vietoje), gyventojo ir ketvirtis dar velniažin kokio 
kraujo. Jis sukiojosi trijose prigaravusiose patalpose aukš- 
tomis lubomis it traktorius su didžiulėmis kalifo šlepetėmis. 
Haksas buvo vienas iš tų retų suaugusiųjų, kurie puikiai su- 
taria su vaikais ir myli visus be išimties - ne saldžiai, o da- 
lykiškai, retsykiais apkabindamas, kaip kad suaugusieji 
svarbų sandėrį sutvirtina rankos paspaudimais. Jis mylėjo 
netgi berniukus, kurie pradėjo Mokymą, nors jie skyrėsi iš 
visų kitų vaikų - ne akivaizdžiai, bet, regis, buvo pavojingi. 
Pavojingi ne kaip suaugusieji; veikiau buvo šiek tiek tren- 
kti; ir Ketbertas nebuvo pirmas Korto auklėtinis, kurį jam 
teko slapta pamaitinti. Dabar jis stovėjo priešais milžinišką, 
kretančią elektrinę viryklę - vieną iš šešių veikiančių visame 
dvare. Čia buvo asmeninės jo valdos, ir Haksas stebėjo, kaip 
berniūkščiai šlamščia skrudintos mėsos griežinėlius, kurių 
Jiems pakepė. Aplinkui su katilais zujo virėjo padėjėjai, in- 
dų plovėjai ir dar visokio plauko darbininkai, barškino kep- 

tuvėmis, maišė troškinius, pakampėse skuto ir darinėjo 
daržoves. Tamsiame sandėliuke grindis brūžino valytoja iš- 
purtusiu, apgailėtinu veidu, paslėpusi plaukus po nudrisku- 
sia skara. 

Įbėgo berniukas, lydimas vieno iš sargybinių. 

- Šitas žmogus ieško tavęs, Haksai. 

- Gerai, - linktelėjo virėjas sargybiniui, o tas atsakė 
jam galvos linktelėjimu. - Berniukai, - kreipėsi jis į Rolan- 
dą ir Ketbertą, - eikite pas Megę, ji duos jums pyrago. Tada 
dinkite. 

Vaikai paklusniai nuėjo pas Megę, kuri įvertė abiems 
į lėkštes po didžiulį pyrago gabalą... bet padavė atsargiai, it 
jie būtų laukiniai šunys, galintys jai įkąsti. 

- Suvalgykime ant laiptų, - pasiūlė Ketbertas. 

- Gerai. 

Jie susėdo už didžiulės, šlapios nuo garų kolonos, kad 
liktų nematomi iš virtuvės, ir ėmė pirštais kimšti pyragą. Tik 
po kurio laiko jie pastebėjo nuo laiptų ant sienos krentant 
šešėlius. Rolandas stvėrė draugą už rankos. 

- Bėgam, kažkas ateina. 

Ketbertas pakėlė uogiene išteptą veidą. 

Bet šešėliai sustojo, jų šeimininkai liko už kolonos. 
Ten buvo Haksas su tuo sargybiniu. Berniukai liko sėdėti 
tyliai kaip pelytės. 

- „geras žmogus, - kalbėjo sargybinis. 

- Farsone? 

- Po dviejų savaičių, - atsakė sargybinis. - Na, trijų. 
Turi eiti su mumis. Atvyksta krovinys iš traukinių stoties... 
- Garsus krintančių puodų, kuriuos paleido žioplas padėjė- 
jas, džergžtelėjimas užgožė suokalbininkų žodžius; berniu- 
kai išgirdo tik sakinio pabaigą: - ...užnuodyta mėsa. 

- Rizikinga. 

- Neklausk, ką gerasis žmogus gali tau padaryti... - 
pradėjo sargybinis. 

- „klausk, ką tu gali dėl jo padaryti, - atsiduso Hak- 
sas. - Kareiviai neklausinėja. 

- Supranti, ką tai gali reikšti, - tyliai sukuždėjo sargy- 
binis. 

- Taip. Ir žinau savo pareigą jam, nereikia manęs 
mokyti. Myliu jį ne mažiau už tave. 

- Gerai. Mėsos laikymo terminas bus trumpas. Bet tau 
teks paskubėti. Privalai tai suprasti. 

- Farsone yra vaikų? - liūdnai pasiteiravo virėjas. Tai 
net nebuvo klausimas. 

- Kur jų nėra, - tyliai atsakė sargybinis. - Mes - jis - 
kaip tik ir galvojame apie vaikus. 

- Užnuodyta mėsa. Koks keistas būdas pasirūpinti 
vaikais. - Haksas sunkiai atsiduso. - Juk jie raitysis susiėmę 
už pilvų ir šauksis mamyčių? Tikriausiai. 

- Ne, tai bus panašu į miegą, - paaiškino sargybinis, 
bet jo balsas buvo per daug kategoriškas. 

- Žinoma, - pritarė Haksas ir nusijuokė. 

- Pats sakei, “kareiviai neklausinėja". Ar tau labiau 
patinka matyti ginklu valdomus vaikus, kai jie galėtų glaus- 
tis po jo, to, prie kurio liūtas gulasi šalia ėriuko, rankomis? 

Haksas neatsakė. 

- Grįžtu į postą po dvidešimties minučių, - vėl 
ramesniu balsu tarė sargybinis. - Duok man avienos gabalą, 
pakirkinsiu kurią tavo mergaitę. Ir eisiu... 

- Mano aviena nepakenks tavo skandžiui, Roubsonai. 

- Ar tu... - Šešėliai nutolo ir balsų nebebuvo galima 
girdėti. 

Galėjau juos nužudyti, sustiręs ir susijaudinęs mąstė 
Rolandas. Galėjau perrėžti jų gerkles savo peiliu, kaip šer- 
nams. Jis pažvelgė į murzinas, padažuotas ir uogieniuotas 
savo rankas. 

- Rolandai. 

Jis pasisuko į draugą. Vaikai ilgai žiūrėjo vienas į kitą 
trapioje prietemoje, ir šilto nerimo skonis ėmė lipti Rolan- 
do gerkle. Tai, ką jis jautė, galėjo būti savotiška mirtis - 
brutali it balandžio mirtis virš žalių pievų. Haksas? - stebė- 
josi jis. Haksas, kuris kadaise dėjo kompresą ant mano ko- 

jos? Haksas? O tada jo protas užsivėrė, atsiribodamas nuo 
tos temos. 

Ir protingame, ironiškame Ketberto veide neišvydo 
nieko - visiškai nieko. Ketberto žvilgsnyje atsispindėjo 
Hakso likimas. Ketberto akyse jo lemtis jau buvo įvykusi. 
Virėjas pamaitino juos, jie nuėjo pavalgyti prie laiptų, o 
vėliau pasirinko tą kampą slaptam :ete-a-/efe pokalbiui su 
sargybiniu, vardu Roubsonas. Ir viskas. Ketberto akyse 
Rolandas matė, kaip Haksas miršta už šitą išdavystę lyg 
angis urve. Tai, ir nieko daugiau. Visiškai nieko. 

Tos akys buvo šaulio. 


Rolando tėvas buvo ką tik grįžęs iš aukštumų, ir 
atrodė kaip nesavas tarp draperijų ir šifono puošmenų pa- 
grindiniame priimamajame, į kurį berniukas pradėtas leisti 
visai neseniai, pradėjus mokslus. 

Jo tėtis vilkėjo juodus džinsus ir mėlynus darbinius 
marškinius. Dulkinas, dėmėtas, vienoje vietoje atplyšusiu 
pamušalu apsiaustas buvo nerūpestingai užmestas ant peties 
ir pjovėsi su visa kambario elegancija. Jis buvo nepapras- 
tai liesas, o sunkūs it vairas jo ūsai tarytum svarino žemyn 
jo galvą, kai jis pasilenkė prie sūnaus. Ant klubų kabojo 
pritaikyti jo rankai ginklai, kambario prietemoje sandalme- 
džio rankenos atrodė blausios ir mieguistos. 

- Vyriausias virėjas, - tyliai pakartojo tėtis. - Tik pa- 
galvokit! Bėgiai, kurie buvo susprogdinti aukštumose. Iš- 
nuodyta banda Hendriksone. Ir net galbūt... tik pamanykite! 

Jis pažvelgė į sūnų įdėmiau. 

- Tave tai kankina. 

- Kaip sakalas*, - atsakė Rolandas. - Medžioja kaip 
sakalas. - Jis nusijuokė. Greičiau dėl palyginimo nei links- 
mos situacijos. 

Tėtis nusišypsojo. 

- Taip, - tarė berniukas. - Manau, tai mane kankina. 


*Prey on - ang. dviprasmybė: “medžioti" ir “kankinti; persekioti, 
apie mintis“. 

- Su tavimi buvo Ketbertas, - kalbėjo toliau tėtis. - 
Dabar ir jis bus papasakojęs savo tėvui. 

- Taip. 

- Jis pavalgydino jus, kai Kortas... 

- Taip. 

- O Ketbertas? Kaip manai, tai jį irgi kamuoja? 

- Nežinau. - Palyginimai jam nerūpėjo. Kokių galų 
lyginti savo jausmus su kitų pojūčiais? 

- Tu kankiniesi, nes jautiesi lyg žudikas? 

Rolandas nenoriai patraukė pečiais, staiga pajutęs 
nepasitenkinimą jo motyvų analize. 

- Tačiau tu papasakojai. Kodėl? 

Vaiko akys išsiplėtė. 

- Kaip galėjau nepasakyti? Išdavystė... 

Tėvas nutildė jį ranka. 

- Jeigu padarei tai dėl tokios niekingos priežasties, 
padarei veltui. Jau geriau tada visas Farsonas būtų išnuody- 
tas. 

- Ne! - Žodis išsprūdo iš jo burnos. - Norėjau jį 
nužudyti - juos abu! Melagiai! Gyvatės! Jie... 

- Tęsk. 

- Jie įskaudino mane, - karštai baigė jis. - Jie kažką 
man padarė. Pakeitė kažką. Ir už tai norėjau juos nužudyti. 

Jo tėvas linktelėjo. 

- Čia tai kas kita. Ne moralės požiūriu, bet ne tau 
džiovinti smegenis dėl moralės. Tiesą sakant... - Jis įrėmė 
žvilgsnį į sūnų. - Moralė tegu tavęs niekad nekankina. Tu 
nesi toks greitas, kaip Ketbertas ar Vylerio berniukas. Taip 
tu tapsi neįveikiamas. 

Berniukas, jau ėmęs nekantrauti, pajuto pasitenkinimą 
ir nerimo šešėlį. 

- Jis bus... 

- Pakartas. 

Vaikas linktelėjo: 

- Noriu tai pamatyti. 

Vyresnysis Rolandas užvertė galvą ir nusikvatojo: 

- Ne toks neįveikiamas, kaip maniau... galbūt tiesiog 
kvailas. - Ir netikėtai užsičiaupė. Jo plaštaka šovė kaip 
žaibas ir skausmingai suspaudė berniuko žąstą. Tas susi- 
raukė, tačiau necyptelėjo. Tėvas įdėmiai į jį pasižiūrėjo, vai- 
kas atrėmė jo žvilgsnį, nors tai buvo sunkiau nei sugauti 
sakalą. 

- Gerai, - ištarė jis ir pasisuko eiti. 

- Tėti? 

- Ką? 

- Ar žinai, apie ką jie kalbėjo? Ar žinai, kas tas “ge- 
rasis žmogus"'? 

Tėvas atsigręžė ir tiriančiai į jį pasižiūrėjo. 

- Taip, manau, kad žinau. 

- Jeigu sugausi jį, - lėtai, mąsliai ištarė Rolandas, - 
jokio kito virėjo... nereikės pakabinti. 

Tėvo veide pasirodė siauras šypsnys. 

- Kurį laiką, taip. Bet kada nors kas nors vis vien būna 
pakabintas, kaip tu išsireiškei. Žmonėms to reikia. Anksčiau 
ar vėliau, jeigu nėra išdavikų, žmonės jį sugalvoja. 

- Taip, - sutiko esmę kaipmat perpratęs - ir niekad jos 
nepamiršęs Rolandas. - Bet jeigu sugausi jį... 

- Ne, - atšovė tėvas. 

- Kodėl? 

Vieną akimirką, rodės, tėvas kažką pasakys, bet apsi- 
galvojo. 

- Manau, pakankamai prišnekėjome. Pasitrauk nuo 
manęs. 

Berniukas norėjo priminti tėčiui jo pažadą palydėti 
Haksą į paskutinę kelionę, bet tėvo nuotaikų jis paisė. 
Matyt, tėtis nori pasidulkinti. Jis nujautė kad tėtis su mama 
daro tai... daro tai kartu, ir jis pakankamai išsamiai žinojo, 
kaip tai vyksta, bet tą mintį lydintis reginys visuomet sukel- 
davo jam nerimą ir keistą kaltės jausmą. Po daugelio metų 
Siuzana papasakos jam Edipo istoriją, ir jis tyliai apmąstys 
keistą ir kruviną trikampį, kurį sudarė jo tėvas, jo mama ir 
Martenas - kai kuriuose sluoksniuose vadintas “geruoju 

žmogumi". O gal tai buvo kvadratas, jeigu įskaitytų ir save. 
- Labanakt, tėti, - tarė Rolandas. 
- Labanakt, sūnau, - mestelėjo tėvas, sagstydamasis 
marškinius. Jam vaikas jau buvo išėjęs. Obuolys nuo obels 
netoli rieda. 


Kartuvės stovėjo ant kalvos prie kelio į Farsoną. Tai 
galėjo atrodyti labai poetiška, tik Rolandui, priešingai nei 
Ketbertui, paslaptingi sutapimai nerūpėjo. Užtat jam patiko 
niūrus ešafotas, kylantis į akinančiai žydrą dangų, juodas 
kampuotas siluetas, pasviręs virš karietų kelio. 

Berniukai buvo paleisti iš rytinių užsiėmimų - Kortas 
kruopščiai perskaitė jų tėvų raštelius judindamas lūpas ir 
vedžiodamas žodžius pirštu. Baigęs skaityti, jis pakėlė akis 
į aušros nutviekstą dangų ir vėl linktelėjo. 

- Palaukite čia, - pasakė jis, o tada nuėjo į akmeninę 
trobelę, kurioje buvo įsirengęs savo būstą. Grįžo su rupios, 
neraugintos duonos papločiu ir perlaužė jį per pusę. 

- Kai viskas baigsis, padėsite ją po jo batais. Ir kad 
padarytumėte, kaip sakiau, o tai atsiimsite kitą savaitę. 

Jie nesuprato to, kol neatjojo Ketberto kumeliu į 
vietą. Atvyko pirmieji, dviem valandomis anksčiau už visus 
kitus, keturioms likus iki egzekucijos. Kalva buvo tuščia - 
išskyrus kovus ir varnus. Jų buvo visur, žinoma, visi buvo 
juodi. Jie buvo aptūpę kartuvių stulpą. Tupėjo eilute palei 
platformos kraštą, būriavosi ant laiptelių. 

- Palieka juos paukščiams, - sumurmėjo Ketbertas, 

- Lipkime, - paragino Rolandas. 

Ketberto akyse atsispindėjo siaubas. 

- Manai... 

Rolandas nutildė jį rankos mostu. 

- Dar marios laiko. Niekas neateis. 

- Gerai. 

Jie lėtai nupėdino prie kartuvių, nuo jų nenoriai paki- 
lo paukščiai ir ėmė sukti aplinkui lyg nepatenkinti valstie- 
čiai. Rausvame priešaušrio danguje juodavo jų siluetai. 

Pirmą kartą Rolandas pajuto visą savo baisią atsako- 
mybę už tai, kas laukia; šitas medis nėra taurus, ne nuosta- 
bios Civilizacijos mašinos dalis, o tiesiog išsikraipiusi pušis, 
nutaškyta paukščių išmatomis. Balti blynai kur bežiūri - ant 
laiptų, turėklų, platformos, be to, jie dvokia. 

Berniukas atsigręžė į draugą baugščiu žvilgsniu, Ket- 
berto veido išraiška buvo panaši. 

- Aš negaliu, - sušnibždėjo jis. - Negaliu to stebėti. 

Rolandas iš lėto papurtė galvą. Tai turėjo būti pamo- 
ka; ne blizgutis, o sena, aprūdijusi, formą praradusi senie- 
na. Štai kodėl tėvai leido jiems čia ateiti. Ir, kaip įpratęs, 
Rolandas suėmė save į rankas su įgimtu užsispyrimu. 

- Gali, Bertai. 

- Naktį negalėsiu užmigti. 

- Na ir kas, - atšovė Rolandas, nesuprasdamas, ką tai 
turi bendro. ; 

Ketbertas pastvėrė Rolando ranką ir pažvelgė į jį 
skausmo sklidinomis akimis, kuris vėl pažadino Rolando 
abejones. Berniukas ėmė gailėtis, kad tą vakarą užsuko į 
vakarinę virtuvę. Jo tėvas teisus. Geriau visi vyrai, moterys 
ir vaikai Farsone negu tai. 

Tačiau kad ir koks surūdijęs, apdegęs daiktas buvo ši 
pamoka, jis nepasiduos ir iš rankų jo nepaleis. 

- Nelipkime ant viršaus, - pasiūlė Ketbertas. - Ir taip 
viską matėme. 

Rolandas nenoriai linktelėjo ir pajuto, kaip ima sprūs- 
ti tas daiktas. Kortas būtų patiesęs juos ant žemės ir su 
keiksmais privertęs užsikabaroti laiptelis po laiptelio... o po 
to dar sukišęs jų nosis į šviežią kraują. Kortas pats tikriau- 
siai būtų prirovęs nelabojo žolės, nupynęs virvę ir užnėręs 
abiems ant kaklo, o tada pastatęs po kartuvėmis, kad jie 
pajustų tą dvasią. Ir dar užvažiuotų savo geležiniu kumšiu, 
jeigu kuris paleistų dūdas arba privarytų į kelnes. Ir moky- 
tojas, suprantama, būtų teisus. Pirmą kartą gyvenime Rolan- 
das pajuto neapykantą savo vaikiškumui. Jis svajojo apie 
suaugusiojo ūgį ir pasitikėjimą. 

Tad ryžtingai nulaužė nuoskalą nuo turėklo ir įsikišo 
į krūtinės kišenę. 

- Kam tau jo? - nustebo Ketbertas. 

Jis norėjo išdidžiai atkirsti: “A, kartuvių laimei!"... 
bet tik pakėlė akis į draugą ir papurtė galvą. 

- Kad turėčiau, - atsakė jis. - Kad visuomet turėčiau. 

Jie pasitraukė nuo kartuvių, atsisėdo ir ėmė laukti. Po 
valandos ėmė rintis pirmieji žiopliai, daugiausia šeimos 
aplūžusiais vežimais ir fajetonais, pasiėmę savo pusryčius: 
lauknešėlius su šaltu pyragu, įdarytu žemuogių uogiene. 
Rolando pilvas ėmė piktai murmėti, ir vaikas vėl mintyse 
nusistebėjo, kur jo aukšta kilmė. Atrodo, kad Haksas, be- 
sisukiojantis dėmėtais drabužiais po prirūkusią virtuvę, 
buvo kilmingesnis už jį. Jis susijaudinęs ėmė sukti tarp 
pirštų nuo kartuvių turėklo nulaužtą skiedrą. Ketbertas tyso- 
jo šalia jo bereikšmiu veidu. 


Egzekucija nebuvo tokia ypatinga, kaip jis įsivaizda- 
vo, Rolandas tuo tik džiaugėsi. Haksą atgabeno atviru 
vežimu, jį išdavė tik storas pūzras; virėjo akys buvo užrištos 
plačiu juodu raiščiu. Iš minios atlėkė keli akmenys, bet dau- 
guma žioplių liko taršyti savo pusryčius. 

Šaulys, kurio berniukas nepažinojo (jis džiaugėsi, kad 
burtas neteko jo tėčiui), užvedė virėją laiptais. Du sargybi- 
niai sustojo iš abiejų kartuvių pusių. Kai Haksas su šauliu 
užlipo ant platformos, šaulys užnėrė virvę su kilpa ant kar- 
tuvių, o kitą galą su kilpa užmovė ant virėjo galvos ir 
priveržė mazgą. Paukščiai išlakiojo, bet Rolandas neabejojo, 
kad jie laukia. 

- Ar nori prisipažinti? - paklausė šaulys. 

- Neturiu ką prisipažinti, - atsakė Haksas. Kalbėjo 
aiškiai ir tvirtai, nepaisant to, kad medžiaga truputį slopino 
jo balsą. Skarelė plazdėjo jam kalbant. - Aš nepamiršau tėvo 
veido; jis lydėjo mane visur. 

Rolandas staigiai atsigręžė į minią ir negalėjo suvokti, 
ką mato. Užuojautą? O gal susižavėjimą? Jis paklaus tėčio. 

Kai išdavikai paskelbiami didvyriais (arba didvyriai išdavi- 
kais, ironiškai pagalvojo jis), ateina tamsūs laikai. O, kaip 
jis norėtų geriau suprasti. Mintys grįžo prie Korto ir duonos, 
kurią jiems davė. Jį apėmė panieka; ateis diena, kai Kortas 
jam tarnaus. Ketbertui galbūt ir ne; galbūt Ketbertas neatsi- 
laikys prieš plieninį Korto spaudimą ir liks pažu arba ar- 
klininku (arba, dar blogiau, išsikvėpinusiu diplomatu, flir- 
tuojančiu priimamuosiuose arba su nuobodžiaujančiais kara- 
liais ir princesėmis žvelgiančiu į krištolo rutulius), bet jam 
tai tikrai. Jis buvo tuo tikras. 

- Rolandai? 

- Aš čia. - Jis paėmė draugo ranką ir tvirtai sunėrė 
pirštus. 

Liukas platformos dugne atsivėrė. Haksas įsmuko į 
skylę. Staigioje tyloje kažkas trakštelėjo: taip židinyje 
spragteli kankorėžis šaltą žiemos naktį. 

Tiek ir to. Virėjo kojos plačiai skėstelėjo ore, minia 
patenkinta suošė, sargybiniai pamiršo karines savo pozas ir 
ėmė nerūpestingai rinkti daiktus. Šaulys lėtai nusileido 
laipteliais, užšoko ant arklio ir prasiskynęs kelią pro kle- 
gančią žioplių minią nujojo. 

Žiūrovai išsiskirstė greitai, ir po keturiasdešimties 
minučių ant nedidukės kalvelės liko tik du berniukai. 
Paukščiai rinkosi apžiūrėti naujo prizo. Vienas nutūpė ant 
Hakso peties ir susikaupęs taikėsi snapu į žibančią rinkę, 
kurią Haksas nešiojo dešinėje ausyje. 

- Atrodo, kad ten visai ne jis, - pastebėjo Ketbertas. 

- Kaipgi ne jis, - ramiai atsakė Rolandas, ir berniukai 
nuėjo prie kartuvių, išsiėmę papločio puses. Ketbertas 
atrodė it maišu trenktas. 

Jie sustojo po skersiniu, pakėlė akis į karantį, besisu- 
pantį kūną. Ketbertas nedrąsiai palietė vieną gauruotą 
blauzdą. Pakaruoklis apibrėžė ore naują lanką. 

Paskui vaikai paskubomis sutrupino duoną ir subėrė 
po Hakso kojomis. Grįždamas atgal Rolandas atsigręžė tik 
kartą. Kartuvės buvo aptūptos paukščių. Jis neaiškiai supra- 

to, kad duona - tik simbolis. 

- Buvo smagu, - staiga tarė Ketbertas. - Man... man... 
man patiko. Tikrai. 

Draugo žodžiai Rolando labai nesukrėtė, nes matyta 
scena jo nesujaudino. Jis galėjo Ketbertą suprasti. 

- Na, nežinau, - atsakė jis, - bet tai jau šis tas. Rimta. 

Kraštas gerajam žmogui nekliuvo dar dešimt metų, 
per tą laiką Rolandas tapo šauliu, palaidojo tėvą, nužudė 
savo motiną - ir pasaulis pasikeitė. 

- Žiūrėk, tarė Džeikas, rodydamas į viršų. 

Šaulys užvertė galvą ir pajuto, kaip trakšteli sąnarys. 
Jie keliavo prieškalnėmis jau antrą dieną. Vandens diržai vėl 
ištuštėjo, tačiau dėl to keliauninkai nepergyveno. Netrukus 
jie turės tiek vandens, kad negalės išgerti. 

Jis nusekė akimis tašką, kurį rodė Džeiko pirštas; už 
žalios lygumos, tviskančių uolų ir siaurų tarpeklių... o tada 
aukštyn iki pačios snieguotos viršūnės. 

Toli, ne didesnis už tašką (drąsiai galėjai palaikyti 
juodu tašku, šokinėjančių akyse) prieš šaulio akis pasirodė 
uolomis besiropščiąs vyras juodais drabužiais. Mažulytė 
musė ant milžiniškos granito sienos. 

- Ten jis? - pasiteiravo Džeikas. 

Šaulys žvelgė į neryškų krislą, straksintį tolumoje, 
jausdamas tik širdgėlos nuojautą. 

- Jis, Džeikai. 

- Kaip manai, mes jį sugausime? 

- Ne šitoje pusėje. Kitoje. Jeigu nestovėsime ir 
neaušinsime burnos. 

- Jie tokie aukšti, tie kalnai. Kas kitoje pusėje? - pa- 
klausė berniukas. 

- Nežinau, - atsakė šaulys. - Manau, niekas nežino. 
Gal kada ir žinojo. Eime, vaike. 

Jie ėmė kopti toliau, iš po batų biro smulkūs ak- 
menėliai ir smėlis į dykumą, kuri driekėsi kaip begalinė 

kepimo skarda. Virš jų, gerokai aukščiau kalnais kilo vyras 
juodais drabužiais. Buvo neįmanoma pasakyti, ar jis 
gręžiojosi. Jis šokinėjo per neperšokamus tarpeklius, lipo 
neįsivaizduojamo statumo uolomis. Porą kartų net dingo 1š 
akių, bet vėl netrukus pasirodė, kol violetinė prieblandos 
užuolaida nepaslėpė jo nuo persekiotojų. Tuomet jie susi- 
rado vietelę nakvynei. Berniukas mažai kalbėjo, šaulys 
spėliojo, ar vaiko nebus apėmusi bloga nuojauta. Jis prisi- 
minė sukaitusį, išsigandusį, susijaudinusį Ketberto veidą. 
Prisiminė duonos trupinius. Paukščius. Baigsis šitaip, pagal- 
vojo jis. Visą laiką šitaip baigiasi. Mes keliaujame keliais, 
kurie visi baigiasi viename taške - žudynių aikštelėje. 

Gal tik vienas kelias ne toks - kelias į Bokštą. 

Berniukas, auka, nekaltu ir neapsakomai jaunu veidų 
lauželio šviesoje, užmigo pakrimtęs pupelių. Šaulys užklojo 
jį gūnia, o į kitą susisuko pats. 


Orakulė ir kalnai 


Berniukas rado orakulę ir ta vos jo nesunaikino. 

Neaiškus instinktas pažadino šaulį iš miego akso- 
minėje tamsoje, kuri nusileido ant jų kaip vandens uždanga. 
Jie su Džeiku tuo metu jau buvo pasiekę žalią, beveik lygią 
0aę virš pirmųjų apgriuvusių kalnų. Netgi toje plikoje at- 
karpoje, kurios kiekvieną pėdą jiems teko išsikovoti iš 
negailestingos saulės, jie girdėjo gundantį žiogų čirškimą iš 
žalios gluosnių giraitės. Šaulys išsaugojo minties ramybę, o 
berniukas bent iš pažiūros atrodė ramus, ir šaulys tuo 
didžiavosi. Tačiau vaikas negalėjo paslėpti laukinio 
žvilgsnio, išplėstų žirgo, užuodusio vandenį ir piestu nešo- 
kančio tik dėl tvirtos šeimininko rankos, akių. Rolandas 
suprato berniuko būseną iš to, kokią sumaištį jo paties kūnui 
kėlė žiogeliai. Jo rankos tartum ieškojo į ką įsikabinti, o 
keliai maldavo būti suraižyti plonais, perštinčiais pjūviais. 

Saulė gniuždė juos visą kelią, net virtusi išpurtusiu, 
karščiuojančiu pomidoru vakarėjant; ji nepailsdama spigino 
pro plyšį kalnuose jiems iš kairės, akino juos, kiekvieną 
prakaito lašą perleisdama pro skausmo prizmę. 

Po to pasirodė žolė: iš pradžių pageltę krūmai, su 
įniršiu įsikandę į nederlingą dirvą. Tolėliau augo nelabojo 
žolė, reta, vis gausiau bei žaliau... o tada pasitiko tikros 
žolės su motiejukais eglės pavėsyje aromatas. Šaulys 
ūksmėje pastebėjo krutant kažką ruda. Išsitraukė pistoletą, 
pykštelėjo, ir patiesė zuikį greičiau, nei Džeikas spėjo su- 
šukti iš netikėtumo. Dar po sekundės jis iš naujo užsitaisė 
ginklą. 

- Čionai, - paragino šaulys. Aukštėliau žolė virto žalių 
karklų džiunglėmis, neįtikėtinomis po sterilios bekraštės 
dykumos. Ten trykšta šaltinis, gal net keli, tvyro maloni 
vėsa, bet geriau likti atviroje vietoje. Berniukas išbarstė 
paskutines savo jėgas, o giraitėje gali gyventi šikšnosparnių, 
kurie blaškys vaiko miegą. Jeigu tarp jų pasitaikys vampy- 

rų, abu gali ir neprabusti... bent jau šitame pasaulyje. 

- Parinksiu malkų, - tarė berniukas. 

Šaulys nusišypsojo: 

- Ne, nereikia. Prisėsk, Džeikai. - Kas taip sakydavo? 
Kažkur: moteris. 

Vaikas atsisėdo. Kai Rolandas grįžo, rado jį užmigusį 
žolėje. Didelis vabzdys maldininkas atliko ritualą ant 
Džeiko kirpčiukų. Šaulys sukūrė laužą ir nuėjo vandens. 

Karklynas buvo tankesnis, nei jis įsivaizdavo, ir klai- 
dus. Bet Rolandas rado gausaus varlių būrio sergimą šaltinį. 
Prisipylęs vieną gertuvę stabtelėjo. Nakties garsai pažadino 
jame ypatingą jautrumą, nuojautą, jog ne tik Alė, - mote- 
ris, su kuria jis dalijosi lova Tule, - sugebėjo jį pralenkti. 
Jautrumas ir dulkinimasis, šiaip ar taip, yra patys artimiausi 
pusbroliai. Jis priskyrė tą jausmą staigiai permainai pasi- 
traukus iš dykumos. 

Grįžęs prie laužo šaulys nudyrė triušį, kol ant ugnies 
užvirė vanduo. Sumaišytas su paskutiniais konservais 
žvėrelis virto puikiu troškiniu. Tada jis pažadino Džeiką ir 
stebėjo, kaip tas godžiai, nors ir apsiblausęs, kemša, 

- Rytoj liksime čia, - pranešė šaulys. 

- O kaip tas žmogus, kurį vejiesi... tas kunigas? 

- Jis ne kunigas. Nesirūpink. Mes jį pavysime. 

- Iš kur žinai? 

Šaulys galėjo tik papurtyti galvą. Jis tiesiog tvirtai 
žinojo... bet nuo to nebuvo nė trupučio lengviau. 

Po vakarienės jis išplovė skardines (negalėdamas at- 
sistebėti, kad gali taip švaistyti vandenį), o kai sugrįžo, 
berniukas vėl pūtė į akį. Pažįstamas krūtinės kilnojimasis 
nepaprastai priminė Ketbertą. Ketbertas buvo Rolando 
amžiaus, bet šis atrodė daug jaunesnis. 

Cigaretė iškrito ant žolės, pakėlęs nušveitė ją į ugnį. 
Tada stebėjo ją degant kitokia, švaresne liepsna nei nelabojo 
žolė. Oras buvo nuostabiai vėsus, jis išsitiesė nugara į laužą. 
Tolumoje, kur žaluma užleido vietą kalnams, be perstojo 
murmėjo griaustinis. Rolandas užmigo. Ir sapnavo. 

Siuzana, jo mylimoji, merdėjo jo akyse. 

Jo rankas iš abiejų pusių laikė kaimiečiai, ant kaklo 
buvo užnertas aprūdijęs geležinis lankas, o ji merdėjo. Net 
pro troškų laužo tvaiką Rolandas galėjo užuosti duobės tam- 
są... ir matyti savo beprotybės spalvą. Siuzana, daili mergi- 
na, stovinti prie lango, arklių pirklio duktė. Ji anglėjo lieps- 
nose, jos oda trūkinėjo. 

- Berniukas! - klykė ji. - Rolandai, berniukas! 

Jis apsisuko, vilkdamas su savimi ir kaimiečius. 
Sutrūko apykaklė, iš jo gerklės ėmė sklisti gargimas. Ore 
tvyrojo salsvas vimdantis kepamos mėsos kvapas. 

Iš lango į kiemą žvelgė berniukas. Iš to paties lango, 
kur Siuzana išmokė būti vyru, kur atsisėdusi dainavo seno- 
viškas dainas: “Hey, Jude", “Sėkmė kelyje" ir "Šimtas lygų 
iki Benberio kryžiaus". Vaikas žvelgė pro langą kaip ale- 
bastrinė šventojo statula katedroje. Jo akys buvo it mar- 
muro rutuliukai. Vinis styrojo Džeiko kaktoje. 

Šaulys pajuto dusinantį, plėšantį riksmą, kuris įspėjo 
artinantis beprotystę. 

- Nnnnnnnnnna... 


Rolandas suniurnėjo nudegintas ugnies. Jis staiga at- 
sisėdo tamsoje, jausdamas, kad sapnas tebesmaugia jį nely- 
ginant geležinis lankas. Besiblaškydamas jis pataikė ranka 
ant rusenančių anglių. Šaulys prisidėjo delną prie veido, 
sapnas ėmė sklaidytis, palikdamas tik išbalusio kaip kreida 
Džeiko atvaizdą, šventąjį demonams. 

- Nnnnnnnnn... 

Jis apsidairė paslaptingoje tamsoje jau spėjęs parengti 
abu savo pistoletus. Akys laužo šviesoje spingsojo it vilko- 
lakio. 

- Nnnnnn-nnn... 

Džeikas. 

Šaulys pašoko ir nubėgo. Virš aikštelės patekėjo 
mėnulis, todėl jis galėjo įžiūrėti berniuko pėdsakus per rasą. 
Pralėkė pasilenkęs po karklu, perbrido taškydamas purslus 
per upelį, užkopė į šlaitą visas varvėdamas (net ir dabar tai 

teikė malonumą). Karklai plakė jį per veidą. Medžiai čia 
augo tankiau, net mėnesiena neprasiskverbė. Kojos pynėsi 
kelius siekiančioje žolėje. Sutrūnijusios šakos kabinosi už 
kulkšnių. Jis stabtelėjo ir pauostė. Vėjo dvelksmas jam 
padėjo. Berniukas nekaip kvepėjo; jie abu kvepėjo prastai. 
Šaulio šnervės virpėjo kaip uodžiančios beždžionės. Suga- 
vo prakaito kvapą. Tada puolė per tankmę, lėkė palinkusių 
gluosnių tuneliu. Samanos glostė jo pečius. Kai kur karojo 
pilki jų čiuptuvai. 

Prasiskynęs kelią pro paskutinę karklų barikadą, šau- 
lys išėjo į laukymę, iš kurios atsivėrė žvaigždės ir balta it 
kaulas aukščiausia viršūnė. 

Aikštelėje riogsojo didelių, juodų akmenų žiedas, 
mėnesienoje primenantis siurrealistinius spąstus. Centre 
riogsojo akmeninis stalas... altorius. Labai sena, iš žemės 
iškilusi bazaltinė ranka. 

Berniukas stovėjo priešais jį virpėdamas. Rankos 
tirtėjo it krečiamos elektros srovės. Šaulys garsiai pašaukė 
ji vardu, Džeikas atsakė nesuprantamu mykimu. Veidas 
atrodė susijaudinęs ir persigandęs. Veide buvo ir dar kažkas. 

Šaulys įžengė į ratą, o Džeikas suklykė ir atšoko. 
Dabar Rolandas galėjo aiškiai matyti vaiko veidą. Šaulys 
išvydo jame baimę, siaubą, besimaišantį su neapsakomu 
pasitenkinimu. 

Šaulys pajuto, jog Orakulės dvasia, demonas, palietė 
ir jį. Strėnas užliejo rausva šviesa, kuri buvo švelni, tačiau 
kieta. Pajuto, kaip ima kretėti galva, tinsta liežuvis, darosi 
jautresnis net seilėms, kuriose mirko. 

Nesvarstęs jis išsitraukė iš kišenės apipuvusį žan- 
dikaulį, kurį rado kalbančio demono buveinėje pakelės sto- 
tyje. Jis nemąstė, bet ir nebijojo veikti vadovaujamas in- 
stinktų. Atkišo priešais save sustingusią žandikaulio šyp- 
seną, o kitą ranką iškėlė atkišęs mažylį ir nykšų - seną 
ženklą, saugantį nuo piktos akies. 

Geidulys dingo it ranka mostelėjus. 

Džeikas vėl sukliko. 

Šaulys priėjo prie jo ir prikišo žandikaulį prie akių. 

Pasigirdo agoniškas gargimas. Berniukas stengėsi atplėšti 
žvilgsnį nuo kaulo, bet neįstengė. Staiga akys užvirto, subo- 
lavo baltymai, ir vaikas nualpo. Kūnelis susileido ant žemės, 
ranka vos nekliudydamas altoriaus. Rolandas priklaupęs 
pakėlė jį nuo žemės. Neįtikėtinai lengvas, it sudžiūvęs lap- 
kričio lapas po ilgos jų kelionės per dykumą. 

Netoliese šaulys jautė kažkieno buvimą. Tas kažkas 
tūžmingai sukosi aplink akmenis - neteko, mat, savo grobio. 
Išėjus iš akmenų rato nusivylimo ir pavydo pojūtis nusilpo. 
Jis parnešė berniuką prie laužo. Per tą laiką vaikas at- 
sipeikėjo ir alpulį pakeitė gilus įmygis. Šaulys stabtelėjo 
prie blėstančio laužo. Mėnesienos nutviekstas Džeiko veidas 
vėl priminė jam alebastrinį bažnyčios šventąjį. Jis staiga 
apkabino vaiką su didele meile. Ir tada jam pasivaideno, jog 
girdi vyro juodais drabužiais kvatojimą. 


Džeiko pašauktas, jis pabudo. Šaulys paliko berniuką 
tvirtai pririšęs prie vieno netoli laužo augusio krūmo, dabar 
Džeikas buvo nusiminęs ir išalkęs. Sprendžiant pagal saulę, 
įpusėjo dešimta valanda. 

- Kodėl mane pririšai? - irzliai paklausė vaikas, kai 
šaulys narpliojo gūnios mazgus. - Aš nesiruošiu bėgti! 

- Tu jau buvai pabėgęs, - atsakė šaulys, ir nustebęs 
vaiko veidas išspaudė šypseną. - Man teko tave parsivesti. 
Vaikščiojai miegodamas. 

- Tikrai? - įtariai pasitikrino Džeikas. 

Šaulys linktelėjo ir netikėtai išsitraukė žandikaulį. Jis 
atkišo jį priešais Džeiko veidą, ir berniukas nusisuko, 
prisidengdamas ranka. 

- Matai? 

Džeikas sutrikęs linktelėjo. 

- Dabar trumpam turiu išeiti. Galbūt negrįšiu visą die- 
ną. Todėl klausykis manęs, berniuk. Tai labai svarbu. Jeigu 
nusileidus saulei nepasirodysiu... 

Džeiko veide šmėkštelėjo siaubas. 

- Tu mane palieki! 

Šaulys nieko neatsakė. 

- Ne, - po kurio laiko sau atsakė berniukas. - Atrodo, 
nepalieki. 

- Noriu, kad liktum čia, kol manęs nebus. Ir jeigu 
pasijusi keistai, kaip nors neįprastai - paimk šitą kaulą ir 
atkišk priešais save. 

Džeiko veidą iškreipė pasibjaurėjimas. 

- Aš negalėsiu. Aš... tiesiog neįstengsiu. 

- Pajėgsi. Teks. Ypač po vidurdienio. Tai svarbu. Su- 
pratai? 

- Kodėl tu turi eiti? - išpyškino susijaudinęs Džeikas. 

- Tiesiog turiu. 

Šaulys vėl pajuto po gležnu berniuko pavidalu slypint 
nuostabų plieną, mįslingą kaip pasakojimas apie miestą, kur 
pastatai tokie aukšti, kad raižo dangų. 

- Gerai, - burbtelėjo vaikas. 

Šaulys atsargiai padėjo žandikaulį prie nuodėgulių, ir 
tas priminė iškaseną, džiugiai besišypsančią saulei po pen- 
kių tūkstantmečių tamsos. Džeikas stengėsi į kaulą 
nežiūrėti. Veidukas buvo pablyškęs ir liūdnas. Šaulys pa- 
dvejojo: galbūt verta jį užmigdyti ir pakamantinėti, bet po 
to nusprendė, jog iš to jokios naudos. Jis ir pats žinojo, kad 
akmenų rate gyvenanti dvasia yra demonas, be to, orakulė. 
Demonas be pavidalo, neįkūnytas seksualinis švytėjimas su 
pranašystės dovana. Jis su ironija pagalvojo, ar tik nebus ten 
Silvijos Pitston, dramblotos moters, kurios religinės speku- 
liacijos pragaišino Tulą, siela... nors gerai žinojo, kad ne 
taip. Akmenys tame rate labai seni, demonas užsiėmė šią 
vietelę anksčiau, nei apsigyveno žmonės. Tačiau šaulys 
žinojo, kaip su juo šnekėtis, ir buvo įsitikinęs, kad vaikui 
neteks pasinaudoti žandikauliu. Orakulė sutelks visą savo 
dėmesį į jį, o šauliui reikia daug ką sužinoti nepaisant rizi- 
kos... didelės rizikos. Jiems abiems su Džeiku nepaprastai 
reikia Žinių. 

Šaulys atrišo savo tabako kapšiuką, pasikrapštė jame, 
kol tarp tabako lapų surado mažulytį daiktelį, suvyniotą į 
baltą popierių. Sugniaužė jį delne, pakėlė akis į dangų. Tada 
išvyniojo - popieriuje buvo maža balta tabletytė, apsitrynusi 
nuo ilgo nešiojimosi. 

Džeikas smalsiai pasižiūrėjo: 

- Kas čia? 

Šaulys nusijuokė. 

- Filosofų akmuo, - atsakė jis. - Kortas mėgo mums 
pasakoti, kad senieji dievai nusišlapino dykumoje ir taip 
atsirado meskalinas*. 

Džeikas atrodė suglumintas. 

- Narkotikai, - paaiškino Rolandas. - Bet ne tokie, 
kurie užmigdo. Šitie padidina budrumą. 

- Kaip LSD, - pridūrė berniukas. 

- O kas tai yra? 

- Nežinau, - atsakė Džeikas. - Išsprūdo iš burnos. 
Atrodo... tai iš... iš praeities. 

Šaulys linktelėjo, bet abejonė liko. Jis niekad negirdė- 
jo, kad meskalinas būtų vadinamas LSD, netgi senose Mar- 
teno knygose. 

- Ar tau nepakenks? - pasiteiravo Džeikas. 

- Dar niekad nepakenkė, - atsakė šaulys išsisukinė- 
damas. 

- Man tai nepatinka. 

- Nieko, 

Atsitūpęs prie maišo Rolandas prisėmė burną vandens 
ir užgėrė tabletę. Kaip visuomet akimoju pajuto reakciją 
burnoje; atrodė, kad joje netelpa seilės. Jis atsisėdo priešais 
užgesusį laužą. 

- Kada ji ims veikti? - paklausė Džeikas. 

- Ne iš karto. Patylėk. 

Todėl Džeikas nutilo, bet ėmė įtariai stebėti, kaip šau- 
lys ramiai valo savo ginklus. Užtaisęs juos iš naujo, tarė: 

- Nusivilk savo marškinius, Džeikai. Ir duok man. 

Berniukas nenoriai nusitraukė per galvą marškinėlius 
ir padavė Rolandui. 

Šaulys surado džinsų siūlėje paslėptą adatą, siūlą iš 
tuščios šovinio kilpos ir ėmė siūti perplėštą marškinių ran- 
kovę. Kai baigė ir grąžino vaikui drabužį, pajuto pirmuosius 


*Meskalinas - narkotikai, gaunami iš kaktusų, sukeliantys haliuci- 
nacijas. 

meskalino požymius: pilvas sukietėjo, ėmė sukti kiekvieną 
raumenėlį. 

- Man metas eiti, - tarė jis stodamas. 

Berniukas susirūpinęs kilstelėjo, po to vėl atsisėdo. 

- Prašau, būk atsargus. 

- Nepamiršk žandikaulio, - priminė šaulys. Praei- 
damas pataršė šiaudinius vaiko plaukus. Ir nusijuokė. Vai- 
kas su nerimu nulydėjo jį į karklų džiungles. 

Rolandas ryžtingai prisiartino prie akmenų žiedo, 
stabtelėjęs tik ledinio vandens gurkšnio prie šaltinio. Jis su 
pasigėrėjimu pažvelgė į savo atspindį mažame lelijų lapais 
ir samanomis apaugusiame tvenkinėlyje. Prasidėjo proto 
reakcija į narkotiką, sulėtinusį jo minčių eigą, bet podraug 
suteikusi papildomų reikšmių kiekvienam pojūčiui. Viskas 
įgavo naują svorį ir lig šiol neregėtas spalvas. Jis pastovė- 
jo, įsmeigęs akis į karklų tankumyną. Pro auksines, dulki- 
nas groteles skverbėsi saulė, jis dar kelias minutes pasi- 
grožėjo mažų drugelių šokiu. 

Narkotikai dažnai kėlė jam nerimą: jo ego buvo per 
stiprus (o gal per paprastas), kad galėtų mėgautis būsena, 
kai jis aptemdytas, nuluptas; nepatiko būti emocijų taiki- 
niu - jos kuteno tarsi katės ūsai. Tačiau dabar jis jautėsi ra- 
mus. O tai gerai. 

Šaulys žengė į aikštelę ir nuėjo tiesiai į ratą. Sustojo, 
leisdamas laisvai srūti mintims. Taip, ratas įsisuko. Žolė 
klykė jam žaluma; atrodė, kad pasilenkus ir perbraukus per 
ją, liks žali delnai. Rolandas vos atsispyrė pagundai taip 
padaryti. 

Bet neišgirdo jokio orakulės balso. Ir lytinio jaudulio 
nebuvo. 

Jis nuėjo prie altoriaus, pastovėjo prie jo. Rišliai 
mąstyti tapo beveik neįmanoma. Dantys burnoje atrodė lyg 
svetimi. Pasaulyje buvo per šviesu. Jis užlipo ant altoriaus, 
išsitiesė. Jo mintys virto džiunglėmis, prižėlusiomis keistų 
minčių-augalų, vešančių iš meskalino šaltinio. Dangus vir- 
to vandeniu, jis jautėsi prie jo prispaustas. Ta mintis tapo jo 
vertikale, nors ir tolima bei nesvarbia. 

Tada jis prisiminė seno eilėraščio eilutę. Ne lopšinės, 
ne; jo mama bijojo kvaitalų ir būtinybės juos vartoti (kaip 
nepritarė Korto metodui auklėti berniukus mušimu); ši ei- 
lutė atklydo iš Denso dykumos vakaruose, kur žmonės tebe- 
gyveno tarp neveikiančių mašinų... kurios, tiesa, pradėjusios 
veikti kartais rydavo žmones. Eilutė sukosi jo galvoje (tai 
buvo netiesioginė meskalino pasekmė) it sniegas stiklo rutu- 
lyje, kurį turėjo vaikystėje, mistinė ir fantastinė: 


Kur nesiekia ranka žmogaus, 
Pragaro lašas, prisilietimas baisaus... 


Medžiai, pasvirę virš altoriaus, įgijo veidus. Rolandas 
stebėjo juos kaip užburtas: štai drakonas, žalias, besiran- 
gantis. O ten nimfa vilioja modama lapuotomis rankomis. 
Antai dumblu apgliaumijusi besivaipanti kaukolė. Veidai. 
Snukiai. 

Laukymėje netikėtai nulinko žolė. 

Aš ateinu. 

Aš ateinu. 

Kūnu perbėgo šiurpuliukas. Kaip toli nuėjau, toptelė- 
jo šauliui. Nuo Siuzanos šviežiame šiene iki šito. 

Ji užgulė jį kūnu iš vėjo, jazminu, rožėmis ir sausme- 
džiu kvepiančia krūtine. 

- Tark savo pranašystę, - išspaudė jis. Burna atrodė 
lyg pripildyta švino. 

Atodūsis. Tylus verkimas. Šaulio genitalijos apsunko. 
Virš jo, už medžių veidų matėsi kalnai - tvirti, negailestin- 
gi, iššiepę dantis. 

Kūnas judėjo, priešinosi. Jis pajuto, kaip susigniaužia 
kumščiai. Ji pasiuntė jam Siuzanos viziją. Dabar ant jo gulė- 
jo Siuzana, dailioji Siuzana nuo lango, laukianti jo paleis- 
tomis kasomis. Jis purtė galvą, bet reginys nesitraukė. 

Jazminai, rožė, sausmedis, šienas... meilės kvapas. 
Mylėk mane. 

- Kalbėk pranašystę, - reikalavo jis. 

Prašau, verkšleno Orakulė. Nebūk šaltas. Čia visuo- 

met taip šalta... 

Rankos glamonėja jo kūną, gundo, kaitina. Traukia jį, 
skandina. Juodas plyšys. Visiška gašlybė. Drėgna ir šilta... 

Ne. Sausa. Šalta. Sterili. 

Pasigailėk, šauly. O, maldauju, padaryk paslaugą! 
Meldžiu! 

- Ar pasigailėjai berniuko? 

Kokio berniuko? Nežinau jokio berniuko. Man berniu- 
kų nereikia. Maldauju. 

Jazminas, rožė, sausmedis. Sausas šienas su vasaros 
dobilų dvasia. Aliejus, išpiltas iš senų urnų. Maištas dėl 
kūno. 

- Po to, - atsakė jis. 

Dabar. Prašau. Dabar. 

Jis pasistengė protu atšlyti nuo jos, spirtis jausmams. 
Kūnas, užgulęs jį, suakmenėjo ir, atrodė, klykia. Jo smege- 
nys išsitempė it virvė. Valandėlę girdėjosi tik tylus jo alsavi- 
mas ir švelnus vėjelis, verčiantis medžių fizionomijas mirk- 
sėti, raukytis, keistis. Nečiulbėjo joks paukštis. 

Jos gniaužtai atsileido. Vėl pasigirdo kūkčiojimas. 
Reikia paskubėti, nes ji pasitrauks. Likti - vadinasi, 
pralaimėti, tai jai galbūt tolygu mirčiai. Šaulys jau jautė 
Orakulę traukiantis iš rato. Vėjas kedeno žolę. 

- Pranašystę, - išspaudė jis. 

Pavargęs atodūsis. Jis jau beveik būtų suteikęs malo- 
nę, kurios ji prašė, bet... prisiminė Džeiką. Dar kiek būtų 
pavėlavęs vakar naktį, būtų radęs vaiką negyvą arba išpro- 
tėjusį. 

Tada užmik. 

- Ne. 

Snausk. 

Šaulys pakėlė akis į veidus karkluose. Jam pralinks- 
minti ten buvo surengtas vaidinimas. Prieš jį kilo ir griuvo 
pasauliai. Ant tviskančių smėlynų, kur amžinai triūsė maši- 
nos, buvo pastatytos imperijos. Jos smuko ir nyko. Ratai, 
sukęsi tyliai it skystyje, ėmė girgždėti, vaitoti ir visai susto- 
jo. Smėlis užkimšo nerūdijančio plieno kanalus gatvėse po 

tamsiu dangumi, nusagstytu žvaigždėmis nelyginant bran- 
gakmeniais. Ir visa tai košė permainų vėjas, nešantis cina- 
monų pritvinkusį vėlyvo spalio kvapą. Šaulys žvelgė į be- 
sikeičiantį pasaulį. 

Ir snaudė. 


Trys. Toks tavo likimo skaičius. 

Trys? 

Taip, trys yra mistiškas skaičius. Trys stovi mantros 
viršuje. 

Koks trejetas? 

Mes matome tik dalį, todėl pranašystės veidrodis tam- 
sus. 

Papasakok, ką gali. 

Pirmas yra jaunas, tamsiaplaukis. Jis stovi ties 
plėšikavimo ir žmogžudystės slenksčiu. Jį apsėdo demonas. 
To demono vardas - HEROINAS. 

Koks tai demonas? Nesu apie tokį girdėjęs net iš 
vaikystės pasakų. 

Mes matome tik dalį, todėl pranašystės veidrodis tam- 
sus. Yra kitų pasaulių, šauly, ir kitų demonų. Vandenys 
gilūs. 

Antrasis? 

Ji rieda ratais. Jos protas lyg geležis, o širdis ir akys 
minkštos. Daugiau nieko nematau. 

Trečiasis? 

Su grandinėmis. 

O vyras juodais drabužiais? Kur jis? 

Arti. Tu pasikalbėsi su juo. 

Apie ką mes kalbėsimės? 

Apie Bokštą. 

O berniukas? Džeikas? 


Papasakok man apie berniuką! 

Berniukas yra tavo vartai pas žmogų juodais 
drabužiais. Juodai vilkįs vyras - tavo vartai pas tuos tris. 
Tie trys yra tavo kelias į Tamsųjį Bokštą. 

Kaip? Kaip tai suprasti? Kodėl taip turi būti? 

Mes matome tik dalį, todėl pranašystės veidrodis... 

Tenubaudžia tave Dievas. 

Joks dievas manęs nebaudė. 

Nesipuikuok prieš mane, Būtybe. Aš stipresnis už 
tave. 


Tai kaip tave vadinti? Žvaigždžių kekšė? Vėjų kalė? 

Vieni gyvena meile, plūstančia iš senovinių vietų... net 
šiais liūdnais ir blogais laikais. Kai kas, šauly, krauju. Kiek 
suprantu, jaunų berniukų krauju. 

Ar jį galima išsaugoti? 

Taip. 

Kaip? 

Nurimk, šauly. Susikrauk savo mantą ir trauk į 
vakarus. Vakaruose tebereikia vyrų, kurie gyvena duoną 
pelnydami ginklu. j 

Aš prisiekiau savo tėvo ginklais ir Marteno moky- 
mais. 

Marteno nebėra. Vyras juodais drabužiais surijo jo 
sielą. Tu tai žinai. 

Aš prisiekiau. 

Tada tu prakeiktas. 

Daryk su manim, ką nori, kale. 


Karštis. 

Šešėlis užgriuvo jį ir suvystė. Staiga apėmė ekstazė, 
perverta skausmo galaktikos, ryškios tarsi sprogusios 
žvaigždės. Jų susiliejimo viršūnėje neprašyti pasirodė vei- 
dai: Silvija Pitston, Alisa, moteris iš Tulo, Siuzana, Eilina, 
šimtai kitų. 

Pagaliau, po ištisos amžinybės jis atsipeikėjęs 
nustūmė ją nuo savęs, išsunktas ir pasibjaurėjęs. 

Ne! Neužtenka! Tai... 

- Paleisk mane, - nukirto šaulys. Jis atsisėdo ir vos 
nenuvirto nuo altoriaus. Ji gosliai jį palietė 

(sausmedis, jazminas, saldus rožių aliejus) 

bet Rolandas aršiai ją atstūmė, suklupdamas ant kelių. 

Sverdėdamas atsistojo ir išskubėjo iš rato. Tolstant 
nuo altoriaus nuo pečių nuslinko sunki našta. Už akmenų jis 
giliai įkvėpė. Toldamas šaulys jautė Orakulę stovinčią prie 
kalėjimo grotų ir sekančią jį. Kiek dar laiko praeis, kol kas 
nors pereis dykumą ir ras ją išalkusią, vienišą? Prieš laiko 
amžinybę jis pasijuto nykštuku. 


- Tu sergi! 

Džeikas pašoko iš vietos, pamatęs pro medžius į 
aikštelę išnyrantį Rolandą. Vaikas sėdėjo prie lauželio lie- 
kanų, pasidėjęs ant kelių žandikaulį, ir liūdnai graužinėjo 
triušio kaulelius. Skubančio prie jo berniuko susirūpinimas 
buvo toks nuoširdus, kad šaulį prislėgė būsimos išdavystės 
(ir ne paskutinės, jautė jis) kaltė. 

- Ne, - nuramino jis. - Nesergu. Tik pavargau. Esu 
išsunktas. - Jis abejingai mostelėjo į žandikaulį. - Gali jį 
išmesti. 

Džeikas nieko nelaukęs nušveitė kaulą šalin ir nu- 
sivalė į marškinius rankas. 

Šaulys atsisėdo - mažne sudribo - maudžiančiais 
sąnariais ištinusia, it sumušta galva - tai užmokestis už mes- 
kaliną. Tarpkojį taip pat bukai maudė. Rolandas lėtai, auto- 
matiškai susisuko cigaretę. Džeikas nenuleido nuo jo akių. 
Rolandui šovė mintis papasakoti jam viską, ką išgirdo, bet 
su siaubu nuvijo tą mintį. Tuomet pagalvojo, ar tik neat- 
siskyrė kokia nors jo dalis - protas ar siela. 

- Šiąnakt miegosime čia, - pasakė jis. - Rytoj kopsim 
toliau. Vėliau eisiu paieškoti ko nors vakarienei. Dabar man 
reikia pamiegoti. Gerai? 

- Žinoma. 

Šaulys linktelėjo ir išsitiesė. Kai pabudo, per laukymę 
driekėsi ilgi šešėliai. 

- Sukurk laužą, - pasakė jis Džeikui, duodamas savo 
titnagą ir skeltuvą. - Moki naudotis? 

- Manau, mokėsiu. 

Šaulys nupėdino į karklyną, po to pasuko kairėn. Kal- 
nų papėdėje, kur augo tanki žolė, jis pasitraukė po medžiais 

ir ėmė tykoti. Tyliai, bet aiškiai girdėjosi kaukšėjimas: 
Džeikas bando įžiebti ugnį. Pasirodė trys triušiai, šaulys 
nupylė du riebesnius, nudyrė, išdarinėjo juos ir parnešė į 
stovyklą. Džeikas jau buvo įkūręs lauželį, ant ugnies sma- 
giai kunkuliavo vanduo. Rolandas linktelėjo: 

- Gerai padirbėjai. 

Džeikas nukaito patenkintas ir be žodžių grąžino tit- 
nagą bei skeltuvą. 

Kol troškinosi mėsa su daržovėmis, prieš nusileidžiant 
saulei Rolandas grįžo į giraitę. Prie pirmojo tvenkinio jis 
prisirovė storų vijoklių. Vėliau, kai laužas liks rusenti ir 
Džeikas užmigs, jis suvys iš jų virves, kurių vėliau gali pri- 
reikti. Nors nesitikėjo, kad lipti bus labai sunku. Jis jautė 
lemtį, kuri jam nebeatrodė keista. 

Iš vijoklių sunkėsi žalios sultys ir tekėjo per rankas 
benešant juos į stovyklavietę. 


Jie pakirdo su saule ir per pusvalandį susiruošė. Šau- 
lys tikėjosi, kad pavyks pievoje nušauti dar kokį triušį, bet 
nerado nė vieno. Jiems likusio maisto buvo tiek mažai, kad 
nesunkiai galėjo panešti vienas Džeikas. O vaikis sutvirtė- 
j0; matėsi plika akimi. 

Šaulys nešė ką tik pasemtą vandenį. Tris virves iš lau- 
kinių vynuogių apsisuko apie pilvą. Akmenų ratą jie apėjo 
dideliu lanku (Rolandas bijojo, kad vaikas vėl gali išsigąs- 
ti, tačiau beeidamas pro akmens pakylą berniukas tik per- 
metė ją akimis, o tada susidomėjo purptelėjusiu paukščių). 
Netrukus medžiai ėmė blogti, nutriušo vešlios jų šukuose- 
nos. Jų šaknys tartum galynėjosi su uola dėl drėgmės, ka- 
mienai buvo susisukę. 

- Čia viskas taip sena, - niūriai pastebėjo Džeikas, kai 
jie stabtelėjo pailsėti. - Ar čia yra kas nors jauna? 

Šaulys šyptelėjo ir kumštelėjo jį alkūne. 

- Tu, pavyzdžiui. 

- Kopti bus sunku? 

Rolandas smalsiai į jį pažvelgė. 

- Kalnai aukšti. Kaip tu manai, ar bus sunku? 

Džeikas pakėlė į jį susimąsčiusį žvilgsnį. 

- Ne. 

Ir jie patraukė toliau. 

Saulė užsikorė iki zenito, pakybojo ten trumpiau negu 
atrodydavo keliaujant dykuma, o tuomet ritosi žemyn, 
grąžindama jiems šešėlius. Iš žemės nelyginant į kalną 
įsmegusios milžinų kėdutės styrojo akmens terasos. Šiurkšti 
žolė pagelto, apsvilo. Netrukus priešais juos išdygo gilus it 
kaminas plyšys, ir keliauninkams teko apeiti nuožulnų kal- 
no petį, kad jį aplenktų. Senas granitas sutrupėjo gabalais, 
primenančiais laiptelius, tad, kaip ir tikėjosi, kopti nebuvo 
sudėtinga. Jie stabtelėjo viršūnėje ant keturių pėdų pločio 
atbrailos ir pažvelgė žemyn į dykumą, kuri tiesėsi į kalną it 
didžiulė geltona letena. Tolėliau dykuma akino savo baltu- 
mu, slėpėsi po virpančio karšto oro bangomis. Šaulį apėmė 
nuostaba suvokus, jog ši dykuma vos jo nepražudė. Ten, kur 
jie stovėjo, malonioje vėsoje, dykuma atrodė didinga, bet ne 
grėsminga. 

Jie lipo toliau, kabarojosi per stačias riedulių sangrū- 
das, šliaužė nuožulniomis uolomis, išvagotomis kvarco ir 
žėručio gyslų. Akmuo buvo maloniai šiltas, tačiau kopiant 
aukštyn darėsi vis šalčiau. Vakare šaulys išgirdo griaustinį. 
Tačiau kalnai lietų užstojo. 

Kai šešėliai įgavo violetinį atspalvį, keliauninkai apsi- 
stojo po uolos atbraila. Šaulys pritvirtino vieną apklotą ant 
uolos ir apačioje, taip užtikrindamas abiems šiokią tokią 
užuovėją. Jie susėdo ir stebėjo, kaip dangų užtraukia debe- 
sys. Džeikas patraukė kojas nuo uolos krašto. Sukdamas va- 
karinę cigaretę, Rolandas pažvelgė į jį 17 šyptelėjo. 

- Neišsirisk per miegus, - įspėjo jis, - nes nubusi 
pragare. 

- Neišsirisiu, - rimtai atsakė berniukas. - Mano mama 
sako... - Ir staiga nutilo. 

- Ką ji sako? 

- Kad miegu kaip lavonas, - baigė Džeikas. Jis pakėlė 
akis į šaulį, kuris pastebėjo, kad vaiko lūpos virpa, tramdy- 
damos ašaras. Jis viso labo berniukas, pagalvojo Rolandas, 

ir skausmas sugėlė jį kaip ima gelti kaktą prisigėrus ledi- 
nio vandens. Viso labo berniukas. Kodėl? Paikas klausimas. 
Kai kūnu ar siela sužeistas berniukas užduodavo tą klausimą 
Kortui, tam senam ugnį ir vandenį perėjusiam kareiviui, 
kurio darbas buvo išmokyti šaulių sūnus visa ko pradmenų, 
Kortas atsakydavo: Kodėl - kreivas žodis... nesvarbu kodėl, 
stokis, avigalvi! Kelkis! Aušta! 

- Kodėl aš esu čia? - pasiteiravo Džeikas. - Kodėl 
pamiršau viską iš praeities? 

- Nes tave čia atsivedė vyras juodais drabužiais, - tarė 
šaulys. - Ir dėl Bokšto. Bokštas stovi savotiškame... energe- 
tiniame mazge. Laike. 

- Aš nieko nesuprantu! 

- Aš taip pat, - atsakė šaulys. - Bet kažkas pasidarė. 
Mano laikais. “Pasaulis pasislinko", - sakydavome mes... 
visuomet sakydavome. Bet dabar jis slenka dar greičiau. 
Kažkas nutiko laikui. 

Jie sėdėjo tylėdami. Nestiprus, bet atšiaurus vėjas 
sukiojosi apie jų kojas. Kažkuriam uolos plyšyje jis balsiai 
ūkė. 

- Iš kur tu esi? - paklausė vaikas. 

- Iš vietos, kuri nebeegzistuoja. Ar girdėjai apie Bi- 
bliją? 

- Jėzų ir Mozę? Žinoma. 

Šaulys nusišypsojo. 

- Teisingai. Mano kraštas turėjo biblinį pavadinimą - 
vadinosi Naujuoju Kanaanu. Pieno ir medaus šalis. Bibli- 
niame Kanaane, esą, augo vynuogės, tokios didelės, kad vy- 
rai turėdavo vežti rogėmis. Pas mus tokios stambios neaugo, 
bet kraštas buvo nuostabus. 

- Žinau apie Odisėją, - nedrąsiai prasitarė Džeikas. - 
Ar apie jį parašyta Biblijoje? 

- Galbūt, - atsakė Rolandas. - Tą knygą jau praradau... 
pamenu tik vietas, kurias buvau priverstas iškalti. 

- O kaip kiti... 

- Nėra kitų, - tarė šaulys. - Aš paskutinis. 

Pakilo siauras, nučiulptas mėnulis, pažvelgė į akmenų 

sangrūdą, kur jie buvo įsitaisę. 

- Ar ji buvo graži? Tavo šalis... tavo kraštas? 

- Buvo gražus, - nerūpestingai atsakė šaulys. - Laukai, 
upės, rytais susisupusios į rūką. Bet tai tik išorinis grožis. 
Mano mama taip sakydavo... sakydavo, kad tikrasis grožis 
yra tvarka, meilė ir šviesa. 

Džeikas kažką numykė. 

Rolandas pūtė dūmus ir grįžo į praeitį - į vakarus 
didžiulėje pagrindinėje menėje su šimtais išsipusčiusių porų, 
besisukančių valso žingsniu arba raitančių greitesnį po!/- 
kam. Jo glėbyje Eilina, žiburiuojančiomis it brangakmeniai 
akimis, tviska krištolo šviestuvai, nutvieksdami naujas 
kurtizanių šukuosenas ir ciniškas jų meilės intrigėles. Menė 
buvo milžiniška, sena šviesos sala, sena kaip visas Centri- 
nis Miestas, kurį sudarė bemaž šimtas akmeninių pilių. 
Prabėgo dvylika metų nuo paskutinio karto, kai jis skausmo 
sugniaužta širdimi nusigręžė nuo rūmų ir pasuko vyro juodu 
apdaru pėdsakais. Jau tada, prieš dvylika metų, sienos buvo 
sugriuvusios, žolės augo rūmų kiemuose, po didžiosios 
menės sijomis glaudėsi šikšnosparniai, ir galerijos aidėjo 
nuo tylaus kregždžių čiauškėjimo. Laukai, kuriuose Kortas 
juos mokė mesti kilpą, šaudyti ir leisti sakalus, virto 
motiejukų pievomis, prižėlusiomis laukinių vynuogių. Erd- 
vioje virtuvėje, kur kadaise klestėjo garuojantis ir kvapnus 
Hakso dvaras, lizdą susisuko Lėtieji mutantai, ir dabar dėb- 
sojo į jį iš palaimingos kolonų ir podėlių tamsos. Šiltą garą, 
kvepiantį kepta jautiena ar kiauliena, pakeitė klampios ir 
lipnios samanos bei didžiuliai balti krembliai, želiantys pa- 
kampėse, kur nedrįso kojos kelti nė Lėtieji mutantai. 
Didelės ąžuolinės pusrūsio durys buvo praviros, ir iš jų 
dvokė stipriausiai. Tas tvaikas tartum simbolizavo pasilei- 
dimą ir smukimą: aštrus vyno, virtusio actu, dvokas. Nebu- 
vo sunku nusisukti į pietus ir palikti rūmus... bet širdį gėlė. 

- Ar ten vyko karas? - paklausė Džeikas. 

- Dar blogiau, - atsakė šaulys, spragteldamas cigaretės 
pelenus, - revoliucija. Laimėjome visus mūšius, pralošėme 
karą. Laimėtojų nebuvo, nebent šiukšlėse besikuičiantys. 

Daugel metų jie dar kapstė turtus. 

- Norėčiau tenai gyventi, - užsisvajojo Džeikas. 

- Ten buvo kitas pasaulis, - atsakė šaulys. - Laikas 
miegoti. 

Berniukas, kurio veido tamsoje nebuvo įmanoma 
įžiūrėti, apsivertė ant šono ir susisuko į apklotą. Šaulys dar 
valandą sėdėjo prie jo it sargybinis, paskendęs rūškanose 
savo mintyse. Toks rymojimas buvo jam nebūdingas, malo- 
nus ir sykiu melancholiškas, tačiau visiškai nenaudingas: 
Džeiko problemos kitaip, nei sakė orakulė, neišspręsi - tai 
tiesiog neįmanoma. Galima situacijoje įžiūrėti tragediją, 
tačiau šaulys jos nematė; jam tai buvo tik iš anksto apspręs- 
tas likimas. Įgimtas jo būdas paėmė viršų, ir Rolandas gi- 
liai įmigo, nekamuojamas blogų sapnų. 


Kopti kitą dieną tapo sudėtingiau, nes jie prisikasė 
prie siauros perėjos per kalnus. Šaulys judėjo pamažu, 
neskubėdamas. Plikas akmuo po jų kojomis nesaugojo juo- 
dai vilkinčio vyro pėdsakų, bet Rolandas žinojo, kad jo čia 
eita. Ir ne tik todėl, kad abu su Džeiku matė jį, ropojantį 
nelyginant vabalą iš papėdės. Jo kvapą iš viršaus nešė 
kiekvienas vėjo dvelktelėjimas. Saldus, sardoniškas kvapas, 
erzinantis jo šnerves it nelabojo žolės dūmas. 

Džeiko plaukai ataugo, ėmė garbanotis ant saulės 
nugairinto kaklo. Jis žengė per plyšius tvirtai, nedve- 
jodamas, be aukščio baimės, kilo briaunotu šlaitu. Du kar- 
tus jis nusigavo ten, kur šauliui nepavyko užsiropšti, ir pri- 
rišo virvę, kad šis galėtų ja užlipti. 

Kitą rytą jie kopė pro vėsų, drėgną debesį, užstojusį 
kalno šlaitą. Gilesnėse įdubose ėmė pasitaikyti sniego 
lopinėlių. Jis tviskėjo it kvarcas ir atrodė sausas kaip smė- 
lis. Tą popietę jie aptiko vieną pėdą sniege. Džeikas va- 
landėlę spoksojo į ją lyg užburtas, po to baugščiai pakėlė 
akis, lyg išsigandęs, kad vyras juodais drabužiais išdygs 
pėdsako vietoje. Šaulys paplekšnojo jam per petį ir parodė 
pirmyn. 

- Eik. Diena baigiasi. 

Vėliau, paskutiniuose saulės spinduliuose jie įkūrė 
stovyklą ant plataus, plokščio atsikišimo šiaurės rytinėje 
tarpeklio, skrodžiančio kalnus, pusėje. Buvo šalta, iš burnų 
veržėsi garas, o griaustinio gargimas iš raudonai violetinio 
dangaus atrodė nerealus, vaiduokliškas. 

Šaulys pagalvojo, kad vaikas tuoj apipils jį klausi- 
mais, bet Džeikas neklausinėjo. Ir beveik iškart užmigo. 
Šaulys pasekė jo pavyzdžiu. Ir vėl sapnavo juodus 
požemius, kalėjimą, Džeiką it alebastro šventąjį su vinimi 
kaktoje. Jis pašoko rėkdamas, po laukymės žolę instinkty- 
viai graibydamas žandikaulio, kurio seniai neturėjo. Tačiau 
apčiuopė tik plikus akmenis, įtraukė praretėjusio aukštumų 
oro. Džeikas miegojo greta, per miegus vartydamasis ir 
murmėdamas nesuprantamus žodžius, - vaikydamas savo 
vaiduoklius. Šaulys vėl atsigulė ir užmigo. 

Praėjo dar savaitė, kol jie pasiekė pradžios pabaigą - 
šauliui tai buvo painus dvylikos metų prologas nuo galutinio 
jo gimtinės žlugimo iki kitų trijų susibūrimo. Džeikui vartai 
atsivėrė keista mirtimi tame kitame pasaulyje. Šaulio mir- 
tis buvo dar keistesnė - nesibaigianti vyro juodais drabužiais 
medžioklė po pasaulį be žemėlapio ir atminties. Ketbertas 
ir kiti mirę, visi mirę: Rendolfas, Džeimis de Kiuri, Eilina, 
Siuzana, Martenas (taip, jie susirėmė, poškėjo šautuvai, bet 
net ir ši netektis buvo karti). Kol galiausiai senajame pasau- 
lyje liko tik trys, trys lyg šiurpios Taro kortos: šaulys, vyras 
juodais drabužiais ir Tamsusis Bokštas. 

Praėjus savaitei nuo tada, kai Džeikas surado pėdsaką, 
jie susidūrė su tuo, kurį vijosi. Tuo metu šaulys suprato, kad 
beveik gali suvokti niūrią paties Bokšto prasmę, nes ta 
akimirka ištįso iki amžinybės. 

Persekiotojai traukė į pietvakarius, užkopė kone iki 
kalnyno vidurio, o tada, kai kopti toliau buvo išties sunkų 
(virš jų pakibo ledinės briaunos ir smailės, keliančios ne- 
smagų galvos svaigulį), jie vėl ėmė leistis siauru praėji- 
mu. Status, vingiuojantis takelis vedė į slėnio dugną, kur 
šniokštė galingas upokšnis apledėjusiais krantais. 

Tą dieną berniukas sustojo ir atsigręžė į veidą nu- 

siprausti stabtelėjusį šaulį. 

- Aš jį užuodžiu, - tarė Džeikas. 

- Aš taip pat. 

Priešais juos stūksojo paskutinis kalnų ginklas - gi- 
gantiška neįkopiama granito plokštė, kylanti į debesuotą 
aukštybę. Šaulys kiekvieną akimirką tikėjosi, kad upelis 
staiga virs kriokliu arba atsirems į neįveikiamą slidžią uolą 
- aklikelį. Tačiau oras čia, kaip įprasta kalnuose, turėjo didi- 
namąjį efektą, ir tą granito sieną pasiekti jiems prireikė dar 
vienos dienos. 

Šaulį apėmė šiurpi nuojauta, jausmas, jog viskas ran- 
ka pasiekiama. Dienai baigiantis jis turėjo tvardytis, kad 
nepasileistų bėgte. 

- Palauk! - nelauktai sustabdė berniukas. Prieš juos 
atsivėrė staigus upelio posūkis; vanduo kunkuliavo ir putojo 
apie išgraužtą smiltainio luitą. Visą rytą jie keliavo kalnų 
šešėliu. 

Džeikas smarkiai drebėjo, veidas pablyško. 

- Kas nutiko? 

- Grįžkime, - suvapėjo vaikas. - Greičiau grįžkime. 

Šaulio veidas liko abejingas. 

- Prašau! - Berniuko veidas buvo ištįsęs, smakras 
graudžiai virpėjo. Už storos akmeninės sienos jie girdėjo 
perkūniją, gaudžiančią nelyginant žemėje dirbančios maši- 
nos. Dangaus riekelė, kurią jie galėjo matyti, virpėjo mai- 
šantis šiltoms ir šaltoms oro srovėms. 

- Prašau, prašau! - Vaikas iškėlė kumštį, lyg norėtų 
trenkti juo šauliui į krūtinę. 

- Ne. 

Džeikas neatrodė nustebęs. 

- Tu ketini mane nužudyti. Jis nužudė mane aną kartą, 
o dabar nužudysi tu. 

Nuo šaulio lūpų nuslydo melas: 

- Tau nieko neatsitiks. - Po to dar didesnis: - Aš tuo 
pasirūpinsių. 

Vaiko veidas papilkėjo, bet jis nieko neatsakė. Neno- 
riai ištiesė ranką ir kartu su šauliu apėjo upelio linkį. Ten jų 

laukė paskutinis pakilimas ir vyras juodais drabužiais. 

Nepažįstamasis stovėjo kokių dvidešimties pėdų virš 
jų, kriokliui, drimbančiam į gilią dantytą duobę uoloje, iš 
dešinės. Neregimas vėjas kedeno ir pūtė jo sutaną. Vienoje 
rankoje jis laikė lazdą. Kita ranka mojo jiems prieiti. Po tuo 
griūvančiu dangumi jis atrodė kaip pranašas, stovintis ant 
uolos atbrailos, panėšėjo į lemties aiškintoją, kalbantį Jere- 
mijo balsu. 

- Šauly! Kaip puikiai vykdai senąsias pranašystes! 
Laba, laba, laba tau diena! - nusikvatojo jis, ir aidas 
nuskardeno virš krioklio. 

Nemąstydamas ir nedelsdamas nė sekundės, šaulys 
išsitraukė pistoletus. Berniukas, mažas šešėliukas, stovėjo 
jam už nugaros, iš dešinės. 

Rolandas iššovė tris kartus, kol vėl galėjo suvaldyti 
išdavikes rankas, - bronzinis skimbtelėjimas įsijungė į van- 
dens šniokštimą. 

Granitas pokštelėjo virš juodai vilkinčio vyro galvos; 
antra kulka pataikė į jo kapišoną iš kairės, trečia - iš dešinės 
pusės. Rolandas prašovė visus tris kartus. 

Vyras nusijuokė - skambiai, iš krūtinės, lyg rung- 
tyniaudamas su šūvių aidu. 

- Negi taip lengvai atsikratysi visų savo atsakymų, 
šauly? 

- Lipk žemyn, - pareikalavo tas. - Kalbėk. 

Vėl garsus, pajuokiantis kvatojimas. 

- Aš bijau ne tavo kulkų, Rolandai. Mane baugina tai, 
kaip tu supranti atsakymus. 

- Nulipk. 

- Manau, nulipsiu kitoje pusėje, - pareiškė vyras juo- 
da sutana. - Kitoje pusėje pasikalbėsime rimčiau. 

Žybtelėjęs akimis į Džeiką, pridūrė: 

- Tik mudu. 

Džeikas atšlijo nuo jo inkštelėjęs, tada vyras juodais 
drabužiais apsisuko, švysteldamas pilkšvame ore apsiaustu 
it šikšnosparnio sparnu. Ir dingo uolos plyšyje, iš kurio krio- 
kė galingas vandens srautas. Šaulys tik sutelkęs valią nepa- 

siuntė jam įkandin kulkos - negi taip lengvai atsikratysi visų 
savo atsakymų, šauly? 

Liko tik vėjas ir vanduo, garsai, kurie šioje tuščioje 
vietoje tęsėsi nuo amžių. Tačiau vyras juodais drabužiais čia 
buvo. Po dvylikos metų Rolandas susitiko jį akis į akį ir 
pasikalbėjo. Ir tas iš jo šaipėsi. 

Kitoje pusėje pasikalbėsime rimčiau. 

Berniukas pakėlė į jį nuolankios avelės akis, vir- 
pėdamas visu kūnu. Vieną mirksnį virš Džeiko veido jis iš- 
vydo Alisos, merginos iš Tulo, veidą, su randu, šviečiančiu 
kaktoje tarsi nebylus kaltinimas; ir pajuto pasibjaurėjimą 
jais abiem (tik daug vėliau jam toptels, kad Alisos randą ir 
vinį, įkaltą į Džeiko kaktą, savo sapne matydavo toje 
pačioje vietoje). Berniukas tartum nuklausė jo mintis, iš 
lūpų išsiveržė dejonė. Bet jis ją prikando. Iš jo išaugs šau- 
nus vyras, galbūt savo laikų šaulys, jeigu tik jam bus lemta 
užaugti. 

Tik mudu. 

Šaulys pajuto troškulį, taip giliai, kad joks vynas 
negalėjo numalšinti. Pasauliai drebėjo, kone pasiekiami 
pirštais, ir jis instinktyviai stengėsi nepasiduoti pagundai, 
nors ir žinojo, kad tas siekis pasmerktas žlugti. 

Buvo vidudienis. Rolandas pakėlė galvą, leisdamas 
apsiblaususiai dienos šviesai paskutinį kartą apšviesti veidą. 
O jo teisumo saulei buvo lenta užgesti. Už tai niekas nemo- 
ka sidabru, toptelėjo jam. Blogio kaina - būtino ar ne - 
mokama kūnu ir krauju. 

- Eik su manimi arba pasilik, - tarė šaulys. 

Berniukas tik žvelgė į jį ir tylėjo. Šauliui tą paskutinę 
atsiskyrimo nuo moralės principų momentą vaikas nustojo 
būti Džeiku ir tapo berniuku, asmeniu, kuriuo reikia pa- 
sinaudoti. 

Vėjuotą ramybę perplėšė riksmas. Jį girdėjo abudu. 

Šaulys žengė į priekį, netrukus pajudėjo ir Džeikas. 
Kartu jie užkopė akmenimis palei šaltą it plienas akmens 
sieną ir atsidūrė ten, kur ką tik stovėjo vyras juodais 
drabužiais. Ir kartu įkėlė koją į plyšį, kuriame pasislėpė 
persekiojamasis. Akimoju juos prarijo tamsa. 


111 


Lėtieji mutantai 


Šaulys neskubėdamas pasakojo Džeikui, nešamas 
prisiminimo bangų: 

- Mes buvom trise: Ketbertas, Džeimis ir aš. Mūsų 
neturėjo ten būti, nes nė vienas nebuvome išaugęs iš vaiko 
amžiaus. Jeigu kas būtų pagavęs, Kortas būtų nudyręs mums 
kailį. Bet niekas mūsų nepastebėjo. Nemanau, kad ir tie, ku- 
rie ėjo prieš mus, buvo nutverti. Berniukai privalo nuošalu- 
moje pasimatuoti savo tėčio kelnes, pasipuikuoti jomis prie- 
šais veidrodį, o po to atsargiai pakabinti ant pakabos. Kaž- 
kas panašaus. Tėvas apsimeta nepastebįs, kad jos kabo ki- 
taip arba kad aptiko panosėje ūsus, išpieštus batų vašku. Su- 
pranti? 

Berniukas nieko neatsakė. Jis neištarė nė žodžio nuo 
tada, kai jie paliko dienos šviesą. O šaulys kalbėjo be per- 
stojo, kad atsvertų jo tylėjimą. Jis nesigręžiojo kaip berniu- 
kas į šviesą nuo tada, kai jie lindo į urvą po kalnais. Šaulys 
stebėjo gęstančią dieną vaiko skruostelio veidrodyje: dabar 
švelniai rožinė, dabar kaip pienas, štai blausiai sidabrinė, 
pagaliau atsispindi blausus saulėlydžio švytėjimas, ir baig- 
ta. Šaulys įžiebė deglą ir abu nuėjo toliau. 

Dabar jie sustojo permiegoti. Aidas nuo vyro juodais 
drabužiais nebepasiekė jų ausų. Ko gero, jis irgi sustojo 
pailsėti. Arba nuplaukė, nesirūpindamas šviesa, juodomis 
olomis. 

- Didžiojoje menėje tai buvo rengiama kartą per me- 
tus, - toliau pasakojo šaulys. - Mes vadinome ją Senolių 
mene. Tačiau tai buvo tik Didžioji menė. 

Jų ausis pasiekė vandens kapsėjimas. 

- Dvaro apeigos. - Rolandas nemaloniai nusijuokė, ir 
bejausmės sienos juoką pavertė naro klyksmu. - Seniai la- 
bai seniai, kaip tvirtina knygos, tai buvo pavasario sutiktu- 
vės. Bet žinai, civilizacija... 

Jis nutilo, nepajėgdamas išreikšti permainos tuo 
mechanizuotu daiktavardžiu: romantikos mirties ir jos ste- 

rilaus, kūniško pakaitalo, gyvenančio tik dirbtinai gaivinant 
tviskesiu ir ceremonijomis; geometriškai tikslių žingsnelių 
per Velykų nakties šokį Didžiojoje menėje, kurie pakeitė 
pašėlusį meilės siautulį, dabar tik nujaučiamą, - tuščia didy- 
bė vietoje piktų praeinančių geismų, kurie išdildo sielas. 

- Jie nusmukdė viską, - tęsė šaulys. - Pavertė žaidimu, 
lošimu. - Jo balse nesąmoningai atsispindėjo asketo pasi- 
bjaurėjimas. Jeigu būtų staiga nušvitę, jo veide berniukas 
būtų išvydęs šiurkštumą ir liūdesį. Bet veido esmė neištir- 
po, neprasiskiedė. Jame ir toliau aiškiai matėsi vaizduotės 
stygius. 

- Bet tas balius, - pasakė Rolandas. - Tas balius... 

Vaikas tylėjo. 

- Ten kybojo penki sunkūs krištolo sietynai. Šviesos 
salą. 

Mes įslinkome į vieną iš senųjų balkonų, į kurį niekas 
nėjo, nes, atseit, buvo nesaugus. Bet kas vaikams? Mums 
niekas nerūpėjo. Nė vienas nepratarėme nė žodžio. Tik 
žiūrėjome ištisas valandas. 

Už didelio akmeninio stalo sėdėjo šauliai su savo 
moterimis ir stebėjo šokėjus. Keletas šaulių šoko, nedaug. 
Daugiausia jauni. Kiti tik sėdėjo ir atrodė sugluminti viso to 
tviskesio, civilizuotos šviesos. Jie buvo garbinami, jų bijo- 
jo, jie buvo gynėjai, tačiau kavalierių su švelniomis damo- 
mis minioje atrodė kaip arklininkai. 

Keturi apvalūs stalai buvo nukrauti maistu, jie visą 
nuo septynių iki trečios ryto. Stalai sukosi it laikrodžiai, 
mūsų nosis kuteno keptos kiaulienos, jautienos, omarų, 
viščiukų, keptų obuolių kvapas. Buvo ledų ir saldainių. II- 
giausių iešmų su mėsa. 

Martenas sėdėjo šalia mano tėvo ir motinos - pažinau 
juos net iš balkono. O kai ji su Martenu išėjo šokti, visi 
padarė jiems vietos ir pasibaigus lėtam šokiui ėmė ploti. 
Šauliai neplojo, bet mano tėvas iš lėto atsistojo ir ištiesė jai 
rankas. Mama priėjo prie jo šypsodamasi. 

- Tai buvo perėjimo metas, vaike. Laikas, koks turi 
būti prie paties Bokšto, kai viskas susivienija ir sukuria jėgą. 

Mano tėvas turėjo valdžią, buvo pripažintas ir išskirtas. 
Martenas buvo idėjų generatorius, mano tėtis - vykdytojas. 
O jo žmona, mano motina, buvo juos jungianti grandis. Iš- 
davikė. 

Mano tėvas buvo paskutinis šviesos valdovas. 

Šaulys pažvelgė į savo rankas. Berniukas nieko nekal- 
bėjo. Tik veidukas atrodė susimąstęs. 

- Prisimenu, kaip jie šoko, - tyliai ištarė šaulys. - 
Mano mama ir burtininkas Martenas. Prisimenu, kaip jie 
šoko, lėtai sukosi, sueidami ir vėl išsiskirdami, seno šokio 
žingsniu. 

Jis šypsodamasi pažvelgė į berniuką. 

- Bet tai nieko nereiškė, supranti. Nes valdžios ke- 
liai nežinomi, nors ir visų nujaučiami, ir mano mama 
priklausė tos valdžios turėtojui. Negi ne taip? Ji priėjo prie 
jo baigusi šokti, ar ne? Ir paėmė jį už rankos? Ir jie plojo? 
Menė griaudėjo nuo tų pliuškių su švelniomis damomis 
katučių. Teisingai? 

Tamsoje kapsėjo vanduo. Berniukas nieko neatsakė. 

- Aš pamenu, kaip jie šoko, - tyliai pakartojo šaulys. 
- Aš prisimenu. Kaip jie šoko... - Jis pakėlė galvą į ne- 
matomą akmeninį stogą, ir vieną sekundę pasirodė, kad 
suriks, sustūgs, šoks įsiutęs ant tonų nejautraus granito. 

- Kieno ranka laikė peilį, atsiuntusį mano tėvui mirtį? 

- Aš pavargau, - maldaujančiu balsu ištarė vaikas. 

Rolandas nutilo, o berniukas atsigulė ant akmens ir 
pasikišo delną po žandu. Priešais juos pleveno nedidelis 
lauželis. Šaulys susisuko cigaretę. Atrodo, kad prieš jo akis 
tebešvytėjo krištolo sietynai, vėrėsi jo atminties menė; au- 
sys girdėjo pašventintojo riksmą, tuščią išaižytoje žemėje, 
kuri jau tada stovėjo bejėgiška priešais pilką laiko vande- 
nyną. Šviesos sala jį degino, jis būtų kažin ką atidavęs, kad 
tik nebūtų tapęs savo tėvo išdavimo liudininku. 

Jis suspaudė cigaretę lūpomis, stebėdamas berniuką. 
Mes einam per žemę dideliais ratais, pagalvojo jis. Kada vėl 
išvysime dienos šviesą? 

Jis užmigo. 

Kai jo alsavimas tapo lygus ir gilus, berniukas atsi- 
merkė ir pažvelgė į šaulį meiliu žvilgsniu. Paskutinę ugnies 
švieselę sugėrė jo lėliukės ir paskandino. Džeikas irgi 
užmigo. 

Šaulys prarado laiko nuovoką visada vienodoje dyku- 
moje; dar sunkiau buvo urvuose po kalnais, kur saulė išvis 
nepasiekė. Nė vienas neturėjo kaip nustatyti laiką, todėl 
valandų skaičiavimas tapo beprasmis. Jie savotiškai pasi- 
traukė už laiko ribų. Diena čia galėjo prilygti savaitei arba 
savaitė prabėgti lyg diena. Jie ėjo, miegojo, malšino alkį. 
Vienintelis jų palydovas buvo požeminis vanduo, be poilsio 
ardantis akmenį. Jie keliavo palei požeminę upę, gėrė iš jos 
mineralinių gelmių. Kartais šauliui pasirodydavo, kad po 
vandeniu jis mato žiburius, tačiau tai tikriausiai buvo jo 
smegenų, nepamiršusių šviesos, projekcija. Tačiau vis vien 
prigrasė vaiką nekišti kojų į vandenį. 

Kompasas jo galvoje nepailsdamas vedė juos į priekį. 

Takas palei upę (0 tai išties buvo lygus, kiek įdubęs 
takelis) visuomet vedė į viršų, prie upės ištakų. Protarpiais 
jie prieidavo iškirstus akmeninius pilonus su įleistais lan- 
kais; matyt, kadaise ten buvo rišami jaučiai arba pašto ark- 
liai. Prie kiekvieno rado pritvirtintus elektrinio deglo laikik- 
lius, tik nė vienas nešvietė. 

Trečią kartą sustojus numigti, berniukas nuklydo į 
šoną. Šaulys klausėsi, kaip rieda maži akmenukai iš po vai- 
ko kojų. 

- Atsargiai - įspėjo jis. - Nematai, kur statai koją. 

- Aš šliaužiu. Čia... nieko sau! 

- Kas yra? - šaulys susirietė, griebdamasis už ginklo. 

Trumpa pauzė. Veltui spigino akimis į tamsą. 

- Manau, čia geležinkelis, - abejodamas pareiškė 
berniukas. 

Šaulys atsistojo ir lėtai nuslinko Džeiko balso pusėn, 
viena pėda atsargiai tikrindamas kelią. 

- Čionai. - Ranka išskėstais pirštais brūkštelėjo per 
Rolando veidą. Berniukas gerai matė tamsoje, daug geriau 
už jį. Jo akys tartum išblukdavo, tapdavo bespalvės: šaulys 

pastebėjo tai užžiebęs skurdžią ugnelę. Šitoje akmeninėje 
gimdoje nebuvo nieko tinkamo kurui, o tai, ką jie pasiėmė 
su savimi, sparčiai virto pelenais. Kartais troškimas uždegti 
šviesą buvo beveik nepasotinamas. 

Berniukas stovėjo šalia išgaubtos akmeninės sienos su 
dviem lygiagrečiomis, tamsoje dingstančiomis metalo juos- 
tomis. Ant abiejų buvo juodas iškilimas, kadaise, matyt, 
tarnavęs elektros laidininku. O apačioje, per kelis colius nuo 
grindų blizgėjo metalo bėgiai. Kas kadaise važinėjo šiais 
bėgiais? Šaulys galėjo tik įsivaizduoti juodas elektrines 
kulkas, galingais žibintais skrodžiančias šitą amžiną naktį. 
Nieko panašaus jis nebuvo girdėjęs. Bet pasaulyje yra ir 
skeletų, ne tik demonų. Kartą Rolandas užėjo atsiskyrėlį, 
kuris tapo kone dievas tarp piemenų, nes turėjo seną benzi- 
no pompą. Jis glaudėsi prie jos, savininkiškai apsikabinęs 
ranka ir kalbėjo niūrius, kokčius pamokslus. Retsykiais įsi- 
kišdavo blizgantį apipuvusios žarnos antgalį tarp kojų. Ant 
pompos liko gerai įskaitomas, nors ir nusėtas rūdžių dėmė- 
mis, nesuprantamas užrašas: AMOCO. Be švino.* Amoko 
tapo griaustinio dievo totemu, ir piemenys garbino jį, au- 
kodami avis. 

Laivai, tarė mintyse šaulys. Pamesti laivai smėlynuo- 
se, kur kadaise buvo jūra. 

O dabar geležinkelis. 

- Eisime juo, - tarė jis. 

Berniukas nieko neatsakė. 

Rolandas užgesino ugnį, abu atsigulė pamiegoti. Kai 
šaulys nubudo, rado berniuką sėdintį ant bėgio ir tyliai spok- 
santį į tamsą. 

Keliavo bėgiais it neregiai, šaulys priekyje, berniukas 
iš paskos. Ir slidinėjo kaip neregiai. Juos lydėjo nenumaldo- 
mas upės šniokštimas iš dešinės. Keliauninkai nesikalbėjo, 
tyla tęsėsi tris ėjimo periodus. Šaulys nejautė poreikio ką 
nors mąstyti ar planuoti. Ir miegojo be sapnų. 

Ketvirtą kartą išsimiegoję jie atsitrenkė į ranka 
varomą dreziną. Šaulys kliudė jos kraštą krūtine, o vaikui ne 


*Degalinių tinklas JA V. 

taip pasisekė: atsimušė į ją kakta ir riktelėjęs nugriuvo. 

Rolandas kaipmat įžiebė ugnį. 

- Ar nieko nenutiko? - Žodžiai skambėjo dygiai, jis 
net susiraukė. 

- Nieko. - Džeikas atsargiai čiupinėjo galvą. Po to 
papurtė ją tikindamas, ar sako tiesą. Tada jie pasisuko 
apžiūrėti tai, į ką atsitrenkė. 

Tai buvo plokščias metalinis lovys, užkeltas ant 
bėgių. Jo centre matėsi judinama rankena. Šaulys ne iš karto 
suprato, kas tai, bet berniukas ilgai nesvarstęs šūktelėjo: 

- Čia rankinė drezina! 

- Kas? 

- Drezina, - nekantriai pakartojo vaikas, - kaip senuo- 
se filmuose. Žiūrėk. 

Jis atsistojo ir nuėjo prie rankenos. Pamėgino nulen- 
kti ją žemyn, tačiau neįstengė net ir pakibęs visu svoriu. Tik 
kriuktelėjo besistengdamas. Vežimėlis be garso pajudėjo per 
pėdą. 

- Sunkokai slankioja, - lyg atsiprašinėdamas pasakė 
jis. 

Šaulys pakilo ir nulenkė rankeną žemyn. Drezina 
klusniai pavažiavo bėgiais ir sustojo. Rolandas pajuto po 
kojomis sukantis ašį. Jį tai nudžiugino - pirma mašina po 
pompos tarpstotėje, kuri dar veikia. Tačiau podraug apėmė 
nerimas. Šitaip tikslą jie pasieks daug greičiau. Prakeiki- 
mas, pagalvojo jis, vyras juodais drabužiais tikėjosi, kad 
mes ją rasime. 

- Šaunu, a? - tarė vaikas, bet jo balsas išdavė pasibjau- 
rėjimą. 

- Kas yra filmai? - paklausė šaulys. 

Džeikas neatsakė, jie liko stovėti juodoje lyg kapo 
tamsoje. Šaulys girdėjo gurgiant savo pilvą ir vaiko kvė- 
pavimą. Daugiau nieko. 

- Stok vienoje pusėje, aš atsistosiu kitoje, - nurodė 
Džeikas. - Teks vienam judinti rankeną, kol gerai vagonė- 
lis įsibėgės. Tada ir aš padėsiu. Tu paspaudi, tada aš. Su- 
pratai? 

- Supratau, - atsakė šaulys. Jis stovėjo bejėgiškai 
sugniaužęs kumščius. 

- Bet tau teks judinti vienam, kol gerai įsibėgės, - 
pakartojo berniukas, įrėmęs į jį žvilgsnį. 

Šauliui staiga prieš akis atsivėrė ryškus Didžiosios 
menės vaizdas praėjus metams po pavasarinės puotos: 
rnaišto, nesantaikos ir invazijos griuvėsiai. Po to jį užklupo 
Alės, moters iš Tulo, suvarpytos jo kulkų, atsiminimas. 
Prisiminimų galeriją papildė pamėlęs Džeimio veidas ir 
perkreiptas, ašarotas - Siuzanos. Visi seni mano draugai, 
pagalvojo šaulys ir slapčia šyptelėjo. 

- Aš pastumsiu, - tarė jis. 

Ir pradėjo. 


Jie ritosi tamsoje daug greičiau, nebereikėjo apgraibo- 
mis ieškoti kelio. Kai drezina atsikratė amžiaus dulkių, 
judėjo lengvai ir lygiai. Vaikas stengėsi prisidėti, ir Rolan- 
das jam nekliudė, nors daugiausia judino rankeną vienas 
pats. Upė buvo nuolatinė jų palydovė, kartais visai priartė- 
janti iš dešinės, kartais nutolstanti. Sykį ji ėmė griaudėti it 
riaumodama pro senovinės katedros narteksą. Kitą kartą 
šniokštimas vos girdėjosi. 

Greitis 17 sukeltas vėjas, atrodė, pakeitė regą ir 
grąžino į laiką, suteikę atskaitos tašką. Šaulio apskaičia- 
vimu, jie riedėjo dešimties penkiolikos mylių per valandą 
greičiu, visą laiką nestačia įkalne, kuri nepastebimai sunkė 
jo jėgas. Kai jie sustojo pamiegoti, jis griuvo kaip užmuštas. 
Maisto atsargos baigėsi. Tačiau abu nesuko dėl to galvos. 

Rolandui artėjančios kulminacijos įtampa buvo tokia 
pat nejuntama, bet reali ir auganti, kaip nuovargis kilnojant 
rankeną. Jie artėja prie pradžios pabaigos. Šaulys jautėsi 
kaip artistas, pastatytas scenos viduryje keliomis minutėms 
prieš pakylant uždangai, kartojąs mintyse pirmąją eilutę, 
girdįs nematomus žiūrovus, vartančius programas, sėdan- 
čius į savo vietas. Jis gyveno su bloga nuojauta, tad džiau- 
gėsi darbu, po kurio krisdavo miegoti kaip užmuštas. 

Berniukas vis mažiau kalbėjo. Bet jiems sustojus per- 

nakvoti prieš Lėtųjų mutantų užpuolimą, vaikas droviai pa- 
klausė, kaip šaulys subrendo. 

Šaulys rėmėsi į rankeną, sukandęs dantyse cigaretę. Ir 
jau snūduriavo, kai išgirdo berniuko klausimą. 

- Kodėl tau tai parūpo? - paklausė jis. 

Džeikas užsikirtinėjo, lyg slėpdamas savo sutrikimą. 

- Šiaip. - Po valandėlės jis pridūrė: - Aš visuomet 
galvojau, ką reiškia tapti užaugusiam. 

- Juo netampama, - atsakė šaulys. - Aš neužaugau iš 
karto. Tai vyko ilgai ir ne vienoje vietoje. Kartą mačiau 
kariamą žmogų. Tai prisidėjo prie mano brandos, nors 
tuomet to dar nejaučiau. Prieš dvylika metų Kings Taune 
palikau merginą. Tai dar vienas fragmentas. Nė nežinau, 
kiek tokių fragmentų buvo. Niekad nejutau jų, kol nepraė- 
jo ilgas laiko tarpas. 

Ir tada Rolandas su nerimu pajuto, ką vengia ištarti. 

- Manau, - nenorom tarė jis, - jog įšventinimo į suau- 
gusius ritualas taip pat buvo fragmentas. Formalumas. Be- 
veik stilizuotas. Kaip šokis. - Ir nelinksmai nusijuokė. - 
Kaip meilė. Meilė ir mirtis buvo mano gyvenimas. 

Berniukas nieko neatsakė. 

- Buvo privaloma pasirodyti mūšyje, - pradėjo pasa- 
kojimą Rolandas. 


Vasara. Karštis. 

Rugpjūtis atėjo kaip vampyras meilužis, pražudė 
ūkininkų derlių, išbalino, ištuštino miesto-pilies laukus. 
Vakaruose, už keleto mylių, kur baigėsi civilizuotas pasau- 
lis, jau kilo neramumai. Pranešimai iš ten plaukė liūdni, 
tačiau nublanko prieš centrą užgriuvusius karščius. Galvijai 
tingiai stovėjo aptvaruose nieko nematančiomis akimis. 
Kiaulės be perstojo kvykė, pamiršusios galandamus peilius. 
Žmonės kaip visad inkštė dėl mokesčių ir karo prievolės, 
tačiau po apatišku politinio pykčio liejimu slypėjo tuštybė. 
Centras susidėvėjo kaip ilgai tryptas, skalbtas ir purtytas 
skuduras. Siūlas, laikęs ant pasaulio krūtinės paskutinį bran- 
gakmenį, neišpainiojamai susipynė. Dalys skyrėsi. Žemė 

duso artėjančio užtemimo vasaroje. 

Berniukas be tikslo šmižinėjo akmeninių rūmų kori- 
doriais kažką nujausdamas, bet nieko nesuprasdamas. Jis 
taip pat buvo tuščias ir pavojingas. 

Prabėgo treji metai nuo virėjo, visuomet rasdavusio 
kuo pamaitinti išalkusius berniukus, mirties. Dabar jis buvo 
keturiolikos, išblukusiomis medvilnės kelnėmis, bet jau iš- 
platėjusia krūtine ir ištįsusiomis kojomis, iš kurių galėjai 
spręsti apie tai, koks užaugs vyras. Jis tebebuvo tyras, bet 
pora suskretėlių iš Vestauno jau buvo jį pastebėjusios. Ro- 
landas irgi neliko abejingas, ir kuo toliau, tuo labiau. Net- 
gi vėsiame koridoriuje kūnas žliaugė prakaitu. 

Priekyje buvo jo mamos apartamentai, vaikinukas 
ketino tik praeiti pro juos ir užlipti ant stogo, kur galėjo 
atsiduoti švelnaus vėjo ir savo rankos malonumams, 

Einant pro duris Rolandą pašaukė balsas: 

- Tu! Vaike! 

Ten buvo burtininkas Martenas. Apsirengęs įtartinai 
atsainiai: siauros kaip triko juodos aksominės kelnės, balti 
atlapoti marškiniai. Plaukai suvelti. 

Berniukas žiūrėjo į jį nepraverdamas burnos. 

- Užeik, užeik! Nestovėk koridoriuje! Motina nori su 
tavimi pasikalbėti. - Jis šypsojosi, bet veide slypėjo sarkaz- 
mas. O dar giliau tūnojo šaltumas. 

O mama, atrodo, nelabai apsidžiaugė jį pamačiusi. Ji 
sėdėjo krėsle žema atkalte savo apartamentų priimamajame, 
prie lango į akmeninį kiemą. Užsimetusi palaidą, neformalų 
chalatą ji tik pakėlė į sūnų akis, ir viskas. Liūdna, nelyginant 
rudenį blykstelėjusi saulė, šypsenėlė. Kalbėdama ji 
nežiūrėjo į sūnų, tyrinėjo savo rankas. 

Rolandas dabar retai matydavo savo mamą, lopšinių 
melodijos beveik išdilo iš atminties. Bet ji buvo mylima 
nepažįstamoji. Rolandas pajuto užsimezgant beformę baimę 
ir neapibrėžtą neapykantą Martenui, dešiniajai tėvo rankai 
(o gal buvo atvirkščiai?). 

Žinoma, sklido kalbos, kalbos, kurių jis tarėsi ne- 
girdėjęs. 

- Ar viskas gerai? - tyliai paklausė ji, apžiūrinėdama 
savo rankas. Martenas stovėjo greta jos, uždėjęs sunkią 
ranką netoli balto jos peties ir kaklo, šypsojosi jiems abiems. 
Rudos jo akys visai pajuosdavo, kai jis šypsojosi. 

- Taip, - atsakė Rolandas. 

- Mokslai irgi gerai? 

- Stengiuosi, - atsakė jis. - Abu žinojo, kad jis nebliz- 
ga žiniomis kaip Ketbertas, nėra toks vikrus kaip Džeimis. 
Jis buvo darbštus, o reikalus sprendė jėga. 

- Kaip Deividas? - Mama žinojo apie jo susižavėjimą 
sakalų. 

Berniukas pakėlė akis į globėjiškai iš viršaus 
žvelgiantį Marteną ir tarė: 

- Geriausi laikai praėjo. 

Motina tarsi susigūžė; Marteno veidas patamsėjo, jis 
smarkiau suspaudė moters petį. Po to ji įsmeigė akis į bal- 
tą dieną, ir viskas vėl tapo kaip anksčiau. 

Kažkoks rebusas, toptelėjo berniukui. Žaidimas. Kas 
čia ką mulkina? 

- Tavo kaktoje randas, - pastebėjo Martenas, nepa- 
liaudamas šypsotis. - Būsi karys kaip tėvas ar tiesiog esi per 
lėtas? 

Šį kartą mama tikrai susigūžė. 

- Ir tai, ir tai, - atsakė paauglys. Jis įrėmė į Marteną 
žvilgsnį, ir tas gaižiai šyptelėjo. Netgi vėsiame kambaryje 
buvo neapsakomai tvanku. 

Staiga Martenas surimtėjo. 

- Gali keliauti ant stogo, vaike. Manau, turi ten savų 
reikalų. 

Bet jis neįvertino berniuko. Jie šnekėjosi žemąja. kal- 
ba, neformaliai. Staiga Rolandas Aukštąja Kalba išpylė: 

- Mano mama neleido man eiti, vasale! 
kas išgirdo skausmingą mamos atodūsį. Ji ištarė jo vardą. 

Bet skausminga šypsena nepasitraukė iš Rolando 
veido, išėjus jam į priekį: 

- Ar nenori pareikšti man savo ištikimybę, vasale? 

Mano tėvo, kuriam tu tarnauji, vardu? 

Martenas spoksojo, netikėdamas savo ausimis. 

- Keliauk, - tyliai suvapėjo jis. - Eik pasidarbuoti ran- 
ka. 

Ir berniukas šypsodamasis išėjo. 

Uždarydamas duris ir eidamas savo keliu jis išgirdo 
motinos verksmą. Ji skambėjo kaip rauda per šermenis. 

O tada pasigirdo Marteno juokas. 

Iš krautuvininkių grįžtąs Džeimis pastebėjo draugą, 
braukiantį per žaidimų aikštę, ir nubėgo papasakoti pasku- 
tinių gandų apie kraujo praliejimą ir maištus vakaruose. Bet 
atšoko taip ir nepasidalinęs naujienomis. Jie pažinojo vienas 
kitą nuo kūdikystės. Kaip berniukai, jie erzino vienas kitą, 
kumščiavosi, kartu atliko tūkstančius žygių už rūmų, ku- 
riuose gimė, sienų. 

Rolandas pradrožė pro jį nieko nematydamas, 
skausmingai ištempęs lūpas. Jis traukė į Korto namelį, kurį 
nuo aršios popietės saulės saugojo užtrauktos langinės. 
Kortas snaudė, kad vakare galėtų šauniai pašėlti painiuose 
ir purvinuose žemutinės miesto dalies bordeliuose. 

Džeimis staiga suprato, kas atsitiks. Ir per susijaudi- 
nimą negalėjo apsispręsti, ar bėgti įkandin Rolando, ar 
pašaukti kitus. 

Po to sąstingis praėjo, ir jis nulėkė į rūmus šaukda- 
mas: “Ketbertai! Alenai! Tomai! Silpnas ir plonas atrodė 
jo balselis kaitroje. Jie žinojo, - visi aliai vieną, kaip žino vi- 
si berniukai, - kad Rolandas bus pirmasis, pamėginęs per- 
žengti liniją. Bet dar pernelyg anksti. 

Šiurpi šypsena draugo veide šokiravo jį labiau už 
naujienas apie karą, sukilimus ir kerus. Tai daugiau nei 
žodžiai, bedantės burnos ištarti viršum musių aptupėtų salo- 
tų gūžių. 

Rolandas priėjo prie savo mokytojo namelio ir išspyrė 
duris. Jos atsimušė į tinkuotą sieną. Mokytojo name jis 
lankėsi pirmą kartą. Priešais akis atsivėrė asketiška, vėsi ir 
aprūkusi virtuvė. Stalas. Dvi kėdės. Dvi spintos. Išblukusio 

linoleumo grindys su išvaikščiotais takeliais iki rūsio grin- 
dyse, spintelės, kur kabojo peiliai, ir stalo. 

Viešo žmogaus privati erdvė. Aršaus vidurnakčio 
lėbautojo, kuris šiurkščiai mylėjo net trijų kartų berniukus 
ir kai kuriuos iš jų padarė šauliais, paskutiniai rimties 
likučiai. 

- Kortai! 

Jis paspyrė stalą, tas atsitrenkė į spintelę. Nuo sienos 
pasipylė peiliai. Kitame kambaryje kažkas pasirąžė, 
atsikrenkštė. Berniukas toliau nėjo supratęs, jog tai apgaulė. 
Jautė, kad Kortas akimirksniu pabudo ir dabar stovi 
prisiglaudęs prie durų, pasiruošęs bet kurią akimirką nusukti 
įsibrovėliui sprandą. 

- Kortai, išeik, vasale! 

Dabar jis prakalbo Aukštąja kalba, ir Kortas atplėšė 
miegamojo duris. Kresnas vyras lanku lenktomis kojomis 
buvo prisidengęs tik plonais apatiniais ir randais - nuo pa- 
kaušio iki kojų pirštų. Raumenų kalnas su atsikišusiu pilvu. 
Berniukas iš patirties žinojo, kad jis tvirtas it plienas. Į 
Rolandą spigino viena akis plikoje galvoje. 

Berniukas atidavė pagarbą kaip įprasta. 

- Daugiau nemokyk manęs, vasale. Šiandien aš tave 
pamokysiu. 

- Tu per anksti, seiliau, - abejingai atsakė Kortas, nors 
irgi šnekėjo Aukštąja Kalba. - Iš visko sprendžiant, pasku- 
bėjai penkeriais meteliais. Gal dar apsigalvosi? 

Berniukas tik šyptelėjo ta kraupia, skausminga šypse- 
na. Kortui, kuris matė tokių šypsnių kruvinuose, šlovės ir 
nešlovės laukuose, tokio atsakymo užteko - galbūt jis buvo 
vienintelis, kuriuo Kortas būtų patikėjęs. 

- Gaila, - abejingai tarė mokytojas. - Buvai daugiau- 
siai žadantis mokinys - geriausias per du tuzinus metų, tu- 
riu pripažinti. Bus liūdna matyti tave sutriuškintą arba aklą. 
Bet pasaulis pasikeitė. Atšuoliuoja blogi laikai. 

Berniukas nepratarė nė žodžio (jeigu reikėtų, jis ne- 
mokėtų nieko rišliai paaiškinti), tik ta šiurpą kelianti 
šypsenėlė šiek tiek sušvelnėjo. 

- Tačiau tai įpėdinio teisė, - niūriai tęsė Kortas, - kad 
ir kokie maištai bei raganavimai vyktų vakaruose. Aš esu 
tavo vasalas, berniuk. Aš pripažįstu tavo įsakymą ir nusilen- 
kiu - kad ir paskutinį kartą, nuolankia širdimi. 

Ir Kortas, kuris daužė jį, spardė, ne sykį paleido 
kraują, keikė, apgaudinėjo, pravardžiavo bjauriausiais 
žodžiais, priklaupė ant vieno kelio ir nulenkė galvą. 

Rolandas nustebęs palietė tvirtą, bet pažeidžiamą jo 
kaklą ir tarė: 

- Kelkis, vasale. Su meile. 

Kortas lėtai pakilo; už abejingos griežtų jo bruožų 
kaukės slėpėsi skausmas. 

- Be reikalo. Traukis, vaike. Aš sulaužau savo prie- 
saiką. Traukis ir lauk! 

Berniukas nieko neatsakė. 

- Puiku. - Kortas prakalbo sausai ir dalykiškai. - 
Duodu vieną valandą. Ir ginklą pasirinkti. 

- Atsineši savo lazdą? 

- Visuomet atsinešu. 

- Kiek kartų ji buvo atimta, Kortai? - Tai buvo tas pat, 
kas paklausti: kiek berniukų įžengė į aikštelę už Didžiosios 
menės ir išėjo šauliais? 

- Šiandien iš manęs neatimsi, - rinkdamas žodžius tarė 
Kortas. - Man labai gaila. Kito karto nebus, vaike. Bausmė 
už karštakošiškumą yra tokia pati, kaip ir netikėlių. Negali 
palaukti? 

Berniukas prisiminė prieš save stovinų Marteną, 
aukštą it kalnas. 

- Ne. 

- Ką gi, puiku. Kokį ginklą renkiesi? 

Vaikas tylėjo. 

Kortas iššiepė išgedusius dantis. 

- Protinga pradžia. Po valandos. Ar supranti, kad gal- 
būt daugiau nepamatysi kitų, savo tėvo ir šitų rūmų? 

- Aš žinau, ką reiškia tremtis, - tyliai atsakė Rolandas. 

- Tada eik. 

Berniukas išėjo neatsigręždamas. 

Daržinės rūsys buvo apgaulingai vėsus, drėgnas, dvel- 
kiąs voratinkliais ir giluminiu vandeniu. Jį apšvietė landi 
saulė, tačiau karščio nesijautė. Vaikas laikė sakalą tenai, o 
paukščiui, atrodo, irgi buvo visai jauku. 

Deividas buvo jau senas ir nebemedžiojo. Plunksnos 
seniai prarado blizgesį, tačiau akys ir toliau liko žvitrios. 
Sakoma, kad su sakalu negalima susidraugauti, jeigu pats 
nesi sakalas, tik svečias žemėje, kuriam nėra reikalo turėti 
draugų. Sakalai nežino moralės. 

Deividas jau senas paukštis. Berniukas vylėsi (o gal 
jis turėjo per mažai vaizduotės viltis? Gal tik žinojo?), kad 
jis pats yra jaunas sakalas. 

- Labas, - tyliai pasisveikino jis ir prikišo ranką prie 
laktos. 

Sakalas perlipo ant vaiko riešo ir liko stovėti 
nejudėdamas, su gaubteliu ant galvos. Kita ranka Rolandas 
surado kišenėje džiovintos mėsos kąsnelį. Sakalas aršiai iš- 
lupo jį iš pirštų ir nurijo. 

Vaikas ėmė atsargiai glostyti Deividą. Kortas tikriau- 
siai neaptikės pamatęs, tačiau mokytojas juk netikėjo ir tuo, 
kad atėjo jo metas. 

- Manau, šiandien tu žūsi, - baigęs glostyti pasakė 
Rolandas. - Būsi paaukotas kaip tie paukšteliai, su kuriais 
buvai mokomas. Prisimeni? Ne? Tiek to. Nuo šiandienos aš 
būsiu sakalas. 

Deividas tupėjo ant jo rankos tylus, abejingas gyveni- 
mui ar mirčiai. 

- Tu esi senas, - kalbėjo toliau berniukas. - Gal net 
nesi mano draugas. Dar prieš metus būtum mieliau iškabi- 
nęs man akis nei paėmęs mėsos gabaliuką, tiesa? Kortas ims 
juoktis. Bet jeigu mes suartėjome... dėl ko, paukšti? 
Amžiaus ar draugystės? 

Deividas tylėjo. 

Rolandas užmovė gaubtelį, susirado pančius, kabėju- 
sius ant laktos. Tada išėjo iš daržinės su sakalu. 

Kiemas už Didžiosios menės iš tiesų buvo ne kiemas, 

tiesiog žalias koridorius, ribojamas susipynusių, tankių gy- 
vatvorių. Jis buvo pasirinktas iniciacijos apeigoms dar prieš 
Kortą ar jo pirmtaką, kuris krito tenai, pernelyg karštos ran- 
kos nusmeigtas durklu. Daug bemniukų išeidavo vyrais pro 
rytinį koridoriaus galą, iš kur pasirodydavo mokytojas. Ry- 
tinis galas vėrėsi į Didžiąją menę ir visą apšviestojo pa- 
saulio civilizaciją bei intrigą. Kur kas daugiau berniukų 
išslinkdavo sumušti ir kruvini pro vakarinį galą, kuris skir- 
tas tik nesubrendusiems. Vakarinis galas žvelgė į kalnus ir 
atsiskyrėlių trobeles. Toliau dunksojo neįžengiami miškai, 
užjų - dykuma. Berniukas, tapęs vyru, galėjo iš tamsos bei 
neišmanymo išeiti į šviesą ir atsakomybę. Nugalėtasis galėjo 
tik pasitraukti amžiams. Tas pailgas koridorius buvo lygus 
ir žalias kaip žaidimų aikštė. Lygiai penkiasdešimties jardų. 

Abiejuose galuose prisigrūsdavo žiūrovų ir giminių, 
nes ritualo laikas buvo atidžiai parenkamas - dažniausiai 
vykdavo sulaukus aštuoniolikos (tie, kurie neišlaikydavo 
išbandymo iki dvidešimt penkerių, paprastai pereidavo į 
žemdirbius, taip ir nesugebėję stoti ant iniciacijos lauko 
žolės). Bet tą dieną pasirodė tik Džeimis, Ketbertas, Alenas 
ir Tomas. Jie susirinko berniukų gale prasižioję ir persigan- 
dę. 

- Ginklą pamiršai, mulki! - sušnypštė susijaudinęs 
Ketbertas. - Ginklą! 

- Aš jį turiu, - atsiliepė Rolandas. Jis pagalvojo, ar 
naujiena jau pasiekė rūmus, jo motiną... ir Marteną. Jo tė- 
tis išjojęs medžioti, negrįš dar kelias savaites. Tai privertė 
Jį susigėsti, nes tėvas, jei nepritartų, tai bent suprastų. - 
Kortas jau atėjo? 

- Kortas čia, - pasigirdo balsas iš tolimojo koridoriaus 
galo, ir pasirodė mokytojas, apsirengęs trumpus apatinius 
marškinėlius. Kaktą senasis karys buvo apsirišęs plačia odi- 
ne juosta, kad prakaitas netekėtų į akis. Rankoje nešėsi 
kietmedžio vėzdą, viename gale nusmailintą, kitame buką, 
dantytą. Ir pradėjo litaniją, kurią visi, verčiami savo 
prigimties, mokėjo nuo mažų dienų, kad žinotų eidami tapti 
vyrais. 

- Ar atėjai čia rimtų reikalu, berniuk? 

- Atėjau rimtu reikalu, mokytojau. 

- Ar atėjai kaip savo tėvo namų atstumtasis? 

- Aš atėjau kaip atstumtasis, mokytojau. - Ir liks ats- 
tumtasis, kol nenugalės Korto. Jeigu mokytojas įveiks jį, 
liks atstumtuoju amžinai. 

- Ar atėjai su pasirinktu ginklų? 

- Atėjau, mokytojau. 

- Koks tavo ginklas? - Čia mokytojas galėjo pakeisti 
lazdą kilpiniu, ietimi arba tinklu. 

- Mano ginklas yra Deividas, mokytojau. 

Kortas sekundę patylėjo. 

- Tai ateisi pas mane, berniuk? 

- Ateisių. 

- Tuomet pasijudink. 

Ir Kortas ėmė artintis koridoriumi, mėtydamas lazdą 
iš vienos rankos į kitą. Berniukai neramiai atsiduso, kai 
bičiulis žengė jo pasitikti. 

Mano ginklas yra Deividas, mokytojau. 

Ar Kortas prisimena? Ar suprato? Jeigu taip, matyt, 
viskas prarasta. O jeigu kas nors nenumatyta - sakalas iš- 
duos jį? Tupės abejingas ant jo rankos, kol Kortas taškys 
kuoka smegenis. Arba pakils į aukštą dangų ir negrįš? 

Jie atsistojo vienas priešais kitą, Rolandas virpančiais 
pirštais nuėmė gaubtelį. Tas nukrito ant žalios žolės, ir tada 
vaikas sustojo. Jis pastebėjo, kaip mokytojo žvilgsnis 
nukrypsta į paukštį, perskaitė jo akyse nuostabą ir supra- 
timą. 

Pagaliau. 

- Pulk jį! - šūktelėjo berniukas ir kilstelėjo ranką. 

Ir Deividas šovė kaip ruda kulka, vieną, du, tris kar- 
tus suplasnodamas sparnais, kol nagais ir snapu pasiekė 
Korto veidą. 

- Ei! Rolandai! - džiugiai sukliko Ketbertas. 

Kortas, praradęs pusiausvyrą, žengė atatupstas. Lazda 
bergždžiai mosavo ore apie savo galvą. Sakalas priminė 
spurdantį, neryškų plunksnų gumulą. 


Berniukas puolė į priekį pakėlęs ir per alkūnę sulen- 
kęs ranką. 

Tačiau Kortas vos nepralenkė Rolando. Paukštis buvo 
užstojęs devyniasdešimt procentų mokytojo regos lauko, bet 
dantytas vėzdo galas švilpdamas ėmė leistis žemyn, ir Kor- 
tas šaltakraujiškai atliko judesį, kuris vienintelis galėjo iš- 
gelbėti padėtį. Jis tris kartus negailestingai kirto sau į veidą. 

Deividas sudribo ant žemės. Vienas sparnas bejėgiš- 
kai plakė žemę. Šaltos, plėšrios akys aršiai spigino į kruviną 
mokytojo veidą. Nereginti Korto akis styrojo išvirtusi iš 
akiduobės. 

Rolandas smarkiai spyrė į Korto smilkinį. To turėjo 
pakakti. Koja nutirpo nuo smūgio Kortui, bet spyris turėjo 
garantuoti pergalę. Tačiau taip neįvyko. Akimirką Korto 
veidas suglebo, bet netrukus jis pasilenkė ir stvėrė vaiką už 
kojos. 

Rolandas atšoko ir užkliuvęs persirito kuliavirsčiu. Iš 
koridoriaus galo jį pasiekė Džeimio riksmas. 

Kortas stojosi, ketindamas užgriūti jį ir pribaigti. Ro- 
landas prarado savo pranašumą. Sekundę jie žvelgė vienas 
į kitą: mokytojas virš mokinio, krauju pasruvusiu veidu, 
užtinusia nerege akimi. Šiąnakt bordeliai Korto nesulauks. 

Kažkas drikstelėjo berniuko ranką. Tai Deividas, 
karštligiškai bandąs pakilti. Sulaužytais sparnais. Neįtikėti- 
na, kad jis išvis liko gyvas. 

Vaikas stvėrė jį kaip akmenį, nepaisydamas snapo, 
kuris plėšė mėsą nuo riešų. Kai Kortas griuvo ant jo visu 
svoriu, Rolandas metė sakalą į viršų. 

- Ei! Deividai! Žudyk! 

Tada Kortas užstojo saulę ir užgriuvo jį visu svoriu. 
Paukštis liko prispaustas tarp jų dviejų. Berniukas pajuto, 
kaip sudiržęs nykštys ieško jo akiduobės. Rolandas išsisu- 
ko nuo jo, tuo pat metu sukliudydamas Korto keliui, besitai- 
kančiam į jo tarpukojį. O pats ranka tris kartus kirto moky- 
tojui į kaklą. Atrodė, jog talžo akmenį. 

Tada Kortas sukriokė. Jo kūnas sudrebėjo. Berniukas 
spėjo pastebėti, kad viena ranka aklai grabinėja pamestos 

lazdos, ir mikliai ją nuspyrė. Deividas įsikabino viena koja 
į dešinę Korto ausį. Kita negailestingai arė mokytojo veidą. 
Šiltas variu kvepiąs kraujas ėmė lašėti ant vaiko veido. 

Kortas šniojo sakalui kumščiu, sulaužydamas jo 
nugarą. Po to dar kartą - sakalo kaklas pakrypo neįmanomu 
kampu. Tačiau Deividas liko įsitvėręs nagais. Ausies nebe- 
liko, tik raudona anga vedė į Korto kaukolę. Po trečio smū- 
gio paukštis nulėkė į šalį. 

Berniukas kirto Kortui į nosį, sulaužydamas ploną 
kaulą. Kliūstelėjo nauja kraujo srovė. 

Kortas aklai grybštelėjo per vaiko užpakalį, o tas nu- 
sirito į šoną, susirado Korto vėzdą ir atsiklaupė. 

Mokytojas išsišiepęs pakilo ant kelių. Jo veido nesi- 
matė per kraują. Vienintelė likusi akis bejėgiškai sukiojosi 
akiduobėje. Sulaužyta nosis styrojo keistu kampu. Abiejuo- 
se skruostuose žiojėjo gilūs įdrėskimai. 

Berniukas užsimojo kuoka it beisbolininkas, laukian- 
tis metimo. 

Atlikęs kelis apgaulingus judesius, Kortas puolė jį. 

Vaikas buvo pasiruošęs. Vėzdas nubrėžė platų lanką 
ir driokstelėjo į Korto kaukolę. Mokytojas nuvirto ant šono 
stikline akimi. Iš burnos nutekėjo kraujo srovelytė. 

- Pasiduok arba mirk, - tarė berniukas. Gerklė atrodė 
it prikimšta šlapios vatos. 

O Kortas nusišypsojo. Beveik praradęs sąmonę, po to 
dar visą savaitę pragulėsiantis komoje savo namelyje, jis 
laikėsi iš paskutiniųjų. 

- Aš pasiduodu, šauly. Pasiduodu su šypsena. 

Ir Korto akis užsimerkė. 

Šaulys švelniai, bet atkakliai jį papurtė. Draugai jau 
subėgo prie jų, nekantraudami paploti per nugarą ir apsi- 
kabinti; bet jie laikėsi per atstumą, pajutę juos skiriančią 
prarają. Nors tai nebuvo visai keista, kaip gali atrodyti, nes 
juos visuomet skyrė bedugnė. 

Korto akis silpnai virptelėjo. 

- Raktą, - pareikalavo Rolandas. - Mano prigimtinė 
teisė, mokytojau. Man jo reikia. 

Jo prigimtinė teisė buvo ginklai - ne sunkūs kaip tėvo, 
svarinami sandalmedžio rankenų, tačiau vis tiek ginklai. 
Leidžiami tik išskirtiniams. Galutinis, lemiantis ginklas. 
Sunkiuose rūsiuose po kareivinėmis, kur pagal seną įsta- 
tymą jis nuo šiol turėjo gyventi, toli nuo motinos krūtinės, 
kabėjo pirmieji jo pistoletai, sunkūs, gremėzdiški plieno ir 
nikelio dirbiniai. Jie tarnavo jo tėvui, kai mokėsi, o tėvas 
dabar valdovas - bent jau teoriškai. 

- Negi taip baisu? - sumurmėjo Kortas lyg per miegus. 
Taip skubu? Bijau, kad taip. Tačiau tu laimėjai. 

- Raktą. 

- Sakalas... puikus sumanymas. Nuostabus ginklas. Ar 
ilgai teko mokyti tą bjaurybę? 

- Aš jo nemokiau. Aš susidraugavau su Deividu. Rak- 
tą. 

- Po mano diržu, šauly. - Ir akis vėl užsimerkė. 

Šaulys pakišo ranką po sunkiu pilvu, kur miegojo su- 
glebę galingi raumenys. Rado raktą ant bronzinio žiedo. 
Rolandas sugniaužė jį rankoje, slopindamas norą iškelti jį ir 
pergalingai papurtyti. 

Jis pakilo ir jau suko prie kitų, kai Kortas ranka siek- 
telėjo jo kojos. Šaulys išsigando naujos atakos, įsitempė, bet 
mokytojas pamojo pirštu prieiti arčiau. 

- Dabar aš užmigsiu, - ramiai sušnibždėjo jis. - Gal- 
būt amžiams, nežinau. Daugiau tavęs nemokysiu, šauly. Tu 
nustebinai mane, dvejais metais anksčiau už savo tėvą, kuris 
buvo jauniausias. Bet išklausyk mano patarimo. 

- Kokio? - nekantriai paklausė Rolandas. 

- Palauk. 

- A? - leptelėjo vaikinas. 

- Praleisk į priekį gandą ir žodį. Bus tokių, kurie juos 
paskleis. - Jo akis žvelgė pro šaulio petį. - Kvailiai, galbūt. 
Tegu prieky tavęs eina žodis. Tegu auga tavo šešėlis. Tegu 
užauga plaukai ant tavo veido. Tegu pasidaro tamsūs. - Jis 
sarkastiškai šyptelėjo. - Per ilgą laiką žodžiai gali užburti 
burtininką. Ar supranti mano mintį, šauly? 

- Taip. 

- Ar paklausysi paskutinio mano patarimo? 

Šaulys pasiūbavo ant kulnų, susimąstęs kaip suaugęs 
vyras. Pažvelgė į dangų. Temo, dangus dažėsi violetiniais 
skyvitais. Dienos karštis traukėsi, vakarus aptraukę debesys 
pranašavo lietų. Už daugelio mylių kalnų papėdes karpė 
žaibai. Už jų kilo kalnai, o dar toliau tryško kraujo ir bepro- 
tystės fontanai. Jis buvo pavargęs, išsunktas, kad vos bėpa- 
stovėjo. 

Paskui jis pažvelgė į Kortą: 

- Šiąnakt palaidosiu sakalą, mokytojau. O vėliau nuei- 
siu į miestą, į bordelius, pasakysiu, kad tavęs nelauktų. 

Korto lūpas iškreipė skausminga šypsena. Tada jis 
užmigo. 

Šaulys atsistojo ir pasuko prie draugų. 

- Padarykite neštuvus ir perneškite jį į namelį. Tada 
pakvieskite slaugę. Ne, dvi. Aišku? 

Berniukai nenuleido nuo jo susižavėjusių žvilgsnių. 
Vis dar tikėjosi išvysti virš jo galvos aurą arba vylėsi, kad 
ims keistis bruožai lyg vilkolakiui. 

- Dvi slauges, - pakartojo Rolandas ir nusišypsojo. 
Draugai atsakė šypsenomis. 

- Tu prakeiktas arklininke! - staiga suriko Ketbertas, 
išsišiepęs iki ausų. - Nepalikai ant kaulų nė gabalėlio mėsos 
mums pagraužti! 

- Pasaulis neapsivers, - ištarė šaulys seną patarlę šyp- 
sodamas puse lūpų. - Alenai, snargliau. Judink užpakalį. 

Alenas šoko konstruoti neštuvų; Tomas su Džeimiu 
nuėjo į ligoninę. 

Šaulys ir Ketbertas liko žiūrėti vienas į kitą. Jie 
visuomet buvo artimiausi draugai - artimiausi, kiek leido 
skirtingi jų charakteriai. Ketberto akys švietė tiriančia liep- 
sna, ir šaulys vos tvardėsi neįspėjęs draugo, kad neskubėtų 
bandyti savo jėgų dar metus ar pusantrų, nebent nori traukti 
į vakarus. Bet jie daug ką išgyveno drauge, ir Rolandas 
nenorėjo pasakyti to, kad neatrodytų, jog pradėjo mokyti. 
Jau pradedu planuoti, Liūdnai pagalvojo jis. Tada prisiminė 
Marteną, savo mamą ir gudriai šyptelėjo savo draugui. 

Aš turėjau būti pirmas, pagalvojo Rolandas, pirmą 

kartą tai sau pripažindamas, nors ši mintis ateidavo į galvą 
ir anksčiau. Aš turiu būti geriausias. 

- Einam, - paragino jis. 

- Mielai, šauly. 

Jie išėjo pro rytinį koridoriaus galą; Tomas su 
Džeimiu grįžo lydimi slaugių. Šios su sunkiomis baltomis 
sukniomis, ant kurių krūtinės raudonavo kryžius, priminė 
vaiduoklius. 

- Padėti palaidoti sakalą? - pasisiūlė Ketbertas. 

- Taip, - atsakė šaulys. 

Vėliau, kai užslinko tamsa su šniokščiančiu lietumi, 
kai dangumi ritosi milžiniški griaustinio ratai, o žemutinę 
miesto dalį pliekė melsvi žaibai, kai arkliai stovėjo panarinę 
galvas, varvančiomis uodegomis, šaulys paėmė moterį ir su 
ja permiegojo. 

Viskas vyko greitai ir smagiai. Kai viskas buvo baig- 
ta, kai jis nusirito į šoną ir gulėjo nekalbėdamas, ėmė ar- 
šiai kapoti kruša. Apačioje kažkas grojo “Hey, Jude“ reg- 
taimą. Šaulys susimąstė. Ir toje tyloje, prieš užmingant, 
toptelėjo viena mintis - jis gali būti pirmas ir paskutinis. 


Rolandas, suprantama, viso to nepasakojo berniukui, 
tačiau didžioji dalis išsprūdo. Jis jau spėjo įsitikinti, kad 
Džeikas kur kas nuovokesnis už Ketbertą ar net Džeimį. 

- Miegi? - paklausė šaulys. 

- Ne. 

- Ar supranti, ką tau pasakojau? 

- Suprantu? - nustebęs ir suklusęs pasitikslino 
Džeikas. - Suprantu? Tu juokauji? 

- Ne. - Šaulys pasijuto kaltas. Jis dar niekam nebuvo 
pasakojęs apie tai, kaip tapo vyru, nes labai tuo didžiavosi. 
Žinoma, sakalas buvo visai priimtinas ginklas, tačiau kartu 
ir apgavystė. Bei išdavystė. Viena iš daugelio. Ar aš ruo- 
šiuosi šitą vaiką pasiųsti pas vyrą juodais drabužiais? 

- Aš supratau, - atsakė berniukas. - Juk tai buvo 
žaidimas, tiesa? Ar suaugę vyrai visuomet žaidžia? Ar vis- 
kas pasaulyje - tik pretekstas kitam žaidimui? Ar visi vyrai 

suauga, ar tik užauga? 

- Tu nežinai visko. - atsakė šaulys, gniauždamas pyktį. 

- Ne. Bet aš suprantu, kas esu tau. 

- Ir kas gi? - burbtelėjo šaulys. 

- Lošimo žetonas. 

Šaulys pajuto norą susirasti akmenį ir ištaškyti vaikui 
smegenis. Tačiau tik prikando liežuvį. 

- Eik miegoti, - tarė jis. - Berniukams reikia pamiego- 
ti. 

O galvoje iškilo Marteno žodžiai: “Gali keliauti ant 
stogo, vaike. Manau, turi ten savų reikalų". 

Jis sėdėjo tamsoje sustingęs iš siaubo ir pasibjaurėji- 
mo savimi (pirmą kartą gyvenime). 


Toliau geležinkelis priartėjo prie požeminės upės, ir 
jie pasiekė Lėtuosius mutantus. 

Džeikas pamatęs pirmą suriko. 

Šaulys, žvelgęs tiesiog priešais, žaibiškai pasuko 
galvą į dešinę. Prie bėgių kažkas žaliai švytėjo it jonvaba- 
lis. Apskritas, nežymiai pulsuojantis daiktas. Netrukus nosį 
pasiekė silpnas, drėgnas, nemalonus kvapas. 

Tas žaliai švytintis daiktas buvo veidas, išsigimęs 
veidas. Virš plokščios nosies į juos abejingai žvelgė iškilu- 
sios vabzdžio akys. Šaulys pajuto kutenimą viduriuose. Dar 
stipriau užgulė rankeną, ir švytintis veidas dingo. 

- Kas ten buvo? - priropojęs paklausė berniukas. - 
Kas... - Ir staiga užsikirto, nes vagonėlis pasiekė ir 
pravažiavo tris šviečiančius siluetus, stovinčius tarp bėgių ir 
nematomos upės. 

- Tai Lėtieji mutantai, - paaiškino šaulys. - Jie tik- 
riausiai išsigandę ne menkiau už mus... 

Vienas pavidalas atsiskyrė ir pasuko prie jų. Veidas 
atrodė kaip badaujančio idioto. Blyškus nuogas kūnas buvo 
išsigimęs į gumbuotas čiuptuvėtas galūnes su čiulptuvais. 

Berniukas vėl sukliko ir prisiglaudė prie Rolando ko- 
jos it nusigandęs šunytis. 

Vienas čiuptuvas brūkštelėjo per vagonėlio platformą. 

Jis dvokė drėgme, tamsa. Šaulys paleido rankeną ir išsi- 
traukęs pistoletą suleido kulką į to kiklopo fizionomiją. 
Būtybė nugriuvo ir užgeso. Ugnies plyksnis skaudžiai drik- 
stelėjo išsiplėtusius jų vyzdžius. Parako kvapas atrodė sveti- 
mas šiam požemiui. 

Pasirodė ir daugiau mutantų. Nė vienas atvirai prie jų 
nesiartino, tačiau slinko tylia, šiurpia minia. 

- Teks už mane padirbėti, - pasakė šaulys. - Sugebė- 
si? 

- Aha. 

- Tada pasiruošk. 

Berniukas atsistojo greta jo, stengdamasis neprarasti 
pusiausvyros. Jo žvilgsnis kliudė mutantus tik pravažiavus, 
ne daugiau. Vaikas atstūmė siaubą lyg kažkokiu būdu 
įstengęs suformuoti iš savo pasąmonės gelmių telepatinį 
skydą. 

Šaulys pumpavo rankeną vienodai, bet greičio nedidi- 
no. Lėtieji mutantai galėjo užuosti jų baimę, tik vargu ar 
baimės jiems užteks. Šiaip ar taip, jiedu su vaiku buvo švie- 
sos padarai. Kaip jie turėtų mūsų nekęsti, pagalvojo jis, įdo- 
mu, ar taip pat pasitiko ir vyrą juodais drabužiais. Kažin, 
o gal jis prasmuko pro apgailėtiną jų koloniją nepastebėtas, 
kaip tamsaus sparno šešėlis. 

Berniukas sugargė, ir šaulys ramiai pasuko galvą. 
Keturi mutantai nerangiai puolė dreziną - vienas jau taikė- 
si sugriebti už rankenos. 

Šaulys paleido ją ir abejingai pykštelėjo pistoletu. 
rankos buvo glebios lyg negyva žuvis; pirštai sulipo it 
pirštinės pirštai ilgai mirkę purve. Viena tokia lavono ran- 
ka pasiekė berniuko koją ir ėmė traukti. 

Džeikas suspiegė tamsioje granito gimdoje. 

Šaulys paleido kulką į mutanto krūtinę. Iš jo iššieptos 
burnos ėmė kliaukti seilės. Džeikas slydo nuo platformos. 
Sugriebęs jį už vienos rankos, šaulys pats vos neprarado 
pusiausvyros. Žalsvoji baidyklė buvo nepaprastai stipri. 
Šaulys įsodino dar vieną kulką į mutanto galvą. Viena akis 

užgeso nelyginant žvakė. Bet baisuoklis tebetraukė. Dėl 
besimuistančio Džeiko kūnelio vyko aršios grumtynės. Jie 
tampė jį it virvę. 

Vagonėlis ėmė lėtinti greitį. Artyn ėmė slinkti ir kiti 
- žalsvi, sverdėjantys, akli. Matyt, jie ieškojo Jėzaus, kuris 
galėtų juos išgydyti, prikelti kaip Lozorių iš tamsos. 

Berniukui galas, ramiai pagalvojo šaulys. Tai štai kokį 
galą jis turėjo galvoje. Paleisk ir judink rankeną arba laikyk 
ir lik palaidotas. Berniukui galas. 

Rolandas iš visų jėgų truktelėjo vaiką už rankos ir tuo 
pat metu šovė mutantui į pilvą. Vieną mirksnį pabaisos 
gniaužtas sustiprėjo, ir Džeikas vėl ėmė slysti nuo krašto. 
Bet po to glitūs pirštais atsileido, ir Lėtasis mutantas išsi- 
šiepęs griuvo tarp bėgių po stojančia drezina. 

- Maniau, kad mane paliksi, - užsikūkčiojo berniukas, 
- maniau... maniau... 

- Kibkis į mano diržą, - pasakė Rolandas. - Ir laikykis 
iš visų jėgų. 

Rankutė susirado diržą ir įsitvėrė, vaikas konvulsiškai 
alsavo prie jo krūtinės. O šaulys vėl ėmė ritmingai judinti 
rankeną, ir vagonėlis įsibėgėjo. Lėtieji mutantai atsitraukė 
ir nulydėjo juos nežmogiškais veidais, veidais, kurie, kaip 
keistos giliavandenių žuvys po neįtikėtinu slėgiu, evoliucio- 
nuodami įgavo silpną fosforescencinį švytėjimą. Veidais, 
kuriuose nebuvo nei pykčio, nei neapykantos, tik idiotiškas 
apgailestavimas. 

- Jų mažėja, - pastebėjo šaulys. Įsitempę pilvo rau- 
menys Šiek tiek atsileido. - Jie... 

Lėtieji mutantai užtvėrė bėgius akmenimis. Kelias 
buvo atkirstas. Atkirstas atmestinai, bet kaip, patraukti ak- 
menis užteks minutės, tačiau jiems teks sustoti. Ir kažkas 
turės išlipti ir juos nurinkti. Berniukas sudejavo 1r suvirpė- 
jo prie šaulio krūtinės. Rolandas paleido rankeną, drezina 
garsiai atsitrenkė į akmenis ir sustojo. 

Lėtieji mutantai ėmė artintis ramiai, lyg užsisvajoję 
eitų pro šalį ir norėtų pasiklausti kelio. Prakeiktieji 
sankryžos žiopliai. 

- Ar jie mus pasieks? - ramiai pasiteiravo berniukas. 

- Ne. Patylėk minutę. 

Jis pažvelgė į akmenis. Mutantai, žinoma, silpni, 
negalėjo atvilkti stambių akmenų. Tik akmenėlius. Kad juos 
sustabdytų, priverstų išlipti. 

- Išlipk, - paliepė šaulys. - Tau teks juos patraukti. Aš 
pridengsiu. 

- Ne, - sukuždėjo vaikas. - Prašau. 

- Negaliu atiduoti tau ginklo, o versti akmenis ir 
šaudyti vienu metu taip pat negaliu. Tau teks išlipti. 

Džeikas paskersakiavo, jo kūnelį nukrėtė šiurpas 
įsivaizdavus, kas jo laukia, bet netrukus jis nusirangė nuo 
vagonėlio ir ėmė svaidyti akmenis kur papuolė. 

Šaulys išsitraukė pistoletus ir ėmė laukti. 

Prie vaiko tešlinėmis rankomis nuslinko du mutantai. 
Ginklai atliko savo pareigą: tamsą perskrodė raudonai balti 
kulkų pėdsakai, skaudžiai rėžiantys šaulio tinklainę. Berniu- 
kas suklykė, bet toliau rinko akmenis. Šokinėjo ir šoko 
pragariška šviesa. Blogiausia, kad sunku matyti. Viskas 
paskendo šešėliuose. 

Vienas iš mutantų, beveik nešvytintis, staiga puolė 
Džeiką guminėmis kaliausės rankomis, vartydamas drėgnas 
akis užimančias pusę veido. 

Džeikas vėl suriko ir atsigręžęs ėmė vaduotis. 

Šaulys iššovė neleidęs sau susimąstyti, kad rega 
neišduotų rankų ir tos nesuvirpėtų. Vaiko ir mutanto galvos 
buvo vos per porą colių. Krito žalsva baidyklė. 

Džeikas numetė dar kelis akmenis. Mutantai slam- 
pinėjo visai čia pat, artėjo po truputį. Jų vis daugėjo. 

- Gerai, lipk. Greičiau. 

Berniukui pajudėjus mutantai puolė juos. Džeikas 
užsirito ant drezinos ir atsistojo, o šaulys užgulė rankeną. 
Abu pistoletai dėkluose, jiems belieka tik bėgti. 

Nežmogiškos rankos pliaukštelėjo per drezinos šoną. 
Vaikas stovėjo įsikibęs į Rolando diržą, stipriai prisispaudęs 
prie jo nugaros. 

Grupelė mutantų bukais veidais išlindo ant bėgių. 

Šaulio gyslos pritvinko adrenalino; vagonėlis švilpė bėgiais 
į tamsą. Jie įsibėgėję partrenkė keturis ar penkis mutantus. 
Šie išlakstė tarsi supuvę bananai. 

Po to tolyn, begarse tamsa. 

Praslinkus, regis, valandai, berniukas nenorom pakėlė 
veidą prieš vėją - reikėjo sužinoti padėtį. Akyse dar mir- 
guliavo šūvių takeliai. Tačiau pamatė tik tamsą, išgirdo tik 
upės šniokštimą. 

- Jie dingo, - ištarė vaikas, staiga nusigandęs, kad 
bėgiai tamsoje pasibaigs ar abu nušoks ir įsirėš į akmenį. 
Jam teko lakstyti mašinomis; kartą humoro nesuprantantis 
jo tėvas lėkė Nju Džersio magistrale devyniasdešimt mylių 
per valandą greičiu ir buvo sustabdytas. Tačiau taip dar 
neteko važiuoti: su vėju, aklai, tykant baidyklėms, lydimam 
upės klegėjimo - vyro juodais drabužiais balso. Šaulio ran- 
kos dirbo kaip stūmokliai beprotiškame žmonių fabrike. 

- Jų nebėra, - droviai ištarė jis, ir vėjas išplėšė jo 
žodžius iš lūpų. - Gali nevažiuoti taip greitai. Atsiplėšėme. 

Bet Rolandas negirdėjo. Ir jie nušvilpė nepažįstamu 
juodu tuneliu. Kitas tris naktis ir dienas jie praleido be nuo- 
tykių. 


Ketvirtą dieną (vidurdienį, vakarėjant - kas žino, 
tačiau jie dar nesijautė labai pavargę) drezina kryptelėjo, jų 
kūnai automatiškai pasviro dešinėn, nes bėgiai palaipsniui 
ėmė suktis į kairę. 

Priekyje sužibo šviesa. Tas švytėjimas buvo toks 
neįprastas, jog iš pradžių atrodė visai naujas elementas, nei 
žemė, nei oras, ugnis ar vanduo. Jis buvo bespalvis, ir 
pasižymėjo tik tuo, kad jie vėl ėmė įžiūrėti savo veidus ir 
rankas. Jų akys tapo tokios jautrios šviesai, kad įžvelgė ją 
likus daugiau kaip penkioms mylioms. 

- Galas, - sumurmėjo berniukas. - Tenai galas. 

- Ne. - Šaulio balse girdėjosi keistas tikrumas. - Ne 
galas. 

Ir tikrai. Jie pasiekė šviesą, tik ne dienos. 

Artėjant prie šviesos šaltinio abu nustebę pastebėjo, 

kad siena jiems iš kairės dingo, o prie jų bėgių prisijungė 
daugybė kitų, susipynusių painiu voratinkliu. Ant kai kurių 
stovėjo keleiviniai vagonai, platformos, buvo įrengti pero- 
nai. Šauliui jie kėlė nerimą, it vaiduoklių galeros, įkliuvu- 
sios požeminėje Sargaso jūroje. 

Šviesa stiprėjo, gėlė akis, nors ir stiprėjo pamažu, 
leisdama rainelėms priprasti. Jie niro į šviesą it narai iš 
juodų gelmių. 

Iš priekio artėjo milžiniškas angaras, tolstantis tam- 
soje. Jame švietė mažiausiai dvidešimt keturios angos, ku- 
rios, pradžioj atrodę kaip maži langiukai, išaugo iki 
dvidešimties pėdų aukščio vartų. Drezina įriedėjo į vidų pro 
vienus iš viduriniųjų. Virš jų, šaulio supratimu, buvo užrašai 
įvairiomis kalbomis. Jis apstulbo pamatęs, kad geba per- 
skaityti paskutinį, parašytą sena Aukštosios Kalbos tarme: 

10 KELIAS Į PAVIRŠIŲ 
IR VAKARINIUS TAŠKUS 

Viduje buvo šviesiau; bėgiai liejosi, jungėsi per dau- 
gybę iešmų. Kur ne kur dar veikė semaforai, plyksėjo raudo- 
nomis, gintarinėmis ir žaliomis šviesomis. 

Jie riedėjo tarp akmeninių stulpų, apkepusių purvu 
nuo tūkstančių mašinų, o neilgai trukus pakliuvo į savotišką 
centrinę stotį. Šaulys leido vagonėliui ramiai sustoti. Jie 
apsidairė. 

- Čia panašu į metro, - pastebėjo berniukas. 

- Metro? 

- Tiek to, pamiršk. 

Džeikas išlipo ant cementinių grindų. Jie apžiūrėjo 
nutilusius, apleistus kioskus, kuriuose kadaise pardavinėjo 
laikraščius ir knygas; batų krautuvę, ginklų parduotuvę 
(šaulio akys sužibo pamačius revolverius ir medžioklinius 
šautuvus, tačiau atidžiau apžiūrėjęs Rolandas suprato, kad jų 
vamzdžiai pripildyti švino; tačiau lanką jis pasiėmė ir po- 
draug su strėline persimetė per petį); moterų drabužių par- 
duotuvę. Kažkur sukosi ventiliatorius, kaip sukosi tūk- 
stančius metų. Negarsus girgždėjimas jo rate priminė, jog 
amžinasis variklis net ir idealiomis sąlygomis lieka tik 

kvailio svajonė. Oras buvo persmelktas metalu. Keliauninkų 
žingsniai dusliai aidėjo salėje. 

Vaikas sušuko: 

- Ei! Ei! 

Rolandas apsisukęs priėjo prie jo. Berniukas nustėręs 
stovėjo prie knygų prekystalio. Už jo, išsitiesusi tolimajame 
kampe, gulėjo mumija. Mumija mėlyna uniforma auksiniais 
apvadais - iš visko sprendžiant, geležinkeliečio uniforma. 
Ant mumijos kelių gulėjo senas, puikiai išsilaikęs laikraštis, 
kuris subiro į dulkes, kai šaulys norėjo jį apžiūrėti. Mumi- 
jos veidas buvo susiraukšlėjęs nelyginant obuolys. Šaulys 
atsargiai palietė jos skruostą. Pakilo dulkių debesėlis, ir at- 
sivėrė mumijos burna. Viduje blykstelėjo auksinis dantis. 

- Dujos, - burbtelėjo šaulys. - Jie mokėjo pagaminti 
tokias dujas. 

- Taip, ir naudojo jas kare, - rūškanai pridūrė vaikas. 

- Aha. 

Vėliau užėjo ir daugiau mumijų, bet ne per daugiau- 
siai. Visos vilkėjo mėlynas uniformas auksiniais apvadais. 
Matyt, dujos panaudotos tuomet, kai stotyje nebuvo 
keleivių. Ko gero, stotis tapo kažkokios seniai dingusios 
armijos karinis objektas. 

Ta mintis Rolandą prislėgė. 

- Geriau keliaukime iš čia, - tarė šaulys ir pasuko prie 
drezinos. Bet berniukas liko stovėti. 

- Aš nevažiuosiu. 

Šaulys nustebęs atsigręžė. 

Džeiko lūpos virpėjo: 

- Tu negausi, ko nori, kol aš gyvas. Aš pats savimi 
pasirūpinsiu. 

Šaulys išsisuko abejingai linkteldamas, nors pais 
savęs nekentė už tai. 

- Kaip nori. - Jis praėjo akmenines kolonas ir įšoko į 
dreziną. 

- Tu sudarei sandėrį! - suriko jam įkandin berniukas. 
- Žinau, kad sudarei! 

Šaulys nieko nesakęs padėjo lanką priešais vagonėlio 
rankeną, kad nekliudytų. 

Vaikas stovėjo sugniaužęs kumščius, iš skausmo per- 
sikreipusiu veidu. Kaip lengvai tau sekasi vedžioti už no- 
sies šį vaiką, mintyse sausai pastebėjo šaulys. Nebe pirmą 
kartą intuicija jį įspėja, o tu ir toliau jį mulkini. Juk, šiaip 
ar taip, kitų draugų jis neturi. 

Staiga kilo paprasta mintis (kone vizija), kad jis turėtų 
viso to atsisakyti, atsigręžti, pasiimti vaiką su savimi, pa- 
versti jį naujos jėgos centrų. Bokštas neturėtų būti pasiek- 
tas tokiu žeminančiu, niekšiškų būdu. Tegu tai įvyksta 
vaikui užaugus, kada abu galės nuspirti vyrą juodais 
drabužiais it pigų pripučiamą žaislą. 

Žinoma, ciniškai pagalvojo jis. Kurgi ne. 

Jis aiškiai žinojo, kad grįžimas abiems reikš mirtį, 
mirtį arba blogiau - kapą su gyvais mirusiaisiais. Visų su- 
gebėjimų smukimą. Ir jo tėvo ginklai, ko gero, pragyvens 
juos abu, aprūdiję ir garbinami it pamiršta benzino pompa. 

Suimk save į rankas, įsakė jis sau. 

O tada ėmė judinti rankeną aukštyn žemyn. Vagonė- 
lis prariedėjo kelis akmeninius stulpus. 

- Palauk! - suriko berniukas, ir puolė skersai salę ten, 
kur turėjo išnirti drezina. Šauliui kilo noras padidinti greitį, 
palikti vaiką bent jau nežinomybėje. Tačiau jis tik paleido 
rankeną ir sugavo į vidų šokantį berniuką. Širdutė po 
plonais marškiniais spurdėjo kaip paukščiukas. 

Ji buvo taip arti. 


Upės šniokštimas visai priartėjo, nuolatiniu gausmų 
pripildė net jų sapnus. Daugiau iš įgeidžio, nei dėl ko kita 
šaulys leido berniukui pumpuoti, o pats paleido į tamsą 
keletą strėlių, pririštų ant balto siūlo. 

Lankas buvo prastas, nepaisant to, kad išsilaikė pui- 
kiai. Rolandas suprato, kad nepadės net iš naujo pertempta 
templė. Strėlės neskriejo toli, tačiau viena vis dėlto grįžo 
sušlapusi. Kai berniukas paklausė, ar toli vanduo, šaulys tik 

gūžtelėjo, o pats pagalvojo, kad strėlė negalėjo nukeliauti 
daugiau kaip šimtą jardų - gerai dar, kad tiek. 

Bet šniokštimas vis stiprėjo. 

Trečią dieną po stoties vėl ėmė darytis šviesiau. Jie 
pasiekė ilgą keistos fosforescuojančios uolos tunelį, ir 
drėgnos sienos ten mirgėjo tūkstančiais mažulyčių žiburėlių. 
Urve tvyrojo siaubo namų siurrealizmas. 

Suspaudusios uolos dar labiau stiprino kurtinantį upės 
gargimą. Tačiau garsas liko keistai vienodas, net artėjant 
prie kryžkelės, kuri neabejotinai turėjo artėti, nes tunelis 
platėjo. Bėglių kilimo kampas vis statėjo. 

Bėgiai tiesėsi strėle į naują šviesą. Šauliui jie priminė 
vamzdelius su pelkių dujomis, kartais pardavinėjamus per 
Juozinių muges; berniukui jie pasirodė panašūs į neoninius 
reklamų vamzdelius. Ir nuo bėgių sklindančioje šviesoje jie 
abu galėjo įžiūrėti, kad taip ilgai besidriekiąs tunelis baigia- 
si dviem dantytais pusiasaliais - bedugne virš upės. 

Bėgiai toliau ėjo oru, prilaikomi senų atramų. O tolu- 
moje, neįtikėtinai toli, švietė žiburėlis. Ne fosforescencinis 
ir ne fluorescencinis, o skaisti, tikra dienos šviesa. Ne 
didesnė už smeigtuko galvutę tamsiame drabužyje, tačiau 
kupina baisios prasmės. 

- Sustok, - paprašė berniukas. - Minutei, prašau. 

Nieko neklausinėdamas šaulys leido vagonėliui susto- 
ti. Apačioje, priekyje riaumojo upė. Netikėtai tas dirbtinis 
akmens švytėjimas tapo atgrasus. Pirmą kartą Rolandą 
suėmė klaustrofobija, stiprus ir nenumaldomas troškimas 
išsigauti, išsivaduoti iš šito gyvo kapo. 

- Mes važiuosime jais, - ištarė berniukas. - Ar to jis 
nori? Kad važiuotume bėgiais ir... įkristume? 

Šaulys žinojo, kad yra ne taip, bet atsakė: 

- Aš nežinau, ko jis nori. 

- Mes jau arti. Ar negalėtume eiti pėsti? 

Jie išlipo ir atsargiai prisiartino prie skardžio krašto. 
Akmuo nuožulniai kilo į viršų, po to staiga baigėsi stačių 
kampu, o bėgiai tolo tolyn į tamsą. 

Šaulys atsiklaupė ir pažvelgė žemyn. Neaiškiai 
įžiūrėjo neįtikėtinas plieno sijų bei ramsčių konstrukcijas, 
pranykstančias putojančioje upėje. 

Jis galėjo įsivaizduoti, kokį mirtiną sąmokslą sudarė 
laikas ir vanduo prieš šitą metalą. Ar jis išlaikys? Šiek tiek? 
Nė kiek? Jis staiga prisiminė mumiją, jos iš pažiūros tvirtą, 
bet akimirksniu subyrantį nuo menkiausio prisilietimo 
veidą. 

- Mes eisime, - tarė šaulys. 

Jis tikėjosi, kad vaikas vėl ims spyriotis, tačiau tas 
ramiai nuėjo prie bėgių, tvirtai žengdamas per suvirinto 
plieno skersinius. Šaulys neatsiliko, pasiruošęs sugauti jį, 
jeigu ne ten pastatytų koją. 

Palikę rankinę dreziną, jie nuėjo bėgiais virš tamsios 
bedugnės. Šaulį išmušė prakaitas. Pabėgiai buvo sutrūniję, 
smarkiai sutrūniję. Jie dundėjo nuo upės šniokštimo toli 
apačioje, supdamiesi ant nematomų lynų. Mes kaip lyno 
akrobatai, toptelėjo jam. Žiūrėk, mama, be tinklo. Aš skren- 
du. Priklaupęs jis apžiūrėjo skersinį. Aprūdijęs (ir veidas 
jautė priežastį; šviežias oras, erozijos draugas - kalno pavir- 
šius visai čia pat), nuo trinktelėjimo kumščiu metalas li- 
guistai linko. Kartą po kojomis pasigirdo įspėjanti dejonė, 
jis pajuto, kad metalas po kojomis pasiruošęs pasiduoti, 
todėl skubiai žengė žingsnį į priekį. 

Berniukas buvo šimtu svarų lengvesnis, todėl kol kas 
ėjo pakankamai saugiai. 

Už jų vagonėlis ištirpo prietemoje. Akmeninė atrama 
kairėje pusėje dar tęsėsi apie dvidešimtį pėdų toliau negu 
dešinėje, tačiau ir ji liko už nugarų. Jie kybojo ore virš 
bedugnės. 

Iš pradžių atrodė, kad dienos šviesos taškelis apgau- 
lingai nekinta (traukiasi tokiu pat greičiu - nieko sau bur- 
tai!), tačiau ilgainiui šaulys pastebėjo, kad jis platėja, darosi 
apibrėžtesnis. Iki jo dar liko geras gabalas kilti. 

Vaikas išgąstingai aiktelėjo ir pakrypo į šoną, mo- 
juodamas rankomis. Atrodė, kad jis sverdėjo visą amžinybę, 

prieš žengdamas kitą žingsnį. 

- Vos nenugarmėjau apačion, - abejingai mestelėjo jis. 
- Perženk. 

Šaulys paklausė patarimo. Skersinis, ant kurio koją 
pastatė Džeikas, liko tingiai suptis it langinė ant namo, ku- 
riame vaidenasi. 

Vis aukštyn ir aukštyn. Ėjimas buvo košmariškas ir 
atrodė daug ilgesnis, nei buvo iš tiesų. Pats oras tarsi 
sutirštėjo, virto cukraus vata, o šaulys jautėsi plaukiąs, ne 
einąs. [Į galvą nuolat lindo šiurpi mintis apie atstumą, ski- 
riantį bėgius nuo upės apačioje. Jo vaizduotė piešė raiškų 
vaizdą, kaip tai atsitiks: sucyps lūžtantis metalas, kūnas 
nuslys pro šalį, pirštai stversis neegzistuojančių turėklų, 
barkštels batai ant surūdijusio metalo - o tuomet žemyn, 
vartydamasis; pūslė neišlaikys, tarpukoju nutekės šilta 
srovė, vėjas švilps į jo veidą, plaikstys plaukus, atvers 
vokus, tamsus vanduo skubės jo pasitikti, vis greičiau, 
rėkdamas netgi garsiau už jį... 

Metalas girgžtelėjo, Rolandas negalvodamas apie 
griuvimą, įveiktą ir likusį kelią, perkėlė koją. Negalvodamas 
apie tai, kad pasinaudos berniuku ir kad šiurpus jo sandėris 
beveik įvykdytas. 

- Trūksta trijų skersinių, - ramiai pastebėjo berniukas. 
- Aš šoksiu. Čia! 

Šaulys pastebėjo sulinkusį jo siluetą dienos šviesoje. 
Vaikas sėkmingai peršoko, metalo konstrukcija susverdėjo 
it apgirtusi. Metalas po jais kaipmat užprotestavo, kažkas 
kažkur nulūžo ir pliaukštelėjo į vandenį. 

- Peršokai? - paklausė šaulys. 

- Taip, - iš tolumos atsiliepė berniukas, - tik čia vis- 
kas supuvę. Vargu ar tave išlaikys. Mane dar laiko, tu 
nepraeisi. Grįžk atgal. Palik mane. 

Jis kalbėjo šaltu, bet isterišku balsu. 

Šaulys peržengė įlūžusią skylę. Vienu dideliu 
žingsniu. Berniukas bejėgiškai virpėjo: 

- Grįžk. Nenoriu, kad mane nužudytum. 

- Eik, dėl Dievo meilės, - šiurkščiai paliepė šaulys. - 
Viskas tuoj subyrės. 

Vaikas toliau slinko lyg girtas, atkišęs priešais save 
rankas. 

Jie kilo aukštyn. 

Taip, išties čia buvo labiau sutręšę. Nuolat pasitaiky- 
davo vienas, du, kartais trys išlūžę skersiniai, ir šaulys jau 
neabejojo prieisiąs plyšį, kuris arba privers juos grįžti atgal, 
arba eiti pačiais bėgiais, sverdėjant virš prarajos. 

Jis nepaleido iš akių dienos šviesos. 

O šviesa pamažu įgavo melsvą spalvą, kuo toliau, tuo 
labiau bluko, balindama fosforo švytėjimą. Penkiasdešimt ar 
šimtas jardų? To pasakyti jis negalėjo. 

Jie ėjo, dabar jau žiūrėdami, kur stato kojas. Kai po 
kurio laiko šaulys vėl pakėlė akis, pamatė angą, ir tai buvo 
ne šiaip plyšys sienoje, o išėjimas. Jie jau beveik pasiekė 
tikslą. 

Taip, trys dešimtys jardų. Devyniasdešimt mažų pėdų. 
Galbūt pavyks. Gal net sugauti tą, kurį vejasi. Galbūt ryš- 
kioje saulės šviesoje nuvys blogio gėlės jo galvoje - viskas 
įmanoma. 

Staiga šviesą kažkas užstojo. 

Rolandas pakėlė galvą, įsižiūrėjo į juodą siluetą pla- 
čiai pražergtomis kojomis. 

- Sveiki, vyručiai! - nuaidėjo akmeninės gerklės su- 
stiprintas vyro juodais drabužiais balsas, išryškėjo sarkazmo 
pustoniai. Šaulys aklai pasigraibė žandikaulio, bet jo ne- 
beturėjo. 

Nepažįstamasis nusikvatojo, ir garsas ėmė plakti juos 
it urve kylančio vandens bangos. Berniukas suklykė ir su- 
sverdėjo, sumojavo rankomis it malūnas. 

Metalas subangavo po jų kojomis. Vaikas nuslydo, 
vieną ranką išmetęs į viršų it žuvėdra. Jis pakibo ant bėgio, 
žvelgdamas į šaulį pasmerktojo žvilgsniu.“ 

- Padėk man. 

Iš angos nugriaudėjo: 

- Ateik, šauly. Arba vaikykis amžinai! 

Visi žetonai sudėti ant stalo. Atverstos visos kortos, 
išskyrus vieną. Berniukas, gyva Taro korta, pakaruoklis, 
finikiečių jūreivis, nekalta auka, vos bematoma virš bangos. 

Tada palauk, truputį luktelk. 

- Man eiti? - Tas balsas buvo toks garsus, kad jaukė 
mintis, temdė žmonių protus... 

Neliūdėk, paimk liūdną dainą ir sukurk geresnę... 

- Padėk man. 

Atrama linko toliau, neišlaikydama savo svorio, pa- 
siduodama... 

- Tada tave palieku. 

- Ne! 

Kojos pernešė Rolandą per tarpą virš pakibusio vaiko, 
į šviesą, į Bokštą, įsirėžusį sąmonėje. Ir staiga tapo tylu, 
siluetas dingo, net jo širdis nustojo plakti, kai atrama pratęsė 
savo šuolį į juodas gelmes. Po juo, šiurpioje tyloje iš apačios 
jį pasiekė berniuko balsas: 

- Tada eik. Yra ir kitų pasaulių. 

Atrama atplyšo, visa; kai puolęs prie šviesos ir vėjo 
šaulys prisitraukė ir atsigręžė atgal, šią skausmo sekundę 
gailėdamasis, kad nėra Janas - ten nepamatė nieko, tik sun- 
kią tylą, nes vaikas neišleido nė garselio. 

Po to jis pakilo, išlindo ant akmenuoto šlaito į žole 
apaugusią lygumą, kur pražergęs kojas, sukryžiavęs ant 
krūtinės rankas laukė vyras juodais drabužiais. 

Šaulys atsistojo sverdėdamas kaip girtas, išblyškęs it 
vaiduoklis, išplėtęs akis, išsibalinęs akmenų dulkėmis mar- 
škinius. Jis pagalvojo, jog nuo šiol bėgs nuo žmogžudystės. 
Jo laukia dar ne viena dvasios degradacija, dėl kurios šis 
nusikaltimas atrodys nereikšmingas, tačiau jis vis vien bėgs 
nuo jos, koridoriais, miestais, iš lovos į lovą; jis bėgs nuo 
berniuko veido ir mėgins palaidoti jį klastose ir griovimuo- 
se, kad įžengęs į paskutinį kambarį rastų sėdintį jį prie 
žvakės šviesos. Jis tapo berniuku; berniukas tapo juo. Jis yra 
vurdalakas, likantropas* savo noru; giliai sapnuodamas jis 


*Likantropas - sutrikusios psichikos žmogus, įsivaizduojąs save 
vilkų. 

taps berniuku ir kalbės nesuprantama kalba. 

Tai mirtis. Ar tikrai? 

Rolandas lėtai nusvirduliavo akmenuota pakalne prie 
lūkuriuojančio vyro. Čia nutrūko pėdsakai, lyg jų nebūtų 
buvę. 

Vyras juodais drabužiais Juokdamasis nusismaukė 
gobtuvą. 

- Cha! - šūktelėjo jis. - Ne pabaiga, o pradžios pa- 
baiga, a? Tu tobulėji, šauly! Tobulėji! O, kaip aš tavimi 
žaviuosi! 

Žaibiškai išsitraukęs pistoletus Rolandas paleido dvy- 
lika šūvių. Žiežirbos užtemdė pačią saulę, supokšėjo į akme- 
nis atsitrenkusios kulkos. 

- Oho, - nusijuokė vyras juodais drabužiais. - Mes 
surišti stebuklu, tu ir aš. Savo šūviais gali nudėti mane taip 
pat sėkmingai, kaip nužudyti save. 

Jis ėmė trauktis, pasisukęs į šaulį veidu. 

- Ateik. Ateik. Ateik. 

Rolandas nusekė jį į pokalbio vietą. 

Šaulys ir tamsusis žmogus 


Vyras juodais drabužiais nusivedė jį pokalbiui į seno- 
vės žudynių vietą. Šaulys akimoju tai suprato: golgota, 
kaukolių vieta. Į juos spoksojo aklos galvijų, kojotų, elnių, 
triušių kaukolės. Štai alebastrinis fazano, nužudyto belesant, 
ksilofonas; smulkūs, trapūs kurmio, kurį tikriausiai nuga- 
labijo nuobodžiaujantis laukinis šuva, kauleliai. 

Golgota buvo dauba kalnų šlaite, o žemėliau šaulys 
įžiūrėjo jukas ir nykštukines egles. Tokio švelnaus dangaus 
virš galvos, jis neregėjo per visus tuos metus, ir kažkas 
nepaneigiamai liudijo netoliese esant jūrą. 

Aš vakaruose, Ketbertai, su nuostaba pagalvojo Ro- 
landas. Ir, žinoma, kiekvienoje kaukolėje, kiekvienoje aki- 
duobėje regėjo berniuko veidą. 

Vyras juodais drabužiais prisėdo ant seno kietmedžio 
rąsto. Jo batus nubalino dulkės ir sutrūniję kaulai. Jis vėl 
užsismaukė savo gobtuvą, bet šaulys aiškiai įžiūrėjo kva- 
dratinį jo smakrą ir apatinį žandikaulį. 

Gobtuvo šešėlyje besislepiančios lūpos išsitempė 
šypsnyje: 

- Rink malkas, šauly. Šita kalnų pusė švelni, tačiau 
šaltis tokiame aukštyje dar gali perskrosti pilvą. O čia juk 
mirties vieta, ar ne? 

- Aš nudėsiu tave, - sušnypštė šaulys. 

- Ne, nenudėsi. Negali. Tačiau gali pririnkti malkų, 
prisimindamas savo Izaoką. 

Šaulys nesuprato palyginimo. Nieko neatsakęs jis 
nuėjo ir pririnko pagalių kaip eilinis virėjo padėjėjas. Rado 
ne kažin ką. Šioje kalno pusėje neaugo nelabojo žolė, o kiet- 
medis nedegs. Jis per ilgą laiką virto akmeniu. Pagaliau 
grįžo su glėbiu šakalių, išsibalinęs subirusiais į miltus kau- 
lais. Saulė paskendo aukščiausiose kazuarinose* ir įraudu- 


*Kazuarina - medis raudona, tvirta mediena, vartojama baldams ga- 
minti, žievė - odoms dirbti. 

si dirsčiojo pro juodas, išsikraipiusias šakas. 

- Puiku, - tarė vyras juodais drabužiais. - Koks tu iš- 
skirtinis! Koks metodiškas! Sveikinu! - sukikeno jis, o Ro- 
landas trenkė pagalius jam po kojomis, pakeldamas dulkes. 

Nepažįstamasis nepašoko; jis ėmė ramiai dėlioti 
laužą. Šaulys susižavėjęs stebėjo, kaip atsiranda nauja ideo- 
grama. Kai vyras juodais drabužiais baigė, liko stovėti 
dvigubą kaminą primenanti, maždaug dviejų pėdų aukščio 
konstrukcija. Jis pakėlė ranką, nukratė rankovę nuo plonos, 
dailios rankos ir staiga nuleido, pirštus sudėjęs tradiciniu 
velnio akies ženklu. Plykstelėjo melsva liepsna, ir laužas 
užsiliepsnojo. 

- Turiu ir degtukų, - linksmai tarė vyras juoda sutana, 
- bet manau, jog tau labiau patiks burtai. Neblogai, šauly? 
Dabar ruošk pietus. 

Jo apdaro skvernai prasiskyrė, ir ant žemės nukrito 
išskrosto riebaus triušio skerdiena. 

Šaulys be žodžių užmovė triušį ant iešmo ir iškepė. 
Saulei nusileidus pasklido pikantiškas kvapas. Virš daubos, 
kurią pasirinko vyras juodais drabužiais, ėmė kauptis alkani 
violetiniai debesys. Triušiui skrundant šaulio pilvas ėmė 
gurgti; tačiau kai sultinga mėsa iškepė, jis be žodžių atida- 
vė iešmą nepažįstamajam, o pats išsitraukė iš maišelio 
paskutinį džiovintos mėsos gabalėlį. Sūri, griaužianti burną, 
ašarų skonio buvo ta mėsa. 

- Be reikalo, - apsimestinai piktai ištarė vyras juo- 
dais rūbais. 

- Na ir kas, - atšovė šaulys. Dėl vitaminų stokos jo 
burna buvo nusėta mažomis žaizdelėmis, druska vertė jį 
raukytis iš skausmo. 

- Bijai užkerėtos mėsos? 

- Taip. 

Vyras nusmaukė gobtuvą. 

Rolandas tylėdamas jį apžiūrėjo. Ir šiek tiek nusivylė: 
veidas buvo taisyklingas, gražus, nė ženklo ar bruožo, kuris 
liudytų pergyvenus šiurpius laikus, žinomas paslaptis. Plau- 
kai juodi, išdraikyti. Nosis nenusakoma. Lūpos putnios, 

jausmingos. Vyras buvo išblyškęs, kaip ir pats šaulys. 

Po kurio laiko Rolandas tarė: 

- Tikėjausi pamatyti vyresnį žmogų. 

- Tai nebūtina. Aš beveik nemirtingas. Žinoma, galė- 
jau perimti veidą, kokio tu labiau tikėjaisi, tačiau 
nusprendžiau pasirodyti tau su tuo, su kuriuo... e... gimiau. 
Žvelk, šauly, į saulėlydį. 

Saulė jau buvo pasislėpusi, o vakarai žėravo it aukš- 
takrosnė. 

- Nematysi saulėlydžių labai ilgai, - tyliai pridūrė jis. 

Šaulys prisiminė duobę, tada pakėlė akis į dangų, 
nusėtą žvaigždynų. 

- Tai nesvarbu, - taip pat tyliai atsakė jis. - Dabar. 


Vyras juodu apdaru guviai pamaišė kortas. Kortų ka- 
ladė buvo didelė, piešiniai ant nugarėlių - neregėti omamen- 
tai. “Čia Taro kortos, - aiškino jis, - standartinės kaladės ir 
mano asmeniškų kortų rinkinys. Įdėmiai žiūrėk, šauly“". 

- Kodėl? 

- Aš išbursiu tavo ateitį, Rolandai. Reikia atversti sep- 
tynias kortas po vieną ir sudėti paeiliui. Darau tai jau tris 
šimtus metų, tačiau tokių, kaip tavo, dar neteko skaityti. - 
Balse sušmėžavo gudri gaidelė kaip kareivis, sėlinąs naktyje 
su peiliu rankoje. - Tu esi paskutinis pasaulyje nuotykių 
ieškotojas. Paskutinis kryžiuotis. Kaip turėtum tuo didžiuo- 
tis, Rolandai! Tačiau tu nė neįsivaizduoji, kiek tau dar liko 
iki Bokšto, kaip arti iki jo esi laike. Pasauliai sukasi apie 
tavo galvą. 

- Tada klok mano ateitį, - kimiai ištarė šaulys. 

Buvo atversta pirmoji korta. 

- Pakaruoklis, - tarė vyras juodais drabužiais. Tamsa 
vėl užmaukšlino jam gobtuvą. - Tačiau čia, be kitų kortų, tai 
reiškia jėgą, o ne mirtį. Tu, šauly, esi Pakaruoklis, amžinai 
keliaujantis į savo tikslą per visas Hado duobes. Vieną pa- 
keleivį jau nugramzdinai į duobę, tiesa? 

Jis atvertė antrąją kortą. 

- Jūreivis. Atkreipk dėmesį į lygią kaktą, beplaukius 

skruostus, širdgėlos sklidinas akis. Jis skęsta, šauly, ir nie- 
kas nenumeta jam virvės. Berniukas Džeikas. 

Šaulys susiraukė, bet nieko neatsakė. 

Štai ir trečioji korta. Ant jaunuolio peties tupi išsi- 
šiepęs babuinas. Jaunuolio galva pakelta, veidas iškreiptas 
siaubo. Geriau įsižiūrėjęs šaulys pamatė, kad beždžionė lai- 
ko rimbą. 

- Kalinys, - paaiškino burtininkas. Lauželio liepsna 
neramiai supleveno, ant prislėgtojo veido sumirgėjo šešėliai, 
ir Rolandui pasirodė, kad jaunuolis persikreipia iš siaubo. 
Šaulys nusuko žvilgsnį kitur. 

- Šiek tiek neramu, ar ne? - paklausė vyras juodu ap- 
daru, vos nepradėjęs kikenti. 

Po to jis atvertė ketvirtą kortą. Joje ant rato sėdėjo 
moteris, apsigobusi galvą skara. Ji vienu metu verkė ir 
gudriai šypsojosi. 

- Šešėlių dama, - tarstelėjo vyras. - Tau neatrodo, kad 
ji dviveidė, šauly? Taip ir yra. Tikras Janas. 

- Kodėl man jas rodai? 

- Neklausinėk! - griežtai nutildė vyras juodais 
drabužiais, tačiau jis šypsojosi. - Neklausinėk. Tik žiūrėk. 
Gali laikyti tai nereikšmingu ritualu, jeigu tau ramiau. Kaip 
bažnyčioje. 

Ir sukikenęs parodė penktą kortą. 

Išsiviepęs kirtėjas su dalgiu kaulėtose rankose. 

- Mirtis, - ramiai paaiškino burtininkas. - Tačiau dar 
ne tavo. 

Šeštoji korta. 

Šaulys pasižiūrėjo ir pajuto tvenkiantis keistą priešiš- 
kumą. Jis mišo su siaubu ir džiaugsmu, apskritai jį apėmusių 
emocijų nebuvo galima įvardinti. Rolandas jautėsi lyg 
vemtų ir šoktų vienu metu. 

- Bokštas, - pakuždomis ištarė burtininkas. 

Šaulio korta atgulė į ornamento centrą; kitos keturios 
gulėjo iš visų pusių it žvaigždės palydovai. 

- Kur dėsi šitą? - parūpo Rolandui. 

Vyras juodais drabužiais uždėjo Bokštą ant Pa- 

karuoklio, visiškai jį uždengdamas. 

- Ką tai reiškia? - paklausė šaulys. 

Vyras juodais drabužiais neatsakė. 

- Ką tai reiškia, - pakartojo jis šiurkščiai. 

Ir vėl nesulaukė atsakymo. 

- Kad tu prasmegtum! 

Tyla. 

- Kokia septintoji korta? 

Vyras juodais drabužiais atidengė septintą kortą. 
Spindinčiame žydrame danguje kilo saulė. Angeliukai ir 
elfai sukosi apie ją. 

- Septintoji yra Gyvenimas, - vos girdimai ištarė vyras 
juodais drabužiais. - Bet ne tau. 

- Ir kur jį padėsi? 

- Ne tau žinoti, - atsakė vyras. - Ir ne man. - Jis 
nerūpestingai švystelėjo kortą į blėstantį laužą. Popierius 
spragtelėjo, susisuko ir užsiliepsnojo. Šaulys pajuto, kaip 
krūtinėje vaitoja ir ledukų virsta širdis. 

- Dabar miegok, - ramiai pasiūlė jis. - Sapnuok sau. 

- Aš tave pasmaugsiu, - iškošė šaulys. Jis žaibiškai 
pašoko ir puolė per laužą ant vyro juodais drabužiais. O tas 
šypsodamasis išaugo ir jo vaizduotėje pasitraukė į 11gą, ai- 
dintį koridorių, pririkiuotą obsidiano kolonų. Pasaulis 
prisipildė sardoniško juoko. Jis krito, mirė, miegojo. 

Šaulys sapnavo. 

Visata buvo tuščia. Niekas nejudėjo. Nieko nebuvo. 

Šaulys sklendė nustebęs toje tuštumoje. 

- Tegu būna šviesa, - abejingai ištarė vyras juodais 
drabužiais, ir šviesa atsirado. Šaulys pajuto, kad šviesa yra 
gerai. 

- Dabar tegu tamsa būna virš galvos su žvaigždėmis. 
O vanduo apačioje. - Ir taip nutiko. Rolandas sklendė virš 
bekraščių vandenų. O virš jo mirksėjo nesuskaičiuojamos 
žvaigždės. 

- Žemė, - ištarė vyras juodais drabužiais. Ir ji atsira- 
do; išniro iš vandens, tampoma konvulsijų. Ji buvo raudo- 
na, sausa, suskeldėjusi, visiškai tuščia. Ugnikalniai tryško 

magma nelyginant milžiniški spuogai ant bjauraus paauglio 
kaktos. 

- Gerai, - kalbėjo toliau vyras juodais drabužiais. - Čia 
pradžia. Tegu atsiranda augalų. Medžiai. Žolė ir laukai. 

Ir atsirado. Po žemę šlitinėjo dinozaurai, riaumojo, 
klykavo, ėdė vienas kitą ir klimpo kunkuliuojančiose 
smegduobėse. Visur driekėsi tankūs lietaus miškai. 
Karpytais lapais mojavo galingi paparčiai. Jais ropinėjo 
dvigalviai vabalai. Visa tai dėjosi prieš šaulio akis. Tačiau 
jis jautėsi didelis. 

- Dabar žmogaus eilė, - tyliai ištarė vyras juodu apda- 
ru, tačiau šaulys jau krito... krito į viršų. Tos bekraštės ir 
derlingos žemės horizontas ėmė linkti. Taip, visi jo moky- 
tojai tvirtino, kad jis išlinkęs, teigė, jog tai buvo įrodyta 
prieš tai, kai pasaulis pajudėjo. Bet tai... 

Tolyn, vis tolyn. Prieš jo akis pasirodė kontinentai, 
pridengti debesų vata. Atmosfera it placenta gaubė gim- 
stantį pasaulį. Ir už žemės krašto kilo saulė... 

Jis suriko ir prisidengė akis ranka. 

- Tegu būna šviesa! - Balsas, kuris tai ištarė, jau nebe- 
buvo vyro juodais drabužiais. Jis griaudėjo, aidėjo. Užpildė 
erdvę ir erdves tarp erdvių. 

- Šviesa! 

Tolsta, tyla. 

Saulė susitraukė. Pro jį praskriejo raudona kanalų 
išraižyta planeta su dviem sparčiai besisukančiais palydo- 
vais. Besisukantis asteroidų diržas. Gigantiška dujomis ver- 
danti planeta, per didelė, kad išlaikytų savo formą, todėl! 
susiplojusi. Juostuota planeta, tviskanti žiedais. 

- Šviesa! Tebūnie... 

Kitas pasaulis, dar vienas, trečias. Gerokai atsilikęs 
nuo paskutinio pasirodė vienišas ledo ir akmens kamuolys, 
besisukantis mirtinoje tamsoje aplinkui saulę, kuri švietė 
dulsvai it pajuodęs pensas. 

Tamsa. 

- Ne, - ištarė šaulys. Jo žodžiai sausai nuskambėjo toje 
tamsoje. Buvo tamsiau negu tamsu. Lyginant su šia tamsa 


152 


juodžiausia žmogaus siela atrodė kaip vidurdienis. O tam- 
sa kalne atrodė kaip kokia dėmė ant Šviesos veido. - Dau- 
giau nereikia, prašau. Nereikia... 

- ŠVIESA! 

- Nereikia. Prašau... 

Pradėjo trauktis žvaigždės. Susitelkė visas ūkas į balz- 
ganą dėmę. Atrodė, jog visa visata ima trauktis apie jį. 

- O Viešpatie, nereikia, daugiau nereikia... 

Tada ausyse pasigirdo gundantis vyro juodais 
drabužiais šnibždėjimas: “Tada atsitrauk. Išmesk visas min- 
tis apie Bokštą. Keliauk savo keliu, šauly, ir išgelbėk savo 
sielą". 

Rolandas susiėmė. Sukrėstas, vienas, suvystytas tam- 
soje, mirtinai pergąsdintas, jis susiėmė ir iškošė: 

- NE! NIEKADA! 

- TUOMET TEGU BŪNA ŠVIESA! 

Ir jį užgriuvo šviesa kaip kūjis, neapsakoma, pir- 
mapradė. Joje nyko sąmonė, tačiau prieš tai šaulys spėjo 
pastebėti kai ką kosmiškai svarbaus. Apimtas agonijos jis 
įsisąmonino tai ir išsikapstė. Jis bėgo nuo beprotybės, kurią 
nešė ta žinia, ir taip atsipeikėjo. 


Kalnus buvo apgaubusi naktis. Nebuvo kaip pasakyti 
- ta pati ar kita. Rolandas atsiplėšė nuo pragariško šaltinio, 
kuriuo jį nusinešė vyras juodu apdaru, ir atsigręžė į rąstigalį, 
ant kurio tas sėdėjo. Vyro nebuvo. 

Jį apėmė nerimas - o dangau, nejaugi vėl viskas iš 
naujo? - ir tada už jo nugaros išdygo vyras juodais 
drabužiais. 

- Aš čia, šauly. Man nepatinka, kai tu taip arti. Kalbi 
miegodamas. - Ir sukikeno. 

Šaulys nerangiai pakilo ant kelių ir atsisuko. Iš laužo 
buvo likusi tik pažįstama žymė. Vyras juodais drabužiais 
sėdėjo prie jo, laižėsi lūpas po sočios vakarienės. 

- Tau neblogai sekėsi, - pastebėjo jis. - Martenui 
niekad nebūčiau pasiuntęs šitos versijos. Jis būtų grįžęs 
sugniuždytas, 

- Kas ten buvo? - paklausė šaulys. Kalbėjo drebančiu, 
silpnu balsu. Jautė, kad kojos sulinks, jeigu mėgins stotis. 

- Visata, - abejingai mestelėjo vyras. Atsiriaugėjęs jis 
nusviedė kelis kaulelius ugniai. Tie nesveikai bolavo. Vėjas 
virš golgotos duobės nelinksmai švilpiniavo. 

- Visata, - pakartojo Rolandas. 

- Tu nori Bokšto, - tęsė vyras juodais drabužiais. Saki- 
nys nuskambėjo kaip klausimas. 

- Taip. 

- Tau nepavyks, - pareiškė jis, žiauriai šypsodamasis. 
- Aš įsivaizduoju, kaip arti ribos buvai nustumtas. Bet Bokš- 
tas pražudys tave dar greičiau. 

- Tu apie mane nieko nežinai, - ramiai atsakė šaulys, 
ir burtininko šypsena pranyko. 

- Aš sukūriau tavo tėvą ir sunaikinau jį, - niūriai ištarė 
vyras juodais drabužiais. - Atėjau pas tavo motiną per Mar- 
teną ir paėmiau ją. Tai buvo nulemta, ir taip iš tikro atsiti- 
ko. Aš esu tolimiausias Tamsiojo Bokšto numylėtinis. Žemė 
atiduota į mano rankas. 

- Ką aš mačiau pabaigoje? - paklausė šaulys. - Kas tai 
buvo? 

- O kaip tu manai? 

Šaulys nutilo, susimąstė. Pagraibė tabako, bet jis buvo 
pasibaigęs. Vyras juodais drabužiais nesisiūlė pripildyti jo 
kapšiuką juodąja ar baltąja magija. 

- Ten buvo šviesa, - pagaliau suformulavo žodžius 
Rolandas. - Didelė balta šviesa. O tada... - Nutilęs jis 
įsmeigė akis į burtininką. Tas sėdėjo palinkęs į priekį, o 
veide atsispindėjo keista emocija, kurios jis nepajėgė nei 
nuslėpti, nei užgniaužti. Nuostaba. 

- Tu pats nežinai, - nusišypsojo šaulys. - O, didysis 
kerėtojas, kuris atgaivina mirusiuosius! Tu nežinai! 

- Žinau, - atšovė vyras juodais drabužiais. - Tik nega- 
liu pasakyti... ką. 

- Balta šviesa, - pakartojo šaulys. - O tuomet - žolės 
lapelis. Vienas plonytis žolės lapelis, talpinantis viską. O aš 
buvau niekingai mažas. Trupinys. 

- Žolė. - Vyras juodu apdaru užmerkė akis. Veidas 
atrodė iškankintas. - Žolės lapelis. Tu įsitikinęs? 
- Taip. - Šaulys prisimerkė. - Bet jis buvo purpurinis. 


Ir tada vyras juodais drabužiais prabilo. 

Visata, kalbėjo jis, siūlo paradoksą, per didelį, kad 
galėtų suvokti ribotas žmogus. Kaip gyvi smegenys negali 
įsivaizduoti negyvų smegenų - nors atrodo, kad gali, - ribo- 
tas protas nepajėgia suvokti begalybės. 

Pilkas visatos egzistencijos faktas vienut vienu smū- 
giu patiesia pragmatiką ir ciniką. Buvo laikai, šimtai kartų 
prieš tai, kai pajudėjo pasaulis, kai žmonija sugebėjo pasiek- 
ti tokį technikos ir mokslo lygį, kad galėjo atskelti kelis ši- 
puliukus nuo realybės kolonos. Tačiau net ir tada dirbtinė 
mokslo (žinių, jeigu patinka) šviesa švietė tik keletoje išsi- 
vysčiusių šalių. 

Nepaisant nesuskaičiuojamos galybės, supratimo 
buvo labai mažai. Mūsų tėvai, šauly, įveikė puvimo ligą, 
kurią mes vadiname vėžiu, beveik nugalėjo senėjimą, nuke- 
liavo į Mėnulį... 

(“Aš tuo netikiu, - nutraukė šaulys, bet vyras juodais 
drabužiais tik šyptelėjo ir atsakė: - Nebūtina.) 

... Ar atliko arba atrado šimtus kitų menkniekių. Tačiau 
tas informacijos srautas nesuteikė arba beveik nesuteikė 
supratimo. Niekas nerašė didžių odžių dirbtinio apvaisinimo 
stebuklams... 

(“Ko?" “Vaikų gimimo iš užšaldytos vyro spermos". 
“Paistalai". “Kaip nori... nors ir mūsų protėviai galėjo gauti 
vaikus iš tos medžiagos") 

..„arba vežimui, kuris rieda pats. Tačiau labai mažai 
kas arba visai niekas nesuvokė Realybės dėsnio: naujas 
pažinimas veda į dar baisesnes paslaptis. Didesnis psi- 
chologinis smegenų pažinimas sumažina sielos egzistavimo 
tikimybę, tačiau kelia dar didesnį troškimą ją surasti. Su- 
pranti? Žinoma, ne. Tu apsigobęs savo romantiška aura, guli 
ir keliesi su tuo, kas nesuvokiama. Tačiau jau dabar tu 
pasiekei ribą - ne tikėjimo, o suvokimo. 

Proziškiau sakant, didžiausia visatos paslaptis ne 
gyvybė, o Dydis. Dydis nusako gyvybę, o Bokštas nusako 
Dydį. Vaikas, kuris nepaliauja stebėtis, klausia: “Tėtuk, kas 
yra virš dangaus? O tėtis atsako: “Kosmoso tamsa“. Vai- 
kas toliau: “O kas yra už kosmoso? Tėtis: “Galaktika". 
Vaikas vėl: “O už galaktikos?" Tėtis: “Kita galaktika“. 
Vaikas: “O už visų kitų galaktikų?" Tėtis: “Niekas nežino". 

Matai, Dydis mus nugali. Žuviai visata yra ežeras, 
kuriame ji gyvena. Ką ji mąsto, ištraukta kabliuku iš sida- 
brinės egzistencijos į naują visatą, kur ima troškinti oras ir 
iš proto varo šviesa? Kur didžiuliai dvikojai be žiaunų 
sukiša ją į troškią dėžę ir apkloję drėgnomis žolėmis palie- 
ka numirti? 

Arba galima paimti pieštuko galiuką ir jį padidinti. 
Pasiekiamas toks taškas, kai mus pribloškia faktas: pieštu- 
ko galiukas nėra kietas; jį sudaro atomai, kurie sukasi ir 
laksto nelyginant trilijonai pasiutusių planetų. Tai, kas 
mums atrodo tvirta, tėra gravitacijos laikomas skystas tin- 
klelis. Atitinkamai padidinus atstumai tarp tų atomų gali 
tapti lygomis, prarajomis, amžiais. Patys atomai yra sudaryti 
iš branduolių, susidedančių iš protonų bei neutronų. Galima 
žengti dar laiptelį žemiau, į smulkesnes daleles. O tuomet 
kas? Tachionai? Nieko? Žinoma, ne. Viskas visatoje neigia 
nieką; net pakišti mintį apie daiktų baigtinumą yra neįma- 
noma. 

Jeigu nulėktum į visatos pakraštį, ar rastum tvorą su 
užrašu: “VISA KO GALAS“? Ne. Tikriausiai rastum kažką 
apvalaus ir kieto, kaip tikriausiai viščiukui atrodo kiaušinis 
iš vidaus. O jeigu tau pavyktų iškalti skylutę erdvės gale, 
kokia smarki šviesa galėtų ūžtelti pro j47 Gal pasižiūrėjęs 
pro ją įsitikintum, kad visa visata tėra vieno žolės lapelio 
atomo dalelytė? Gal tada būsi priverstas pagalvoti, jog de- 
gindamas šakelę sunaikini visatų begalybę? Kad esmė ne 
viena visata, 0 pasaulių visuma? 

Galbūt tu regėjai, kokią vietą mūsų visata užima 
schemoje - tėra žolės lapelio atomas. Ar gali būti, kad vis- 
kas, ką sugebam suvokti, nuo mikroskopinio viruso iki toli- 

mojo Arklio Galvos ūko, telpa ant vieno žolės lapelio... la- 
pelio, kuris pragyveno dieną ar dvi tame nepažįstamame 
laike? Kas, jeigu tas žolės lapelis turės būti nurėžtas dalgiu? 
Ir ar jam ėmus vysti, puvėsiai nepersismelks į mūsų visatą 
ir mūsų gyvenimus, viską nudažydami geltonai? Ko gero, tai 
jau atsitiko. Mes sakome, kad pasaulis pajudėjo, o gal iš 
tikrųjų norime pasakyti, kad jis ėmė džiūti? 

Tik pagalvok, kokiais niekingais mus padaro tokia 
daiktų koncepcija, šauly! Jeigu Dievas visa tai stebi, ar ne- 
same Jo akyse vienas uodų pulkelis tarp galybės kitų, ku- 
riems Jis skiria bausmę? Ar Jo akis pastebi krentant žvirblį, 
jei jis yra ne didesnis už vandenilio atomą kosmose? O jeigu 
jis mato... kas tai per Dievas? Kur jis gyvena? Ar įmanoma 
gyventi už neribotumo? 

Įsivaizduok Moheino dykumos, kurią perėjai manęs 
ieškodamas, smėlį, įsivaizduok trilijonus visatų - ne pa- 
saulių, visatų, - uždarytų kiekvienoje smėlio kruopelytėje. 
Mes kylame virš tų visatų iš apgailėtinos savo aukštybės; 
vienu bato judesiu galime nuspirti į tamsą milijonų milijo- 
nus pasaulių. Ir ta grandinė neturi pabaigos. 

Dydis, šauly... Dydis... 

Galvokim toliau. Tarkim, kad visi pasauliai, visos 
visatos susiduria vienoje ašyje, ant vienos kolonos, Bokšto. 
Laiptų pas patį Viešpatį. Ar išdrįstum, šauly? Ar gali būti, 
kad virš visos begalinės realybės egzistuoja Kambarys?.. 

Tu nedrįsti. 

Tu nedrįsti. 


- Kažkas išdrįso, - pratarė šaulys. 

- Kas tai galėtų būti? 

- Dievas, - vos girdimai atsakė Rolandas. Ir žybtelėjo 
akimis. - Dievas išdrįso... o gal tas kambarys tuščias, 
pranaše? 

- Aš nežinau. - Ir per blankų vyro juodais drabužiais 
veidą nuslinko baimės šešėlis. - O toliau aš neklausiu. Tai 
gali būti neprotinga. 

- Bijai būti nutrenktas? - pasišaipė šaulys. 

- Galbūt bijau, kad teks atsiskaityti, - atsakė tas ir 
valandėlei nutilo. Naktis buvo ilga. Paukščių Takas iš- 
siskleidė virš jų visa didybe, tačiau šiurpino savo tuštumu. 
Šaulys pagalvojo, kaip jis jaustųsi, jeigu tamsus it rašalas 
dangus praskiltų ir įleistų šviesos pluoštą. 

- Laužas gęsta, - burbtelėjo jis. - Man šalta. 


Šaulys nusnūdo, o pabudęs pamatė įremtą į save godų, 
nesveiką kerėtojo žvilgsnį. 

- Į ką taip spoksai? 

- Į tave, žinoma. 

- Tai nežiūrėk. - Rolandas pažarstė pagalius, su- 
jaukdamas tikslią ideogramą. - Man nepatinka. - šaulys 
dirstelėjo į rytus, - gal pamatys aušros kraštelį, - tačiau ši 
naktis tęsėsi be galo. 

- Tu jau lauki šviesos? 

- Aš buvau sutvertas šviesai. 

- Ach, taip! Kaip nemandagu iš mano pusės tai pa- 
miršti! Tačiau mes turime dar apie daug ką pasikalbėti, tu 
ir aš. Nes taip man nurodė mano šeimininkas. 

- Kas? 

Vyras juodais drabužiais šyptelėjo. 

- Tai gal sakykime vien tik tiesą, abu? Daugiau jo- 
kio melo? Jokių apžavų? 

- Apžavų? Kaip tai suprasti? 

Bet vyras neatlyžo: 

- Tai ar sakysime vienas kitam tiesą, kaip du vyrai? 
Ne kaip draugai, o kaip lygūs priešai? Tokio pasiūlymo 
nedažnai sulauksi, Rolandai. Tik priešai sako tiesą. Draugai 
ir meilužiai meluoja susiriesdami, įsipainioję pareigos tin- 
kle. 

- Gerai, kalbėsime tiesą. - Dar niekad jis nebuvo toks 
nekalbus. - Pradėkim nuo to, kas yra apžavai. 

- Apžavai yra kerai, šauly. Mano šeimininko apžavai 
pratęsė šią naktį ir tęs tol... kol baigsime reikalus. 

- Kiek tai truks? 

- Ilgai. Daugiau negaliu pasakyti. Pats nežinau. - 

Vyras juodais drabužiais stovėjo virš laužo, rusenanti ugnelė 
žaižaravo ant jo veido. - Klausk, papasakosiu tau, ką žinau. 
Tu mane sugavai. Todėl tai bus teisinga; aš nesitikėjau, kad 
pavysi. Tu tik pradėjai. Klausk. Netrukus nusigausime iki 
esmės. 

- Kas tavo šeimininkas? 

- Aš nesu jo matęs, o tau teks. Kad pasiektum Bokštą, 
turėsi pirma pasiekti jį, Amžinąjį Nepažįstamąjį. - Ir nepik- 
tai nusišypsojo. - Tau teks jį nužudyti, šauly. Kita vertus, tu 
ne to norėjai paklausti. 

- Jeigu nesi jo matęs, iš kur apie jį žinai? 

- Kartą jis pasirodė sapne. Atėjo pas mane kaip ber- 
niukas, kai dar gyvenau tolimame krašte. Prieš tūkstantį, 
penkis ar dešimt tūkstančių metų. Pasirodė tada, kai seno- 
liai dar nebuvo perplaukę jūros. Ta šalis vadinasi Anglija. 
Prieš keliolika amžių jis paskyrė man pareigą, nors nuo tada 
turėjau ir kitokių reikalų. - Jis sukikeno. - Kaip matai, 
kažkas žiūri į tave labai rimtai. 

- Tas Nepažįstamasis neturi vardo? 

- O, ne, turi. 

- Tai koks jis. 

- Merlinas, - tyliai ištarė vyras juodais drabužiais, ir 
sulig tais žodžiais kažkur juoduojančiuose kalnuose ėmė 
virsti akmenys, moters balsu sukniaukė puma. Šaulys suvir- 
pėjo, jo bendras irgi krūptelėjo. - Tačiau aš manau, jog ne 
tai neduoda tau ramybės. Tau neįprasta mąstyti taip toli į 
priekį. 

Šaulys žinojo, ko nori paklausti; klausimas kamavo jį 
visą naktį, kabojo ant liežuvio galo, tačiau jis neklausė... kol 
kas. 

- Ar tas Nepažįstamasis, tas Merlinas, yra Bokšto 
numylėtinis? Kaip ir tu? 

- Daug didesnis už mane. Jam buvo duota gyventi at- 
bulyn laiku. Jis nuolat keičiasi. Jis prasismelkia. Jis yra vi- 
sais laikais. Tačiau yra dar vienas didesnis už jį. 

- Kas? 

- Pabaisa, - baugščiai sukuždėjo vyras juodais drabu- 

žiais. - Bokšto sargas. Visų kerų autorius. 

- Kas tai? Ką ta Pabaisa... 

- Daugiau neklausinėk! - suriko pranašas. Jo balsas 
buvo atkaklus ir maldaujantis. - Aš nežinau! Aš nenoriu 
žinoti. Kalbėti apie Pabaisą tas pat, kas apie kokios nors 
sielos pražudymą. Merlinas prieš jį niekas, kaip aš prieš 
Merliną. 

- O Pabaisa valdo Bokštą ir tai, kas jame? 

- Taip, - sukuždėjo vyras juodais drabužiais. - Tačiau 
ne to tu nori paklausti. 

Tiesa. 

- Gerai, - atlyžo šaulys. Ir uždavė seniausią pasaulyje 
klausimą. - Ar aš tave pažįstu? Ar esu matęs anksčiau? 

- Taip. 

- Kur? - Šaulys nekantraudamas palinko į priekį. Tai 
jo likimo klausimas. 

Vyras juodu apdaru užsidengė rankomis burną ir 
sukrizeno it vaikas. 

- Manau, tu žinai. 

- Kur! - Rolandas pašoko, rankos atsidūrė ant nubliz- 
gintų pistoletų rankenų. 

- Palik juos ramybėje, šauly. Jais durų neatrakinsi, tik 
užtrenksi amžiams. 

- Kur? - nenusileido šaulys. 

- Nori užuominos? - paklausė pranašas tamsoje. - 
Atrodo, reikės. - Jis pažvelgė į šaulį degančiomis akimis. - 
Vienas vyras davė tau patarimą... tavo mokytojas... 

- Taip, Kortas, - nekantriai pertraukė šaulys. 

- Jis patarė palaukti. Blogas patarimas. Nes Martenas 
jau buvo paspendęs spąstus tavo tėvui. O kai jis grįžo... 

- Buvo nužudytas, - abejingai pabaigė Rolandas. 

- Kai sugrįžai ir ėmei ieškoti, Martenas jau buvo 
dingęs... išvykęs į vakarus. Tačiau Marteno palydoje buvo 
žmogus, žmogus, vilkėjęs vienuolio apdarą ir nusiskutęs 
galvą kaip atgailautojas... 

- Valteris, - suvapėjo šaulys. - Tu visai ne Martenas. 
Tu Valteris! 

Vyras juodais drabužiais sukikeno. 

- Jūsų paslaugoms. 

- Dabar turiu tave nužudyti. 

- Kažin ar bus teisinga. Juk tai aš atidaviau Marteną 
į tavo rankas po trejų metų, kai... 

- Tada tu mane kontroliavai. 

- Tam tikra prasme, taip. Bet ne daugiau, šauly. Da- 
bar atėjo atviro pokalbio metas. O ryte aš išbursiu runomis. 
Tau pasirodys sapnas. Ir tuomet prasidės tikrasis žygis. 

- Valteris, - nustėręs pakartojo šaulys. 

- Sėsk, - pasiūlė tas. - Papasakosiu savo istoriją. Spė- 
ju, jog tavoji bus daug ilgesnė. 

- Apie save aš nešneku, - burbtelėjo šaulys. 

- Bet šiąnakt turėsi. Kad galėtume suprasti. 

- Ką suprasti? Savo paskirtį? Tu ją žinai. Mano tikslas 
yra surasti Bokštą. Aš prisiekiau. 

- Ne tavo tikslą, šauly. Tavo protą. Tavo lėtą, įnir- 
tingą, atkaklų protą. Pasaulio istorijoje kito tokio nebuvo. 
Gal net nuo sukūrimo pradžios. 

- Dabar metas kalbėtis. Porinti istorijas. 

- Tada kalbėk. 

Vyras juodais drabužiais pakratė platų rankogalį. Iš jo 
iškrito į foliją suvyniotas paketėlis ir sublizgo laužo 
šviesoje. 

- Tabakas, šauly. Rūkysi? 

Kepsnio Rolandas galėjo atsisakyti, bet tabakui neat- 
sispyrė. Nekantraudamas išvyniojo paketėlį. Jame rado 
puikaus tabako ir žalių lapų jam susivynioti. Jau dešimtį 
metų nebuvo regėjęs tokio gero tabako. 

Susukęs dvi cigaretes jis nukando galiukus, kad pa- 
justų skonį. Vieną pasiūlė Valteriui. Tas paėmė. Po to abu 
pakėlė iš laužo degantį pagaliuką. 

Šaulys prisidegė cigaretę ir įtraukė giliai į plaučius jos 
kvapnaus dūmo, užsimerkęs, kad sutelktų dėmesį į pojūčius. 
Paskui mėgaudamasis lėtai išpūtė. 

- Geras? - pasidomėjo vyras juodais drabužiais. 

- Taip. Labai. 

- Gardžiuokis. Tai gali būti paskutinis dūmas ilgam 
laikui. 

Šaulys nesureagavo į tuos žodžius. 

- Puiku, - tarė Valteris, - pradėkim nuo šito. Turi su- 
prasti, kad Bokštas buvo visada ir visuomet buvo berniukų, 
kurie žinojo tai, siekė jo labiau nei turtų ar moterų... 


Pokalbis tęsėsi visą naktį ir dar bala žino kiek, tik 
šaulys mažai ką vėliau beprisiminė... ir neįprastai prak- 
tiškam jo protui tai per daug nerūpėjo. Vyras juodais 
drabužiais pasakė, kad jis turįs keliauti prie jūros, tyvuliuo- 
jančios už dvidešimties mylių į vakarus, o tenai jam bus 
suteikta sutelkimo galia. 

- Nors ne visai taip, - pridūrė Valteris, spragtelėjęs 
nuorūką į išblėsusį lauželį. - Niekas nenori niekam suteikti 
kokios nors galios, šauly; ji tiesiog glūdi tavyje, iš dalies, 
turiu pripažinti, dėl berniuko paaukojimo, iš dalies todėl, 
kad toks įstatymas. Gamtos įstatymas. Vanduo turi tekėti 
žemyn, o tau reikia pasakyti apie tą galią. Tu sutelksi tris, 
kiek žinau... bet man tai nesvarbu ir aš tikrai nenoriu 
sužinoti. 

- Tris, - burbtelėjo šaulys, prisiminęs Orakulę. 

- Tuomet prasidės linksmybės. Tačiau manęs jau se- 
niai nebebus. Viso geriausio, šauly. Mano vaidmuo baigtas. 
Grandinė tebėra tavo rankose. Pasisaugok, kad pati neapsi- 
vytų tau apie kaklą. 

Spiriamas iš vidaus, Rolandas paklausė: 

- Tu juk turi man dar kažką pasakyti, tiesa? 

- Taip, - atsakė vyras juodais drabužiais ir nusišypsojo 
šauliui juodomis akimis, po to ištiesė į jį ranką. - Tebūnie 
šviesa! 

Ir atsirado šviesa. 

Rolandas pabudo prie sudegusio laužo dešimt metų 
vyresnis. Juodi jo plaukai praretėjo ties smilkiniais ir 
papilkėjo nelyginant voratinkliai rudenį. Raukšlės pagilėjo, 
oda sugrubo. 

Malkos, kurių jis prinešė, virto akmeniu, o iš vyro 

sė 


sutana. 

Šaulys atsistojo ir apsidairė. Paieškojo šviesos šalti- 
nio; ir šviesa pasirodė maloni. 

Jis staiga ištiesė ranką prie bendro, su kuriuos pra- 
leido paskutinę naktį... naktį, užsitęsusią dešimtį metų. 
Nulaužė Valterio žandikaulį ir nerūpestingai įsikišo į kairę 
džinsų kišenę - vietoj pamestojo kalnuose. 

Bokštas. Jis laukė kažkur priekyje, Laiko ašis, Dydžio 
ašis. 

Ir Rolandas patraukė tolyn į vakarus, atgręžęs nugarą 
tekančiai saulei, į vandenyną, supratęs, kad ką tik jo gyve- 
nime įvyko kažkas labai svarbaus. “Aš mylėjau tave, 
Džeikai," - garsiai ištarė jis. 

Nutirpęs kūnas atsigavo, jis paspartino žingsnį. Ir dar 
tą patį vakarą pasiekė pajūrį. Atsisėdo ant kranto, tolstančio 
į abi puses. Bangos nepailsdamos plakėsi į krantą, 
besileidžianti saulė ištiesė ant bangų aukso kilimą. 

Šaulys sėdėjo, pasukęs veidą į gęstančią šviesą. Audė 
savo mintis ir stebėjo, kaip užsižiebia žvaigždės. Ne- 
pasikeitė jo tikslas, nepasidavė širdis; vėjas plaikstė praretė- 
jusius, pasidabruotus jo plaukus, sandalmedžiu puošti gin- 
klai saugiai glaudėsi prie juosmens. Jis jautėsi vienišas, 
tačiau vienatvė jo neslėgė. Nusileidus tamsai pasaulis pa- 
judėjo. Šaulys lūkuriavo te/kimo meto ir svajojo apie Tam- 
sųjį Bokštą, prie kurio vieną dieną prisiartins, pūsdamas 
savo ragą, pasiruošęs nepaprastam paskutiniam mūšiui. 

TRIJŲ 
TELKIMAS 


Donui Grantui, 
kuris perskaitė visas šitas istorijas, vieną po kitos. 


Įžanga 


“Trijų telkimas" yra antroji didelio romano “Tamsu- 
sis Bokštas“ dalis, romano, įkvėpto ir iš dalies priklausomo 
nuo Roberto Brauningo poemos “Vaikis Rolandas prie 
Tamsiojo Bokšto atėjo“ (kuri, savo ruožtu, skolinga “Kara- 
liui Lyrui“). 

Pirmoje dalyje “Šaulys" pasakojama, kaip Rolandas, 
paskutinis šaulys iš pasaulio, kuris “pasislinko", pagaliau 
pasiveja vyrą juodais drabužiais... burtininką, kurį persekio- 
jo nepaprastai ilgai, - kiek, kol kas mes nežinome. Paaiškė- 
ja, kad vyras juodais drabužiais yra ne kas kitas, o tipas, 
vardu Valteris, kuris apsimetinėjo Rolando tėvo draugu dar 
tada, kai pasaulis nebuvo pasikeitęs. 

Tačiau Rolando tikslas ne šis antžmogis, o Tamsusis 
Bokštas; vyras juoda sutana - tiksliau, tai, ką jis žino, - tėra 
pirmasis žingsnis kelyje į tą paslaptingą vietą. 

Kas tas Rolandas? Koks buvo jo pasaulis, kol dar ne- 
buvo “pasislinkęs"? Kas yra tas Bokštas ir kodėl jis jo ieš- 
ko? Išsamių atsakymų neturime. Rolandas yra šaulys, 
savotiškas riteris, vienas iš tų, kurie gavo užduotį sulaikyti 
pasaulį, kuris, pasak Rolando, buvo “sklidinas meilės ir 
šviesos“, neleisti jam pasislinkti. 

Mes žinome, jog Rolandui teko anksti ištverti įšven- 
tinimą į vyrus, kai sužinojo, kad jo mama tapo Marteno, dar 
didesnio kerėtojo už Valterį (kuris, Rolando tėvui nežinant, 
buvo pirmojo sąjungininkas), meilužė. Žinome, kad Marte- 
nas atskleidė savo ryšius, vildamasis, jog berniukui 
nepavyks išlaikyti mėginimo, ir jis bus ištremtas į vakarus. 
Žinome, kad Rolandas sėkmingai išlaiko bandymą. 

Ką dar žinome? Kad šaulio pasaulis ne visiškai ski- 
riasi nuo mūsų. Jame išliko tokios senienos, kaip benzino 
pompos ir dainos (pavyzdžiui, “Hey, Jude" arba vaikiška 
dainelė, kuri prasideda žodžiais “Pupos pupelės - mano 
dūdelės...*); papročiai bei ritualai taip pat keistai primena 

mūsų romantiškai įsivaizduojamus Amerikos 
Vakarus. 

Mūsų ir šaulio pasauliai kažkaip susieti bambagysle. 
Tarpstotėje prie seniai apleisto karietų kelio per bekraštę 
tuščią dykumą Rolandas susitinka berniuką, vardu Džeikas, 
kuris mirė mūsų pasaulyje. Vaiką, nustumtą po mašinos 
ratais visur esančio (ir pikto) vyro juodais drabužiais. 
Paskutinis dalykas, kurį prisiminė į mokyklą su priešpie- 
čiais traukęs Džeikas savo pasaulyje - mūsų pasaulyje - tai, 
kaip “Kadilako" ratų sutrintas jis miršta. 

Prieš susitikimą su vyru juodais drabužiais Džeikas 
miršta vėl... šį kartą todėl, kad šaulys, susidūręs su antru 
skausmingiausiu savo gyvenime pasirinkimu, nutaria 
paaukoti simbolinį savo sūnų. Gavęs pasirinkti Bokštą arba 
vaiką, galbūt prakeikimą ar išganymą, Rolandas pasirenka 
Bokštą. 

“Tada keliauk, - ištaria Džeikas, prieš nugarmėdamas 
į bedugnę. - Yra ir kitų pasaulių." 

Finalinis Rolando ir Valterio susitikimas vyksta dulki- 
noje dauboje, pilnoje dūlėjančių kaulų. Vyras juodais 
drabužiais išpranašauja Rolando ateitį Taro kortomis. Tos 
kortos vaizduoja vyrą, pavadintą Kaliniu, moterį - Šešėlių 
Damą ir neaiškią figūrą, tiesiog Mirtį (bet ne tavo, šauly, - 
pasako jam kerėtojas) ir yra pranašystės, apie kurias kal- 
bama šioje dalyje... Tai antrasis Rolando žingsnis ilgame ir 
sunkiame kelyje į Tamsųjį Bokštą. 

“Šaulys" baigiasi Rolandui sėdint ant Vakarų jūros 
kranto ir stebint saulėlydį. Vyras juodais drabužiais miręs, 
paties šaulio ateitis neaiški. “Trijų telkimas" prasideda tame 
pačiame pajūryje nepraėjus septynioms valandoms. 

Prologas 


Jūreivis 


Šaulys pabudo iš painaus sapno, kuriame jį persekiojo 
vienas vienintelis vaizdas: Jūreivis iš Taro kortos, kurį vyras 
juodais drabužiais ištraukė pirmą pranašaudamas jam ateitį. 

Jis skęsta, šauly, pasakė tuomet Valteris, ir niekas 
netraukia už virvės. Berniukas Džeikas. 

Bet tai nebuvo košmaras. Sapnas buvo geras. Geras 
todėl, kad skendo jis pats, o tai reiškia, jog jis - ne Rolan- 
das, o Džeikas. Daug geriau nuskęsti, kaip Džeikui, negu 
gyventi, kaip Rolandui, žmogui, kuris vien dėl šaltos idėjos 
išdavė juo pasitikėjusį vaiką. . 

Gerai, aš nuskęsiu, pagalvojo šaulys, klausydamasis 
vandens riaumojimo. Leisk man nuskęsti. Tačiau tai nebu- 
vo gelmių gargaliavimas; tai bangos gurgždeno pakrantės 
akmenukus. Ar jis tikrai Jūreivis? Jeigu taip, kodėl žemė 
taip arti? Ir ar jis ne ant žemės? Atrodo, lyg... 

Geliantis šaltas vanduo kliūstelėjo ant jo batų ir 
nutekėjo iki pusės. Rolandas staiga atsimerkė, bet iš sapno 
pažadino ne šąlantys jo kiaušiniai, susitraukę bemaž iki 
graikiško riešuto dydžio, ne kažkokia baidyklė iš dešinės, o 
mintis apie ginklus... savo ginklus, dar svarbiau - šovinius. 
Sudrėkusius pistoletus galima greitai išardyti, iššluostyti, 
sutepti, nušveisti, vėl sutepti ir surinkti; šlapių šovinių, kaip 
ir sudrėkusių degtukų, daugiau galima ir nebepanaudoti. 

O ta baidyklė buvo, matyt, išmesta ankstesnės bangos. 
Ji vilko drėgną, tviskantį kūną smėliu. Maždaug keturių 
pėdų padaras stovėjo per kokius keturis jardus. Stebėjo 
Rolandą šaltomis akutėmis ant stiebelių. Pražiojęs ilgą dan- 
tytą snapą jis ėmė leisti keistą Žmonių vapėjimą pri- 
menančius garsus, pilti liūdnus, netgi graudžius klausimus 
nesuprantama tarme: “Ar-a-tara? Ari-a-dari? Ar-ba-tam? 

Ar-a-kam?" 

Šaulys omarų buvo matęs. Tai nebuvo omaras, nors 
besiartinantis padaras šiek tiek jį priminė. Atrodo, kad tas 
sutvėrimas jo nė kiek nebijo. Kas žino, ar jis pavojingas? 
Šauliui nelabai rūpėjo ir tai, jog nesugeba prisiminti, kur jis 
ir kaip čia pakliuvo, ar tikrai sugavo vyrą juodais drabužiais, 
ar tai buvo tik sapnas. Galvoje buvo viena mintis: kuo 
greičiau dingti iš vandens, kol nesušlapo šoviniai. 

Jis išgirdo atūžiančio vandens šniokštimą ir nusigręžė 
nuo vandens pabaisos (ta sustojo ir iškėlė žnyples, kuriomis 
pasiremdama stūmėsi į priekį. Taip ji panėšėjo į boksininką, 
atsistojusį pradine poza, kurią Kortas vadino Pagarbos poza) 
į puta vainikuotą bangą. 

Jis išgirdo atsiritant bangą, pastebėjo mintyse šaulys. 
Kad ir kas yra tas padaras, jis turi ausis. Rolandas stengė- 
si atsistoti, bet nutirpusios kojos neklausė, linko nuo jo svo- 
rio. 

Aš sapnuoju, toptelėjo jam, tačiau net ir tokioje 
būklėje ta mintis buvo per gera, kad būtų tikra. Jis vėl pa- 
mėgino stotis, bet paskutinę sekundę neišsilaikęs nugriuvo. 
Artinosi triuškinanti banga. Nebuvo kada bandyti dar kartą. 
Teko judėti taip, kaip tas padaras jam iš dešinės: atsiremti 
rankomis ir nutempti užpakalį žvyru, kuo toliau nuo van- 
dens. 

Visai išvengti bangos Rolandas nespėjo, nors atsi- 
traukė pakankamai - vilnis lyžtelėjo tik jo batus iki kelių ir 
atitolo. Gal pirmoji nesiekė taip toli, kaip man atrodo. Gal... 

Danguje kabėjo pusmėnulis. Kad ir prisidengęs rūko 
šydu, jis leido įžiūrėti, jog odiniai dėklai patamsėję. Atro- 
do, pistoletai vandens tikrai neišvengė. Sunku pasakyti, ar 
labai sušlapo, kaip neįmanoma sužinoti, ar sudrėko šovi- 
niai per krūtinę perjuostuose diržuose. Bet visų pirma reikia 
nešdintis nuo vandens. Reikia... 

- Am-a-tram? - Daug arčiau. Susirūpinęs, kad vanduo 
nesugadintų patronų, jis visai pamiršo bangos išmestą pa- 
darą. Apsidairęs šaulys pamatė jį vos už keturių pėdų. 
Traukiantį savo kūną per kriauklelėmis nusėtą žvirgždą. 

Baidyklė pakėlė mėsingą, nariuotą kūną kaip koks skorpio- 
nas, bet uodegoje geluonies Rolandas nepastebėjo. 

Vėl atgarma banga, jau daug garsiau. Sutvėrimas 
kaipmat sustojo ir iškėlė žnyples. 

Ši banga buvo kur kas didesnė. Rolandas vėl ėmė 
šliaužti atbulas krantu, o kai nuleido rankas, žnyplėtas pa- 
daras pajudėjo tokiu greičiu, kokio nebūtum įtaręs. 

Svilinantis skausmas nuplikė dešinę jo plaštaką, bet 
apie jį nebuvo kada galvoti. Rolandas stūmėsi permirkusių 
batų kulnais, kapstėsi rankomis ir šiaip taip paspruko nuo 
bangos. 

- Ar-ba-tam? - paklausė baidyklė verksmingu balsu, 
lyg sakytų: “Tu man nepadėsi? Ar nematai, kaip man 
bloga?' Ir Rolandas pamatė, kaip dantytame snape prading- 
sta jo smilius ir didysis pirštas. Jis spėjo pakelti krauju tryk- 
štančią ranką pačiu laiku - išsaugojo BEI tris. 

- Ar-a-tara? Are-a-biče? 

Šaulys svirduliuodamas pakilo. Pabaisa praplėšė 
šlapius jo džinsus, batą iš minkštos, bet tvirtos 1t plienas 
odos ir išgnybo gabalą mėsos iš blauzdos. 

Jis išsitraukė pistoletą dešine ranka ir tiktai ginklui 
brinktelėjus ant smėlio, suprato, jog nebeturi dviejų pirštų, 
įpratusių atlikti mirtiną judesį. 

Monstras godžiai siektelėjo jo žnyple. 

- Ne, bjaurybe! - suurzgė Rolandas ir spyrė. Buvo tas 
pat, kas spirti į akmenį... kuris kandžiojasi. Pabaisa nuplėšė 
dešinio Rolando bato priekį su didžiąja dalimi didžiojo pirš- 
to, numovė patį batą. 

Šaulys pakėlė pistoletą, paleido iš rankos, nusikeikęs 
vėl pakėlė. Tai, kas kadaise buvo taip paprasta, jog net 
nereikėjo galvoti, staiga tapo sudėtingu uždaviniu. 

Žnyplėtasis padaras prispaudė šaulio batą ir draskė jį 
skutais, vapėdamas savo klausimus. Kranto link artinosi dar 
viena banga, blausioje mėnulio šviesoje iškėlusi balzganą ir 
negyvą karūną. Vėžiagyvis vėl pasiruošė ją sutikti boksinin- 
ko poza. 

Rolandas išsitraukė pistoletą kaire ranka ir tris kartus 

nuspaudė. Klik, klik, klik. 

Dabar bent jau viskas aišku apie šovinius dėtuvėje. 
kaire ranka. Nuo kraujo tapo slidžios nudilusios ginklų ran- 
kenos, kraujas aptaškė dėklą ir senas kelnes. Jis kliaukė iš 
strampų, kur seniau buvo pirštai. 

Sužalotoji dešinė pėda dar buvo nutirpusi ir neskaudė- 
jo, bet plaštaka degė iš skausmo. [gudusių ir ilgai treniruotų 
pirštų, kurie jau iro to padaro skrandžio sultyse, vaiduok- 
liai klykė, jog jie dar čia. 

Atrodo, manęs laukia rimtos bėdos, šaltai pastebėjo 
šaulys. 

Banga atsitraukė. Vėžiagyvis nuleido savo žnyples, 
išplėšė dar vieną skylę šaulio bate ir nusprendė, jog jo 
savininkas kur kas gardesnis už šitą odą. 

- Ar-a-tara? - paklausė jis ir metėsi prie šaulio. Tas 
traukėsi ramstydamasis kojomis, kurių beveik nejautė, ir 
suprato, kad jūros gyvūnas turi šiokį tokį protą: artinasi at- 
sargiai, iš toli. Matyt, nežino, ko iš savo grobio gali tikėtis. 
Jeigu ne šalta banga, kuri jį pažadino, šitas vėžiagyvis būtų 
ramiausiai nuplėšęs odą nuo veido, kol jis miegojo. Dabar 
jis nutarė, kad Rolandas ne tik gardus, bet ir bejėgis - leng- 
vas grobis. 

Pabaisa beveik pavijo jį. Kone keturių pėdų ilgio ir 
pėdos aukščio baidyklė galėjo sverti apie septynias dešim- 
tis svarų ir buvo plėšri kaip Deividas, sakalas, kurį jis turėjo 
vaikystėje. Tik Deividas dar buvo šiek tiek ištikimas savo 
šeimininkui. 

Šaulys užsikabino kairiu kulnų už smėlyje styrančio 
akmens ir susverdėjo. 

- Ari-a-dari? - susirūpinęs pasiteiravo vėžiagyvis ir 
įsmeigė į šaulį kabaliojančias akis, tiesdamas į priekį 
žnyples. Bet tą sekundę užriaumojo atsiritanti banga, ir jis 
vėl įsitaisė boksininko poza. Tik žnyplės šiek tiek judėjo, 
tad šauliui toptelėjo, jog taip padaras atskyrė šiek tiek silp- 
nesnį garsą. 

Rolandas peržengė per akmenį ir pasilenkė, kai ban- 


ga šniokšdama griuvo ant pakrantės žvirgždo. Jo galva 
atsidūrė per kelis colius nuo padaro snukio. Žnyple jis 
nesunkiai būtų iškabinęs šauliui akis, bet laikė jas pakėlęs 
virš papūgiško snapo. 

Šaulys siektelėjo akmens, už kurio užkliuvęs vos 
nenugriuvo. Jis buvo didelis, pusiau nugrimzdęs į smėlį, bet 
Rolandas išlupo jį ir pakėlė, nepaisydamas siaubingo skaus- 
kruopelytės. 

- Ari-a... - pradėjo pabaisa, nuleisdama žnyples, kai 
vanduo ėmė trauktis, ir šaulys metė akmenį, kiek leido jė- 
gos. 

Sutraškėjo nariuota vėžiagyvio nugara. Jis bejėgiškai 
raitėsi po akmeniu, kilnodamas uodegą. Klausiamas in- 
tonacijas pakeitė cypimas, sklidinas skausmo. Snapas kasė 
žvyrą. 

Tačiau artėjant kitai bangai padaras vėl iškėlė savo 
žnyples, ir šaulys nieko nelaukęs žengė sunkiu batu ant jo 
galvos. Trakštelėjo plonas kiautas, iš po kulno ištryško tiršta 
Juoda masė. Vėžiagyvis raitėsi agonijoje. Rolandas pamygo 
dar stipriau. 

Banga artėjo. 

Pabaisos žnyplės kilstelėjo colį... du... virptelėjo ir 
prasiskėtusios nukrito ant smėlio. 

Šaulys pakėlė batą. Dantytas snapas, kuris nukando du 
jo rankos pirštus ir vieną kojos, iš lėto žiojosi ir vėrėsi. Ant 
smėlio gulėjo nulūžusi antena. Kita dar virpėjo. 

Šaulys užmynė dar ir dar kartą. 

Šiaip ne taip nuvertęs nuo tos jūros baidyklės akmenį, 
jis ėmė eiti palei ją ir trupinti karkasą, spausti tamsius vidu- 
rius ant pilko smėlio. Užpuolikas negyvas, bet šaulys 
negalėjo liautis: dar niekad per ilgą, pilną pavojų savo 
gyvenimą jis nebuvo taip sužeistas, be to, tai atsitiko taip 
netikėtai. 

Jis traiškė kulnu, kol viduriuose pastebėjo savo pirštą, 
su baltomis dulkėmis iš kaulų daubos, kur ilgai kalbėjosi su 
vyru juoda sutana, panagėje. Tada neištvėręs nusisuko ir 

apsivėmė. 

Šaulys grįžo prie vandens kaip girtas, spausdamas 
sužeistą ranką prie marškinių, vis gręžiodamasis įsitikinti, 
kad ta baidyklė neatgijo lyg įkyri vapsva, kurią tik pritren- 
ki, bet neužmuši; kad neropoja iš paskos, vapėdama gailius 
savo klausimus. 

Pakrantėje jis sustojo ir apžiūrėjęs vietą, kur gulėjo, 
viską prisiminė. Atrodo, jis buvo užmigęs žemiau potvynio 
linijos. Pakėlė sudraskytą batą. 

Blausioje mėnesienoje tarp bangų šaulys pamatė ir 
daugiau tokių būtybių, veblenančių liūdnais savo balsais. 

Rolandas svirduliuodamas nuėjo iki tos vietos, kur 
žvyrą pakeitė žolė. Ten atsisėdo ir padarė tai, ką galėjo: 
apibarstė žaizdas savo tabaku, kad sustabdytų kraujavimą; 
gausiai apibarstė, nors nuo jo perštėjo dar labiau, o tada tie- 
siog sėdėjo plūsdamas prakaitu ir svarstė, ar neužkrėtė krau- 
jo, spėliojo, kaip teks gyventi pasaulyje be dviejų dešinės 
rankos pirštų (šaudė jis abiem rankomis vienodai, o šiaip 
viską darė dešine), svarstė, ar ta bjaurybė nesuleido kokių 
nors nuodų, plintančių dabar po jo kūną, ar sulauks ryto. 


Kalinys 


Pirma dalis 


Durys 
1 


Trys. Tai tavo likimo skaičius. 

- Trys? 

Taip, trys yra mistinis skaičius. Trys stovi mantros 
širdyje. 

- Kas tie trys? 

Pirmasis yra tamsiaplaukis. Jis stovi ant plėšimo ir 
žmogžudystės slenksčio. Jį užvaldė demonas. To demono 
vardas - HEROINAS. 

- Koks tas demonas? Negirdėjau apie tokį, net 
vaikystės pasakose. 

Jis bandė kalbėti, bet dingo balsas, ir Orakulės, 
Žvaigždžių Kekšės, Vėjų Kalės, balsas taip pat buvo dingęs; 
jis išvydo kortą, krentančią iš niekur į niekur, besivartančią 
tingioje tamsoje. Joje šiepėsi beždžionė, tupinti ant tamsia- 
plaukio jaunuolio peties; neįtikėtinai žmogiški jos pirštai 
buvo taip giliai suėmę vaikino kaklą, jog galiukų net nesi- 
matė. Geriau įsižiūrėjęs šaulys pamatė, kad beždžionė 
rankoje laiko botagą. O vaikino veide įspaustas nebylus 
siaubas. 

Kalinys, draugiškai šnipštelėjo vyras juodais 
drabužiais (kadaise buvęs žmogumi, kuriuo šaulys pasitikė- 
jo, Valteriu). Trupurį liūdna, a? Liūdna... liūdna... liūdna... 


LAS 

Šaulys pakirdo gindamasis nuo kažko sužalotąja ran- 
ka, įsitikinęs, jog ant jo užšoks jūros išmesta baidyklė ir 
keistai vapėdama nudirs odą nuo veido. 

Tačiau nubaidė tik jūros paukštelį, priviliotą ryto 
saulėje blyksinčių jo palaidinės sagų. 

Rolandas atsisėdo. Plaštaką nenumaldomai maudė. 
Dešinę koją taip pat. Nutrauktieji pirštai skaudėjo, 
nenorėdami pripažinti, kad jų nebėra. Apatinę marškinių 
dalį jis nuplėšė; liko kažkas panašaus į apdriskusią liemenę. 
Rolandas vienu gabalu apsuko ranką, kitu sutvarstė pėdą. 

- Pasitraukite, - ištarė jis nebeegzistuojančioms kūno 
dalims. - Dabar jūs vaiduokliai. Pasitraukitę. 

Šiek tiek atlėgo. Nedaug. Taip, jie vaiduokliai, tačiau 
neįprastai gyvybingi vaiduokliai. 

Šaulys užkando džiovintos mėsos. Burna ne itin jos 
troško, skrandis - dar mažiau, bet jis valgė prisiversdamas. 
Kai mėsa atsidūrė skandyje, pasijuto truputį geriau. Maisto 
liko visai mažai. 

O reikėjo dar daug ką nuveikti. 

Jis ištiesė netvirtas savo kojas ir apsidairė. Danguje 
nardė paukščiai, pasaulis, regis, priklausė tik jam ir jiems. 
Jūros pabaisos buvo dingusios. Ko gero, tai naktiniai pada- 
rai, atnešami potvynio. Tačiau nuo to nė kiek nepalengvė- 
jo. 

Priešais plytėjo didelė jūra, sunku buvo įžiūrėti, kur ji 
susilieja su dangumi. Kurį laiką šaulys pamiršo savo 
skausmą. Dar niekad nebuvo matęs tiek daug vandens. 
Žinoma, buvo girdėjęs pasakojant apie ją, kai kurie moky- 
tojai netgi tvirtino, kad jūra išties egzistuoja, tik regint ją 
prieš save po tiek metų kelionės sausa žeme buvo sunku 
suvokti... netgi matyti. 

Rolandas ilgai prisiversdamas žvelgė į vandenį, ir 
nuostaba laikinai išdildė skausmą. 

Bet rytas atėjo, laukia neatidėliotini darbai. 

Jis pagraibė užpakalinėje kelnių kišenėje žandikaulio. 
Atsargiai lietė delnu, kad neužgautų pirštų strampų ir 
maudulio nepakeistų veriantis skausmas. 

Kaulas buvo vietoje. 

Gerai. 

Toliau. 

Nevikriai atsagstęs savo šovinių diržus padėjo ant 
įkaitusio akmens. Išsiėmė pistoletus, išėmė niekam nebetin- 
kančius šovinius. Numetė šalin. Vienas priviliojo kažkokį 
vandens paukštį; tas sugriebė jį snapu, po to paleido ir 
purptelėjo sau. 

Pačiais ginklais reikia pasirūpinti pirmiausia, tačiau 
kadangi be šovinių pistoletas šiame ir bet kuriame kitame 
pasaulyje tėra metalo gabalas, Rolandas atsargiai pasitiesė 
šovinių diržus ant kelių ir perbraukė odą ranka. 

Abu sušlapę nuo sagties iki tos vietos, kur kryžiavosi 
ant klubų; toliau atrodė sausi. Jis atsargiai ištraukė kiekvie- 
ną patroną iš sausos kilpelės. Dešinė ranka pamiršo savo 
luošumą, ir jam ne vieną kartą teko klauptis kaip kvailam 
šuniui, stojančiam ant skaudančios letenos. Porą kartų jis 
vos nesukliko iš skausmo. 

Manęs laukia rimtos problemos, pagalvojo jis dar 
kartą. 

Rolandas sukrovė išlikusius sausus šovinius į krūvelę. 
Niekingai maža! Vos dvidešimt. O ir iš jų keli tikrai nekliu- 
dys taikinio. Jis negali pasikliauti nė vienu. Vėliau ištraukė 
likusius. Trisdešimt septyni. 

Na, ir seniau nebuvai itin gerai ginkluotas, pastebė- 
jo jis mintyse, nors skirtumas tarp penkiasdešimt septynių ir 
dvidešimties vis dėlto yra. Arba dešimties. Penkių. Vieno. 
Nė vieno. 

Šovinius, dėl kurių abejojo, šaulys sudėjo į atskirą 
krūvelę. Jis tebeturi savo maišą. Tai jau šis tas. Pasidėjęs jį 
ant kelių, Rolandas iš lėto išardė pistoletus ir pradėjo valy- 
mo ritualą. Baigė tik po dviejų valandų, ir skausmas taip 
įsisiautėjo, jog nuo jo ūžė visa galva; logiškai mąstyti pasi- 
darė sunku. Jį traukė miegas. Dar nieko taip netroško savo 

gyvenime. Ir anksčiau miegas niekad nebuvo pretekstas 
atidėti reikalus. 

- Kortai, - ištarė jis neatpažįstamu balsu ir nusijuokė. 

Lėtai, labai lėtai jis surinko savo pistoletus ir užtaisė 
šoviniais, kurie, vylėsi, buvo sausi. Kai viskas buvo baigta, 
pakėlė kairįjį... ir lėtai atlaisvino saugiklį. Taip, jis nori įsi- 
tikinti. Pasižiūrėti, ar spustelėjus gaiduką pasigirs pokšte- 
lėjimas, ar tas bejėgiškas kliktelėjimas. Tačiau kliktelėjimas 
nereikš nieko, o šūvis - kad iš dvidešimties beliko devy- 
niolika... arba devyni... trys... o gal ir nė vieno. 

Jis atsiplėšė dar skiautę nuo marškinių, susuko 
sudrėkusius šovinius ir prilaikydamas dantimis užveržė 
mazgelį kaire ranka. Po to įsidėjo juos į maišelį. 

Miegoti, reikalavo jo kūnas. Miegoti, tau reikia mie- 
goti, dabar, kol nesutemo, nieko neliko, tu pervargęs... 

Jis šiaip taip pakilo ir apžiūrėjo tuščią pakrantę. Smė- 
lis priminė ilgai nešiotus neskalbtus apatinius baltinius, 
apneštus bespalvėmis kriauklelėmis. Šen bei ten iš 
stambiagrūdžio žvyro it pageltę dantys, apdergti paukščių 
styrojo dideli akmenys. 

Potvynio liniją žymėjo džiūstančių dumblių juosta. 
Rolandas pastebėjo savo dešinio bato liekanas 17 vandens 
maišus, dryksančius netoli tos linijos. Stebuklas, kad maišų 
nenuplukdė jūron atoslūgio bangos. Sunkiai šlubuodamas 
šaulys pasiekė juos ir pakėlęs pakratė prie ausies. Vienas 
buvo tuščias, kitame dar teliūškavo truputis vandens. Dau- 
guma nebūtų pastebėjęs skirtumo, bet šaulys pažinojo juos 
kaip motina savo vaikus-dvynius. Jis keliauja su jais labai, 
labai seniai. Šitame kliuksi vanduo. Tai gerai - tiesiog kaip 
dovana. Bet kuris vėžiagyvis atsitiktinai galėjo jį praplėšti 
žirklėmis, bet nepraplėšė, ir vanduo nenuplukdė. Pačios 
sutraiškytos pabaisos neliko nė pėdsako, nors mirtis ją 
užklupo gerokai aukščiau potvynio linijos. Matyt, tuo pa- 
sirūpino kiti grobuonys. Galbūt gentainiai nutempė jį į jūrą 
laidoti it kokie drambliai, milžiniški gyvūnai, apie kuriuos 
šaulys girdėjo vaikystėje. 

Kilstelėjęs gertuvę kaire alkūne jis nugėrė didelį 

gurkšnį, ir po truputį ėmė grįžti jėgos. Dešinysis batas su- 
plėšytas... o gal dar ne viskas prarasta? Pati pėda liko svei- 
ka; galbūt pavyktų ir kitą nurėžti taip pat, kad kurį laiką 
patarnautų... 

Staiga apėmė silpnumas. Jis priešinosi kaip įmany- 
damas, bet keliai sulinko, ir šaulys sudribo kvailai krimstel- 
damas sau į liežuvį. 

Tu negali apalpti, - griežtai tarė jis sau. - Nei čia, nei 
kur kitur, kur tie padarai gali atsėlinti ir baigti ką pradėję. 

Todėl jis vėl atsistojo, apsijuostė tuščią vandens 
maišą, bet nespėjęs nusvirduliuoti dvidešimties jardų iki tos 
vietos, kur paliko ginklus, apsvaigęs pargriuvo. Kurį laiką 
pagulėjo skaudžiai duriant į žandą kriauklelei. Po to vargais 
negalais dar kartą gurkštelėjo iš gertuvės ir nušliaužė ten, 
kur pabudo naktį. Toje vietoje augo medis - sunykęs, BEL vis 
šioks toks pavėsis. 

Tie dvidešimt jardų iki jo atrodė kaip dvidešimt 
mylių. 

Tačiau Rolandas atkakliai stūmėsi su savo turtu į tą 
tamsesnę salelę. Ten atsigulė ant žolės ir ėmė grumtis su 
miegu, alpuliu, o gal mirtimi. Pamėgino nustatyti laiką. Dar 
ne vidurdienis, bet siauras šešėlis, ant kurio jis ilsėjosi, 
liudijo, kad pusiaudienis nebetoli. Paskui dar pakėlė dešinę 
ranką ir prisikišo prie pat akių, ieškodamas raudonos 
uždegimo linijos. 

Delnas buvo tamsiai raudonas. Blogas ženklas. 

Virtau kairiarankiu, toptelėjo jam. Nors tiek gerai. 

O tada jį šešiolikai valandų panardino tamsa, ir mie- 
gojo jis be perstojo ausyse pulsuojant Vakarų jūrai. 

Kai šaulys pabudo, jūra buvo tamsi, tik rytuose švietė 
plonas aušros kraštelis. Brėkšta. Jis atsisėdo, ir ėmė svaig- 
ti galva. 

Rolandas palaukė, kol silpnumas praeis. O tada 
apžiūrėjo savo ranką. Prasidėjo uždegimas - jokios abe- 

jonės: ranka buvo ištinusi ir raudona iki riešo. Toliau irgi 
matėsi išdavikiški rausvėjantys ploteliai, kurie slinks iki 
širdies ir kada nors jį pražudys. Mušė karštis, visą kūną 
krėtė. 

Man reikia vaistų, pagalvojo jis. Bet kur jų čia gausi. 

Negi jis ėjo taip toli, kad čia mirtų? Nemirs. O jeigu 
teks mirti nepaisant viso ryžto, bent jau mirs pakeliui į 
Bokštą. 

Koks tu nuostabus, šauly! - sukikeno vyras juoda su- 
tana jo galvoje. Koks atkaklus! Koks romantiškas savo kvai- 
lame užsispyrime! 

- Eik po velnių, - sukranksėjo jis ir nurijo dar vieną 
gurkšnį vandens. Jo taip pat liko nedaug. Priešais tyvuliuoja 
visa jūra; vanduo, vanduo kur tik pažvelgsi, bet nė lašo nu- 
ryti. Tiek jau to. 

Jis užsisagstė savo diržus, priveržė juos (tai užtruko 
taip ilgai, kad dangų spėjo nutvieksti aušra) ir pamėgino 
atsistoti. Pats nesitikėdamas, kad pavyks. 

Prisilaikydamas už medžio kaire ranka, jis pernėrė 
odinį maišą su vandens likučiais per petį. Po to užsimetė 
kelioninį maišą. Kai vėl atsitiesė, akyse pajuodo, ir Rolan- 
dui teko dar šiek tiek pastovėti nuleidus galvą. 

Svaigulys praėjo. 

Nedrąsiais,  drebančiais mirtinai  nusitašiusio 
žingsniais Rolandas nuėjo prie vandens. Sustojęs nužvelgė 
tamsų nelyginant šilkmedžio uogų vynas vandenyną ir 
iškrapštė iš krepšio paskutinį džiovintos mėsos gabalėlį. 
Sukramtė pusę, jau mieliau pritariant burnai ir skrandžiui. 
Kitą dalį suvalgė stebėdamas, kaip saulė kopia į kalnus, kur 
mirė Džeikas; pirmiausia įsikabina į pliką, negailestingą 
viršūnę, po to prisitraukusi pakyla ant jos. 

Atgręžęs veidą į saulę šaulys užsimerkė ir nusišypso- 
jo. O tada baigė mėsą. 

Puiku, pagalvojo jis. Dabar esu žmogus be maisto, 
dviejų rankos ir vieno kojos pirštų. Esu šaulys, kurio pa- 
tronai gali nesprogti. Aš silpstu nuo grobuonies įkandimo ir 
neturiu jokių vaistų. Vandens užteks vienai dienai. Jeigu 

pasistengsiu, per jėgą galiu nupėdinti kokį tuziną mylių. 
Žodžiu, esu paribyje visa ko. 

Kur jis galėtų eiti? Atėjo iš rytų; į vakarus be šventojo 
ar išganytojo galių keliauti negali. Lieka šiaurė arba pietūs. 

iaurė. 

Taip patarė širdis. Ir nepaliko klausimų. 

Šiaurė. 

Šaulys pajudėjo. 


Ą 


Jis keliavo tris valandas. Du kartus griuvo, po trečio 
karto nebesitikėjo pakilsiąs. Bet tuomet jo link ėmė artintis 
banga, ir pats to nepajutęs, gelbėdamas ginklus, Rolandas 
pašoko ant netvirtų it kojūkai kojų. 

Šaulio apskaičiavimu, per tas tris valandas jis įveikė 
apie keturias mylias. Saulė pradėjo kepinti, tačiau ne tiek, 
kad būtų kalta dėl ūžiančios galvos ir veidu žliaugiančio 
prakaito; ir vėjas nuo jūros nebuvo toks stiprus, kad būtų 
kaltas dėl jį retkarčiais apimančio drebulio, pašiurpinančio 
odą ir verčiančio kalenti dantimis. 

. Karščiuoji, šauly, kuždėjo jo galvoje vyras juodais 
drabužiais. Dabar smilksta paskutinės tavo jėgos. Raudona 
uždegimo linija pasislinko dar toliau ir beveik siekė pusę 
dilbio. 

Įveikęs dar mylią, šaulys ištuštino vandens maišą. 
Pasirišo ant juosmens šalia pirmojo. Nuobodus peizažas 
nesikeitė, Iš dešinės jūra, iš kairės kalnai, pilkas žvirgždas 
su kriauklelėmis po jo nupjaustytais batais. Krantą skalavo 
bangos. Jis dairėsi vėžiagyvių, bet daugiau nė vieno ne- 
pastebėjo. Keliavo iš niekur į niekur, vyras iš kito laiko, 
kuris, atrodo, pasiekė begalybės ribą. 

Prieš patį vidurdienį jis vėl pargriuvo ir jau suprato, 
kad nebeatsikels. Vadinasi, čia ta vieta, Čia. Galas, po viso, 
ką patyrė. Pasirėmęs ant rankų ir kelių jis pakėlė galvą 1t 
nukamuotas boksininkas... ir kažkur toli, už mylios, trijų 
(sunku buvo nustatyti atstumą smėlėtame krante, kai galva 

plyšo iš skausmo ir spaudė akies obuolius lauk) jis išvydo 
kažką nauja. Stovint stačią pakrantėje. 

Kas tai? 

(trys) 

Nesvarbu. 

(trys yra tavo likimo skaičius) 

Šaulys įstengė vėl pakilti ant kojų. Kažką sugargė, 
kažkokį pasiteisinimą, kurį išgirdo tik virš galvos sukantys 
paukščiai (kaip smagiai jie iškapos man akis, toptelėjo Ro- 
landui, koks gardus bus kąsnelis!), ir vilkosi toliau, vis 1a- 
biau sverdėdamas, palikdamas smėly keistas kilpas ir dry- 
Žius. 

Jis nenuleido akių nuo to, kas stovėjo priekyje. Kai į 
akis ėmė kristi plaukai, nubraukė juos šalin. Tas kažkas 
neartėjo. Saulė pasiekė skliauto lubas ir ten, regis, užtruko. 
Rolandas įsivaizdavo einąs dykuma, maždaug tarp at- 
siskyrėlio trobelės 

(mano dūdelės, kremti daugiau puti ilgiau) 

ir tarpstotės, kur berniukas 

(tavo Izaokas) 

laukė jo pasirodymo. 

Keliai sulinko, išsitiesė, vėl sulinko. Kai ant akių dar 
sykį užkrito sruoga, šaulys nebeturėjo jėgų ją nubraukti. 
Įbedęs žvilgsnį į tą nematytą objektą Rolandas keliavo to- 
liau. 

Dabar jis jau gali gerai į jį įsižiūrėti, kad ir karščiuo- 
jančiomis akimis. 

Priekyje stovėjo durys. 

Iki jų likus mažiau nei ketvirčiui mylios Rolando ke- 
liai vėl sulinko, ir jis nebepajėgė jų ištiesti. Griūdamas 
brūkštelėjo dešine plaštaka per rupų smėlį su kriauklėmis, 
nudrėskė užsidėjusius šašus. Strampai vėl ėmė kraujuoti. 

Tada jam beliko tik šliaužti. Šaulys rangėsi ausyse 
riaumojant Vakarinei jūrai. Ropojo pasiramstydamas 
alkūnėmis ir keliais, palikdamas gilias duobes smėlyje. 
Matyt, vėjas irgi pūtė, nes kūną krėtė drebulys; tačiau jis 
girgėjo tik švokštimą iš savo plaučių. 

Durys priartėjo. 

Dar šiek tiek. 

Pagaliau apie trečią tos ilgos padrikos dienos valandą, 
kai šešėlis išsitiesė jam iš kairės, šaulys pasiekė jas. 
Atsitūpęs permetė nuvargusiu žvilgsniu. 

Šešių su puse pėdų aukščio, iš tvirto kietmedžio, nors 
artimiausias kietmedis galėjo augti mažiausiai už septynių 
šimtų mylių nuo čia. Rankena atrodė padaryta iš aukso, su 
raižiniu, kurį geriau įsižiūrėjęs šaulys pažino: ten šiepėsi 
babuino snukis. 

Nei po rankena, nei kur kitur nesimatė skylės raktui. 

Durys su vyriais, tik nežinia, prie ko jie pritaisyti, 
pagalvojo šaulys. Tikras stebuklas, neįtikėtinas stebuklas, 
tik ar tai svarbu? Tu miršti. Artėja tavo paties stebuklas - 
vienintelis tikrai reikšmingas stebuklas, kuris svarbus kiek- 
vienam vyrui ar moteriai gyvenimo pabaigoje. 

Tačiau ir tai buvo nesvarbu. 

Šitos durys. Durys, kur neturėtų būti jokių durų. Jos 
tiesiog stovėjo ant rupaus smėlio virš potvynio linijos 
amžinos nelyginant pati jūra ir metė šešėlį į rytų pusę, kai 
saulė slinko vakarop. 

Dviejų trečdalių aukštyje nuo žemės juodomis raidė- 
mis Aukštąja Kalba buvo užrašyta: 


KALINYS 


Demonas jį apsėdo. To demono vardas yra HEROI- 
NAS. 

Šaulys išgirdo žemą kaukimą. Iš pradžių palaikė tai 
vėju arba karščiuojančios galvos išdaiga, bet netrukus įsi- 
tikino, jog tai motoro ūžimas... ir jis sklinda už tų durų. 

Tada atidaryk jas. Jos neužrakintos. Pats žinai. 

Tačiau užuot žengęs pro duris, nerangiai nušlubčiojo 
aplinkui jas į kitą pusę. 

Kitos pusės nebuvo. 

Tik pilkas smėlis, besidriekiantis į abi puses. Tik ban- 
gos, kriauklės, potvynio linija, paties palikti pėdsakai - kul- 

nų žymės ir alkūnių paliktos duobutės. Jis pažvelgė dar 
kartą ir išpūtė akis. Durų nesimato, bet šešėlis nuo jų krenta. 

Rolandas ketino kelti dešinę ranką - o, kaip sunku jai 
buvo susitaikyti su nauja role likusiame gyvenime, - nuleido 
ją ir pakėlė dešinę. Pagrabaliojo pirštais, tikėdamasis surasti 
kažką tvirta. 

Jeigu rasiu, pabelsiu į nieką, pagalvojo šaulys. Koks 
įdomus užsiėmimas prieš mirtį! 

Tačiau ranka grybštelėjo orą gerokai toliau, nei turė- 
jo stovėti durys, kad ir nematomos. 

Nėra kur pabelsti. 

Ir motorų ūžesys, - jeigu toks išties sklido, - nutilo. 
Liko tik vėjo šniokštimas, mūša ir spengimas ausyse. 

Šaulys iš lėto grįžo atgal, jau pamanęs, jog viskas 
pasivaideno... 

Jis sustojo. 

Vieną akimirką jis žvelgė į vakarus, į atsiritančią 
plieninę bangą, o kitą sekundę vilnį užstojo storos durys. 
Pamatė spyną, kuri taip pat atrodė iš aukso, su velke, 
kyšančia it metalinis liežuvis. Rolandas pakreipė galvą per 
colį į šiaurę, ir durys vėl pranyko. Grįžo į pradinę padėtį - 
ir pamatė jas vėl. Durys ne atsirado, o tikrai stovėjo tenai. 

Jis lėtai apėjo duris iš priekio. Galėjo pamėginti ir iš 
kitos pusės, bet tenai tikrai būtų nugriuvęs. 

Įdomu, ar galėčiau pro jas įžengti iš tuščiosios pusės? 

Taip, buvo ko stebėtis, bet tiesa paprasta: ant ne- 
sibaigiančio jūros kranto stovi vienerios durys ir išeitys tik 
dvi: jas arba atidaryti, arba palikti uždarytas. 

Šaulys šyptelėjo mintyse pagalvojęs, kad galbūt ne- 
mirs taip greitai, kaip manė. Jeigu taip, kodėl ima tokia 
baimė? 

Jis paėmė už rankenos kaire ranka. Durys prasivėrė. 

Šaulys tikėjosi pamatyti už jų ką tik nori, tik ne tai. 

Jis nustėro, pirmą kartą išgąstingai riktelėjo ir 
užtrenkė duris. Jos neturėjo į ką su triukšmu užsitrenkti, 
tačiau vis vien garsiai pokštelėjo, pabaidydamos ant akmenų 
sutūpusius jūros paukščius. 

Tai, ką jis išvydo, buvo žemė iš neįsivaizduojamo at- 
stumo - tūkstančių mylių. Jis išvydo debesų šešėlius, kren- 
tančius ant jos paviršiaus, plaukiančius tarsi sapnai. Rolan- 
das išvydo tai, ką galėtų matyti vanagas, pakilęs tris kartus 
aukščiau nei įprastai. 

Žingsnis pro tas duris reiškia kritimą žemyn, ilgas 
riksmo minutes ir smigimą į žemę. 

Ne, matei kai ką daugiau. 

Jis apsvarstė viską, sudribęs ant smėlio ir pasidėjęs 
sužeistąją ranką ant kelių. Uždegimas pakilo jau virš 
alkūnės. Uždegimas netruks pasiekti ir jo širdį. 

Galvoje nuskambėjo Korto balsas: 

Klausykitės, kirminai. Klausykitės, nes vieną dieną tai 
gali išgelbėti jums gyvybę. Niekad nematote visko, kas yra. 
Viena iš priežasčių, kodėl jus atsiuntė pas mane, tai paro- 
dyti jums, jog matote ne viską, į ką žiūrite. O nematote 
todėl, kad esate išsigandę, kaunatės, bėgate arba krušatės. 
Nė vienas žmogus nemato visko, į ką žiūri, bet prieš tapdami 
šauliais - kalbu apie tuos, kurie nepasitrauks į vakarus, - jūs 
sugebėsite vieną kartą dirstelėję pamatyti daugiau, nei kai 
kurie žmonės per visą gyvenimą. O tai, ko nespėjote pa- 
matyti iš pirmo žvilgsnio, pamatysite vėliau, mintyse. Jeigu, 
žinoma, gyvensite pakankamai ilgai, kad galėtumėte viską 
prisiminti. Nes skirtumas tarp matymo ir nematymo kai kam 
gali kainuoti gyvybę. 

Jis regėjo žemę iš begalinio aukščio (ir nuo to regi- 
nio galva sukosi labiau nei vyro juodu apdaru parodytoje 
vizijoje, nes tai, ką jis matė čia, yra tikra), ir iškankintas jo 
protas užfiksavo, jog žemė, kurią jis mato, nėra nei dykuma, 
nei jūra, o neįtikėtinai vešli, žalia lyguma, išvagota upeliu- 
kų, dėl kurių ji panėšėjo į pelkę, tik... 

Kai kas praslydo pro tavo akis, rūsčiai prikišo Kortas. 
Matei daugiau! 

Taip. 

Jis matė kažką balta. 

Baltus rėmus. 

Bravo, Rolandai! - suriko Kortas jo galvoje, ir šaulys 
tartum pajuto kietos jo rankos spustelėjimą. Jis susiraukė. 

Vadinasi, jis žiūrėjo pro langą. 

Šaulys iš paskutiniųjų atsistojo, pasilenkė, jausdamas 
deginimą delne. Tada vėl atidarė duris. 

Vaizdas, kurio jis laukė - žemė iš begalinio aukščio, 
- buvo dingęs. Dabar jis žiūrėjo į žodžius, kurių nesuprato. 
Nors kažkas buvo pažįstama, tarsi Didžiosios Raidės būtų 
kažkaip iškraipytos... 

Vis žodžių matėsi kažkokios transporto priemonės be 
arklio, mašinos su motoru, kokios egzistavo pasaulyje prieš 
jam pasislenkant, piešinys. Staiga Rolandas prisiminė tai, ką 
jam pasakojo tarpstotėje užhipnotizuotas Džeikas. 

Tas vežimas su besijuokiančia kailiniuota moterimi 
šalia galėjo būti toks, koks pervažiavo Džeiką jo keistame 
pasaulyje. 

Čia ir yra tas kitas pasaulis, staiga suprato šaulys. 

Staiga vaizdas... 

Jis nepasikeitė, tik pajudėjo. Šaulys susverdėjo, pajuto 
supimą. Žodžiai ir piešinys pasitraukė, dabar jis matė 
patalpą su dviem kėdžių eilėmis. Dalis jų buvo tuščios, ki- 
tose sėdėjo vyrai keistais drabužiais. Lyg ir kostiumai, tik 
anksčiau nematyti. Ant jų kaklų kabojo kažkas panašaus į 
kaklaskarę, bet šaulys nebuvo tokių matęs. Ir, iš visko 
sprendžiant, nė vienas vyras nebuvo ginkluotas - nesimatė 
nei durklo, nei kardo, jau nešnekant apie šaunamąjį ginklą. 
Kas čia per patiklios avelės? Dalis skaitė smulkiomis rai- 
delėmis primargintus popierius (tarp jų buvo įsimaišęs vie- 
nas kitas paveikslėlis), o kiti rašė nematytomis plunksnomis. 
Bet šaulį nustebino ne plunksnos. Popierius. Jis gyveno 
pasaulyje, kur popierius buvo aukso kainos. Dar niekad 
gyvenime jis nebuvo regėjęs tiek popieriaus. Net ir dabar 

vienas vyras išplėšė popieriaus lapą iš gelsvo bloknotėlio ir 
suglamžė, nors buvo primarginęs tik vienos pusės viršuje, 
jau nekalbant apie kitą pusę. Šaulio liga dar nebuvo tiek 
nusilpninusi, kad jis nepajustų siaubo ir pasipiktinimo dėl 
tokio išlaidavimo. 

Už vyrų bolavo išlenkta balta siena su eile langų. Keli 
buvo užtraukti užuolaidomis, už kitų mėlynavo dangus. 

Prie durų priėjo moteris, vilkinti nematyta uniforma. 
Skaisčiai raudona, kostiumas susidėjo iš kelnių ir palai- 
dinės. Šaulys matė vietą, kur jos kojos susijungia. Jam nie- 
kad neteko matyti tos vietos pas apsirengusią moterį. 

Moteris priėjo taip arti durų, jog Rolandas, pamanęs, 
kad ji žengs pro jas, atsitraukė per žingsnį ir vos nenugriu- 
vo. Ji žvelgė į jį laisvai, kaip moteris, kuri nepriklauso 
niekam, tik pati sau. Bet ne laisvumas sudomino šaulį. Jį 
nustebino tai, jog moters veido išraiška nepasikeitė. Juk 
moteris - 0 ir vyras, - negali abejingai spoksoti į purviną, 
sverdėjantį, išsekusį vyrą su ant klubų sukryžiuotais pisto- 
letais, krauju permirkusiu skuduru apsukta ranka ir džinsais, 
sudraskytais taip, tarsi būtų pakliuvę po diskiniu pjūklu? 

- Gal norėtumėte... - paklausė moteris. Ji pasakė dar 
kažkokį žodį, tik šaulys gerai jo nesuprato. Greičiausiai 
reiškiantį maistą arba gėrimą. Ta raudona medžiaga ne 
medvilnė. Šilkas? Panašu į jį, tik... 

- Džino, - atsakė balsas, ir šaulys suprato tą žodį. 
Staiga jis suprato dar kai ką. 

Tai ne durys. 

Tai akys. 

Kad ir kaip beprotiškai skambėtų, jis žvelgė į vežimą, 
skrendantį dangumi. Žvelgė kažkieno akimis. 

Kieno? 

Jis žinojo ir tai. Rolandas žvelgė kalinio akimis. 

Antra dalis 
Edis Dynas 

Lyg patvirtindamas tą beprotišką šaulio spėjimą, vaiz- 
das netikėtai pakilo ir nukrypo šalin. Vėl ėmė suktis galva, 
tarytum jis stovėtų ant visaip sukiojamos plokštumos su 
ratukais. Pro duris praplaukė kėdžių eilė, žvilgsnis praslin- 
ko pro vietą, kur stovėjo kelios tokiomis pat raudonomis 
uniformomis vilkinčios moterys. Tas kambarėlis buvo pil- 
nas visokių metalinių daiktų, ir Rolandas norėjo sulaikyti 
žvilgsnį, kad nepaisydamas skausmo ir nuovargio apžiūrėtų 
tuos neregėtus mechanizmus. Vienas šiek tiek priminė kros- 
nį. Anksčiau matyta moteris jau pylė džino, kurio užsiprašė 
tas balsas. Buteliukas, iš kurio ji pylė, buvo labai mažas. 
Stiklinis. O indas, į kurį liejosi skystis, tik priminė stiklą, 
bet šaulys dėl to abejojo. 

Tačiau vaizdas pajudėjo, neleidęs jam įžiūrėti dau- 
giau. Dar vienas svaigus posūkis ir jis atsidūrė priešais 
metalo duris. Pailgame ovale degė ženklas. Tą žodį šaulys 
sugebėjo perskaityti; NEUŽIMTA. 

Vaizdas pakrypo mažumėlę žemyn. Iš dešinės 
akiratyje pasirodė ranka ir suėmė rankeną. Jis pastebėjo 
mėlynų marškinių rankogalį, paraitotą taip, kad matėsi 
juodų gaurų kraštelis. Pirštai ilgi. Ant vieno žiedas su akme- 
niu, kuris galėjo būti tiek rubinas, tiek raudono stiklo gaba- 
las. Šaulys buvo linkęs tikėti antrąja versija: akmuo buvo 
per stambus, kad būtų tikras. 

Metalinės durys atsidarė, ir prieš šaulio akis atsivėrė 
keisčiausias tupykla, kokią jam teko kada matyti. Viskas iš 
metalo. 

Metalinių durų kampas pralėkė pro duris paplūdimyje. 
Rolandas girdėjo velkės trakštelėjimą, po kurio sekė dar 

vienas iš tų svaigių posūkių. Šaulys nusprendė, kad vyras, 
kurio akimis jis viską regi, užsirakino už nugaros. 

Po to vaizdas pasisuko - ir Rolandas dabar žvelgė į 
veidrodį, į kartą jau matytą veidą... Taro kortoje. Tos pačios 
tamsios akys ir juodų plaukų sruoga. Veidas ramus, bet 
išbalęs, o akyse, tose, pro kurias dabar žiūrėjo, - Rolandas 
pastebėjo siaubo, regėto kortoje, atspindį. 

Vyras drebėjo. 

Jis taip pat serga. 

Tada prisiminė Nortą, žolės valgytoją iš Tulo. 

Prisiminė pranašą. 

Demonas jį apsėdo. 

Šaulys spėjo, kad žino, kas tas HEROINAS: kažkas 
panašaus į nelabojo žolę. 

Truputį liūdna, a? 

Nesusimąstęs, tiesiog paklusdamas impulsui, kuris 
padarė jį paskutiniu iš visų, vieninteliu, keliaujančiu toliau 
po to, kai Ketbertas ir kiti mirė, pasidavė, nusižudė, išdavė 
ar tiesiog atsisakė minties apie Bokštą; paklusdamas vie- 
ninteliam sprendimui, kuris pervedė jį per dykumą ir lydė- 
jo daugelį metų prieš ją, šaulys peržengė durų slenkstį. 

Edis užsisakė džino su toniku - gal ir ne pati geriau- 
sia mintis keliauti pro Niujorko muitinę girtam, bet kai jau 
pradedi, negali sustoti, ir jam kažko reikėjo. 

Kai tau reikia nusileisti žemyn ir negali rasti lifto, 
kartą pasakė jam Henris, daryk tai, kaip išmanai. Netgi 
jeigu tektų raustis kastuvu. 

Kai stiuardesė nuėjo vykdyti užsakymo, jis pajuto tuoj 
vemsiąs. Gal ir ne, bet geriau apsidrausti. Eiti pro muitinę 
su dviem svarais gryno kokaino po pažastimis ir džino 
kvapeliu ne itin gerai; bet jeigu eisi dar ir su vėmalais, 
džiūstančiais ant kelnių - katastrofa. Geriau apsidrausti. 
Šleikštulys tikriausiai praeis, o atsarga gėdos nedaro. 

Bėda ta, kad jis badėsi. Badėsi, o ne sėdėjo ant ada- 

tos. Tai dar vienas išminties trupinėlis iš kietojo narkošos 
Henrio Dyno lobyno. 

Jie sėdėjo viršutinio aukšto balkone dar neužkaifavę, 
bet jau pasiruošę tam, saulė šildė jų veidus, buvo taip gera... 
tais senais gerais laikais, kai Edis dar tik pradėjo uostyti, o 
Henris ką tik priėmė pirmąją savo adatą. 

Visi šneka apie “Ilomkes", kalbėjo Henris, bet viskas 
nuo kažko prasideda. Jis minėjo terminus “atvėsintas 
kalakutas“ ir “šaldytas kalakutas". 

Edis baisiai kvatojosi, nes tiksliai žinojo, apie ką kal- 
ba Henris - tai abstinecijos sindromas žargoniškai. Tačiau 
tas tik išspaudė šypseną. 

Iš dalies atvėsintas kalakutas blogiau nei šaldytas, 
pasakė Henris. Kai prasideda lomkės, tu bent ŽINAI, kad 
šliaukuosi, ŽINAI, kad purtysies, prakaituosi, kol imsi skęsti 
savo prakaite. O atvėsintas kalakutas yra laukimas. 

Edis prisimena paklausęs Henrio, kaip vadinasi atve- 
jis, kai adata narkomaną (tuo metu, o tai buvo prieš šešio- 
lika mėnesių, jie prisiekinėjo vienas kitam, kad jais niekad 
netaps) gerokai užkaitina. 

Tai keptas kalakutas, atsakė Henris ir pats nustebo 
netikėtai ištaręs kažką juokingiau nei pats tikėjosi. Jie 
pasižiūrėjo vienas į kitą ir ėmė staugti iš juoko. Keptas 
kalakutas, kaip juokinga, tiktai ne dabar. 

Edis nuėjo palei krėslų eiles į lėktuvo priekį, patikri- 
no, ar tualetas neužimtas ir atidarė duris. 

Ech, Henri, didysis narkoša broliuk, jei jau prakal- 
bome apie mūsų plunksnotuosius draugus, gal norėtum iš- 
girsti keptos žąsies apibrėžimą? Tai būna tada, kai 
Kenedžio muitininkas nusprendžia, jog atrodai kažkaip 
keistai, arba jie turi šunis, sušniukštinėjančius narkotikus, 
ir šie ima skalyti, myžčioti ant grindų, kone pasismaugia ant 
savo grandinių, verždamiesi prie tavęs, ir kai muitinės pa- 
reigūnai, išvertę tavo mantą, nusiveda tave į mažą kamba- 
riuką ir paklausia, ar negalėtumėte nusirengti savo marš- 
kinius. Tu atsakai, aš nieko prieš, bet, vaikinai, Bahamuose 
aš peršalau, o čia gerokai vėsu, todėl bijau susigriebti 
plaučių uždegimą. Jie atsako, puiku, tik ar visuomet taip 

prakaituojate smarkiai kondicionuojamose patalpose, mis- 
teri Dynai, ir malonėkite nusirengti greičiau. Tu nusirengi, 
o jie vėl siūlo nusivilkti ir marškinėlius, nes, atrodo, turite 
kažkokių sveikatos problemų, tie patinimai po pažastimis 
primena limfmazgių auglius ar kažką tokio. Tu net nesisten- 
gi neigti, nes tai tas pat, kas centriniam gaudyti už ribos 
skriejantį kamuoliuką, - jam telieka apsisukti ir žiūrėti - 
nulėkė, tai nulėkė. Todėl nusivelki marškinėlius ir štai, tik 
pažiūrėkite, tu laimingas vaikis, čia ne augliai, nors juos 
galima pavadinti visuomenės kūno augliais, cha-cha-cha, 
šie dalykėliai labai primena lipnia juosta priklijuotus 
maišelius. O dėl kvapo nesijaudink, čia tik žąsis. Kepta. 

Jis pasuko užraktą sau už nugaros. Lempa virš galvos 
suspindo ryškiau. Tykiai ūžė lėktuvo varikliai. Jis pasisuko 
į veidrodį, norėdamas patikrinti, kaip atrodo, ir staiga apėmė 
siaubingas, nenumaldomas įsitikinimas, kad jis yra stebi- 
mas. 

Ei, na jau, baik, ėmė raminti save jis. Turėtum būti 
mažiausiai linkęs į paranoją pasaulyje vaikinas. Juk dėl to 
tave ir pasirinko. Juk... 

Ir jis netikėtai suprato, jog veidrodyje mato ne savo 
kaštonines akis, sudaužiusias tiek širdžių ir atvėrusias kelią 
tarp tiek dailių kojų per paskutinį trečdalį jo nugyventų 
dvidešimt vienerių metų, o kažkokio nepažįstamojo. Ir ne 
rudas, o šviesiai mėlynas lyg blunkančių “Levis" džinsų. 
Tos akys buvo ledinės, griežtos, tiriančios. Teroristo akys. 

O jose, aiškiai matė Edis, atsispindi žemyn į bangą 
krintanti ir kažką pastverianti žuvėdra. 

Vaikinas spėjo pagalvoti: “Kas čia po paraliais?", o 
kitą akimirką suprato, jog tas šleikštulys neišnyks; anksčiau 
ar vėliau jis vis vien apsivems. 

Bet lenkdamasis Edis pastebėjo, kaip tos žydros akys 
pranyksta... o prieš tai jis pajuto keistą susidvejinimo 
jausmą... ar, greičiau, jausmą, kad yra užvaldytas kaip mer- 
gaitė “Egzorciste". 

Savo sąmonėje jis aiškiai išgirdo svetimą mintį, ki- 
lusią ne jam pačiam, o sklindančią tarsi per radiją: Aš perė- 

jau. Aš esu dangaus vežime. 

Buvo dar kažkas, tik Edis neišgirdo. Jis kaip įmany- 
damas tyliau vėmė į kriauklę. 

Kai baigė, nespėjo nusišluostyti lūpų, 1r atsitiko ligi 
šiol nepatirtas dalykas. Vienas kraupus mirksnis buvo 
tuščias - nebuvo nieko. Lyg laikraščio pastraipoje baltai 
uždažyta eilutė. 

Kas tai? - bejėgiškai pagalvojo Edis. Kas čia per 
velniava? 

Tada suėmė naujas pykinimo priepuolis; o ir gerai; 
kad ir kokias neigiamas puses turėtų vėmimas, vienas as- 
pektas yra teigiamas: kol vemi, negali galvoti apie nieką 
kitą. 

Aš perėjau. Aš esu dangaus vežime, pagalvojo šaulys. 
O po sekundės: Jis mato mane veidrodyje! 

Rolandas atsitraukė; ne išėjo, o tik atšlijo, nulindo 
kaip vaikas į patį ilgo kambario galą. Jis buvo dangaus 
vežime; jis buvo kitame žmoguje. Kalinyje. Iš pradžių, kai 
Jis stovėjo priekyje (kitaip nusakyti tos būsenos nepajėgė), 
šaulys buvo daugiau nei viduje; jis beveik buvo tas vyras. 
Jautė jo ligą, suprato, kad tas tuoj ims žiaukčioti. Rolandas 
suprato, jog prireikus gali kontroliuoti to vyro kūną. Tada 
pats kentės jo skausmus, ant jo jodinės tas demonas- 
beždžionė, tačiau tai įmanoma. 

Bet galima likti ir čia, nepastebėtam. 

Kai vėmulio priepuolis praėjo, šaulys šoko priekin - šį 
kartą tiek, kiek galėjo. Jis menkai išmanė savo situaciją, o 
veikti tokiomis sąlygomis yra labai pavojinga, tačiau jam 
reikėjo kai ką išsiaiškinti, ir tai nusvėrė galimas pasekmes. 

Ar durys, pro kurias jis atėjo į šitą pasaulį, tebėra? 

Jeigu taip, ar fizinis jo kūnas tenai, sukniubęs, be s4- 
monės, mirštantis, ar dar veikia jo plaučiai, širdis, nervai? 
Jeigu kūnas dar gyvas, funkcionuos tik iki nakties. Tada 
pasirodys vėžiagyviai ir paklausinėję suris kaip naktipiečius. 

Jis staigiai grįžtelėjo savo galva. 

Durys tebestovėjo tenai, už jo nugaros, stovėjo atver- 
tos į jo pasaulį, su staktomis, dingstančiomis metalinės 
tupyklos pliene. Ir išties, jis, Rolandas, paskutinysis šaulys, 
tysojo ant šono, surietęs aptvarstytąją ranką prie pilvo. 

Aš kvėpuoju, pagalvojo Rolandas. Turiu grįžti ir per- 
sikelti čia. Bet prieš tai reikia kai ką nuveikti... 

Jis paliko kalinio sąmonę ir atsitraukė, atidžiai ste- 
bėdamas, ar tas jaučia kokią nors permainą. 

Kai nustojo pykinti, Edis liko pasilenkęs virš kriauk- 
lės smarkiai užmerktomis akimis. 

Atsijungiau minutei. Nežinau, kas man buvo. Ar aš 
buvau atsigręžęs? 

Sugrabaliojęs svirtelę paleido šaltą vandenį. Neatsi- 
merkęs apsišlakstė skruostus ir kaktą. Bet trauktis nebuvo 
kur - ir Edis pažvelgė į veidrodį. 

Į jį žvelgė jo paties akys. 

Galvoje neskambėjo jokie svetimi balsai. 

Dingo jausmas, kad yra stebimas. 

Buvai atsijungęs, Edi, paaiškino išmintingasis narkoša 
Henris. Taip neretai pasitaiko vėstančiam kalakutui. 

Edis dirstelėjo į laikrodį. Iki Niujorko pusantros va- 
landos. Lėktuvas turi leistis 4:05 vietos laiku, pačiu 
karščiausiu metu. Laikas ruoštis spektakliui. 

Jis grįžo į savo vietą, gėrimo stiklinaitę rado ant len- 
tynėlės. Nurijus antrą gurkšnį pasirodė palydovė ir pasitei- 
ravo, ar dar kuo nors galėtų pasitarnauti. Jis prasižiojo tar- 
ti “ne"... ir tada pasikartojo tas užmaršties momentas. 

- Norėčiau ko nors užkąsti, - ištarė šaulys Edžio Dyno 
burna. 
- Karštus duosime po... 

- Aš tikrai mirštu iš bado, - nemeluodamas pasakė 
šaulys. - Bet ką, nors ir sukeptinį. 

- Sukeptinį? - nustebo moteris su uniforma. Šaulys 
pasikuitė kalinio galvoje. Sumuštinis... žodis buvo toli it 
murmesys galinėse eilėse. 

- Sumuštinį, - pasitaisė Rolandas. 

Moteris abejojo: 

- Na... aš turiu žuvies, tuno... 

- Tiks, - suskubo atsakyti šaulys, nors niekad nebuvo 
girdėjęs apie tokią žuvį. Bet išmaldos nepasirinksi. 

- Jūs atrodote išblyškęs, - pastebėjo palydovė. - Ar tik 
nepykina nuo skrydžio? 

- Tai alkis kaltas. 

Moteris profesionaliai išsišiepė: 

- Pasistengsiu ką nors sumedžioti. 

Sumedžioti? - nustebo šaulys. Jo pasaulyje medžioti 
žargonu reiškė paimti moterį jėga. Tiek to. Maisto bus. Jis 
neįsivaizdavo, ar galės pranešti jį pro tas duris išbadėjusiam 
savo kūnui, bet ne viskas iš karto. Ne viskas. 

Sumedžioti, dar kartą pakartojo jis mintyse, ir Edis 
Dynas papurtė galvą lyg negalėtų tuo patikėti. 

Šaulys vėl atsitraukė. 

Nervai, patikino jį didysis žynys ir garsus narkoša. 
Nervai, kas daugiau. Visas atvėsinto kalakuto pojūčių 
rinkinys. 

Bet jeigu kalti nervai, kodėl jį apėmė tas keistas 
mieguistumas. Keistas, nes turėtų nenustygti vietoje, būti 
sudirgęs; jeigu ne dėl Henrio “atvėsinto kalakuto" būklės, 
tai dėl fakto, jog rengiasi pranešti pro JAV muitinę du 
svarus kokaino, o už tai atseikėja mažiausiai dešimtį metelių 
federalinio kalėjimo. Ir dar tie keisti sąmonės trūkinėjimai... 

Vis dėlto jis norėjo miego. 

Gurkštelėjo dar viskio ir užsimerkė. 

Kodėl tu atsijungei? 

Neatsijungiau, nes palydovės būtų sulėkusios gaivinti 
su visa savo amunicija. 

Vadinasi, atmintis trūkinėja. Ir taip, ir anaip ne kas. 
Anksčiau to nepasitaikydavo. Užsikaifuodavai, taip, tik at- 
mintis netrūkinėjo. 

Ir kažkoks keistas jausmas dešinėje plaštakoje. 
Maudžia kažkaip, lyg užvožus plaktuku. 

Edis pajudino ranką nepramerkdamas akių. Neskauda. 
Nemaudžia. Ir žydrų teroristo akių nėra. O atminties ply- 
šiai tėra atvėsinto kalakuto būsenos ir to, ką didysis žynys 
ir taip toliau pavadintų kontrabandininko karštine, kombi- 
nacija. 

Bet aš vis tiek užmigsiu, pagalvojo jis. Ką tu į tai? 

Priešais akis it balionas išplaukė Henrio veidas. Nesi- 
jaudink, prabilo jis. Viskas bus gerai, broliuk. Nuskrisi į 
Nasau, apsigyvensi "Aguinas" viešbutyje, penktadienio 
vakare pasirodys žmogus. Geras žmogus. Jis patikrins tave, 
paliks tau pakankamai miltelių, kad pratrauktum savaitgalį. 
Sekmadienio vakare jis atneš tau koką, o tu atiduosi raktą 
nuo seifo. Pirmadienį ryte atliksi maršrutą, kaip mokė Ba- 
lazaras. Jis sumokės; jis žino, kaip tai daroma. Pirmadienio 
vidurdienį tu išskrendi ir su nekaliu savo snukučiu praslysti 
pro muitinę. Dar saulei nenusileidus mes kirsime steikus 
“Sparkse". Malonus pasivaikščiojimas, ne daugiau. 

Tačiau tas pasivaikščiojimas nebuvo jau toks malo- 
nus. 

Bėda buvo ta, kad jie su Henriu yra kaip Čarlis Brau- 
nas ir Liusi*. Vienintelis skirtumas, kad Henris retsykiais 
palaikydavo kamuolį, kad Edis galėtų jį spirti. Ne visuo- 
met, bet retsykiais palaikydavo. Kartą apsvaigęs nuo heroi- 
no dozės Edis norėjo parašyti Čarlzui Šulcui laišką. Bran- 
gus misteri Šulcai, parašytų jis, Jūs perdedate, leisdami 
Liusei VISUOMET pakelti kamuolį paskutinę sekundę. Ji 
kartą kitą turėtų jį nuleisti. Suprantate, tai būtų netikėta 
pačiam Čarliui Braunui. Ji leistų jam spirti tris, keturis 
kartus, po to mėnesį ne ir vėl, po to dar kartą su savaitės 


*Populiarūs PEANUTS komiksų veikėjai. Autorius - Čarlzas Šulcas. 

pertrauka, suprantate? Tas tai TIKRAI užknistų vyruką, tie- 
sa? 

Jau Edis tai žinojo, kad užknistų. 

Iš patirties žinojo. 

Geras žmogus, sakė Henris, bet tipas, kuris pasirodė, 
buvo liguistai geltonas, kalbėjo su britišku akcentu, nešio- 
jo žandenas kaip iš penktojo dešimtmečio filmų ir visi gel- 
toni jo dantys buvo pakrypę vidun it labai senų spąstų smai- 
galiai. 

- Turite raktą, senjore? - paklausė jis su tuo britiškų 
akcentu, kuris primena paskutinius metus koledže. 

- Raktas saugus, jeigu apie tai klausiate, - atsakė Edis. 

- Tai duokite man jį. 

- Nieko nebus. Jūs turite duoti man kai ką savaitga- 
liui. Sekmadienio vakare turite man kai ką atnešate. Aš ati- 
duodu jums raktą, o pirmadienį jūs nueinate su juo į miestą 
ir kažką pasiimate. Ką, aš nežinau, nes tai ne mano reikalas. 

Staiga išgeltėlio rankoje atsirado mažas plokščias 
automatinis pistoletas. 

- Kodėl jums neatidavus jo, senjore? Sutaupyčiau lai- 
ko ir pastangų, o jūs išneštumėte savo kailį. 

Kad ir narkomanas, Edis Dynas nebuvo skystablauz- 
dis. Henris tai žinojo; dar svarbiau, kad tai suprato ir Bala- 
zaras. Todėl jį ir pasiuntė. Dauguma jų manė, kad jis suti- 
ko važiuoti dėl to, kad sėdi ant adatos. Tai visi žinojo, tačiau 
tik Henris žinojo, jog Edis būtų skridęs, net jei nevartotų 
pats. Dėl brolio. Balazaras nespėjo to išsiaiškinti, užtat 
velniop tą Balazarą. 

- Gal padėsi šitą daikčiuką, sutrauka? - atšovė Edis. - 
O gal nori, kad Balazaras atsiųstų ką nors, kas išlaupytų 
tavo akutes surūdijusiu peiliu? 
vietoje pasirodė mažas vokelis. Padavęs jį Edžiui išgeltėlis 
tarė: 

- Pajuokavau. 

- Kaip žinai. 

- Susitiksim sekmadienio vakare. - Ir pasuko prie 

durų. 

- Manau, tau verčiau palaukti, 

Geltonodis atsigręžė pakėlęs antakius: 

- Manai, nesugebėsiu išeiti, jeigu norėsiu? 

- Aš manau, kad jeigu tu išeisi ir čia pasirodys besąs 
mėšlas, aš išvažiuosiu rytoj. O tu liksi iki kaklo šūde. 

Tipas susigūžė. Atsisėdęs į vienintelę kambario kėdę 
laukė, kol Edis atplėšęs voką išpurtė truputį rudų miltelių. 
Jie atrodė bjauriai. Edis pakėlė akis į išgeltėlį. 

- Žinau, kad atrodo, lyg grynos srutos, bet tik iš išorės, 
- pasiaiškino tas. - Milteliai geri. 

Edis išplėšė lapelį iš bloknotėlio, atskyrė juo truputį 
miltelių, po to įtrynė pirštu į gomurį. Po sekundės išspjovė 
į šiukšliadėžę. 

- Nori mirti? Ką? Sugalvojai paskutinį norą? 

Geltonodis pabalo: 

- Geriau nieko nėra. 

- Rytoj išskrendu, - pagrasino Edis. Tai buvo melas, 
bet jis buvo įsitikinęs, jog šitas tipas neturės kaip patikrin- 
ti. - “TWA" linijomis. Pats pasirūpinau, jeigu tektų susitikti 
su tokiu mulkiu, kaip tu. Man kas. Tik geriau. Mane ne tam 
siuntė. 

Išgeltėlis sėdėjo ir mąstė. Edis sėdėjo ir darė viską, 
kad nesujudėtų. Nors nepajėgė nustygti vietoje, norėjo 
čiuožt, šokinėti, trypčiot ir kasytis. Jautė, kad net akys 
baigia sutekėti į tų rudų miltukų krūvelę, nors žinojo, kad 
ten nuodas. Paskutinę dozę Edis paėmė dešimtą ryto, nuo to 
laiko praėjo tiek pat valandų. Bet jeigu jis bent krustels, 
situacija pasikeis. Tas tipas ne tik mąsto, bet ir stebi, sten- 
giasi išsiaiškinti, kaip giliai jis įklimpęs. 

- Galbūt pavyks ką nors rasti, - pagaliau ištarė jis. 

- Kodėl tau nepabandžius? - atsakė Edis. - Bet prieš 
vienuoliktą aš išjungiu šviesą, užkabinu ant durų kortelę 
“Prašome netrukdyti" ir įspėju registratūrą, kad tuos, kurie 
baladosis į mano duris, apsauga vytų lauk. 

- Na, tu ir šiknius, - iškošė pageltėlis tuo savo nepa- 
mirštamu britiškų akcentu. 

- Ne, - atkirto Edis, - tu tikėjaisi šikniaus. O atėjo ne 
pirštu penimas. Būsi čia prieš vienuoliktą su tuo, ką galių 
panaudoti, - nebūtinai ekstra klasės, kad bent jau padorų 
būtų, - arba tau galas, sutrauka. 

Pageltėlis grįžo prieš vienuoliktą; pasirodė neįpusėjus 
dešimtai. Edis spėjo, kad tig milteliai jau iš karto gulėjo jo 
automobilyje. 

Šįkart daugiau miltukų. Ne baltų, tačiau bent jau 
dramblio kaulo spalvos, o tai visai pakenčiama. 

Edis paragavo. Pasirodė, kad nieko. Ką ten - geriau 
negu gerai. Labai gerai. Susisukęs vamzdelį iš popieriaus jis 
patraukė nosimi. 

- Ką gi, iki sekmadienio, - mestelėjo pašokdamas nuo 
kėdės geltonodis. 

- Palauk, - sustabdė Edis, lyg pats turėtų ginklą. Iš 
tiesų taip ir buvo. Tas ginklas buvo Balazaras. Enrikas Bala- 
zaras buvo stambaus masto dileris nuostabiame Niujorko 
narkotikų pasaulyje. 

- Palaukti? - Pageltėlis atsigręžė ir pasižiūrėjo kaip į 
beprotį. - £0? 

- Na, tiesą sakant, aš rūpinuosi tavimi, - pareiškė Edis. 
- Jeigu aš susirgsiu nuo to, ką dabar sutraukiau, tau galas. 
Jeigu mirčiau, tau galas bet kokiu atveju. Aš tik pamaniau: 
jeigu man pasidarytų truputį negera, galėčiau tau leisti pa- 
sitaisyti. Na, žinai, kaip toje pasakoje apie berniuką su lem- 
pa ir tris norus. 

- Nuo šito nesusirgsi. Čia Kinijos Baltasis. 

- Jeigu čia Kinijos Baltasis, - atsakė Edis, - aš - Dvai- 
tas Gudenas. 

- Kas? 

- Tiek to. 

Pageltėlis atsisėdo. Edis sėdėjo priešais viešbučio sta- 
liuką pasidėjęs baltų miltelių krūvelę (pirmieji jau seniai 
išplaukė kanalizacija). Per televizorių “Breivzus"' taršė 

“Metsai", “VTBS" ir didelės palydovinės lėkštės ant 
“Aguinas" viešbučio stogo dėka. Edis pajuto ramybę, 
išplaukiančią iš sąmonės gelmių... Nors gerai žinojo, kad ta 
ramybė atslenka iš pluošto nervų jo stuburo apačioje, vie- 
tos, kur įprotis prie heroino sukelia nenatūralų nervų ka- 
mieno pastorėjimą. 

Nori greitai išgyti? kartą paklausė jis Henrio. 
Susilaužyk stuburą, Henri. Nustos judėti kojos, tavo daikčiu- 
kas irgi nebeveiks, užtat akimoju praeis noras švirkštis. 

Henriui tai nepasirodė juokinga. 

Jeigu jau atvirai, Edžiui didelio juoko taip pat nekėlė. 
Kai vienintelis greitas būdas atsikratyti beždžionės, jojan- 
čios tau ant sprando, yra susilaužyti stuburą virš to nervų 
pluošto, turi reikalų su rimta beždžione. Ne kokiu kapucinu, 
ne mielu talismanu, o piktu senu babuinu. 

Edis ėmė čiaudėti. 

- Gerai, - ištarė pagaliau. - Tinka. Galite palikti patal- 
pas, sutrauka. 

Pageltėlis atsistojo. 

- Aš turiu draugų, - įspėjo jis. - Jie gali ateiti ir tave 
patvarkyti. Dar maldausi, kad išklausyčiau, kur yra raktas. 

- Tik ne aš, bičiuli, - atsakė Edis. - Ne aš. - Ir nusišyp- 
sojo. Nežinia, kaip ta šypsena atrodė, bet neturėjo būti labai 
miela, nes geltonodis mikliai paliko patalpas, net 
neatsigręžęs per petį. 

Kai Edis Dynas įsitikino, jog liko vienas, skubiai 
įtraukė dozę. 

Tvarkelė. 

Jis užmigo. 


Kaip dabar. 

Šaulys, tūnąs šito žmogaus sąmonėje (žmogaus, kurio 
vardo dar nežinojo, nes tipas, kurį kalinys pavadino “sutrau- 
ka“, jo nežinojo, todėl ir neištarė nė karto), stebėjo visa tai 
kaip vaidinimą vaikystėje, dar prieš tai, kai pasaulis 

pasikeitė... Jeigu Rolandas būtų matęs judančius paveikslė- 
lius, pirmiausia sulygintų matytą reginį su filmu. Visa tai, 
ko iš tiesų nematė, jis galėjo paimti iš kalinio sąmonės, nes 
jų asociacijos buvo nepaprastai panašios. Tačiau dėl vardo 
iškilo sunkumų. Kalinio brolio vardą jis žinojo, o paties 
žmogaus - ne. Suprantama, vardas - slaptas dalykas, skli- 
dinas galios. 

Bet ne vardas svarbiausia. Svarbiausia, kad tas 
žmogus silpnas. Tačiau po tuo silpnumu kaip geras ginklas 
palaidame smėlyje paslėptas plienas. 

Šis žmogus šauliui skaudžiai priminė Ketbertą. 

Kažkas ateina. Kalinys miegojo ir negirdėjo, tad šau- 
lys vėl ėmėsi iniciatyvos. 

Nieko sau, pagalvojo Džeinė. Jis guodžiasi, kad yra 
išbadėjęs, o kai aš surandu ką pavalgyti, nes jis man mielas 
- užmiega. 

Bet keleivis - trečią dešimtį pradėjęs aukštas, švariais, 
kiek pablukusiais džinsais ir marškiniais vilkįs vaikinas - 
prasimerkė ir nusišypsojo. 

- Dėkoju, - ištarė jis, ar kažką panašaus. Nuskambė- 
jo kažkaip senoviškai... arba lyg kita kalba. Kalba per mie- 
gus, nutarė palydovė. 

- Prašau. - Ji padovanojo gražiausią, kokią turėjo, 
šypseną, įsitikinusi, kad keleivis vėl užmigs ir sumuštinis 
liks nesuvalgytas iki pietų. 

Ką gi, to ir reikėjo tikėtis, ar ne? 

Ji grįžo į kambarėlį sutraukti dūmą. 

Uždegė degtuką, pakėlė prie cigaretės, ir ranka 
nejučia sustojo, nes to jos nemokė tikėtis. 

Man jis pasirodė mielas. Vis dėl tų akių. Rudų akių. 

Bet kai vyras 3A krėsle atsimerkė, jos nebuvo rudos. 
Jos tapo mėlynos. Ir ne seksualiai žydros kaip Polo Nju- 
mano, ne, - šaltos it ledas. Jos... 

- Ai! 


200 


Liepsna lyžtelėjo pirštus. Moteris greitai ją pakratė. 

- Džeine? - paklausė Pola. - Kas atsitiko? 

- Nieko. Užsisvajojau. 

Ji užžiebė antrą degtuką ir prisidegė cigaretę. Nespėjo 
užtraukti dūmo, kai toptelėjo visai logiškas paaiškinimas. Jis 
su kontaktinėmis linzėmis. Kaip nesusiprotėjau? Tokiomis, 
kurios keičia akių spalvą. Nuėjo į tualetą. Tupėjo ten taip 
ilgai, kad ji ėmė abejoti, ar tik neužsupo; atrodė išblyškęs, 
lyg pykintų. O jis tik išsiėmė savo linzes, kad galėtų pato- 
giau numigti. Visai logiška. 

Tu kažką pajutai, prabilo balsas iš netolimos praeities. 
Kažkokį spragtelėjimą. Pastebėjai kažką ne taip. 

Spalvotos kontaktinės linzės. 

Džeinė Darning asmeniškai pažinojo per porą 
dešimčių žmonių, nešiojančių linzes. Dauguma jų dirbo 
avialinijose. Niekas nieko nekalbėjo, bet ji spėjo, jog kelei- 
viai jaučia nepasitikėjimą lėktuvų personalui su akiniais - tai 
juos nervina. 

Keli iš pažįstamų nešiojo spalvotas linzes. Jau ir pa- 
prastos linzės yra brangios, o spalvotos iš viso kainuoja 
pasakiškus pinigus. Ir tiek pinigų ryžosi išleisti tik moterys, 
tuščiagarbės moterys. 

Na ir kas? Vaikinai taip pat gali būti tuščiagūrbiai 
Kodėl gi ne? Jis neblogos išvaizdos. 

Ne. Ne itin. Mielas, taip, ne daugiau, ir išblyškęs, per 
daug nesirūpina savimi. Tai kam tos kontaktinės linzės? 

Lėktuvų keleiviai neretai bijo skristi. 

Pasaulyje, kur lėktuvų užgrobimai ir narkotikų gabe- 
nimas tapo kasdienine realybe, oro linijų personalas dažnai 
bijo keleivių. 

Balsas, užvedęs šias abejones, priklausė lakūnų 
mokyklos instruktoriui, senam oro vilkui, kuris atrodė taip, 
lyg būtų skraidęs dar su faneriniais biplanais. Ir jis kalbėjo: 
Neignoruokite savo įtarimų. Net jeigu pamiršite viską, ką 
sužinojote apie elgesį su galimais ar tikrais teroristais, at- 
siminkite štai ką: neignoruokite savo įtarimų. Retkarčiais 
pasitaiko įgula, kuri per apklausą sako, jog nieko neįtarė, 

kol vaikinas išsitraukė granatą ir liepė skraidinti į Kubą, 
kitaip visi tuoj išlakstys reaktyvinio variklio greičiu. Bet 
daugumoje atvejų būna du ar trys žmonės - dažniausiai 
skrydžio palydovės, kuriomis jūs, moterys, tapsite po mėne- 
sio, - teigiantys, jog kažką pajuto. Kažkokį krebždėjimą. 
Nuojautą, jog vaikinas iš 91C ar jauna moteris 5A kėdėje 
atrodo ne visai įprastai. Jie įtarė, bet nieko nedarė. Ar buvo 
dėl to atleisti iš darbo? Viešpatie, ne! Juk negalima 
žmogaus apvilkti tramdomaisiais vien todėl, kad jis kažkaip 
keistai krapšto savo spuogus. Didžiausia problema, kad 
žmonės pajuto kažką... ir pamiršo. 

Senas lėktuvų asas pakėlė striuką pirštą. Džeinė Dar- 
ning ir jos grupės draugės ištempė ausis. Jeigu pajusite tą 
krepštelėjimą, nieko nedarykite... tačiau nepamirškite. Nes 
visuomet yra maža tikimybė, jog galėsite kažką sustabdyti, 
kol tai dar neprasidėjo... pavyzdžiui, išvengsite dvylikos 
dienų vėlavimo kokiame nors dievo pamirštame arabų 
uoste. 

Tik kontaktinės linzės, bet... 

Tas dėkui. 

Murmėjo per miegus? O gal susimaišęs leptelėjo kita 
kalba? 

Ji stebės tą keleivį, nusprendė Džeinė. 

Ir nepamirš savo įtarimo. 

Gerai, pagalvojo šaulys. Dabar viską ir sužinosime, 
ar ne? 

Jam pavyko pereiti iš savo pasaulio į šitą kūną pro 
duris paplūdimyje. Dabar reikėjo išsiaiškinti, ar jis gali par- 
nešti daiktus atgal. Ne, ne save patį; jis buvo tikras, jog bet 
kada galėtų grįžti į savo apnuodytą, silpstantį kūną. Bet kaip 
su kitais daiktais? Fiziniais daiktais? Štai, priešais jį guli 
maistas: tai, ką uniformuota moteris pavadino kažkokio 
tuno sumuštiniu. Šaulys neįsivaizdavo, kas tas tunas, bet 
sukeptinį pažino, vos tik pamatęs. Nors šis kažkodėl nebu- 

vo iškeptas. 

Jo kūnui reikėjo maisto, jo kūnui reikėjo gerti, bet 
užvis labiau jam reikėjo vaistų. Be jų jis mirs nuo tos jūros 
pabaisos nuodų. Šitame pasaulyje gali atsirasti tokių vaistų. 
Pasaulyje, kur vežimai gali lėkti oru aukščiau už bet kokį 
erelį, įmanoma bet kas. Tačiau nepadės nė stipriausi vais- 
tai, jeigu jam nepavyks pergabenti jų pro duris. 

Gali gyventi šitame kūne, šnipštelėjo galvoje vyras 
juodais drabužiais. Palik tą kvėpuojančios mėsos gabalą 
vėžiagyviams. Dar tik prietema. 

Tačiau jis to nedarys. Pirma, tai būtų labiausiai 
žmogžudystę primenanti vagystė, nes jis neilgai liks tik pa- 
prastu keleiviu, žvelgiančiu pro to žmogaus akis it ke- 
liauninkas pro karietos langą. 

Antra priežastis, jis yra Rolandas. Jeigu reikės mirti, 
jis mirs kaip Rolandas. Mirs šliauždamas į Bokštą, jeigu to 
reikės. 

Po to vėl prabilo sudiržęs praktiškumas, kuris su- 
gyveno su jo romantiška prigimtimi it tigras su stirna. Kokių 
galų svarstyti apie mirtį, jeigu dar viskas neišmėginta? 

Jis pakėlė sukeptinį. Perpjautas į dvi dalis. Paėmė po 
vieną abiem rankomis. Atmerkė kalinio akis ir apsidairė. 
Niekas jo nestebi (nors palydovių kambarėlyje apie jį labai 
rimtai mąstė Džeinė Darning). 

Rolandas pasisuko į duris ir perėjo, laikydamas sukep- 
tinių puseles. 

Pirmiausia jį pasitiko atūžianti banga, vėliau, kai jis 
pamėgino atsisėsti, suklego nuo gretimų akmenų kylantys 
paukščiai (bailūs vagišiai jau sėlina, pagalvojo jis, netrukus 
gnaibys minkštus kąsnelius nežiūrėdami, ar aš dar kvėpuoju 
- maitėdos puošniomis plunksnomis), po to Rolandas pa- 
matė, kaip viena sumuštinio puselė šlepteli į smėlį, nes laikė 
ją, lyg turėtų sveiką ranką. 

Jis nerangiai pakėlė ją nykščiu ir bevardžiu, nubraukė 

smėlį, kiek pajėgė, ir godžiai atsikando. Po sekundės jau 
rijo, nepaisydamas tarp dantų grikšinčių smilčių. Dar po 
kelių akimirkų jis ėmėsi antrosios pusės. Sumuštinis prany- 
ko trimis kąsniais. 

Šaulys nežinojo, kaip atrodo tunas, bet žuvis buvo 
gardi. Ir to užteko. 

Lėktuve niekas nematė, kaip dingo sumuštiniai. Nie- 
kas nepastebėjo, kaip Edžio Dyno pirštai susminga į baltą 
duoną. 

Niekas nežiūrėjo, kai sumuštinis tapo perregimas ir 
dingo, palikęs kelis trupinius. 

Po dvidešimties sekundžių Džeinė Darning sumaigė 
cigaretę ir kyštelėjo galvą iš kabinos. Išsitraukė knygelę iš 
prijuostės, nors norėjo tik dar kartą žvilgtelėti į 3A. 

Jis atrodė giliai įmigęs... o sumuštinio neliko nė kva- 
po. 

Viešpatie, pagalvojo Džeinė. Jis ne suvalgė, 0 prari- 
jo jį visą! Ir kaip galėjo vėl užmigti? Juokaujate? 

Tai, kas nedavė ramybės stebint 3A, misterį Tai-Ru- 
dos-Tai-Mėlynos, ir toliau kėlė nerimą. Kažkas negerai. 

Kažkas. 

Trečia dalis 
Kontaktas ir nusileidimas 

Edį pažadino antrojo piloto pranešimas, kad po ketu- 
riasdešimt penkių minučių lėktuvas leisis tarptautiniame 
Kenedžio oro uoste, kur matomumas geras, vėjas pučia iš 
vakarų dešimt mylių per valandą, oro temperatūra - 
dvidešimt vienas laipsnis Celsijaus. Pilotas pridūrė, jog nau- 
dodamasis proga nori padėkoti visiems už tai, kad pasirin- 
ko “Delta" kompaniją. 

Jis apsidairęs pamatė, kad žmonės tikrina savo de- 
klaracijas ir pilietybės dokumentus (grįžtant iš Nasau turė- 
jo užtekti vairuotojo pažymėjimo bei kreditinės kortelės su 
amerikietiško banko pavadinimu, bet dauguma dar nešiojosi 
pasus), ir viduje įsitempė. Jis niekaip negalėjo patikėti, kad 
sugebėjo užmigti, ir dar taip giliai. 

Edis atsistojo ir nuėjo į tualetą. Kokaino maišeliai 
pažastyse gulėjo patogiai ir tvirtai, puikiai prigludę prie jo 
raumenų kaip ir viešbučio kambaryje, kur juos priklijavo 
grebluojantis amerikietis, vardu Viljamas Vilsonas. Po to, 
kai operacija su lipnia juosta buvo baigta, vyras, kurio vardą 
išgarsino Po (Vilsonas tik dėbtelėjo į Edį, kai šis mestelė- 
jo pastabą apie girdėtus vardus), ištiesė jam marškinius. 
Eilinius marškinius su smulkiu ornamentu, truputį pabluku- 
sius, tokius, kokius nešioja eilinis vaikinas, grįžtantis po 
trumpų atostogų prieš egzaminus... tik šie buvo siūti specia- 
liai ir paslėpė nežymius iškilimus. 

- Prieš išlipdamas viską dar kartą patikrink, - įspėjo 
Vilsonas, - bet turėtų būti gerai. 

Edis nebuvo tikras, ar tikrai taip bus, bet apsilankyti 
pas nykštukus prieš užsidegant užrašui “UŽSISEKITE 

SAUGOS DIRŽUS“ jis turėjo ir kitą priežastį. Nepaisy- 
damas pagundos - o vakar naktį pagunda virto akivaizdžių 
poreikiu, - jis sugebėjo išsaugoti dalelę miltukų, kuriuos tas 
išgeltėlis pavadino Kinijos Baltuoju heroinu. 

Muitinė iš Nasau ne tokia, kaip grįžtant iš Haičio, 
Kvinkono ar Bogotos, bet ir čia žmonės stebi. Patyrę 
žmonės. Negalima padaryti net mažiausios klaidos. Jeigu eis 
į muitinę bent truputį nervindamasis, gali suklupti dėl 
smulkmenos ir išsiskirti iš minios. 

Edis sutraukė miltelių porciją, nuleido popieriuką 
unitaze ir nusiplovė rankas. 

Žinoma, jeigu kur nors praminsi, nepastebėsi, ar ne? 
pagalvojo jis. Ne. Nepastebės. Ir jam bus nusispjauti. 

Grįždamas į vietą vaikinas pastebėjo palydovę, at- 
nešusią jam gėrimo, kurio jis nebaigė. Moteris jam nusišyp- 
sojo. Jis atsakė šypsena, atsisėdo, prisisegė diržą, pasiėmęs 
žurnalą ėmė vartyti ir apžiūrinėti nuotraukas. Nė viena ne- 
padarė jam įspūdžio. Bet plieno virbas vis smarkiau spaudė 
pilvą, o užsižiebus “UŽSISEKITE SAUGOS DIRŽUS* jis 
apsivijo dar vienu žiedu ir kietai užsiveržė. 

Heroinas veikė - Edis ėmė šniurkščioti nosimi, - bet 
neveikė taip, kad jis jaustų. 

Prieš nusileidimą įvyko dar vienas atminties 
užtemimas... trumpas, bet aiškus. 

727-asis ėmė leistis virš Long Ailendo akvatorijos. 

Džeinė Darning verslo klasės salone padėjo Piteriui ir 
Anai išnešioti gėrimus po valgių, kai koledžo studentą pri- 
menantis vaikinas nuėjo į pirmos klasės tualeto kabiną. 

Jam grįžtant į savo vietą ji praskyrė biznio ir pirmąją 
klases skiriančią užuolaidą, paspartino žingsnį ir įsistebei- 
lijo į jį su šypsena. Vaikinui nieko kito neliko, kaip tik pa- 
kelti akis ir nusišypsoti. 

Jo akys vėl buvo rudos. 

Gerai, gerai jau. Jis nuėjo į tualetą, išsiėmė linzes 

prieš miegą, dabar nuėjo vėl jų įsidėti. Dėl Dievo meilės, 
Džeine! Tu tikra višta! 

Bet kvaila ji nebuvo. Negalėjo apčiuopti nieko 
konkretaus, bet ji ne višta. 

Jis per daug išbalęs. 

Na ir kas? Tūkstančiai žmonių vaikšto balti kaip po- 
pierius, įskaitant tavo pačios mamą, kuriai išoperavo tulžį. 

Jo mėlynos akys labai pastebimos, nors ir ne tokios 
malonios kaip rudosios linzės, tačiau neabejotinai išsiski- 
riančios. Tai kokiems galams tos išlaidos? 

Nes jam patinka rudos. To užtenka? 

Ne. 

Prieš pat užsidegant įspėjimui užsisegti diržus ji pa- 
darė tai, ko niekad nebuvo dariusi; padarė tai įsiklausydama 
į patyrusio savo instruktoriaus žodžius. Ji pripylė termosą 
karštos kavos ir uždėjo raudoną plastikinį gaubtelį, 
neužkišusi kamščio. Užsuko gaubtelį taip, kad tas vos 
užsikabino už pirmojo griovelio. 

Siuzė Daglas paskutinį kartą ėjo per eiles, ragino 
užgesinti cigaretes, sukišti viską, ką buvo išsiėmę, aiškino, 
kad “Deltos" tarnautojas sutiks juos oro uoste, prašė pa- 
tikrinti, ar užpildė deklaracijas ir susirado pilietybę 
įrodančius dokumentus, reikalavo atiduoti visus puodelius, 
stiklinaites ir ausines. 

Keista, kad mums nereikia patikrinti, ar jų kelnės sau- 
sos, išsiblaškiusi pagalvojo Džeinė. Ji pajuto, kaip pilvą 
suspaudžia jos pačios plieno strypas. 

- Perimk mano pusę, - paprašė ji, kai Siuzė pakabino 
mikrofoną. 

Siuzė dirstelėjo į termosą, po to į Džeinės veidą. 

- Džeine? Tu sergi? Išbalusi kaip... 

- Aš nesergu. Perimk mano pusę. Paaiškinsiu, kai 
grįši. - Džeinė metė žvilgsnį į papildomas kėdes šalia durų 
kairėje pusėje. - Nenoriu paleisti ginklo. 

- Džeine... 

- Perimk mano pusę. 

- Gerai jau, - sutiko Siuzė. - Gerai, Džeine. Kaip nori. 

Džeinė Darning atsisėdo su termosu į kėdę eilės pa- 
kraštyje. Laikė jį nė nemėgindama užsukti tvirčiau. Norėjo 
laisvai jį valdyti, kitaip sakant, abiem rankom. 

Siuzė pagalvojo, kad man čirik. 

Gerai, kad taip ir būtų. 

Jeigu kapitonas Makdonaldas leisis grubiai, visos 
mano rankos nueis pūslėmis. 

Tiek to, rizikuosiu. 

Lėktuvas smigo žemyn. Vyras 3A kėdėje, vyras dviejų 
spalvų akimis ir blyškiu veidu, staiga pasilenkė ir išsitraukė 
iš po kėdės kelioninį krepšį. 

Štai, pagalvojo Džeinė. Iš ten išsiims granatą arba 
kokį nors automatinį ginklą. 

Vos tik ji išvys pavojų, virpančiais pirštais kaipmat 
nusuks raudoną termoso gaubtelį, ir salelėje tarp kėdžių ims 
raitytis nustėręs Alacho draugas su nuplikintu veidu. 

3A atitraukė krepšio užtrauktuką. 

Džeinė pasiruošė. 

Šaulys suprato, kad šitas vyras, nors ir kalinys, matyt 
puikiau perpratęs išgyvenimo meną nei kuris kitas Žmogus 
šitame oro vežime. Daugiausiai čia buvo storulių, o ir nor- 
malaus sudėjimo vyrai atrodė atviri, nepasiruošę, išpaikintų 
vaikų veidais; vyrai, kurie gali susikauti, bet prieš tai ilgai 
inkš. Gali paleisti jiems žarnas, o paskutinė išraiška jų veide 
bus ne įsiūtis ar skausmas, o kvaila nuostaba. 

Kalinys buvo kietesnis... nors to nepakanka. Ne. 

Uniformuota moteris. Ji kažką pastebėjo. Nežinau, ką, 
bet ji įtaria kažką negero. Seka jį kitaip nei kitus. 

Kalinys atsisėdo. Pažvelgė į netvirtą knygą, kurią 
mintyse įvardijo kažkokiu “Žiurno-alum", nors kas tas 
Žiurnas ir koks jo alus, Rolandui nebuvo aiškų. Šaulys 
nenorėjo žiūrėti į tą knygą, jam rūpėjo ta moteris su rau- 
dona uniforma. Noras išeiti į priekį ir perimti kontrolę buvo 
neapsakomas. Bet jis užgniaužė jį... bent jau kol kas. 

Kalinys kažkur nuėjo ir gavo vaistų. Ne vaistų, ku- 
riuos vartojo pats, ir ne tokių, kurie galėtų išgydyti sergantį 
šaulio kūną, - tokių, už kuriuos žmonės moka didelius pini- 
gus, nes tai draudžia įstatymas. Jis atiduos tuos vaistus savo 
broliui, o tas, savo ruožtu, perduos juos kažkokiam Bala- 
zarui. Sandėris bus baigtas tada, kai Balazaras už tai duos 
jiems vaistų, kuriuos jie vartoja. Ir tai tik tuo atveju, jeigu 
kalinys teisingai atliks šauliui negirdėtą ritualą (o šis keis- 
tas pasaulis turėjo turėti daug neįprastų apeigų), vadinamą 
Muitinės praėjimu. 

Bet ta moteris jį mato. 

Ar ji gali sukliudyti jam praeiti Muitinę? Ko gero, 
taip. Kas tuomet. Įkalinimas. Jeigu kalinys paklius į 
kalėjimą, nebus kaip gauti vaistų, kurių verkiant reikėjo jo 
mirštančiam kūnui, 

Jis privalo praeiti Muitinę, nusprendė Rolandas. Jis 
privalo. Ir nueiti su broliu pas tą Balazarą. Planas buvo ne 
toks, broliui tai nepatiks, bet taip turės būti. 

Nes žmogus, kuris prekiauja vaistais, žinos žmogų, 
gydantį ligonius arba pats išmanys mediciną. Nurodys 
žmogų, kuris patikrins, kas blogai, o tada... galbūt... 

Jis turi praeiti Muitinę, pagalvojo šaulys. 

Atsakymas buvo toks paprastas ir aiškus, kad vos jo 
nepražiopsojo. Praeiti Muitinę taip sunku dėl tų vaistų, ku- 
riuos vaikinas ketina nelegaliai įvežti. Ten, matyt, laukia 
koks nors žynys, su kuriuo pasitariama, jeigu žmogus atro- 
do įtartinas. Priešingu atveju, suprato Rolandas, muitinės 
ceremonija būtų visai paprasta, kaip peržengti draugišką 
sieną jo paties pasaulyje. Parodai ženklą, kad pripažįsti tos 
karalystės valdovą, - paprasčiausią gestą, - ir tau leidžiama 
praeiti. 

Jam pavyko perkelti daiktus iš kalinio pasaulio. Tai 
įrodė sukeptinis. Jis pasiims tuos vaistų pakelius kaip paėmė 
sukeptinį. Kalinys pereis Muitinę. O vėliau Rolandas 
sugrąžins juos atgal. 

Ar tau pavyks? 

Taip, šitas klausimas šaulį jaudino labiau nei neaprė- 


209 


piamas vanduo po jais... Jie skrido virš didžiulio vandenyno 
ir dabar ėmė artėti prie kranto. Vanduo tolydžio artėjo. Oro 
vežimas leidosi (Edis tik probrėkšmais dirstelėjo pro iliumi- 
natorių, o šaulys stebėjo įdėmiai lyg vaikas pirmąjį sniegą). 
Jis gali išnešti daiktus iš šito pasaulio. O sugrąžinti juos at- 
gal? Tai dar reikia išsiaiškinti. 

Šaulys kyštelėjo ranką į kalinio kišenę ir suspaudė 
kalinio pirštuose monetą. 

Tada Rolandas apsisukęs grįžo pro duris. 

Paukščiai purptelėjo jam atsisėdus. Jie nebedrįso taip 
arti priskristi. Viską skaudėjo, gėlė, krėtė šaltis... tačiau net 
ir tas mažas sukeptinis stebėtinai jį pastiprino. 

Jis žvilgtelėjo į pinigėlį, atsineštą iš ano pasaulio. 
Panašus į sidabrinį, tik rausvas atspalvis pakraščiuose leido 
spėti, kad moneta nukalta iš prastesnio metalo. Vienoje 
pusėje buvo vyro profilis, liudijąs kilnumą, drąsą, užsi- 
spyrimą. Tačiau šiek tiek garbanoti prie smilkinių ir ilgi už- 
pakalyje plaukai bylojo apie pasipūtimą. Jis apvertė monetą 
ir sukrankė iš netikėtumo. 

Kitoje pusėje puikavosi erelis, simbolis, puošęs jo 
paties vėliavą dar tais laikais, kai gyvavo karalystės ir jas 
simbolizavo vėliavos. 

Nėra laiko. Grįžk. Greičiau. 

Bet jis stabtelėjo dar sekundę pamąstyti. Savo galva 
mąstyti buvo sunkiau - kalinio galva buvo ne tai, kad 
švaresnė, tačiau bent jau laikinai patogesnė priemonė. 

Perkelti monetą į abi puses - tik dalis bandymo, ar ne? 

Jis išsikrapštė vieną šovinį iš šovininės ir sugniaužė 
virš monetos. 

O tada žengė pro duris. 

Kalinio moneta liko sugniaužta rankoje. Net nebuvo 
būtina pasislinkti į priekį, kad tuo įsitikintų. Rolandas ir taip 

jautė. 

Tačiau vis tiek paėjo į priekį, nes turėjo pamatyti. 

Todėl jis pasisuko, lyg ketintų pasitaisyti mažą po- 
pierinį daiktelį ant savo krėslo nugaros (dievaži, čia visur 
pilna popieriaus!), ir pažvelgė pro duris. Ten pamatė su- 
kniubusį savo kūną, tik dabar matėsi iš skruosto nutekėjusi 
kraujo srovelytė: matyt, persidrėskė į akmenį krisdamas. 

Patronas, kurį nešėsi suspaudęs su moneta, liko smė- 
lyje prie slenksčio. 

Bet atsakymą jis vis dėlto gavo. Kalinys galės praei- 
ti Muitinę. Sargybiniai galės nučiupinėti jį nuo galvos iki 
kojų, nuo užpakalio iki nosies ir atvirkščiai. 

Ir nieko neras. 

Šaulys atsitraukė nusiraminęs, nė neįtardamas, kad 
visų problemų dar neišsprendė. 

727-asis grakščiai leidosi virš Long Ailendo 
druskožemių, palikdamas sudegusių degalų uodegą. Suūžė 
nusileidimo varikliai. 

3A, vyras dviejų spalvų akimis, išsitiesė, ir Džeinei 
pasirodė, jog jo rankose bukasnukis “Uzi", tačiau ten buvo 
tiktai jo muitinės deklaracija ir mažas užtraukiamas maiše- 
lis, kokiuose vyrai nešiojasi savo pasus. 

Lėktuvas nutūpė kaip į vatą. 

Giliai atsidususi moteris tvirčiau užsuko termoso 
gaubtelį. 

- Aš paskutinė kvailė, - tyliai burbtelėjo ji Siuzei, 
pavėluotai segdamasis diržą. Džeinė spėjo papasakoti jai 
savo įtarimus. - Gali drąsiai mane taip vadinti. 

- Ne, - paprieštaravo ta, - tu pasielgei teisingai. 

- Sureagavau pernelyg liguistai. Skolinga pietus. 

- Velniop. Nežiūrėk į jį. Žiūrėk į mane. Nusišypsok, 

Džeine. 

Džeinė šyptelėjo. Linktelėjo. Ir pasvarstė, kas bus to- 
liau. 

- Tu sekei jo rankas, - tarė Siuzė ir nusijuokė. Džeinė 
sukikeno taip pat. - O aš stebėjau jo marškinius, kai lenkė- 
si pasiimti savo krepšio. Juose pakankamai vietos susikišti 
pusę “Vulvarto" vitrinos. Tik nemanau, kad tai, ką jis 
vežasi, galima įsigyti supermarkete. 

Džeinė užvertusi galvą vėl nusikvatojo kaip kokia lė- 
lytė. “Ką darysime?" Siuzė buvo penkeriais metais vyresnė, 
ir Džeinė, kuri dar prieš minutę manė laikanti viską savo 
rankose, dabar tik džiaugėsi, kad ji šalia. 

- Nieko nedarysime. Važiuodamos perduosime kapi- 
tonui. Kapitonas pasikalbės su muitine. Tavo draugelis stos 
į eilę su visais kitais, tik po to bus palydėtas į mažą kam- 
barėlį. Ir tas kambarėlis bus pirmas iš eilės jam skirtų. 

- Jėzau. - Džeinė šypsojosi, bet kūną varstė šiurpu- 
liai. 

Kai atbulinės eigos varikliai ėmė tilti, ji paspaudė 
sagtį, po to ištiesė termosą Siuzei, atsistojo ir pabarbeno į 
kabinos duris. 

Ne teroristas, o narkotikų gabentojas. Ačiū Dievui už 
mažus džiaugsmus. Tačiau ji nesidžiaugė. Vyrukas išties 
buvo mielas. 

Nedaug, truputį. 


Jis dar nemato, supykęs ir susinervinęs pagalvojo šau- 
lys. O dangau! 

Edis pasilenkė popierių, reikalingų ritualui, o kai pa- 
kėlė akis į uniformuotą moterį, toji spigino į jį išplėsto- 
mis akimis, pabalusiais it tas popierius ant kėdės atkaltės 
skruostais. Sidabrinis cilindras su raudonu dangteliu, kurį jis 
iš pradžių palaikė indu, matyt, buvo ginklas, nes ji laikė jį 
pakėlusi tarp krūtų. Rolandas pamanė, jog po akimirkos 
moteris arba paleis jį, arba numetus: gaubtelį iššaus iš jo. 

Bet po kelių sekundžių moteris atsipalaidavo, prisi- 
segė diržą, nors ir šaulys, ir kalinys girdėjo lėktuvą palie- 
čiant žemę. Ji pasisuko į kitą moterį ir kažką pasakė. Toji 
nusijuokė, linktelėjo, bet jeigu tas juokas buvo nuoširdus, 
pagalvojo šaulys, aš esu rupūžė. 

Šaulys negalėjo atsistebėti, kodėl žmogus, kurio są- 
monė laikinai tapo jo paties Ka, toks kvailas. Žinoma, iš 
dalies kaltas tas šlamštas, kurį kiša į savo kūną... ta šio pa- 
saulio nelabojo žolė. Iš dalies, bet ne vien ji kalta. Edis ne 
toks skystas ir nepastabus, kaip kiti, bet laikui bėgant to- 
kiu taps. 

Jie tokie, kokie yra, nes gyvena šviesoje, staiga supra- 
to šaulys. Civilizacijos, kurią yra išmokyti garbinti labiau už 
viską, šviesoje. Jie gyvena pasaulyje, kuris nepasislinko. 

Jeigu šiame pasaulyje visi žmonės tampa tokiais, Ro- 
landas nebuvo tikras, kad pasirinktų ne tamsą. “Taip buvo, 
kol pasaulis nepajudėjo", - sakydavo žmonės iš šaulio pa- 
saulio, ir tie žodžiai buvo tariami su liūdesiu... bet be jo- 
kio apmąstymo. 

Ji pamanė, kad aš/jis nori išsitraukti ginklą, kai len- 
kėsi paimti popierių. Pamačiusi popierius ji nusiramino ir 
padarė tai, ką daro visi prieš nusileidžiant šitam vežimui. 
Dabar ji su drauge kalbasi, juokiasi, bet jų veidai - ypač 
tos, kuri laiko metalinį cilindrą, - nenatūralūs. Jos šnekasi, 
bet tik apsimeta, kad juokinga...ar taip yra todėl, kad jos 
kalbasi apie mane/jį. 

Oro vežimas dabar judėjo plačiu betoniniu keliu, vie- 
nu iš daugelio. Dėmesį Rolandas buvo sutelkęs į uniformuo- 
tas moteris, bet akies krašteliu stebėjo ir kitus oro vežimus, 
važiuojančius savo keliais. Kai kurie iš jų vos dardėjo, kiti 
judėjo neįtikėtinu greičiu, visai ne kaip vežimai, o šoviniai, 
paleisti iš mortyrų ar šautuvų. Šauliui norėjosi išeiti į priekį 
ir nulydėti tuos vežimus į dangų. Jie pagaminti žmonių, 
tačiau ne mažiau nuostabūs už pasakojimus apie Didįjį Fe- 
vereksą, kuris, esą, kadaise gyveno mitinėje Garleno kara- 
lystėje; gal ir nuostabesni, nes tikrai padaryti žmonių ranko- 
mis. . 

Moteris, atnešusi jam sukeptinį, atsisegė diržą 
(nepraėjus nė minutei nuo to momento, kai užsisegė) ir priė- 
jo prie mažų durelių. Tenai sėdi vežikas, toptelėjo šauliui, 
bet kai durys atsivėrė ir ji žengė vidun, jis pastebėjo tris 
vežikus, valdančius šitą oro vežimą. Užteko vieno žvilgsnio 
į tūkstančius lempučių, svirtelių ir mygtukų, kad suprastų 
kodėl. 

Kalinys žiūrėjo visur, bet nieko nematė - Kortas pir- 
ma iš tokio išsityčiotų, po to įlipdytų į artimiausią sieną. 
Kalinys buvo užsiėmęs krepšio paieška po sėdyne ir traukė 
lengvą švarką nuo viršuje įrengtos dėžės... taip pat mąstė 
apie artėjantį ritualą. 

Kalinys nieko nematė; užtat pro šaulio akis niekas 
neprasprūdo. 

Moteris palaikė jį vagimi arba bepročiu. Jis - o gal 
net aš pats, kas čia žino, - padarė kažką, kas sukėlė jai to- 
kius įtarimus. Ji apsigalvojo, bet vėliau antroji moteris 
patvirtino jos spėliones... tik dabar aš jau žinau, kas yra ne 
taip. Jos žino, kad kalinys mėgins suteršti ritualą. 

Ir staiga Rolandas suprato savo problemos esmę. Pir- 
ma, jam nepavyks taip lengvai išgabenti maišelius į savo 
pasaulį, kaip išsinešė monetą; ji nebuvo priklijuota prie 
kalinio kūno. Bet ta juosta su klijais dar ne didžiausia bėda. 
Kalinys nepastebėjo vienos iš daugelio monetų dingimo, o 
kai supras, jog tai, dėl ko jis rizikavo savo gyvybe, dingo, 
tikrai galvos neteks... ir kas tuomet? 

Labai tikėtina, kad kalinys ims elgtis taip neraciona- 
liai, jog bus uždarytas į belangę, kaip ir už ritualo ap- 
dergimą. Ne juokas, kai šitiek dingsta; iš pažastų pa- 
prasčiausiai ištirpę maišeliai jam bus įrodymas, kad išpro- 
tėjo. 

Oro vežimas, kuris ant žemės riedėjo it jaučių trau- 
kiamas, suko kairėn. Šaulys suprato, jog nėra kada pasiduoti 
ilgiems svarstymams. Jam reikia ne vien išeiti į priekį; jis 
privalo užmegzti kontaktą su Edžiu Dynu. 

Dabar. 


214 


9 


Edis susikišo savo deklaracijos kortelę ir pasą į kišenę 
ant krūtinės. Plieninė viela vis labiau vijosi apie pilvą, gi- 
liau smigo į kūną, versdama kibirkščiuoti ir šnypšti nervus. 
Ir staiga jo galvoje pasigirdo balsas. 

Ne mintis - balsas. 

Klausyk manęs, bičiuli. Įdėmiai klausyk. Ir jeigu nori 
neįkliūti, pasistenk, kad tavo veidas daugiau nekeltų įtarimų 
toms uniformuotoms moterims. Jos ir taip per daug įtaria. 

Edis pamanė, kad nenusiėmė lėktuvo ausinių ir dabar 
klausosi kažkokios keistos transliacijos iš lakūnų kabinos. 
Bet visos ausinės buvo surinktos prieš penkias minutes. 

Po to jam toptelėjo, kad kažkas atsistojo šalia ir jam 
nurodinėja. Jis vos nepasuko galvos, bet susilaikė. Patinka 
ar ne, bet tai, jog balsas skambėjo jo paties galvoje, buvo 
gryniausia tiesa. 

Galbūt priima kokias nors bangas - AM, FM arba 
VHF - savo dantų plombomis. Girdėjo apie tai... 

Išsitiesk, kirmine! Ir taip keli nepasitikėjimą, dar mat 
sėdės kaip kuoktelėjęs! 

Edis skubiai išsitiesė. Balsas buvo ne Henrio, bet la- 
bai panašus į jo balsą vaikystėje, kai jie augo Prodžekte. 
Henris buvo aštuoneriais metais vyresnis, iš tarp jų gimusios 
sesers liko jau tik gražus prisiminimas. Seliną partrenkė 
mašina, kai Edžiui buvo dveji, o broliui - dešimt. Tokiu 
įsakmiu tonu brolis kalbėdavo pamatęs jį darant ką nors, kas 
anksčiau laiko galėtų įkišti į pušinę dėžę... kaip Seliną. 

Kas, po galais, čia vyksta? 

Tu girdi balsą ne iš išorės, paaiškino balsas galvoje. 
Ne, ne Henrio... vyresnis, sausesnis... stipresnis. Bet visai 
kaip Henrio... ir jam nebuvo įmanoma atsispirti. Tai pirma. 
Tu nesikraustai iš proto. AŠ ESU kitas asmuo. 

Čia telepatija? 

Edis nejautė, jog jo veide nešmėkštelėjo jokia išraiš- 
ka. Pagalvojo, kad kitomis aplinkybėmis galėtų pretenduo- 

ti į “Oskarą" už geriausią vaidybą. Žvilgtelėjęs pro langą pa- 
matė, kad lėktuvas artėja prie “Delta" terminalo tarptauti- 
niame Kenedžio oro uoste. 

Nežinau, ką reiškia tas žodis. Bet žinau, jog tos uni- 
formuotos moterys įtaria, kad tu veži... 

Pauzė. Apėmė jausmas, kurio neįmanoma nusakyti: 
lyg kažkas neregimais pirštais sklaidytų jo smegenis it kor- 
telių katalogą. 

... heroiną ar kokainą. Nežinau kurį... ne, turėtų būti 
kokainas, nes veži tai, ką pardavęs galėsi nusipirkti, ko tau 
reikia. 

- Kokios uniformuotos moterys? - sumurmėjo Edis 
pusbalsiu. Jis nepajuto, kad kalba. - Ką čia šneki, po... 

Vėl jausmas, lyg būtų sklaidomas kaip knyga... ir toks 
aiškus, jog skambėjo galva. 

Užčiaupk srėbtuvę, sumautas pirdžiau! 

Gerai, gerai! Viešpatie! 

Vėl jaučiasi vartomas it knyga. 

Uniformuotos stiuardesės, atsakė nepažįstamojo bal- 
sas. Supranti mane? Neturiu laiko aiškinti tau kiekvieną 
mintį, kaliny! 

- Kaip tu mane... - leptelėjo Edis ir užsičiaupė. Kaip 
tu mane pavadinai? 

Nesvarbu. Klausyk. Laiko liko labai, labai mažai. Jie 
žino. Uniformuota stiuardesė žino, kad turi šitą kokainą. 

Kaip ji sužinojo? Tai juokinga! 

Nežinau, kaip tai tapo joms žinoma, bet nesvarbu. 
Viena iš jų papasakojo vežikams. Vežikai papasakos kuni- 
gams, kurie atlieka tą Muitinės praėjimo ceremoniją... 

Tartis, kuria šnekėjo tas balsas, buvo senoviška, ter- 
minai pasenę, net mieli ausiai... bet informacija, kuri buvo 
perduota, skambėjo garsiai ir aiškiai. Nors veidas liko abe- 
jingas, Edžio dantys skausmingai kaukštelėjo, iš burnos 
išsiveržė prislopintas švilpesys. 

Balsas sako, kad žaidimas baigtas. Jis dar neiškėlė 
kojos iš lėktuvo, o žaidimas baigtas. 

Bet to negali būti. Tai neįmanoma. Čia tik įsisiautė- 

jusi paranoja, ne daugiau. Jis nekreips į ją dėmesio. O tada 
ji praeis... 

Tu nedrįsi ignoruoti, nes keliausi į kalėjimą, o aš mir- 
siu! - suriaumojo tas balsas. 

Dėl Dievo, kas tu? - bailiai paklausė Edis, ir galvoje 
išgirdo kažką nuoširdžiai atsidūstant. 

Jis tiki, pagalvojo šaulys. Šlovė visiems dievams ar 
kas ten yra, jis tiki! 

Lėktuvas sustojo. Užrašas “UŽSISEKITE SAUGOS 
DIRŽUS" užgeso. Prie šoninių durų privažiavo trapas. Jie 
atvyko. 

Yra vieta, kur tu gali pasidėti maišelius, kol vykdysi 
Muitinės praėjimą, pasakė balsas. Saugi vieta. O kai viskas 
bus baigta, galėsi vėl pasiimti ir perduoti tam Balazarui. 

Žmonės pakilo, ėmė traukti daiktus iš viršutinių dėžių, 
bandė kažkur pasidėti švarkus, kurių, įgulos teigimu, lauke 
neprireiks. 

Paimk savo krepšį. Ir švarką. Tada vėl užeik į tupyklą. 

Tu... 

Aaa. Tualetą. Priekyje. 

Jeigu jie mano, kad kažką turiu, pagalvos, jog mėginu 
atsikratyti. 

Bet Edis suprato, jog tai nesvarbu. Juk įgula nepuls 
laužti durų, kad neišgąsdintų kitų keleivių. Jie puikiai Žino, 
kad negalima nuleisti į lėktuvo unitazą dviejų svarų koko ir 
nepalikti pėdsakų. Tai nesvarbu, o jeigu balsas kalba tiesą... 
ir ten yra kažkokia saugi vieta... Ar tai įmanoma? 

Pamiršk, po velnių! JUDINKIS! 

Edis sukruto. Nes pagaliau suprato situaciją. Jis ne- 
matė visko, kaip ilgai treniruotas ir sukaupęs daugiametę 
patirtį Rolandas, bet palydovių veidus matė - tikrus veidus 
už šypsenų ir maloniai padavinėjamų krepšių iš galinės len- 
tynos. Jis pastebėjo, kaip moterys dirsčioja į jį. 

Pakėlė savo krepšį. Nusikabino švarką. Durys į trapą 
jau buvo atidarytos, ir tarpu tarp kėdžių lėtai slinko žmonės. 
Durys į kabiną taip pat buvo atidarytos, jose šypsojosi kapi- 
tonas... ir taip pat stebėjo pirmosios klasės keleivius, žiūrėjo 
į Edį... ne, sekė jį, protarpiais nukreipdamas žvilgsnį į šalį, 
kažkam palinksėdamas. 

Eis buvo ramus. Ne "atvėsintas", tiesiog ramus. 
Nereikėjo nė balso galvoje, kad nusiramintų. Kartais tai 
neblogai, jeigu pasistengi visai neatbukti. 

Edis žengė žingsnį, pasiekė posūkį durų link... ir 
staiga užsidengė burną ranka. 

- Nekaip jaučiuosi, - burbtelėjo jis. - Atsiprašau. - Jis 
privėrė lakūnų kabinos duris, kliudančias pakliūti į pirmo- 
sios klasės tualetą ir siekė metalinių durų rankenos. 

- Bijau, kad jums teks palikti lėktuvą, - griežtokai 
sulaikė pilotas. - Da... 

- Aš apsivemsiu, nenorėčiau padaryti to ant jūsų batų, 
- atšovė Edis. - Ant savo taip pat. 

Po sekundės tualeto durys buvo užrakintos. Kapitonas 
kažką pasakė. Edis jo nenugirdo ir nesistengė. Svarbiausia, 
jog tai tik kalbos, ne riksmas. Niekas neims plyšoti, likus 
dar pusantro šimto keleivių, laukiančių eilės išlipti iš lėktu- 
vo. Jis viduje, laikinai saugus... bet kas iš to? 

Jeigu esi čia, pagalvojo jis, geriau daryk ką nors kuo 
greičiau! 

Vieną siaubingą akimirką nieko neįvyko. Tas momen- 
tas Edžiui Dynui išsitempė iki amžinybės lyg ledinukas, kurį 
jam kartais vaikystėje nupirkdavo Henris. Jeigu jis buvo 
blogas, brolis jį prikuldavo, jeigu geras - pavaišindavo sal- 
dainiu. Taip Henris vykdė auklėtojo pareigas per vasaros 
atostogas. 

Dieve mano, aš viską įsivaizdavau, o Dieve, kaip 
galėjau būti toks kvailas... 

Pasiruošk, įspėjo niūrus balsas. Negaliu padaryti to 
vienas. Aš galiu ŽENGTI Į PRIEKĮ, bet negaliu priversti 
tavęs PEREITI. Tau teks padaryti tai kartu su manimi. Ap- 
sisuk. 

Staiga Edis ėmė matyti dviem poromis akių, jausti 
dviem nervų sistemomis (antrosios sistemos nervai buvo ne 
visi, prarastoji dalis klykė iš skausmo) dešimties juslių pa- 
galba, mąstyti dviem smegenimis, kraują varinėjo dvi 
širdys. 

Jis apsisuko. Kambarėlio sienoje buvo anga, pri- 
menanti duris. Už jų vaikinas įžiūrėjo pilką, akmenuotą 
pajūrį, senų kojinių spalvos bangas. 

Jis išgirdo bangų mūšą. 

Jis užuodė druską, graužiančią jo nosį it ašaros. 

Eik. 

Kažkas barbeno į tualeto duris, paprašė jį tučtuojau 
išeiti ir išlipti iš lėktuvo. 

Eik, po galais! 

Edis sudejavęs žengė per slenkstį, užkliuvo ir... įgriu- 
vo į kitą pasaulį. 

Jis lėtai atsistojo, pajutęs, kad kriaukle prasidrėskė 
dešinį delną. Bukai dėbtelėjęs į kraują, besiritantį per jo 
gyvenimo liniją, pastebėjo sunkiai nuo žolės kylantį vyrą. 

Edis atšlijo. Ir sapną primenantį dezorientacijos 
jausmą staiga pakeitė grynas siaubas: šitas žmogus negyvas 
ir to nežino! Veidas ištįsęs, oda aptraukusi kaulus it sudūlė- 
jusi medžiaga karkasą, kurio kampai dar kiek, žiūrėk, ir 
pratrins ją. Ant skruostų degė raudonos dėmės, kita raudo- 
na dėmė matėsi po smaknu, o ketvirta, apvali, švietė tarp 
akių it savotiškas indų kastos simbolis. 

Tačiau akys - mėlynos, ramios, protingos - buvo gu- 
vios ir tryško gyvastimi. Jis vilkėjo juodus namų audimo 

medžiagos drabužius; marškiniai užraitotomis rankovėmis 
papilkėję nuo amžiaus. Kelnės kažkuo priminė džinsus. Ant 
klubų kryžiavosi du diržai, nors šovinių kilpos buvo beveik 
tuščios. Dėkluose Edis pastebėjo 45-o0jo kalibro revolve- 
rius primenančius ginklus, tik neapsakomai senos markės. 
Glotnus buožių medis, atrodė, švyti iš vidaus. 

Edis, net neįtardamas, kad gali prasižioti, išgirdo save 
tariant: 

- Tu vaiduoklis? 

- Dar ne, - sukrankė šaulys. - Nelabojo žolę... Ko- 
kainą, ar kaip tu vadini... Išsitrauk iš marškinių... 

- Tavo rankos... - Jis spėjo pamatyti. Rankos vyro, 
primenančio ekstravagantišką kaubojų iš pigių vesternų, 
buvo nesveikai paraudusios. Edis puikiai žinojo, ką reiškia 
tos raudonos linijos. Kraujo užkrėtimą. Jos reiškė, kad 
velnias ne tik kvėpuoja į nugarą; jis jau šliaužia vamzdžiais 
tavo pompos link. 

- Pamiršk sumautas mano rankas! - iškošė blyškiavei- 
dis. - Nusivilk marškinius ir nuimk, ką turi! 

Jis išgirdo bangas; girdėjo vėjo, nežinančio ribų, stū- 
gavimą, matė pamišusį mirštantį vyrą ir daugiau nieko. 
Tačiau už savęs girdėjo ir prislopintus išlipančių keleivių 
balsus bei atkaklų beldimą į duris. 

- Misteri Dynai! - Tas balsas, susivokė jis, iš ano 
pasaulio. Neabejojo tuo, tiesiog bandė įkišti tą mintį į savo 
sąmonę lyg nagą į raudonmedžio stalo plyšį. - Jūs turė- 
tumėte... 

- Gali palikti, pasiimsi vėliau, - sududeno šaulys. - 
Viešpatie, negi nesupranti, kad turiu kalbėti čia? Skauda! Ir 
laiko neliko, mulki! 

Kurį kitą, šitaip jį pavadinusį, Edis būtų užmušęs... 
nors jis abejojo, ar būtų taip lengva nudėti šitą vyrą, kuriam 
mirtis, ko gero, būtų geriausia išeitis. 

O ir tos mėlynos akys nemelavo; karščiuojančiame jų 
žvilgsnyje ištirpo visi klausimai. 

Edis ėmė sagstytis marškinius. Iš pradžių jam norėjosi 
juos paprasčiausiai suplėšyti, kaip darydavo Klarkas Kentas, 

kai Luisa Lein klykė pririšta prie geležinkelio bėgių, bet 
realiame gyvenime taip negalima; anksčiau ar vėliau teks 
pasiaiškinti, kodėl trūksta kelių sagų. Todėl jis skubiai at- 
sisagstė, nesiliaujant beldimui į duris. 

Ištraukė marškinius iš džinsų, nusirengė, apnuogin- 
damas lipnią juostą ant krūtinės. Jis priminė žmogų, 
baigiantį susigydyti lūžusius šonkaulius. 

Edis grįžtelėjo į praviras duris... jų apačia buvo pa- 
likusi pilkame pajūrio žvyre koncentrinius ratus, kai kažkas 
- ko gero, šitas mirštantis vyras, - jas atidarė. Pro duris jis 
matė pirmosios klasės tualetą, kriauklę, veidrodį... ir persi- 
gandusį savo paties veidą su tamsiais plaukais, užkritusiais 
ant rudų akių. Fone matėsi šaulys, pakrantė ir nardantys 
paukščiai. 

Jis pakrapštė juostą, nežinodamas, nuo kurio galo 
pradėti, ir nustėro nelyginant elnias ar triušis, viduryje ke- 
lio apšviestas artėjančio automobilio žibintų. 

Viljamas Vilsonas, kurio pavardę išgarsino Po, vynio- 
jo apie jį lipnią juostą apie dvidešimt minučių. O tualeto 
durys bus atplėštos po penkių, vėliausiai po šešių. 

- Negaliu nusilupti šito mėšlo, - pasakė jis priešais 
sverdėjančiam vyrui. - Nesuprantu, kas tu ir kur aš esu, bet 
man per mažai laiko. 

Diras, antrasis pilotas, pasiūlė kapitonui Makdonaldui 
liautis daužius į duris, kai tas, susinervinęs, jog 3A keleivis 
neatidaro, paleido į darbą kumščius. 

- Kur jis dings? - paklausė Diras. - Ką jis padarys? 
Sulįs į unitazą? Per didelis. 

- O jeigu jis vežasi... - pradėjo Makdonaldas. 

Diras, kuris pats buvo ragavęs kokaino daugiau kaip 
keletą kartų, atsakė: 

- Jeigu jis veža, veža daug. Ir negalės jo atsikratyti. 

- Užsuk vandenį, - burbtelėjo Makdonaldas. 

- Jau užsukau, - atsakė šturmanas (kuris taip pat buvo 

ne sykį bandęs koko). - Tik nemanau, kad tai ką nors keičia. 
Gali ištirpinti jį vandenyje, bet niekaip nepradanginsi. - Jie 
buvo susigrūdę prie tualeto durų su šviečiančių užrašų 
“Užimta" ir kalbėjo pakuždomis. - Vaikinai iš kovos su 
narkotikų kontrabanda skyriaus susems viską, išdžiovins, ir 
broliukui šakės. 

- Jis gali gintis, kad prieš jį lankėsi kažkas, - atšovė 
Makdonaldas. Kalbėjo užsikirtinėdamas. Norėjo imtis ko 
nors, nepaisant keleivių, kurie dar nepaliko lėktuvo ir smal- 
siai apžiūrinėjo prie tualeto susibūrusią įgulą. Savo ruožtu, 
komandos nariai nujautė, jog tokie veiksmai gali priminti 
keleiviams apie oro teroristus. Kapitonas žinojo, kad antra- 
sis pilotas ir šturmanas teisūs, žinojo, kad milteliai supakuo- 
ti į plastiko maišelius su to šmikio pirštų atspaudais, tačiau 
kažkas jam vis nedavė ramybės. Kažkas čia ne taip. Galvoje 
aidėjo desperatiškas raginimas: Greičiau! Paskubėk! Lyg 
vyrukas iš 3A loštų su paslėptais tūzais. 

- Jis nemėgina nuleisti į unitazą, - ištarė Siuzė Daglas. 
- Net neatsuko čiaupų, nes girdėtume šnypščiant orą. 
Girdžiu kažką, tik... 

- Pasitraukite, - įsakė Makdonaldas. Jis žvilgtelėjo ir 
į Džeinės Darning pusę. - Jūs taip pat. Mes tuo pasirūpin- 
simę. 

Džeinė pasisuko eiti nukaitusiais skruostais. 

O Siuzė tyliai atsakė: 

- Džeinė jį susekė, o aš pastebėjau guzus po jo marš- 
kiniais. Manau, mes pasiliksime, kapitone Makdonaldai. 
Jeigu norėsite, galėsite pareikšti kaltinimą dėl nepaklusnu- 
mo. Tik norėčiau priminti, jog labai rizikuojate, jeigu tuo 
susidomės Kovos su narkotikų mafija skyrius. 

Jų žvilgsniai susidūrė it plienas su titnagu. 

Siuzė pridūrė: 

- Skrendu su jumis septyniasdešimtą ar aštuonias- 
dešimtą kartą, Makai. Stengiuosi būti jūsų draugu. 

Makdonaldas valandėlę į ją pažiūrėjo, po to linktelė- 
jo: 

- Gerai, likite. Tik norėčiau, kad abi pasitrauktumėte 

į kabiną. 

Jis pasistiebė ant pirštų, įsitikino, kad eilės galas iš 
turistinės klasės pereina į verslo klasę. Dar dvi ar trys 
minutės. 

Vaikinas, atrodo, pajuto kažkokius nesklandumus, nes išsi- 
traukė savo raciją ir neryžtingai laikė delne. 

- Pasakykite jam, kad atsiųstų muitinės darbuotojus, - 
šnipštelėjo jis šturmanui. - Tris ar keturis. Ginkluotus. Tuo- 
jau pat. 

Šturmanas prasmuko pro keleivių eilę, atsipra- 
šinėdamas su linksma šypsena, o tada tyliai pasišnekėjo su 
vartų darbuotoju. Tas pakėlė raciją ir kažką sumurmėjo. 

Makdonaldas, kuris savo kūno niekada gyvenime 
neteršė niekuo, gal retsykiais tik aspirinu, pasisuko į Dirą. 
Suspaustos jo lūpos panėšėjo į baltą randą. 

- Kai išlips paskutinis keleivis, mes išlaušime šitas 
duris, - pasakė jis. - Man nusišvilpt, ar muitininkai bus pa- 
sirodę. Supratote? 

- Supratau, - atsakė antrasis pilotas ir pasisuko į 
trumpėjančią eilę. 

- Paimk peilį, - liepė šaulys. - Jis mano terboje. 

Ir mostelėjo į suskeldėjusios odos krepšį ant smėlio. 
Jis labiau priminė didelę kuprinę nei terbą; tokią, su ko- 
kiomis hipiai traukia Apalačių taku pasidžiaugti gamta (arba 
viena kita doze), tik atrodė tikra, ne įvaizdį stiprinanti gar- 
derobo detalė; maišas, kuris ištvėrė daugelio metų praga- 
riškas keliones. 

Šaulys mostelėjo, neparodė. Negalėjo parodyti. Edis 
suprato, kodėl vyras apsukęs murzinu skuduru dešinę plaš- 
taką: jis netekęs kelių pirštų. 

- Paimk, nupjauk juostą, - pridūrė jis. - Tik stenkis 
pats neįsipjauti. O tai vieni niekai. Tau teks būti atsargiam 
ir paskubėti. Laiko liko nedaug. 

- Pats žinau, - atsakė Edis ir priklaupė į smėlį. Tai 
negalėjo būti tikra. Čia ir visas paaiškinimas. Kaip Henris 
Dynas, didis išminčius ir garsus narkoša, pasakytų: “Flip- 
-fop, hipy-hop, gyvenimas - fikcija, pasaulis - melas, šaltus 
nervus tausok ir tegu rūksta velniop“. 

Visa tai netikra, tiesiog neįtikėtinai tikroviškas sap- 
nas, todėl geriausia nekelti galvos ir plaukti pasroviui. 

O sapnas išties buvo tikroviškas. Jis paieškojo 
užtrauktuko arba lipnios juostos, bet pamatė, kad to vyro 
krepšys užvarstytas žaliaminės odos raišteliais. Kai kur jie 
buvo nutrūkę, bet sumegzti taip, kad mazgai pralįstų pro kil- 
putes. 

Edis patraukė viršutinį mazgą, praskleidė krepšį ir 
surado peilį po į medžiagos skiautę susuktais šoviniais. 
Kvapą užėmė jau paėmus už rankenos... tikras gryno sidabro 
peilis, ant kurio išgraviruoti sudėtingi piešiniai... 

Staiga pajuto smūgį per ausį, kuris nuaidėjo visoje 
galvoje ir akimirkai aptemdė akis. Jis nuvirto ant maišo, po 
to pakėlė galvą į vyrą, avintį apipjaustytus batus. Čia ne 
sapnas. Tos svilinančios akys merdėjančiame veide negalėjo 
būti išgalvotos. 

- Vėliau pasigėrėsi, kaliny, - tarė šaulys. - Dabar im- 
kis darbo. 

Edis jautė, kaip ima tinti spengianti ausis. 

- Kodėl tu mane taip vadini? 

- Pjauk juostą, - rūsčiai įsakė šaulys. - Jeigu jie įsilauš 
į tupyklą, kol tu čia, spėju, kad pasiliksi pajūryje ilgam. 
Netrukus dar ir lavono kompanijoje. 

Edis ištraukė peilį iš makštų. Ne tik kad senas - labai 
senas, senoviškas. Ašmenys, nuplonėjantys beveik iki plau- 
ko, slėpė savy šimtmečius. 

- Aha, atrodo aštrus, - sumurmėjo jis drebančiu balsu. 

Ant trapo lipo paskutiniai keleiviai. Vienas iš jų, sep- 
tynias dešimtis vasarų pragyvenusi moteris suglumusių 

veidu, būdingu tik pirmą kartą skrendantiems arba angliškai 
sunkiai kalbantiems keleiviams, sustojo parodyti Džeinei 
Darning savo bilietus. 

- Kaip man rasti savo lėktuvą į Monrealį? - paklausė 
senutė. - O kas bus su mano lagaminais? Jie pateks į mui- 
tinę čia ar tenai? 

- Prie išėjimo jus pasitiks vartų darbuotojas ir suteiks 
visą jus dominančią informaciją, ponia, - atsakė Džeinė. 

- Nesuprantu, kodėl jūs negalėtumėte jos suteikti, - 
atsakė moteris. - Ta rankovė pilna žmonių. 

- Prašau išeiti, ponia, - įsikišo kapitonas Makdonal- 
das. - Mes turime problemų. 

- Ką gi, atleiskite, kad aš dar gyvenu, - šiurkščiai at- 
kirto senutė. - Atrodo, būsiu nukritusi nuo katafalko! 

Ir pradrožė pro juos iškėlusi nosį it šuva, užuodžiantis 
gaisrą tolumoje, pasispaudusi po ranka rankinuką, o kita 
laikanti aplanką su bilietais (aplankas buvo toks išsipūtęs, 
jog atrodė, kad senutė apkeliavo visą pasaulį, sustodama 
apsidairyti kiekviename oro uoste). 

- Manding, ši dama daugiau niekad nesės į “Deltos" 
lėktuvą, - burbtelėjo Siuzė. 

- Man nusispjaut, tegu skrenda su Supermenu, - atkir- 
to Makdonaldas. - Daugiau nėra? 

Džeinė perėjo eiles, patikrino verslo klasę, po to kyš- 
telėjo galvą į pagrindinę kabiną. Tuščia. 

Grįžusi ji pranešė, kad lėktuvas tuščias. 

Makdonaldas pasisuko į trapą ir pastebėjo du pro 
žmones kelią besiskinančius ir nustumtųjų atsiprašyti nesi- 
varginančius uniformuotus muitinės pareigūnus. Paskutinė 
jiems užkliuvo toji pagyvenusi dama. Ji paleido iš rankų 
aplanką, ir popieriai pasklido po visą rankovę. 

- Gerai, - tarė kapitonas, - stokite čia. 

- Sere, mes esame Federalinės muitinės pareigūnai... 

- Puiku, aš jus kviečiau ir džiaugiuosi, kad pasirodėte 
taip greitai. O dabar sustokite čia, nes tai mano lėktuvas ir 
tualete yra viena mano žąsis. Kai jis išlips iš lėktuvo - 
atiteks jums, tada galėsite su juo daryti, ką tik norite. - Jis 

linktelėjo Dirui. - Duosiu tam kalės vaikui paskutinę progą, 
o tada išlaušime duris. 

- Man kas, - tarstelėjo Diras. 

Makdonaldas pabeldė į tualeto duris ir sušuko: 

- Išeikite, bičiuli! Daugiau neprašysiu! 

Atsakymo jis nesulaukė. 

- Gerai, - tarė kapitonas. - Pradedam. 

Edis išgirdo senutės vapėjimą: “Ką gi, atleiskite, kad 
aš dar gyvenu. Atrodo, būsiu nukritusi nuo katafalko!“ 

Jis įveikė pusę juostų. Senutei prabilus ranka 
kryptelėjo, ir per pilvą nutekėjo kraujo srovelė. 

- Velnias, - leptelėjo jis. 

- Nieko nepadarysi, - sukrankė šaulys užkimusiu bal- 
su. - Baik darbą. O gal matant kraują tau darosi bloga? 

- Tik matant savo, - atsakė Edis. Juosta buvo apvyta 
nuo paties pilvo. Kuo aukščiau, tuo sunkiau matėsi, kur 
pjauti. Prapjovęs dar tris colius Edis vėl vos neįsipjovė ir 
išgirdo Makdonaldą sakant su muitinės pareigūnams: “Ge- 
rai, stokite čia" 

- Leisi persiskrosti ar pats pamėginsi? - paklausė Edis. 
- Nematau, ką darau. Kliudo sumautas smakras. 

Šaulys paėmė peilį kaire ranka. Ji drebėjo. Maty- 
damas grėsmingai aštrų peilį tokioje drebančioje rankoje, 
Edis ėmė nervintis. 

- Gal aš pabandysiu pats... 

- Palauk. 

Šaulys įrėmė akis į kairę savo ranką. Negali sakyti, 
jog Edis manė telepatiją esant visišku mėšlu, bet nelabai ja 
tikėjo. Tačiau dabar pajuto kažką tikra ir karšta, it kaitrą iš 
įraudusios krosnies. Po kelių sekundžių jis suvokė, kas tai: 
tas keistas vyras telkia savo valią. 

Negi jis išties miršta? Tai kodėl aš taip stipriai jaučiu 
jo galią? 

Virpanti ranka pamažu rimo. Netrukus pirštai drebė- 

jo visai nežymiai, o dar po dešimties sekundžių buvo ramūs 
it iš akmens. 

- Dabar, - tarė šaulys. Jis žengė žingsnį į priekį, pa- 
kėlė peilį, ir Edį ėmė krėsti šiurpas. 

- Tu kairiarankis? - pasiteiravo jis. 

- Ne, - atsakė nepažįstamasis. 

- O Jėzau, - sudejavo Edis ir nutarė geriau užsimerkti. 
Sutratėjo prasiskirianti juosta. 

- Štai, - atsitraukdamas tarė šaulys, - dabar nusiplėšk, 
kiek pasieki. Aš nutrauksiu nuo nugaros. 

Į tualeto duris beldėsi nežiūrėdami gerų manierų, 
kumščiu. Keleiviai išlipo, suprato Edis. Pamiršo visus 
"prašau". Velnias. 

- Išeikite, bičiuli! Daugiau neprašysiu! 

- Trauk! - sukriokė šaulys. 

Edis sugriebė abiem rankomis kuo storesni pluoštą ir 
truktelėjo. Skaudėjo pasiutiškai. Nustok žliumbti, ramino jis 
save. Galėjo būti dar blogiau. Jeigu turėtum apžėlusią 
krūtinę kaip Henris. 

Pasilenkęs išvydo raudoną suerzintos odos diržą ant 
liemens. O virš saulės rezginio žiojėjo žaizdelė, kraujas plo- 
na vagele tekėjo į bambą. Pažastyse nelyginant blogai 
užkabinti balnamaišiai karojo kokaino paketai. 

- Gerai, - sududeno prislopintas balsas už durų. - 
Pradė... 

Frazės galo Edis neišgirdo per skausmą, kai šaulys be 
ceremonijų nuplėšė likusią dalį juostos. 

Jis prikando lūpą, kad nesuriktų. 

- Apsivilk marškinius, - įsakė vyras. Ir taip blyškus jo 
veidas visai papilkėjo. Jis laikė lipnios juostos girliandą (su- 
siraizgiusį gumulą su baltus kokonus primenančiais maiše- 
liais) kairėje rankoje, po to nušveitė ją į šalį. Edis pastebė- 
jo, kaip pro vyturus ant dešinės plaštakos kliūsteli šviežias 
kraujas. - Mikliai! 

Kažkas dunkstelėjo. Ir tai jau ne beldimas. Edis pa- 
kėlė akis ir pastebėjo, kad sudreba tualeto durys, mirkteli 
lempa. Jie laužiasi vidun. 

Dynas pakėlė marškinius pirštais, kurie staiga atrodė 
nevikrūs, per dideli. Kairė rankovė buvo išversta. Jis pamė- 
gino sukišti ją atgal pro skylę, ranka įstrigo, tada jis truk- 
telėjo ranką atgal. 

Dunkst, tualeto durys vėl virptelėjo. 

- Dievaži, koks tu slunkius, - sudejavo šaulys ir įbru- 
ko savo ranką į Edžio marškinius. Edis pastvėrė rankogalį, 
ištrauktą leisgyvio vyro. Šaulys palaikė jam marškinius lyg 
tarnas savo ponui. Edis apsirengė, siekė apatinės sagos. 

- Palauk, - sukrankė šaulys ir nuplėšė skiautę nuo savo 
sudraskytų marškinių. - Nusišluostyk pilvą! 

Edis nusivalė kaip įmanydamas geriau. Peiliu prapjau- 
ta žaizdelė dar kraujavo. Taip, ašmenys buvo aštrūs. 

Numetęs kruviną skudurą ant smėlio jis užsisagstė 
marškinius. 

Dunkst. Dabar durys ne tik sudrebėjo, bet ir išsirietė 
staktoje. Pro durų paplūdimyje slenkstį Edis pamatė, kaip 
nukrito skysto muilo flakonas, stovėjęs ant kriauklės kraš- 
to. Jis nusileido ant jo krepšio. 

Jau ketino sukimšti marškinius (užsagstytus, ir, beje, 
gerai užsagstytus) į kelnes, bet tada šovė geresnė mintis. 
Edis atsisegė diržą. 

- Tam nėra laiko! - norėjo surikti šaulys, bet ne- 
įstengė. - Durys daugiau neišlaikys! 

- Žinau, ką darau, - atšovė Edis ir žengė pro abu pa- 
saulius skiriančias duris, traukdamas žemyn džinsus. 

Po siaubingos nevilties akimirkos jam įkandin žengė 
ir šaulys, vieną sekundę netverdamas fiziniu skausmų, kitą 
- virsdamas ramiu Ka Edžio galvoje. 

- Dar kartą, - rūškanai sukomandavo Makdonaldas, ir 
Diras linktelėjo. Ištuštėjus trapo rankovei muitinės pa- 
reigūnai išsitraukė ginklus. 

- Dabar! 

Abu vyrai atsitraukė ir sykiu trenkėsi į duris. Tos atsi- 

lapojo, gabalas jų pakybojęs ant spynos nukrito žemėn. 

Ir prieš jų akis išdygo misteris 3A, sėdintis ant unitazo 
nuleistomis kelnėmis, nublukusių marškinių skvernai vos 
dengė jo pasididžiavimą. K4 gi, atrodo, nutvėrėme jį 
nusikaltimo vietoje, hūdnai pagalvojo kapitonas. Deja, ias 
nusikaltimas nedraudžiamas įstatymo, kiek žinau. Staiga jis 
pajuto maudžiant petį, kuriuo tris ar keturis kartus trenkėsi 
į duris. 

Bet balsu jis suriko: 

- Ką, po perkūnais, jūs čia veikiate, misteri? 

- Na, aš bandžiau išstumti didelį, - atsakė 3A, - bet 
jeigu jus, vaikinai, prispyrė reikalas, galiu nusišluostyti ir 
laikinai... 

- Vadinasi, tu mūsų negirdėjai, šaunuoli? 

- Negalėjau pasiekti durų. - 3A pademonstravo, ir 
nors tualeto durys buvo atlapotos, kapitonas suprato, kur tas 
vyrukas lenkia. - Žinoma, galėjau atsistoti, bet mano padė- 
tis buvo tokia, kad suprantate... Nevaldoma, jeigu žinote, 
apie ką aš. - Vaikinas apdovanojo juos linksma ir kiek 
kvailoka šypsena, kuri kapitonui Makdonaldui pasirodė ne 
tikresnė už devynių dolerių kupiūrą. Klausydamas to tipo 
galėjai pagalvoti, kad niekas nepasistengė išmokyti jį pa- 
prasčiausiai pasilenkti. 

- Kelkis, - paliepė kapitonas. 

- Mielai, jeigu tik paprašysite ponias pasitraukti, - 
žaviai nusišypsojo 3A. - Žinau, kad esu senamadiškas, bet 
nieko negaliu padaryti. Aš drovus. Reikalas tas, kad aš daug 
ko sarmatijuosi. - Jis praskėtė nykštį ir smilių per pusę colio 
ir mirktelėjo Džeinei Darning, kuri nuraudusi tuojau dingo 
iš tarpdurio. Nuo jos neatsiliko ir Siuzė. 

Neatrodai kuklus, pagalvojo kapitonas. Greičiau pri- 
meni katiną, kuris ką tik nulaižė grietinėlę. 

Kai palydovės pasišalino, 3A atsistojo ir užsitraukė 
trumpikes bei kelnes. Kai siekė ranka vandens nuleidimo 
mygtuko, Makdonaldas mikliai numušė jo ranką ir sugrie- 
bęs už pečių išstūmė į koridoriuką. Diras sugriebė už 
užpakalinių jo kelnių kišenių. 

- Kam tie asmeniškumai, - metė Edis. Kalbėjo ra- 
miai ir taip, kaip reikia (bent jam pačiam taip atrodė), nors 
viduje viskas kunkuliavo. Jautė tą kitą, aiškiai. Vyras su pis- 
toletais glūdėjo jo sąmonėje, atidžiai jį stebėjo, buvo pa- 
siruošęs įsikišti, jeigu Edis ką nors sugadintų. Viešpatie, čia 
ne kas kita kaip sapnas, ar ne? 

- Stovėk ramiai, - įsakė kapitono padėjėjas. 

Kapitonas Makdonaldas dirstelėjo į unitazą. 

- Nėra šūdo, - burbtelėjo jis, o kai šturmanas nevalin- 
gai sukikeno, piktai jį nudelbė. 

- Na, patys suprantate, kaip būna, - paaiškino Edis. - 
Kartais pasiseka: netikras pavojus. Paleidau kelias riebias 
bombikes. Kalbu apie bezdalus. Jeigu prieš tris minutes 
būtumėte užžiebę degtuką, galėtumėt ramiai iščirškinti 
kalakutą Padėkos dienai. Matyt, kažką suvalgiau prieš sės- 
damas į lėktuvą... 

- Vesk jį iš čia, - pasakė Makdonaldas, ir Diras, 
prilaikydamas už kelnių, palydėjo Edį į trapo rankovę, kur 
muitinės pareigūnai įsikibo jam į parankes. 

- Ei! - šūktelėjo Edis. - Mano krepšys! Grąžinkite 
krepšį! 

- O, mes būtinai surinksime visus tavo daiktus, - pa- 
tikino vienas pareigūnas, dvoktelėjęs į veidą rėmenį malši- 
nančių vaistų tvaiku. - Mums labai rūpi visas tavo turtas. O 
dabar eikimę, bičiuli. 

Edis toliau tvirtino, kad jie nusiramintų, jis eisiąs pats, 
bet vėliau prisiminė, jog padais palietė rankovės grindis tik 
du ar tris kartus, o prie terminalo vartų jo laukė dar trys 
muitinės apsauginiai ir pustuzinis oro uosto policininkų. 
Muitininkai lūkuriavo Edžio, farai laikė užtvėrę būrelį 
žioplių, smalsiai apžiūrinėjančių pravedamą suimtąjį. 

Ketvirta dalis 
Bokštas 


1 


Edis Dynas sėdėjo ant kėdės. Kėdė stovėjo mažame 
baltame kambarėlyje. Daugiau kėdžių ten nebuvo. Kam- 
barėlyje buvo ankšta nuo žmonių. Prirūkyta. Edis sėdėjo 
vienomis trumpikėmis. Edis norėjo cigaretės. Kiti šeši - ne, 
septyni, - vyrai buvo apsirengę. Stovėjo ratu aplink jį. Trys 
- ne, keturi, - traukė cigaretes. 

Edžiui norėjosi drebėti ir muistytis. Edis negalėjo 
nusėdėti vietoje. 

Tačiau jis sėdėjo ramiai, atsipalaidavęs, žvelgė į 
aplinkui sustojusius vyrus susidomėjęs, lyg ne jis, o šitie 
žmonės mirtų iš noro sutraukti savo dozę, lyg ne jį kamuotų 
nepakeliama klaustrofobija. 

Ir viskas dėl to kito jo sąmonėje. Iš pradžių anas jį 
šiurpino. Dabar Edis dėkojo Dievui, kad jis yra. 

Tas kitas nors ir serga, gal net miršta, turi tokį tvirtą 
stuburą, kad gali paskolinti drąsos įbaugintam dvidešimt 
vienerių metų narkomanėliui. 

- Ant tavo krūtinės labai įdomi raudona žymė, - paste- 
bėjo vienas muitininkas. Iš jo burnos kampo nukarusi ciga- 
retė. Pakelis styrojo marškinių kišenėje. Edis mielai dabar 
galėtų susikišti kokias penkias cigaretes, prisidegti ir su 
malonumu užtraukti, kad prašviesėtų galva. - Primena juos- 
tą. Atrodo, kad prieš tai buvai kažką prisiklijavęs, Edi, bet 
staiga nutarei, jog geriau nusiplėšti. 

- Pasigavau kažkokią alergiją Bahamuose, - atsakė 
Edis. - Jau sakiau. Tiksliau, kartoju jums jau kažkelintą 
kartą. Aš labai stengiuosi neprarasti savo humoro jausmo, 
bet man darosi vis sunkiau. 

- Susikišk tą savo humorą, - šiurkščiai nutraukė kitas 
tardytojas, ir Edis pažino tą toną. Jis pats kalbėdavo taip, kai 
prastypsojęs pusę nakties nesulaukdavo kokio tipo. Nes šitie 
vyrukai patys vartoja narkotikus. Vienintelis skirtumas, kad 
jų narkotikai - tokie vaikinai, kaip jis su Henrių. 

- O kaip paaiškinsi skylę pilve? Iš kur ji atsirado, Edi? 
Iš “Publishers Clearing House"*? - Trečias agentas baksno- 
jo į žaizdelę, paliktą peilio. Ji nebekraujavo, užsidėjo tam- 
siai raudonas krešulys, kuris prie menkiausio krustelėjimo 
grasino pratrūkti. 

Edis parodė į raudoną juostą, likusią nuo tvarsčio. 

- Man niežti, - atsakė jis. Ir nemelavo. - Lėktuve 
užmigau... paklauskite stiuardesės, jeigu manimi netikite... 

- Kodėl turėtume tavimi netikėti, Edi? 

- Nežinau, - atsakė tas. - Ar dažnai sučiumpate stam- 
bius narkotikų gabentojus, kurie užparpia lėktuve? - Jis pa- 
laukė, leido jiems pamąstyti, o tada ištiesė rankas. Kai ku- 
rie nagai buvo nulūžinėję, kiti nukramtyti. Kai tampi “atvė- 
sintu kalakutų“, suprato jis, nagai tampa geriausia 
užkandėle. - Aš labai stengiausi nesikasyti, bet miegodamas, 
ko gero, įsidrėskiau. 

- Arba švirkšdamasis. Galbūt čia adatos žymė? - Edis 
matė, kad jie patys tuo netiki. Jeigu pamėgintum susileisti 
taip arti Saulės rezginio, nervų sistemos pulto, antrą kartą 
mėginti nebetektų. 

- Palikite mane ramybėje, - atkirto Edis. - Jūs spok- 
sote iš taip arti lyg norėtumėte pabučiuoti. Patys žinote, kad 
aš nesusišvirkštęs. 

Trečiasis agentas piktai į jį pasižiūrėjo: 

- Ir iš kur toks nekaltas avinėlis tiek daug žino apie 
narkotikus, Edi? 

- Ką, manot, nemačiau “Majamio policijos“, ne- 
skaičiau “The Readers Digest"? Pasakykite atvirai - kiek 
kartų man dar teks viską kartoti iš naujo? 

Ketvirtasis muitininkas pakėlė mažą plastikinį 
maišelį. Jame buvo keli siūleliai. 


*Publishers Clearing House - prekybos tinklas. 

- Matai šituos? Mes dar gausime laboratorijos patvir- 
tinimą, bet ir dabar žinome, nuo ko jie. Tai lipnios juostos 
dalelės. 

- Aš nesimaudžiau po dušu prieš išvykdamas iš 
viešbučio, - ketvirtą kartą aiškino Edis. - Drybsojau prie 
baseino, kaitinausi. Bandžiau atsikratyti bėrimo. Alerginio 
bėrimo. Užsnūdau. Man velniškai pasisekė, kad spėjau į 
lėktuvą. Teko bėgti kaip įkąstam. Pūtė vėjas. Nežinau, kas 
prilipo prie mano odos, ir kas ne. 

Kitas perbraukė pirštu virš Edžio alkūnės linkio. 

- O čia ne adatų žymės? 

Edis patraukė ranką. 

- Uodų įkandimai. Sakiau jau. Beveik užgiję. Vieš- 
patie, nejaugi patys nematote! 

Jie matė. Tokie dalykai nepranyksta pernakt. Edis lio- 
vėsi badytis prieš mėnesį. Henris negalėjo to atsisakyti, ir tai 
buvo viena iš priežasčių, kodėl Edžiui teko skristi. Kai jam 
verkiant reikėjo susileisti, jis durdavosi labai aukštai į kairę 
šlaunį, ten, kur prisiglaudžia kairys kiaušinėlis... taip padarė 
ir tą naktį, kai išgeltėlis atnešė padorių miltukų. Bet šiaip jis 
daugiausia traukdavo į nosį. Henrio tas metodas nebepaten- 
kindavo. Ir dėl to Edis jautė sunkiai įvardijamus jausmus... 
pasididžiavimo ir gėdos mišinį. Jeigu muitininkai patikrintų 
tenai, pakeltų jo kiaušinėlius, Edžio lauktų rimtesnės bėdos. 
Kraujo testas galėtų dar labiau apsunkinti situaciją, bet to 
žingsnio jie negali žengti be kokių nors įrodymų... O kaip 
tik to jie ir neturėjo. Jie viską žinojo, bet nieko negalėjo įro- 
dyti. Toks skirtumas tarp tikrovės ir norų, kaip sakydavo 
velionė jų mamytė. 

- Uodų įkandimai. 

- Taip. 

- O raudona žymė - alerginė reakcija. 

- Taip. Prasidėjo dar prieš kelionę į Bahamus, tik ne- 
buvo tokia stipri. 

- Prasidėjo dar prieš kelionę, - pakartojo vienas vyras 
kitam. 

- A-ha, - pritarė tas. - Tu tuo tiki? 

- Žinoma. 

- O Santa Klausu tiki? 

- Žinoma. Vaikystėje net nusifotografavau su juo. - 
Muitininkas atsigręžė į Edį. - Gal turi šitos raudonos dėmės 
nuotrauką pasidaręs prieš kelionę, Edi? 

Edis neatsakė. 

- Jeigu esi švarus, kodėl tau neatlikus kraujo patikri- 
nimo? - Tai pasiūlė pirmasis, su cigarete lūpų kamputyje. Ji 
buvo sudegusi beveik iki filtro. 

Edį staiga suėmė pyktis - įsiūtis. Jis įsiklausė į save. 

Gerai, iškart pritarė balsas, ir tai buvo ne paprastas 
pritarimas - raginimas žengti nesigręžiojant. Jis pasijuto 
kaip tais laikais, kai vyresnysis brolis jį apkabindavo, pa- 
šiaušdavo plaukus, kumšteldavo į petį ir ištardavo: Gerai 
padarei; vaike... tik nepradėk pūstis, bet padarei gerai. 

- Jūs žinote, kad aš švarus. - Edis staiga atsistojo; 
muitininkai iš netikėtumo atsitraukė. Jis pažvelgė į rūkalių, 
stovintį arčiausiai. - Ir štai ką aš tau pasakysiu, berniuk, 
jeigu nepatrauksi to karsto vinies nuo mano veido, aš jį pats 
ištrauksiu. 

Vyrukas atšlijo. 

- Jūs jau spėjote ištuštinti lėktuvo unitazą. Dangau, 
jau turėjote būti perkratę jį tris kartus. Išpurtėte mano daik- 
tus. Aš pasilenkiau ir leidau vienam iš jūsų sukišti ilgiausią 
pasaulyje pirštą sau į subinę. Jeigu prostatos patikrinimas - 
analizė, čia buvo sumautas safaris. Aš bijojau pažiūrėti 
žemyn. Maniau pamatysiu to šmikio nagą, kyšantį iš savo 
pimpalo! 

Jis permetė visus akimis. 

- Jūs išnaršėt mano subinę, perkuitėt daiktus, pučiate 
dūmus man į veidą, o aš sėdžiu čia su trumpikėmis. Norite 
patikrinti kraują? Gerai. Atveskite ką nors, kas tai gali 
padaryti. 

Muitininkai sumurmėjo, susižvalgė. Nustebę. Sune- 
rimę. 

- Bet jeigu norite tai padaryti be teismo orderio, - tęsė 
Edis, - tegu jis pasiima daugiau švirkštų ir kolbelių, nes vie- 

nas aš nemyšiu. Aš reikalauju, kad ateitų federalinis 
prokuroras, taip pat, kad jūs visi lig vieno atliktumėte tą patį 
testą, o tada surašytumėte savo pavardes ant kiekvienos 
kolbelės ir viską perduotumėte prokurorui. Jei tikrinsite 
mane dėl kokaino, heroino, opijaus, kristalų, - bet ko, - no- 
riu, kad tokia pati analizė būtų atlikta ir su jūsų pavyzdžiais. 
O rezultatai perduoti mano advokatui. 

- Tik pamanykit - MANO ADVOKATUI! - neišlaikė 
vienas. - Ar ne taip visuomet sako tokie smirdžiai, kaip tu, 
Edi? Susitiksite su MANO ADVOKATU! Dėjau aš ant 
TAVO ADVOKATO! Nuo šito mėšlo man jau bloga! 

- Tiesą sakant, kol kas jo dar neturiu, - nuoširdžiai 
prisipažino Edis. - Nesitikėjau, kad reikės. Bet jūs privertėte 
mane apsigalvoti. Jūs nieko neišpešėte, nes aš nieko neturiu, 
bet plokštelė toliau sukasi, tiesa? Tai norite, kad pašokčiau? 
Puiku. Pašoksiu. Bet šoksiu ne vienas. Jums, vaikinai, teks 
patrypčioti kartu. 

Stojo ilga, įtempta tyla. 

- Norėčiau, kad nusimautumėte savo kelnaites, misteri 
Dynai, - paprašė vienas. Jis buvo vyresnis už kitus. Ir atrodė 
pats svarbiausias. Edžiui toptelėjo, kad tas senis pagaliau 
galėjo suvokti, kur ieškoti šviežių pėdsakų. Kol kas tarpvie- 
tės jie netikrino. Rankas, pečius, kojas apžiūrėjo... ten dar 
ne. Jie buvo ir taip įsitikinę, kad jis įklius. 

- Aš visą laiką tik nusirenginėju ir lankstausi, - atšovė 
Edis. - Kvieskite savo žmogų atlikti krūvą kraujo testų, ir aš 
keliauju. Ko pageidausite? 

Vėl tyla. O kai muitininkai ėmė žvalgytis, jis suprato 
laimėjęs. 

Mes laimėjome, pasitaisė jis. Kuo tu vardu, bičiuli? 

Rolandas. O tu Edis. Edis Dynas. 

Gerai girdi. 

Klausausi ir stebiu. 

- Atiduokite jam drabužius, - iškošė pro dantis 
vyresnysis. Pasisukęs į Edį tarė: - Nežinau, ką tu vežeisi ir 
kaip atsikratei, bet įsidėmėk, kad mes tai išsiaiškinsime. 

Jis nužvelgė Edį. 

- Štai, sėdi. Sėdi išsišiepęs. Mane verčia vemti ne tai, 
ką tu sakai, o tu pats. 

- Aš verčiu tave vemti? 

- Būtent. 

- O-lia-lia, - išdainavo Edis. - Man tai patinka. Aš 
sėdžiu mažame kambarėlyje vienomis trumpikėmis, 
aplinkui stovi septyni vyrai su ginklais pašonėje, ir aš verčių 
juos vemti? Žmogau, tau ne visai gerai. 

Edis žengė žingsnį į priekį. Muitinės apsauginis va- 
landėlę pastovėjo vietoje, po to kažkas Edžio akyse - keis- 
tos spalvos akyse, nei tai rudose, nei mėlynose, - privertė jį 
prisiploti prie sienos. 

- AŠ NIEKO NEVEŽU! - suriaumojo Edis. - 
UŽTEKS! BAIKITE! PALIKITE MANE RAMYBĖJE! 

Vėl ta tyla. Muitinės viršininkas apsisuko ir suriko 
kažkam: 

- Tu ką, negirdėjai? Atnešk jo drabužius! 

Ir viskas baigėsi. 

- Manai, turim uodegą? - pasiteiravo taksistas. Kalbė- 
jo linksmai. 

Edis atsisuko į priekį. 

- Kodėl taip sakote? 

- Vis žiūri pro galinį langą. 

- Net nepagalvojau, kad mane gali sekti, - atsakė Edis. 
Ir tai buvo gryna tiesa. Jis pastebėjo uodegas jau atsisukęs 
pirmą kartą. Uodegas, ne uodegą. Nebuvo būtina žvalgytis, 
kad jas jaustum. Gal vien tiktai psichiškai atsilikusiųjų sana- 
torijos pacientai būtų paleidę iš akių Edžio taksi tą vėlyvą 
gegužės popietę; mašinų greitkelyje buvo nedaug. - Tiesiog 
studijuoju transporto judėjimą. 

- A, - numykė vairuotojas. Kitur toks atsakymas būtų 
sukėlęs naują klausimų laviną, bet Niujorko taksistai retai 
klausinėja. Veikiau ima pūstis. Paprastai visos pompastiškos 
frazės pradedamos žodžiais “Šitas miestas!" Bet taksistas 

tarė: - Jeigu kartais pamanei, jog mus seka, gali būti tikras, 
kad ne. Aš pastebėčiau. Šitas miestas! Jėzau! Savo laiku 
teko sekti daugybę žmonių. Nepatikėsite, kaip dažnai 
žmonės šoka į mano taksi ir sako: “Sekite tą automobilį." 
Žinau, kad skamba kaip iš kino filmų. Teisingai. Bet, kaip 
sakoma, menas imituoja gyvenimą, o gyvenimas - meną. 
Taip tikrai nutinka! O nusikratyti uodegos visai paprasta, 
jeigu žinai kelis triukus... 

Edis klausėsi vairuotojo šnekos tik tiek, kad tinka- 
mose vietose linkteltų galva. O taksisto repas buvo ganėti- 
nai smagus. Viena iš jo taksi uodegų buvo tamsiai mėlynas 
sedanas. Edis spėjo, kad jis priklauso muitinei. Antra - 
dengtas furgonas su “DŽINELIO PICA" užrašais ant šonų. 
Žemiau švietė besišypsančio, čepsinčio berniuko veidas su 
žodžiais: “MMMM! GEEERA pica!“ Tik kažkoks gruboką 
humoro jausmą ir purškiamų dažų flakonėlį turintis miesto 
menininkas perbraukė Pica ir virš jos užrašė PIZĖ. 

Džinelis. Edis žinojo tik vieną Džinelį; jam priklausė 
restoranas “Keturi tėvai". Picos buvo šalutinis verslas, šir- 
ma nuo mokesčių rinkėjų. Džinelis ir Balazaras. Jie tiko 
kaip garstyčios prie dešrainio. 

Pagal išankstinį planą Edžio turėjo laukti limuzinas su 
vairuotoju, pasirengusiu nugabenti į jį Balazaro ofisą, 
kažkokį saloną miesto centre. Bet, suprantama, į tą planą 
neįėjo dvi tardymo valandos mažame baltame kambarėlyje, 
kol kita krūva muitinės pareigūnų siurbia ir džiovina 901 
skrydžio išmatų konteinerio turinį, ieško stambaus grobio, 
kurio negalima nei nuplauti, nei ištirpdyti. 

Kai Edis išėjo iš terminalo, joks limuzinas jo nelaukė. 
Vairuotojas turėjo savo nurodymus: jeigu mulas nepasirodo 
per penkiolika minučių išėjus visiems keleiviams, važiuok 
nesigręžiodamas. Žinoma, vairuotojas nebuvo toks kvailas, 
kad pasinaudotų automobilio telefonu - radijo bangas lengva 
užpelenguoti. Balazaras pašauks žmones, sužinos, kad Edis 
pateko į bėdą, ir pasirengs galimiems nemalonumams. Kas, 
kad Enrikas pastebėjo tvirtą vaikino stuburą, bet tai nekeičia 
fakto, jog jis narkomanas. O narkomanu niekada negalima 

pasikliauti. 

Tai reiškia, jog picas vežiojantis furgonėlis gali 
stabtelėti šalia taksi, kažkas i1šsitrauks automatą, ir taksi virs 
kruvina mėsmale. Edžiui padai sviltų labiau, jeigu muitinėje 
jį būtų pralaikę keturias valandas, o išbuvęs ten šešias, ne 
juokais susirūpintų. Bet sugaišo tik dvi... Balazaras turėtų 
patikėti, kad jis tiek laiko ištvėrė neprasižiojęs. Be to, norės 
išgirsti apie savo prekę. 

Bet iš tiesų Edis gręžiojosi dėl durų. 

Nes negalėjo jomis atsigėrėti. 

Kai muitinės pareigūnai pusiau nešte, pusiau vilkte 
nutempė jį laiptais į Kenedžio oro uosto administracijos 
dalį, jis grįžtelėjo per petį, o ten... neįtikimos, bet nepa- 
neigiamos, neginčijamai tikros už trijų pėdų plaukė durys. 
Jis regėjo žvirgždą skalaujančias bangas, temstantį vakaro 
dangų. 

Tos durys buvo tarytum suktas paveikslas, kuriame 
paslėptas dar koks nors vaizdas; iš pradžių paslėptosios 
dalies niekaip negali surasti, o kai jau pastebi, nebegali 
nematyti, kad ir kaip labai stengiesi. 

Jos porą kartų buvo dingusios, kai šaulys sugrįžo pro 
jas vienas. Tada pasidarė baisu: Edis jautėsi kaip vaikas, 
kurio naktinė lempelė perdegė. Pirmą kartą tai nutiko per 
muitininkų tardymą: 

Aš privalau eiti, išgirdo jis aiškiai per pareigūnų ka- 
mantinėjimą. Užtruksiu kelias akimirkas. Nebijok. 

Kodėl? paklausė Edis. Kodėl! tau reikia išeiti? 

- Kas atsitiko? - pasiteiravo vienas iš muitininkų. - 
Atrodai kažko nusigandęs. 

Dynas išties pajuto išgąstį, tik joks mulkis šito nesu- 
pras. 

Jis atsigręžė per petį, muitininkai taip pat sužiuro. Bet 
nepastebėjo nieko, išskyrus tuščią sieną, apkaltą garsą suge- 
riančiomis skylėtomis plokštėmis; o Edis matė duris, kaip 
visad per tris pėdas, dabar jau įtaisytas kambarėlio sienoje. 
Ir dar kai ką. Jis matė kažkokius padarus, šliaužiančius iš 
vandens, baidykles, tarsi pasprukusias iš siaubo filmo, ku- 

riame specialiuosius efektus pasistengta padaryti kiek įtiki- 
namesnius. Gyviai priminė kažkokį krevetės, langusto ir 
voro hibridą. Ir leido keistus garsus. 

- Tau vaidenasi? - nusišaipė pareigūnas. - Matai sie- 
na ropojančius vabalus, Edi? 

Tai buvo taip arti tiesos, kad Edis vos nenusijuokė. 
Tačiau suprato, kodėl Rolandui teko grįžti atgal. Jo protas 
kol kas saugus, bet tie vėžiagyviai rėplioja prie jo kūno, ir 
laiku nieko nesiėmus gali nebelikti kur grįžti. 

Staiga iš atminties iškilo Deivido Li Roto dainelė: 
gebėjo susilaikyti neprunkštelėjęs. 

- Kas čia taip juokinga? - paklausė agentas, norėjęs 
išsiaiškinti, ar suimtasis nemato vabalų. 

- Visa situacija, - atsakė Edis. - Ne linksma, o greičiau 
komiška. Jeigu tai būtų kinas, sakyčiau, kad jis Felinio, o ne 
Vudžio Aleno stiliaus. Jeigu suprantate, ką turiu galvoje. 

Susitvarkysi? - paklausė Rolandas. 

Taip, žinoma. ESR, žmogau. 

Nesupratau. 

Eik savo reikalais. 

A. Gerai. Ilgai neužtruksiu. 

Ir staiga to kito neliko. Jis paprasčiausiai dingo. Kaip 
dūmelis, nupūstas menkiausio vėjo dvilktelėjimo. Edis 
grįžtelėjo dar kartą, bet pamatė tik pliką baltą sieną: nei 
durų, nei vandenyno, nei pabaisų. Jis pajuto, kaip išgąstis 
vėl ima spausti pilvą. Neliko vilčių, kad plieno lankstas tik 
haliucinacija; narkotikai nustojo veikti, ir to įrodymo Edžiui 
pakako. Bet Rolandas... kažkaip jam padėjo. Su juo savijau- 
ta buvo geresnė. 

- Nori, kad pakabinčiau tenai paveikslą? - paklausė 
vienas muitininkas. 

- Ne, - atsiduso Edis. - Noriu, kas išleistumėtę iš čia. 

- Kai tik papasakosi, ką padarei heroinui, - įsikišo ki- 
tas, - o gal ten buvo kokas? - Ir vėl trukt už vadžių, viskas 
iš pradžių. 

Po dešimties labai ilgų minučių Rolandas staiga vėl 

grįžo į Dyno sąmonę. Vieną sekundę jo dar nebuvo, kitą - 
jau čia. Edis pajuto, kad šaulys neapsakomai išsekęs. 

Susitvarkei? - paklausė jis. 

Taip. Atleisk, kad užtrukau taip ilgai. Teko šliaužti. 

Edis vėl atsigręžė. Durys stovėjo it niekur nebūtų din- 
gusios, tik pro jas matėsi kiek kitoks pasaulis; jis pasislin- 
ko su Rolandu. Lyg būtų susijęs su juo savotiška bam- 
bagysle. Ta mintis Edį privertė pašiurpti. Šaulio kūnas gulė- 
jo sukniubęs priešais duris, bet dabar Edis matė ilgą kran- 
to ruožą, mūšos liniją, kur kažką vapėdami rėplinėjo mon- 
strai. Kaskart atšniokštus bangai visi iškeldavo savo žnyples 
lyg senų dokumentinių filmų veikėjai, po Hitlerio kalbos 
saliutuojantys “sieg heil!", lyg nuo to priklausytų jų gyve- 
nimas. Ne kitaip ir buvo, kai geriau pamąstai. Smėlyje liko 
šaulio šliaužimo pėdsakai. 

Edžiui bežiūrint viena iš pabaisų žaibiškai grybštelė- 
jo užsižiopsojusį paukštį, ir tas krito į smėlį dviem krauju 
pasruvusiais, virpančiais gabalais. Nelaimėlį vėžiagyviai 
apspito mikliau, nes jis nurimo. Į orą pakilo balta plunk- 
snelė. Ją sugavo kažkurio žnyplė. 

graibštūnus! 
- Kodėl tu visą laiką gręžiojiesi? - paklausė mui- 
tininkų vyresnysis. 
- Man protarpiais reikia priešnuodžių! - atšovė Edis. 
- Nuo ko? 


- Nuo tavo veido. 
3 


Taksistas išleido Edį prie viešbučio, padėkojo už do- 
lerį arbatpinigių ir nuvažiavo. Edis pastovėjo minutėlę, 
laikydamas vienoje rankoje krepšį, kitoje švarko, permesto 
per petį, kilpą. Čia su savo broliu jis nuomojosi dviejų mie- 
gamųjų butą. Stovėjo ir žiūrėjo į monolitą, pastatytą 
mūrinės silkių skardinės stiliumi. Daugybė langų kėlė min- 
tis apie kalėjimą, ir tas reginys liūdino Edį, kiek Rolandą 

žavėjo. 

Dar niekad, per visą gyvenimą nesu matęs tokio aukš- 
to namo, prisipažino Rolandas. O čia jų tiek daug! 

Taip, sutiko Edis. Mes gyvename kaip skruzdės 
skruzdėlyne. Gal tau ir patinka, Rolandai, bet turiu pasaky- 
ti, kad viskas sensta. Ir sensta greitai. 

Pro šalį pravažiavo mėlynas automobilis; į gatvelę 
įsuko ir ėmė artėti picas vežiojantis furgonėlis. Edis 
įsitempė, jausdamas, kad Rolandas taip pat įsitempia. Gal 
jie visgi nutarė jo atsikratyti? 

Durys? - pasiūlė Rolandas. Gal eikime pro jas? Ar 
nori? Edis jautė, kad Rolandas pasiruošęs viskam, bet bal- 
sas buvo ramus. 

Dar ne, atsakė jis. Galbūt jie tik nori pasikalbėti. Bet 
būk pasirengęs. 

Jis jautė tai, ko visai nebūtina ištarti; jautė, kad Rolan- 
das veiklesnis giliausiame savo įmygyje negu jis budriausią 
savo akimirką. 

Priartėjo furgonas su besišypsančiu vaiku ant šono. 
Nusileido keleivio lango stiklas, ir Edis, stovintis prieš 
namo vestibiulį, laukė, kas pasirodys pirma: veidas ar auto- 
mato vamzdis. 

Antrą kartą Rolandas Edį paliko praėjus kokioms pen- 
kioms minutėms po muitininkų apklausos. 

Šaulys užvalgė, bet to neužteko; jam reikėjo atsiger- 
ti, o labiausiai trūko vaistų. Edis negalėjo parūpinti vaistų, 
kurių iš tiesų reikėjo Rolandui (bet šaulys teisus, Balazaras 
gali... jeigu tik norės), tačiau net paprasčiausias aspirinas 
gali numušti karštį, kurį jis pajuto Rolandui priėjus nupjauti 
lipnią juostą. Dynas stabtelėjo prie spaudos kiosko pagrin- 
dinėje salėje. 

Ar ten, iš kur esi, yra aspirino? 

Nesu apie jį girdėjęs. Čia burtai ar vaistai? 

Ir tas, ir tas. 

Edis nusipirko ekstra stipraus anacino buteliuką. Tada 
užkandinėje paėmė porą pėdos ilgio dešrainių su dideliu 
pepsikolos indeliu. Ir tik pildamas ant dešrainių (Henris 
vadino tokius godzilomis) garstyčias bei kečupą, jis staiga 
prisiminė, kad maistas ne jam. O Rolandui gali nepatikti 
garstyčios su kečupu. Ir apskritai jis gali būti vegetaras. Dar 
daugiau - nuo šito mėšlo jis gali pakratyti kojas. 

Ką gi, jau per vėlu, pagalvojo Edis. Kai Rolandas 
kalbėdavo, - kai jis veikdavo, - Edis žinojo, kad tai vyksta 
iš tikro. Bet kai jis tylėdavo, įkyriai lindo įsitikinimas, jog 
tai tik sapnas, neįtikėtinai tikroviškas sapnas, prasidėjęs 
“Deltoje" pakeliui į Kenedį. 

Rolandas sakė jam, kad gali pernešti maistą į savo 
pasaulį. Atseit, kartą jau padarė tai, kai jis miegojo. Edžiui 
buvo sunku tuo patikėti, bet Rolandas jį užtikrino. 

Ką gi, mums vis tiek reikia būti labai atsargiems, 
pasakė Edis. Mane stebi du muitinės vaikinai. Mus stebi, 
tiksliau. 

Žinau, kad reikia pasisaugoti, atšovė Rolandas. Ir ne 
du, o penki. Edis staiga pajuto tai, ko nepatyrė niekad. Jam 
nereikėjo pakreipti akių, jos buvo kreipiamos. Ir tai darė 
Rolandas. 

Vaikinas su glaustinuke, kalbantis telefonu. 

Moteris ant suolo, besikuičianti savo rankinėje. 

Jaunas juodaodis, tikras gražuolis, jeigu ne kiškio 
lūpa, kurios neįstengė pataisyti net chirurgo. skalpelis, 
apžiūrinėjantis marškinėlius prie kiosko, kur Edis ką tik 
pirko vaistus. 

Iš pažiūros jie niekuo neišsiskyrė iš minios, bet kiek 
kitoks jų elgesys leido įžiūrėti paslėptą galvosūkio paveik- 
slėlį. Edis pajuto, kad ima kaisti žandai, nes kitas turėjo 
parodyti jam tai, ką reikėjo pastebėti pačiam. O jo akims 
užkliuvo tik du. Tie trys apsimetinėjo šiek tiek geriau, bet 
vis tiek. Telefonu kalbančio vyro žvilgsnis nebuvo tuščias, 
įsmeigtas į neegzistuojantį žmogų, su kuriuo jis šnekėjosi; 
jis iš tiesų žiūrėjo. Ir į vietą, kur stovėjo Edis, jo žvilgsnis 
vis sugrįždavo. Moteris nerado, ko ieškojusi, bet neatsisakė 

savo ketinimo ir toliau kuitėsi rankinėje. O pirkėjas jau 
buvo spėjęs kiekvienus marškinėlius apžiūrėti bent po tų- 
ziną kartų. 

Staiga Edis vėl pasijuto penkerių, kaip tada, kai bijojo 
pereiti gatvę, neįsitvėręs į ranką Henriui. 

 Nesirūpink, nuramino Rolandas. Ir dė! maisto nesi- 
jaudink. Esu valgęs vabalus, kuriems dar užteko gyvasties 
patiems nuropoti mano gerkle. 

Taip, atsakė Edis. Bet čia juk Niujorkas. 

Jis nusinešė dešrainius ir gėrimą į tolimąjį baro galą 
ir atsisuko nugara į pagrindinę salę. Tada dirstelėjo į kairį 
kampą. Išgaubtas veidrodis atspindėjo seklius, bet visi buvo 
nes Edis neįsivaizdavo, kaip viskas vyks. 

Padėk ąsotį ant maisto. Paimk viską į rankas. 

Aspirinas. 

Gerai. Vadink tai, kaip nori, ka... Edi. Tik greičiau. 

Jis išsitraukė anacino buteliuką iš maišelio, jau keti- 
no uždėti ant vieno dešrainio, bet susiprato, kad Rolandui 
bus sunku jį sugrabalioti, juo labiau atsukti. 

Jis pats atsuko buteliuką, iškratė tris piliules ant 
servetėlės, po to pridėjo dar tris. 

Trys dabar, trys vėliau, tarė jis mintyse. Jeigu bus 
"vėliau". 

Gerai. Dėkui. 

Kas toliau? 

Paimk viską. 

Edis vėl patikrino išgaubtą veidrodį. Du iš agentų 
ramiai artėjo prie užkandinės. Galbūt jiems nepatiko Edžio 
nugara, galbūt užuodė kažką negero ir norėjo pasižiūrėti iš 
arčiau. Jeigu kas turi įvykti, tegu vyksta greičiau. 

Jis suėmė pirštais viską, jausdamas šiltas dešreles 
minkštose bandelėse, ledinę pepsikolą. Tą akimirką jis 
panėšėjo į tėtušį, ketinantį nešti pavalgyti savo vaikams... ir 
staiga viskas ėmė tirpti. 

Edis išvertė akis, kad jos mažne krito iš akiduobių. Jis 
matė dešreles pro popierių, gėrimą pro puodelį, pamažu 

nykstantį viduje. Dar po sekundės išvydo raudoną “Formi- 
ca" stalviršį pro ilgas bandeles ir baltą sieną pro pepsikolą. 
Jo delnai artėjo vienas prie kito, kol pamažu visai su- 
siglaudė. Maistas... servetėlės... pepsikola... šešios anacino 
piliulės... viskas, ką laikė rankose, dingo. 

Iššoko Jėzus ir užgrojo smuikeliu, nerišliai pagalvojo 
Edis. Jis metė žvilgsnį į veidrodį. 

Durų neliko... kaip ir Rolando jo sąmonėje. 

Skanaus, bičiuli, pagalvojo Edis... tik ar ta keista 
esybė, vadinanti save Rolandu, jo draugas? Juk tai anaiptol 
neįrodyta? Jis išgelbėjo Edžio kailį, tas tiesa, bet tai dar 
nereiškia, kad jis - geras berniukas skautas. 

Tačiau Rolandas jam vis tiek patiko. Kėlė baimę... ir 
podraug patiko. 

Jis įtarė, jog laikui bėgant pamils jį kaip Henrį. 

Į sveikatą, nepažįstamasis, pagalvojo jis. Valgyk, 
stokis ant kojų... ir sugrįžk. 

Netoliese kažkuris pusryčiautojas buvo palikęs kelias 
garstyčiomis išteptas popierinės servetėles. Edis sumaigė 
jas, nušveitė gumuliuką į šiukšliadėžę ir apsimetė kramtąs 
paskutinį kąsnį. Praeidamas pro juoduką netgi sugebėjo at- 
siriaugėti. 

- Nesuradote tinkamų marškinėlių? - paklausė Edis. 

- Atsiprašau? - Vyrukas pasuko galvą nuo Amerikos 
oro linijų išskridimo grafiko, kurį apsimetė studijuojąs. 

- Manau, kad jums tiktų su užrašu: “PRAŠAU, 
PAŠERKITE MANE, AŠ - JAV VYRIAUSYBĖS DAR- 
BUOTOJAS", - tarė Edis ir nuėjo. 

Pasukęs laiptų link jis pamatė, kaip rankinę naršiusi 
moteris paskubomis užsisegė ją ir pašoko nuo suolo. 

Jergutėliau, darosi panašu į Meisio Padėkos dienos 
paradą. 

Dienelė buvo pasiutiškai įdomi, ir tikrai dar nesibaigė. 


5 
Pamatęs, kad jūros padarai vėl ropoja į krantą (potvy- 

nis čia niekuo dėtas, juos sušaukia tamsa), Rolandas paliko 
Edį Dyną, kad patrauktų save, kur tos bjaurybės nepasieks. 

Skausmo jis tikėjosi ir pasiruošė jį sutikti. Skausmas 
toks senas jo palydovas, kad juodu beveik susibičiuliavo. 
Tačiau išsigando pamatęs, kaip spėriai plinta karštinė ir 
senka jėgos. Jeigu jis dar nemerdėjo, dabar jau tikrai atsi- 
sveikina su šiuo pasauliu. Ar tikrai kalinio pasaulyje yra 
priemonių, galinčių padėti to išvengti? Galbūt. Bet jeigu jis 
negaus vaistų per šešias ar aštuonias valandas, šaukštai po 
pietų. Nepadės nei medicina, nei magija. 

Eiti neužteko jėgų. Jam teks šliaužti. 

Jau ketino pradėti, kai akys užkliuvo už lipnia juosta 
apsukto nelabojo miltelių gumulo. Paliks čia - vėžiagyviai 
garantuotai sudraskys. Vėjas išpustys miltelius į visas ke- 
turias puses. Kur jiems ir vieta, niūriai pagalvojo šaulys, bet 
to negalima leisti. Atėjus laikui Edį Dyną užgrius bėdos, 
jeigu jis negalės atiduoti tų miltukų. Vargu ar įmanoma 
atsikratyti tokių žmonių, kaip tas Balazaras. Jis norės pama- 
tyti, už ką moka pinigus, o kai pamatys, į Edį bus nutaiky- 
ta tiek vamzdžių, kiek turi nedidelė armija. 

Šaulys užsinėrė girliandą ant kaklo ir pradėjo slinkti 
paplūdimiu. 

Įveikė dvidešimt jardų - beveik tiek, kad jaustųsi sau- 
gus, - kai staiga paklaikęs suvokė, jog traukiasi nuo durų. 
Kaip, po šimts, jis ketina grįžti? 

Rolandas atsigręžė ir pamatė duris ne ten, kur paliko, 
o už trijų pėdų nuo savęs. Valandėlę šaulys tik spoksojo, 
nors jeigu ne liga ir inkvizitoriai, be perstojo bubijantys 
savo klausimus Edžiui (kada, kaip, kodėl, kas, klausimus 
nepaprastai panašius į tų ropojančių pabaisų veblenimą), jis 
būtų išsyk tai supratęs. 

Dabar tampysies jas su savimi, pagalvojo šaulys, kaip 
ir Edis. Dabar jos bus su mumis visur nelyginant prakeiks- 
mas, kurio negalima atsikratyti. 

Tai atrodė taip tikra, kad net nekilo klausimų... kaip 
ir dėl kito dalyko. 

Jeigu durys tarp kada nors užsitrenks, jos užsitrenks 

amžiams. 

O kai tai įvyks, nelinksmai toptelėjo Rolandui, Edis 
turės būti šitoje pusėje. Su manimi. 

Dievaži, koks tu dorybės pavyzdys, šauly! - nusijuokė 
vyras juodais drabužiais. Jis, atrodo, visam laikui įsikūrė 
Rolando sąmonėje. Nužudei berniuką, kad galėtum sugauti 
mane ir, spėju, sutverti duris tarp pasaulių. Dabar tu keti- 
ni sutelkti savo trejetą, vieną po kito, ir pasmerkti juos visus 
kažkam, ko pats neturėsi patirti: gyvenimui svetimame pa- 
saulyje, kur jie gali mirti taip pat lengvai, kaip zoologijos 
sodo gyvūnai, paleisti į laisvę. 

Bokštas, susigriebė Rolandas. Kai tik pakliūsiu į 
Bokštą ir padarysiu tai, ką turiu, įvykdysiu man skirtąjį at- 
kūrimo ar atpirkimo aktą, gal jie tada... 

Tik spigus vyro juoda sutana balsas, vyro, kuris negy- 
vas egzistavo kaip nešvari šaulio sąžinė, neleido jam tęsti 
tos minties. 

Bet ir mintis apie išdavystę negalėjo išmušti jo iš pa- 
sirinko kelio. 

Jis įveikė dar dešimt jardų, atsigręžė ir įsitikino, kad 
net didžiausias iš vėžiagyvių negali nuropoti daugiau kaip 
dvidešimt penkias pėdas nuo vandens. Jis atsiplėšė per tris 
kartus didesnį atstumą. 

Ką gi, gerai. 

Nieko gero, atšovė vyras juodais drabužiais, pats su- 
pranti. 

Užsičiaupk, nutildė jį šaulys, ir pranašo balsas, jo 
nuostabai, nutilo. 

Rolandas įgrūdo demono miltelių maišus į plyšį tarp 
dviejų akmenų, pridengė juos kuokštais šiurkščios žolės. 
Tada atsikvėpė tvinksinčia, it vandens pilna galva ir persiri- 
to į tą kitą pasaulį, palikęs už slenksčio mirtiną užkratą. 

Kai Rolandas antrą kartą grįžo į save, pateko į nepa- 
prastai giliai įmigusį kūną, kone komatozinėje būsenoje... 

būsenoje, kur visos funkcijos taip sulėtėjusios, jog protar- 
piais atrodydavo, kad pati sąmonė slysta į tamsą. 

Tačiau šaulys privertė kūną atsibusti, ištempė, išvilko 
iš tamsaus urvo, į kurį tas buvo nušliaužęs. Primygo širdį 
plakti sparčiau, prispaudė nervus priimti skausmą, kuris 
vėrė odą ir žadino kūną į kankinančią realybę. 

Buvo naktis. Žvaigždės užgeso. Šildė tik tie Edžio 
nupirkti sukeptiniai. Alkio jis nejuto, bet vis tiek valgys. 
Tačiau prieš tai... 

Rolandas pažvelgė į rutuliukus ant delno. Astinas, 
sakė Edis. Ne, ne visai taip, bet Rolandas negalėjo prisi- 
minti tikslaus kalinio žodžio. Bet kokiu atveju čia turėtų 
būti vaistai. Vaistai iš kito pasaulio. 

Jeigu kas iš tavo pasaulio gali man padėti, kaliny, 
liūdnai pagalvojo Rolandas, tai veikiau tavo panacėja nei 
sukeptiniai. 

Tačiau jis ryžosi pamėginti. Šitos piliulės jo neišgy- 
dys, tik numuš karštį. 

Trys dabar, trys vėliau. Jeigu bus "vėliau." 

Šaulys įsimetė tris piliules į burną, tada nutraukė po- 
pierinio indelio dangtelį - kuris buvo keistos medžiagos: nei 
popierius, nei stiklas, nors turėjo abiejų savybių, - ir nuplovė 
jas gėrimu. 

Pirmas gurkšnis jį taip nustebino, kad valandėlę liko 
tysoti parimęs į akmenį išplėstomis akimis. Praeivis tikrai 
būtų palaikęs jį negyvėliu. Po to Rolandas ėmė godžiai 
maukti pepsikolą, laikydamas abiem rankomis, pamiršęs 
skaudančius pirštus. 

Saldu! Viešpatie, koks saldumas! Koks saldumas! 
Koks... 

Vienas plokščias ledukas įstrigo gerklėje. Rolandas 
užsikosėjo, padaužė sau į krūtinę ir atrijo. Galvoje atsirado 
naujas skausmas. Sidabrinis maudimas per greitai prisigėrus 
ko nors šalta. 

Šaulys ramiai gulėjo, jausdamas krūtinėje pukšinčią it 
variklis pilna eiga širdį, šviežias jėgas, besiveržiančias į 
kūną taip sparčiai, jog tas, atrodė, sprogs. Negalvodamas, ką 

daro, jis nuplėšė dar vieną skiautę nuo marškinių (netrukus 
iš jų liks tik apdriskusi apykaklė) ir pasitiesė ant kojos. Kai 
viską išgers, supils ledo kubelius ant skudurėlio ir pasidarys 
kompresą sužeistai savo rankai. Bet mintys klejojo kitur. 

Saldu! - nepaliovė stebėtis jis, stengdamasis suvokti 
prasmę, įsitikinti, kad yra kažkokia prasmė, kaip Edis 
stengėsi įtikinti save, jog tas kitas yra tikra esybė, o ne 
įsivažiavusios vaizduotės vaisius. Saldu! Saldu! Saldu! 

Tame gėrime cukraus daugiau negu Martenas - kuris, 
nepaisant asketiškos išvaizdos, buvo apsirijėlis, - dėdavosi 
į rytinę kavą. 

Cukrus... balti... milteliai... 

Šaulio žvilgsnis nukrypo į paketus, vos įžiūrimus po 
žolės kuokštais, ir pasvarstė, ar juose nėra tų pačių saldžių 
miltelių. Jis žinojo, kad Edis puikiai supranta jį savo pasau- 
lyje, kur jie yra dvi atskiros fizinės būtybės; jis spėjo, kad 
perėjęs (0 tai įmanoma, instinktyviai jautė jis... nors jeigu 
užsitrenks durys tenai, jis ir liks Edžio pasaulyje amžinai, 
kaip Edis čia) į Edžio pasaulį savo kūnu suprastų jo kalbą 
tobulai. Būdamas Edžio sąmonėje šaulys suprato, jog dviejų 
pasaulių kalbos yra panašios. Panašios, bet ne vienodos. Čia 
sumuštinis vadinamas sukeptiniu. Ten medžioti reiškia 
ieškoti ko nors užkąsti. Tai gal vaistai, kuriuos Edis vadina 
kokainu, šaulio pasaulyje yra cukrus? 

Bet geriau pasvarstęs nutarė, jog toks sutapimas 
mažai tikėtinas. Edis pirko šį gėrimą atvirai, žinodamas, jog 
yra stebimas žmonių, tarnaujančių Muitinės kunigams. Be 
to, jautė Rolandas, vaikinas sumokėjo palyginus mažai. 
Netgi mažiau už tuos sukeptinius su mėsa. Ne, cukrus ne 
kokainas, tik kokių galų reikalingas kokainas ar kokie kiti 
draudžiami vaistai, jeigu Edžio pasaulyje yra tokios galin- 
gos medžiagos, kaip cukrus, be to, jo daug ir pigaus. 

Jis pažvelgė į maistą ir pajuto bundantį alkį... o tada 
nustebęs suvokė, kad jaučiasi geriau. 

Gėrimas? Čia nuo jo? Dėl cukraus jame? 

Gali būti... tik tai ne svarbiausia priežastis. Cukrus 
atgaivina jėgas, jeigu pavargai. Tai šaulys žinojo nuo 

vaikystės. Bet jis neslopina skausmo ir nenumuša karščio 
įsisukus į kūną infekcijai. O tai įvyko... ir tebevyksta kaip 
tik dabar. 

Mėšlungiškas drebulys liovėsi. Ant kaktos džiūvo pra- 
kaitas. Nyko gerklės peršulys. Ir tai ne vaizduotės ir ne sva- 
jonės padarinys (tiesą sakant, šaulys neleido sau tokio ma- 
lonumo jau daugybę metų). Sužalotoji ranka tebeskaudėjo, 
bet ir tas skausmas kiek atbuko. 

Rolandas nuleido galvą, užsimerkė ir padėkojo Die- 
vui. 

Dievui ir Edžiui Dynui. 

Nepadaryk klaidos, atiduodamas savo širdį į jo ran- 
kas, Rolandai, pasigirdo balsas iš sąmonės gelmių. Ne tas 
nervingas, spigus vyro juodais drabužiais balsas; Korto, 
kuris šauliui buvo kaip tėvas. Žinai, jog tau jis padėjo tik dėl 
asmeninės naudos; jam pačiam tai paranku ir reikalinga. 
Kaip žinai ir tai, jog tie vyrai, inkvizitoriai, yra iš dalies 
teisūs dėl jo. Edis ištižėlis, ir sulaikytas jis buvo ne be 
priežasties: Taip, jame yra plieno, neneigiu to. Bet yra ir 
silpnų vietų. Jis kaip Haksas, virėjas. Haksas nuodijo neno- 
riai... bet nenoras nesumažino mirštančiųjų riksmų, kai 
pleišėjo jų viduriai. Yra ir dar viena priežastis pasisaugo- 
ti... 

Rolandui nereikėjo to aiškinti. Jis matė ją Džeiko 
akyse, kai tas pagaliau suprato savo paskirtį. 

Nepadaryk klaidos prie jo prisirišdamas. 

Geras patarimas. Kenki sau, jeigu jauti užuojautą 
tiems, kuriems turi pakenkti. 

Atmink savo pareigą, Rolandai. 

- Aš niekad jos nepamiršau, - sukuždėjo jis negailes- 
tingai spiginant žvaigždėms, bangoms laižant krantą, ant 
kurio vėžiagyviai vapaliojo idiotiškus savo klausimus. - Aš 
prakeiktas atlikti savo pareigą. O jeigu jau prakeiktas, kam 
trauktis? 

Jis neskubėdamas ėmė valgyti sukeptinius, kuriuos 
Edis vadino “dešrainiais". 

Rolandas buvo nieko prieš sukirsti dešrą, bet šitie 

pailgi daiktai labiau priminė išmatas. Tik ar turi jis teisę 
skųstis po to nuostabaus gėrimo? Neturi. Kita vertus, per 
toli nueita, kad kreiptum dėmesį į tokias smulkmenas. 

Jis suvalgė viską ir grįžo pas Edį, kuris dabar pasiu- 
tišku greičiu lėkė kažkokia stebuklinga karieta tarp kitų to- 
kių pat... tuzinų, šimtų, ir nė vienos, traukiamos arklio. 

Edis stovėjo pasirengęs viskam, kai picų furgonėlis 
privažiavo ir sustojo. Rolandas pasiruošęs stovėjo jo są- 
monėje. 

Dar viena Dianos sapno versija, toptelėjo Rolandui. 
Kas toje dėžėje? Aukso dubuo ar nuodinga gyvatė? Vos tik 
Ji pasuka raktą ir uždeda rankas ant dangčio, pasigirsta 
motinos balsas: “Pabusk, Diana! Metas melžti!" 

Gerai, mąstė Edis. Kas iškris? Dama ar tigras? 

Pro furgonėlio keleivio langą išlindo baltas, spuo- 
guotas veidas stambiais dirbtiniais dantimis. Tas veidas 
Edžiui buvo matytas. 

- Sveikas, Kolai, - be didelio džiaugsmo šūktelėjo 
Edis. Už Kolo Vincento, prie vairo sėdėjo Džekas Andoli- 
nis, kurį Henris pravardžiavo Senu Baidykle. 

Tik Henris nebūtų išdrįsęs pasakyti jam to į akis, pa- 
galvojo Edis. Žinoma, ne. Tai būtų lengviausias būdas pa- 
sirašyti sau mirties nuosprendį. Džekas buvo stambus vyras 
atsikišusia urvinio žmogaus kakta ir atitinkamu žandikaulių. 
Kažkoks Enriko Balazaro giminaitis... sūnėnas, pusbrolis ar 
dar velniažin kas. Gigantiškos jo letenos laikėsi už vairo it 
beždžionė ant šakos. Iš ausų kyšojo plaukų kuokštai. Edis 
dabar matė tik vieną, nes Džekas Andolinis nesiteikė į jį 
pasisukti. 

Senas Baidyklė. Bet netgi Henris (kuris, teko Edžiui 
pripažinti, buvo ne pats išmintingiausias vaikinas pasaulyje) 
turėjo pakankamai įžvalgumo, kad nevadintų jo Senu 
Mulkiu. Kolinas Vincentas tebuvo patikimas pasiuntinukas. 
O Džekas po neardentaliečio kakta turėjo pakankamai 

smegenų, kad taptų pirmuoju Balazaro leitenantu. Edžiui 
nelabai patiko tas faktas, kad Balazaras pasiuntė tokį reikš- 
mingą žmogų. Labai nepatiko. 

- Sveikas, Edi, - atsakė Kolas. - Girdėjau, turėjai 
bėdų. 

- Nieko ypatinga, - atsakė Edis. Ir pajuto, kad kasosi 
vieną, po to kitą ranką - tipiškas narkomano gestas, kurį taip 
stengėsi nuslėpti muitinėje. Prisivertė liautis. Bet Kolas šyp- 
sojosi, ir Edžiui pakilo noras kumščiu išversti tą šypsenėlę 
į kitą pusę. Jis galėjo tai padaryti... jeigu ne Džekas. Ando- 
linis spoksojo tiesiai priešais save ir, atrodo, narpliojo ba- 
nalias žmogaus, matančio pasaulį primityviomis spalvomis 
bei emocijomis, mintis. Tačiau Edžio įsitikinimu Džekas 
matė daugiau per vieną dieną, nei Kolas Vincentas per savo 
gyvenimą. 

- Tai gerai, - tarė Kolas. - Gerai. 

Tyla. Kolas išsišiepęs spoksojo į Edį, laukė, kol tas 
vėl pradės kasytis, mindžikuoti nuo vienos kojos ant kitos, 
kaip sysiu užsimanęs vaikas; laukė, kada Edis pasidomės, 
kas nutiko, paklaus, ar netyčia neturi pasiėmę miltelių jam. 

Edis atrėmė jo žvilgsnį, nesikasė, iš viso nejudėjo. 

Per aikštelę vėjo gūsis vijo saldainio popieriuką. Jo 
šnaresys ir laisvąja eiga ūžiančio variklio gausmas buvo 
vieninteliai garsai. 

Kolo šypsena ėmė vysti. 

- Šok į vidų, Edi, - nepasukdamas galvos tarė Džekas. 
- Pasivažinėsime. 

- Kur? - paklausė Edis ir taip žinodamas atsakymą. 

- Pas Balazarą. - Andolinis dėbsojo į priekį, tik paju- 
dino rankas. Žybtelėjo oniksas masyviame aukso žiede ant 
didžiojo dešinės rankos piršto it milžiniško vabzdžio akis. - 
Jis nori išgirsti apie savo prekę. 

- Prekę turiu. Ji saugioje vietoje. 

- Puiku. Tada nėra ko nerimauti, - atsakė Džekas 
nežiūrėdamas. 

- Pirma norėčiau užlipti pas save, - tarė Edis. - Noriu 
persirengti, pasikalbėti su Henriu... 

- Ir “apsiforminti", nepamiršk, - iššiepė geltonus dan- 
tis Kolas. - Tik kad tu neturi kuo apsiforminti, biče. 

Are-a-biče? - prisiminė šaulys Edžio sąmonėje, ir jie 
abudu krūptelėjo. 
liau, kalbėjo ta šypsena. Senas, geras narkošos drebulys. 
Jau buvau susirūpinęs, Edi. Likusieji dantys buvo ne 
geresnės būklės. 

- Kodėl gi? 

- Misteris Balazaras nutarė, kad geriau iš jūsų buto 
viską išvalyti, - nepasisukdamas atsakė Džekas. Jis toliau 
stebėjo pasaulį, nors iš pažiūros tai atrodė neįmanomas 
uždavinys tokios fizionomijos būtybei. - Jeigu kas užklystų. 

- Pavyzdžiui, žmonės iš federalinės tarnybos, - pridūrė 
Kolas. Jo veidas vėl tryško gera nuotaika. Edis pajuto, kad 
ir Rolandui kilo noras užvažiuoti kumščiu per tuos išgedu- 
sius dantis, kurie šypseną darė tiesiog nepakenčiamą. 
Jausmų bendrumas truputį pakėlė ūpą. - Jis pasiuntė ko- 
mandą nuplauti sienas ir išsiurbti kilimus. Tai nekainuos tau 
nė cento, Edi! 

Dabar tu paklausi, ar aš turiu ko nors, kalbėjo Kolo 
šypsnys. Taip, paklausi, Edi, mano berniuk. Gal tu ir ne- 
mėgsti saldainių pardavėjo, bet nuo saldainių seilė juk tįs- 
ta, a? O dabar, kai įsitikinai, jog Balazaras ištuštino as- 
menines tavo atsargas... 

Staiga Edžio galvą perskrodė bjauri ir bauginanti 
mintis. Jeigu atsargos dingo... 

- Kur Henris? - staiga paklausė jis, ir Kolas loštelėjo 
nustebęs. 

Džekas Andolinis pagaliau teikėsi atsisukti. Lėtai, 
tarsi darytų tai išimtinais atvejais ir didžiulėmis pastango- 
mis. Kone galėjai girdėti, kaip girgžda seni netepti kaklo 
sąnariai. 

- Saugioje vietoje, - burbtelėjo jis ir taip pat paleng- 
va grąžino galvą į pradinę padėtį. 

Edis stovėjo prie picų furgonėlio, kovodamas su pani- 
ka, blaškančia rišlias mintis. Staiga noras įkalti dozę, ligi 

šiol pakankamai sėkmingai kontroliuotas, tapo nevaldomas. 
Jam reikia “apsiforminti". Kad galėtų galvoti, suimtų save 
į rankas... 

Baik! - nugriaudėjo galvoje Rolando balsas taip gar- 
siai, kad Edis prisimerkė (o Kolas, palaikęs Edžio grimasą 
suimsiu tave geriau nei gali įsivaizduoti! 

Tu nesupranti! Jis mano brolis! Jis sumautas mano 
brolis! Balazaras paėmė mano brolį! 

Kalbi, lyg nežinočiau to. Bijai dėl jo? 

Taip! O dangau, taip! 

Tada daryk tai, ko jie tikisi. Verk. Prašyk ir maldauk. 
Prašyk tos savo dozės. Aš įsitikinęs, kad jie to laukia ir kad 
turi su savimi. Daryk viską, daryk, dėl ko jie tikri, ir tuo- 
met tavo būgštavimai pasitvirtins. 

Aš nesuprantu, ką turi... 
rašysi savo broliui nuosprendį. Ar to tu nori? 

Gerai. Susiimsiu. Gal skamba neįtikinamai, bet pasi- 
stengsiu būti šaltakraujiškas. 

Štai kaip tai vadini? Gerai. Taip. Būk šaltakraujiškas. 

- Ne taip buvo tartasi, - tarė Edis tiesiai į plaukuotą 
Džeko Andolinio ausį. - Ne todėl rūpinausi Balazaro preke 
ir laikiau prikandęs liežuvį, kai kitas tuo metu jau vardinių 
po penkias pavardes už kiekvienus numestus cypės metus. 

- Balazaras mano, kad tavo broliui su juo saugiau, - 
nepasukdamas akių tarė Džekas. - Jis paimtas į patikimą 
globą. 

- Tai šaunu, - atkirto Edis. - Padėkokite jam nuo 
manęs, perduokite, kad grįžau, prekė saugi ir galiu pats pa- 
sirūpinti Henriu, kaip jis visuomet rūpinosi manimi. Perduo- 
kite jam, kad ištrauksiu iš šaldytuvo alaus, o kai Henris grįš 
namo, nes išgersime, tada sėsime į savo mašiną ir atvažiuo- 
sime į miestą derėtis, kaip tartasi. 

- Balazaras nori tave matyti, Edi, - atsakė Džekas. Jo 
balsas buvo nepermaldaujamas, be kompromisų. - Lipk į 
furgoną. 


253 


- Susikišk jį ten, kur saulė nešviečia, šikniau, - atšovė 
Edis ir pasisuko eiti namo. 

Eiti buvo netoli, bet neįveikus nė pusės atstumo ant jo 
peties nusileido Andolinio ranka ir suspaudė it replėmis. 
Karštas kvėpavimas svilino Edžiui sprandą. Viskas įvyko 
per tokį laiko tarpą, kurio, atrodė, Džekui prireiktų įtikinti 
ranką suimti durų rankenėlę. 

Edis atsigręžė. 

Būk šaltakraujiškas, šnipštelėjo Rolandas. 

Esu šaltakraujiškas, atsakė Edis. 

- Manyk, kad esi miręs, - tarė Andolinis. - Niekas man 
nenurodinės, ką kištis į šikną, juo labiau ne tokie apsisei- 
lioję narkošos, kaip tu. 

- Užmušk, šūde! - suriko jam Edis. Tik rėkė pamatuo- 
tai. Šaltakraujiškai, jeigu galima sakyti. Jie stovėjo 
auksinėje pavakario šviesoje nuomojamų butų rajone, 
žmonės išgirdo riksmą, išgirdo žodį “žudyk", ir jeigu jų 
radijai įjungti, jie juos pasigarsins, jeigu neįjungti - įsijungs, 
nes taip geriau, saugiau. 

- Rikas Balazaras sulaužė savo žodį! Aš įvykdžiau 
savo pažadą, o jis savo neįvykdė! Todėl sakau tau, kad su- 
sikištum į dvokiančią savo subinę, sakau jam ir sakysiu, kam 
tik noriu! 

Andolinis ramiai žiūrėjo į jį. Jo akys tapo tokios ru- 
dos, kad spalva tarsi ištekėjo į baltymus, nudažydama juos 
geltonai. 

- Liepsiu susikišti į subinę net prezidentui Reiganui, 
jeigu jis sulaužys savo žodį, ir nusiperst ant tos sumautos jo 
neliečiamybės, ar kaip ji ten! 

Žodžiai nuaidėjo tarp plytų ir betono. Kitoje gatvės 
pusėje, iš aikštelės juos stebėjo vienas vaikas neįtikėtinai 
juoda oda prie baltų krepšinio šortų, pasikišęs po pažastimi 
kamuolį. 

- Baigei? - pasiteiravo Andolinis, kai aidas nutilo. 

- Taip, - visiškai normaliu tonu atsakė Edis. 

- Gerai, - tarė Džekas. Jis išskėtė savo antropoidiškus 
pirštus ir nusišypsojo... Tuomet atsitiko du keisti dalykai: 
šypsena buvo tokia žavi, kad išmušdavo žmones iš pusiau- 
svyros; antra, ji atskleidė, koks Džekas vis dėlto protingas. 
Pavojingai protingas. - Gal galime pradėti iš naujo? 

Edis persibraukė rankomis plaukus, sukryžiavo ran- 
kas, kad vienu metu galėtų pasikasyti abi, ir tarė: 

- Taip, nes atsidūrėm aklavietėje. 

- Gerai, - pritarė Andolinis. - Niekas nieko nesakė, 
niekas ant nieko neširsta. - Ir nepasukęs galvos, nekeis- 
damas tono pridūrė: - Lipk į mašiną, mulki. 

Kolas Vincentas, atsargiai išsirangęs pro Andolinio 
paliktas duris, grįžo vidun taip mikliai, kad kaukštelėjo kak- 
tą. Pasislinko savo vieton, trindamas makaulę. 

- Turi suprasti, kad sandėris pasikeitė, kai tave pri- 
spaudė muitinės pareigūnai, - logiškai dėstė Džekas. - Bala- 
zaras - didelis žmogus. Jis turi interesų, kuriuos reikia gin- 
ti. Žmonių, kuriuos reikia saugoti. Taip jau atsitiko, kad vie- 
nas iš jų yra tavo brolis Henris. Manai, kad aušinu burną? 
Jeigu taip, prisimink, kokia dabar Henrio būklė. 

- Su juo viskas gerai, - atsakė Edis, nors žinojo, kad 
ne taip, ir negalėjo to nuslėpti. Džekas Andolinis tą irgi 
pajuto. Henris pastaruoju metu atrodė nuolat užsikabinęs. Jo 
marškiniuose švietė cigarete pradegintos skylės. Jis siau- 
bingai susipjaustė ranką elektriniu skardinių atidarytuvu, kai 
bandė pašerti Putsį, jų katiną. Edžiui buvo sunku suvokti, 
kaip galima susipjaustyti tuo įrankiu, bet Henriui pavyko. 
Kartais virtuvės stalas būdavo apdulkėjęs Henrio milteliais, 
o vonios kriauklėje mėtydavosi kažkokie angliukai. 

Henri, sakydavo jis, Henri, susiimk, tai turi baigtis, tu 
pats prašaisi bėdą. 

Nežliumbk, broliuk, atsakydavo Henris, neprakaituok, 
aš viską kontroliuoju, tačiau kartais žvelgdamas į papilkė- 
jusį brolio veidą ir užgesusias akis Edis suprasdavo, jog 
Henris daugiau nieko nebegali kontroliuoti. 

Iš tikrųjų jis norėjo broliui pasakyti visai ką kita, ne 

tai, kad juos gali prikirpti. Jis troško pasakyti: Henri, man 
regis, tu ieškai vietos numirti. Man taip atrodo, ir noriu, kad 
liautumeisi, po perkūnais. Nes jeigu tu mirsi, dėl ko man 
gyventi? 

- Su Henriu ne visai gerai, - atsakė Džekas Andolinis. 
- Jam reikia priežiūros. Jam reikia... kaip ten dainuojama? 
Tilto per neramius vandenis. Štai, ko jam reikia. Tilto per 
neramius vandenis. // Roshe* ir yra tas tiltas. 

II Roshe yra tiltas į pragarą, pagalvojo Edis. O garsiai 
paklausė: 

- Tai Henris ten? Pas Balazarą? 

- Taip. 

- Aš atiduodu Balazarui jo prekę, jis grąžina man 
Henrį? 

- Ir jūsų prekę, - pataisė Andolinis, - nepamiršk. 

- Kitaip tariant, viskas grįžta į savo vietą. 

- Taip. 

- Dabar pasakyk man, kad taip ir bus iš tikrųjų. Nagi, 
Džekai. Noriu įsitikinti tavo ramiu veidu. O jeigu negali 
atvirai pažvelgti, pasižiūrėsim, ar labai ištįs tavo nosis. 

- Nesuprantu tavęs, Edi. 

- Aišku, kad supranti. Balazaras mano, kad turiu jo 
prekę? Jeigu jis taip galvoja - yra kvailas per visą pilvą, o 
aš puikiai žinau, kad jis ne avigalvis. 

- Nežinau, ką jis mano, - rimtai atsakė Andolinis. - 
Tai ne mano reikalas. Jis žino, kad iš salų išvykai su jo 
preke, žino, kad tave prigriebė muitininkai ir paleido, žino, 
kad esi čia, o ne keliauji į kalėjimą, žino, kad jo prekė turi 
kažkur būti. 

- Ir taip pat žino, kad muitinė prilipo man kaip vantos 
lapas prie strėngalio, nes tu pats pasiuntei jam koduotą pra- 
nešimą furgono racija. Kažkas panašaus į “Dvigubą sūrio, 
pridėti ančiuvių", ar ne, Džekai? 

Džekas Andolinis nieko neatsakė. 

- Tik nieko nauja tu jam nepranešei. Čia kaip sujungti 


*II Roshe - (ital.) uola. 

taškus piešinėlyje, kuris ir taip matyti. 

Andolinis stovėjo rausvėjančioje saulėlydžio šviesoje 
rimtu veidų ir nieko neatsakė. 

- Balazaras mano, kad mane užverbavo. Mano, kad 
esu pakankamai bukas, jog užkibčiau. Nekaltinu jo. Tai yra, 
kodėl ne? Minkštagalvis gali ryžtis bet kam. Gal nori pa- 
tikrinti, ar nesinešioju mikrofono? 

- Žinau, kad nesinešioji, - atsakė Andolinis. - Turiu 
kai ką furgone. Prietaisėlis, gaudantis trumpąsias bangas. 
Todėl esu tikras, jog nesitempi su savimi federalų. 

- 07 

- Taip. Tai lipsime į mašiną ir važiuosime į miestą, ar 
ką? 

- Ar turiu pasirinkimą? 

Ne, atsakė Rolandas jo galvoje. 

- Ne, - atsakė Andolinis. į 

Edis grįžo prie furgono. Vaikas su krepšinio kamuo- 
liu tebestovėjo aikštelėje, jo šešėlis išaugo iki milžino 
dydžio. 

- Dink iš čia, vaike, - šūktelėjo Edis. - Tavęs čia ne- 
buvo, tu nieko nematei. Dink. 

Vaikas nubėgo. 

Kolas laukė išsišiepęs. 

-- Pasislink, seni, - tarė Edis. 

- Tau teks sėstis į vidurį, Edi. 

- Slinkis, - dar kartą paragino Edis. Kolas dėbtelėjo į 
ji, pasižiūrėjo į Andolinį, kuris uždarė vairuotojo dureles ir 
spoksojo į priekį kaip Buda per išeigines, leisdamas jiems 
patiems išsiaiškinti. Kolas vėl grįžtelėjo į Edį ir nutarė pa- 
sislinkti. 

Jie pajudėjo į Niujorko centrą, ir nors šaulys to 
nežinojo (jam beliko tik stebėtis dar aukštesniais ir grak- 
štesniais bokštais, tiltais, apraizgiusiais plačią upę it plieno 
voratinklis, ir ratuotais vežimais, kurie burzgė it Žmogaus 
pagaminti vabalai), furgonas keliavo Bokšto link. 

Kaip ir Andolinis, Enrikas Balazaras netikėjo, kad 
Edis Dynas dirba FTB; kaip ir Andolinis, jis buvo tuo įsi- 
tikinęs. 

Baras stovėjo tuščias. Užrašas ant durų skelbė: 
UŽDARYTAS TIK ŠĮVAK AR. Balazaras sėdėjo savo kabi- 
nete, laukė, kol Andolinis ir Kolas Vincentas grįš su tuo 
Dynu. Jam kompaniją sudarė du asmens sargybiniai: 
Klaudijas Andolinis, Džeko brolis, ir Čimis Dretas. Jie 
sėdėjo ant sofos Balazaro kairėje ir susižavėję stebėjo, kaip 
auga statinys ant jo stalo. Durys buvo praviros. Už jų trum- 
pas koridorius vedė už baro ir nedidukės virtuvėlės, garsė- 
jančios paprastais makaronų patiekalais. Kairėje buvo bu- 
halterio kambarėlis ir sandėlis. Tame kambarėlyje kiti trys 
Balazaro “džentelmenai" - taip jie buvo vadinami, - žaidė su 
Henriu Dynu “Klausimus-atsakymus". 

- Gerai, - kalbėjo Džordžas Biondis, - dabar lengvas, 
Henri. Henri? Tu čia, Henri? Žemė Henriui: Žemės 
žmonėms tavęs reikia. Nagi, Henri! Kartoju, tu... 

- Aš čia, čia, - atsakė Henris. Kalbėjo vangiai, 
neaiškiai, kaip vyras, kuris per miegus tvirtina Žmonai, jog 
pabudo, kad toji bent penkias minutes paliktų jį ramybėje. 

- Gerai. “Menų ir pramogų skyrius“. Klausimas... 
Henri? Nedrįsk man knapsėti, kai kalbu, asile! 

- Aš neknapsiu! - piktai suriko Henris. 

- Gerai. Klausimas toks: “Kokiame nepaprastai popu- 
liariame Viljano Piterio Blečio romane, kurio veiksmas 
vyksta Vašingtono priemiestyje Džordžtaune, jauną merginą 
užvaldo demonas?" 

- “Džonis Kešas," - atsakė Henris. 

- Jėzau Kristau! - suriko Triksas Postinas. - Tu atsa- 
kai taip į visus klausimus! [ visus - Džonis Kešas, po galais! 

- Džonis Kešas yra viskas, - niūriai atšovė Henris, 1r 
nuostaba visiems atėmė žadą... Staiga nugriaudėjo juokas, 
tik ne buhalterio kambarėlyje; kvatojosi kiti du “džen- 

telmenai", sėdintys sandėlyje. 

- Norite, kad uždaryčiau duris, misteri Balazarai? - 
pusbalsiu pasiteiravo Čimis. 

- Ne, nereikia, - atsakė Balazaras. Antros kartos sici- 
lietis, kurio kalboje akcento nebuvo likę nė ženklo. Be to, 
jis kalbėjo visai ne kaip žmogus, kurio vienintelė mokykla 
- gatvė. Kaip dauguma jo verslo kolegų, Balazaras baigė 
aukštąją mokyklą. Ir net daugiau: dvejus metus mokėsi ver- 
slo Niujorko universitete. Jo balsas, kaip ir verslo metodai, 
buvo tylus, kultūringas, amerikietiškas, toks pat apgaulin- 
gas, kaip ir Džeko Andolinio išvaizda. Žmonės, išgirdę 
aiškų, be akcento jo balsą, pirmą kartą nustėrdavo, lyg prieš 
save pamatę labai gabų pilvakalbį. Balazaras priminė 
ūkininką, viešbutėlio savininką ar smulkų mafijozą, kuriam 
sekasi sugebėjimo atsidurti reikiamoje vietoje reikiamu 
laiku, o ne smegenų dėka. Ankstesnės kartos pokštininkai 
tokius vadino “dėdulėmis Pitais“. Storulis kaimietiškai 
rūbais. Tą vakarą jis vilkėjo baltus medvilninius marškinius 
prasegta apykakle (po pažastimis plėtėsi prakaito dėmės) ir 
paprastas pilkas kelnes. Ant storų basų pėdų buvo 
užsimaukšlinęs rudus įsispiriamus batus, taip nuavėtus, jog 
greičiau priminė šlepetes. Blauzdos buvo apraizgytos išsišo- 
vusių mėlynų ir violetinių venų. 

Čimis su Klaudijum stebėjo jį susižavėję. 

Seniau jie vadino jį // Roche - Uola. Kai kurie sen- 
buviai ir dabar taip vadino. Viršutiniame savo stalo stal- 
čiuje, kur kiti verslininkai turėdavo pasidėję bloknotus, 
parkerius, sąvaržėles ir panašius daiktus, Enrikas Balazaras 
laikė tris kortų kalades. Tačiau jomis nežaidė. 

Iš jų statė. 

Sudėdavo dvi kortas stogeliu. Šalia pastatydavo dar 
vieną palapinę. Ant jų uždėdavo “stogą". Ir taip sudėlioda- 
vo kortų namelį. Iš šono jis atrodydavo kaip trikampių 
kaugė. Čimis matė griūvant šimtus tokių namų. Klaudijui 
irgi teko matyti, nors ne taip dažnai, nes jis buvo trisdešimt 
metų jaunesnis už Čimį. O tas tikėjosi netrukus išeiti pen- 
sijon, persikelti su savo žmona į fermą Nju Džersyje, o ten 

atsiduoti daržininkystei... ir pergyventi kalę, kurią vedė; 
jeigu ne jo uošvė, jis seniai būtų praradęs viltį kada nors 
suvalgyti fetučini* La Monstra papėdėje; La Monstra buvo 
amžina, o pergyventi tą kalę dar yra vilties; tėtis turėjo 
priežodį, kuris išverstas skambėjo maždaug taip: “Dievas 
čiurinasi tau ant sprando kiekvieną dieną, bet paskandina tik 
kartą", ir nors Čimis nebuvo tvirtai įsitikinęs, tikėjo, jog tai 
atskleidžia Dievo gerumą, todėl dar turėjo vilčių. Bet tik 
vieną kartą matė Balazarą praradus savitvardą prie kortų 
namo griuvėsių. Dažniausiai jie sugriūdavo atsitiktinai - kas 
nors garsiai uždarydavo duris kitame kambaryje, girtas atsi- 
trenkdavo į sieną; Čimiui teko matyti, kaip kūrinys, miste- 
rio Balazaro (kurį jis dar vadino Da Boss, kaip veikėją iš 
Česterio Guldo komedijos) kurptas kelias valandas, subirda- 
vo todėl, jog bare per garsiai užgrodavo bosas. Kitais kar- 
tais tos oro konstrukcijos sugriūdavo be pastebimos 
priežasties. Sykį - šią istoriją Čimis pasakojo mažiausiai 
penkis tūkstančius kartų ir visiems pažįstamiems mirtinai 
įkyrėjo, - Da Boss pažvelgė į jį iš griuvėsių ir tarė: “Matei, 
Čimi? Štai atsakymas kiekvienai motinai, kuri keikė Dievą, 
kad vaikas žuvo kelyje, kiekvienam tėvui, kuris keikė darb- 
davį, išvijusį jį iš gamyklos, kiekvienam vaikui, gimusiam 
skausmui ir kančioms. Mūsų gyvenimai - kaip šitie namai. 
Kartais griūva dėl kokios nors priežasties, kartais - šiaip sau. 

Karločimis Dretas nutarė, jog tai išmintingiausias 
žmogaus gyvenimo nusakymas, kurį jam teko girdėti. 

Ir vieną kartą Balazaras leido atsiskleisti savo tempe- 
ramentui, kai prieš dvylika ar keturiolika metų sugriuvo vie- 
nas iš jo kortų namelių. Kažkoks tipas atėjo pasikalbėti su 
reikalais. Tipas be manierų, išsilavinimo. Iš kvapo - toks, 
kuris maudosi kartą į metus, jeigu reikia. Vienu žodžiu, 
airis. Ir, žinoma, norėjo pasikalbėti apie alkoholį. Airių 
narkotikai nedomina, tik svaigalai. Ir tas šmikis pagalvojo, 
kad kortų namelis šiaip sau - žaidimas. “Sugalvok norą!" - 
šūktelėjo jis, kai Da Boss ramiai ir džentelmeniškai paaiški- 
no, kodėl tarp jų sandėris neįmanomas. Ir tas šmikis, garba- 


* It. fettucini - ilgi, siauri, plokšti makaronai. 

nius raudonais plaukais, balta it džiovininko oda ir pavarde, 
kuri prasideda “O" su kableliu, pūstelėjo į Balazaro stalą 
kaip į žvakutes ant gimtadienio torto. Kortos išlakstė Bala- 
zarui virš galvos. Tada jis atsidarė kairį stalčių, kur ver- 
slininkai galėjo laikyti asmeninius užrašus ar kažką 
panašaus, išsitraukė 45 kalibro pistoletą ir ramiausiu veidų 
įsodino kulką jam į galvą. Kai Čimis ir dar vienas vaikinas, 
vardu Trumanas Alekzanderis, miręs nuo infarkto prieš 
ketverius metus, palaidojo tą šmikį po kažkokia vištide už 
Sedonvilio Konektikute, Balazaras tarė Čimiui: “Statyti 
namus leista žmonėms. Juos griauti gali tik Dievas. Sutin- 
ki?" 

- Taip, misteri Balazarai, - atsakė Čimis. Ir 
nuoširdžiai tam pritarė. 

Balazaras patenkintas linktelėjo. 

- Padarėte, kaip sakiau? Pakišote jį taip, kad ant gal- 
vos šiktų vištos ar antys? 

- Taip. 

- Labai gerai, - ramiai tarė Balazaras ir iš dešinio savo 
stalo stalčiaus išsitraukė naują kortų kaladę. 

II Roche vienu aukštų neapsiribodavo. Ant pirmojo 
keldavo antrąjį, tik ne tokį platų; tada trečią, ketvirtą. Po 
ketvirtojo aukšto jam tekdavo atsistoti. Tada nereikėdavo 
žemai lenktis pasižiūrėti ir iš šono matydavosi ne trikampių 
eilės, o trapi, nepaprastai miela rombų galerija. Ilgai į ją 
bežiūrint imdavo suktis galva. Kartą Čimis lankėsi 
Veidrodžių labirinte, ir tenai jautėsi taip pat. Daugiau ten 
nebegrįžo. 

Čimis tvirtino (ir atrodo, juo niekas netikėjo, nes vi- 
siems buvo nusispjauti), jog kartą yra matęs Balazarą 
pastačius ne kortų namą, o bokštą; pasiekė devynis aukštus, 
o tada griuvo. To, kad visi praleisdavo tai pro ausis, Čimis 
nežinojo: visi apsimesdavo nustebę ir susižavėję, nes jis 
buvo artimas Da Boss. Bet tikrai būtų visus sužavėjęs, jeigu 
gebėtų rasti žodžių jį apibūdinti: kokia trapi buvo nėrinių 
konstrukcija, kaip užėmė kone tris ketvirčius atstumo nuo 
stalo iki lubų, kūrinys iš valetų, damų, karalių, dešimakių ir 

tūzų, raudonų ir juodų popierinių rombų, stovinti kaip 
iššūkis besisukančiam nesuprantamų jėgų ir įstatymų visa- 
toje pasauliui; bokštas, kuris nustebusioms Čimio akims 
atrodė visų neteisingų gyvenimo paradoksų paneigimas. 

Jeigu būtų galėjęs, būtų pasakęs: Žiūrėjau į tai, ką jis 
statė, ir man paaiškėjo, kodėl egzistuoja žvaigždės. 

Balazaras žinojo, kaip viskas buvo. 

Federalai suuodė Edį. Galbūt mintis siųsti Edį išvis 
buvo kvaila, galbūt nuojauta jį apvylė, bet Edis kažkodėl 
atrodė tinkamas, idealus tam reikalui. Balazaro dėdė, pirmas 
žmogus, kuriam Balazaras dirbo šitame versle, tvirtino, jog 
kiekviena taisyklė turi išimčių, išskyrus vieną: niekuomet 
nepasikliauk narkomanu. Balazaras nesiginčijo - ar penkio- 
likmečiui berniukui kalbėti? - bet pats sau mąstė, kad vie- 
nintelė taisyklė be išimties yra ta, jog yra taisyklių, kurioms 
tai netinka. 

Jeigu Tijo Veronė gyventų dabar, toptelėjo Balazarui, 
jis nusijuoktų į akis ir pasakytų: klausyk, Rikai, tu visuomet 
buvai per daug protingas; žinai taisykles, laikai prikandęs 
liežuvį, kai to reikia, bet tavo žvilgsnis visada akiplėšiškas. 
Tu per daug didžiuojiesi savo smegenimis, todėl kada nors 
įkrisi į savo pasipūtimo iškastą duobę, aš tuo neabejoju. 

Jis sudėjo dvi kortas stogeliu ir paguldė ant jų trečią. 

Jie suėmė Edį ir kiek palaikę paleido. 

Balazaras išgabeno Edžio brolį ir atsargas, kurių jie 
turėjo. To turėjo užtekti, kad vaikis ateitų... o Edžio jam 
reikėjo. 

Reikėjo todėl, kad praėjo tik dvi valandos, o dvi va- 
landos negerai. 

Pareigūnai tardė jį Kenedžio oro uoste, ne 43-ojoje 
gatvėje, tai irgi įtartina. Tai reiškia, kad Edžiui pavyko 
atsikratyti didžiosios dalies ar net viso kokaino. 

Ar tikrai? 

Enrikas pamąstė. 

Edis išėjo iš Kenedžio praėjus dviems valandoms nuo 
sulaikymo lėktuve. Per mažai laiko, kad įsitikintų, jog jis 
švarus, ir per daug, kad suprastų per neapsižiūrėjimą padarę 
klaidą. 

Jis mąstė. Ir negalėjo suprasti. 

Edžio brolis - zombis, bet Edis gudrus, tvirtas. Nebūtų 
pasidavęs per dvi valandas... nebent ant kitos svarstyklių 
lėkštės padėtas jo brolelis. Kažkas dėl brolio. 

Bet visgi, kaip apsiėjo be 43-osi0s gatvės? Ir be mui- 
tinės furgonėlio, primenančio pašto automobilį, tik su 
grotelėm ant užpakalinių langų? Todėl, kad Edis kažką iš 
tiesų padarė su preke? Atsikratė? Paslėpė? 

Lėktuve prekės nepaslėpsi. 

Ir nenusikratysi. 

Žinoma, taip pat neįmanoma pabėgti iš kalėjimų, api- 
plėšti kai kuriuos bankus, sutrumpinti terminus. Bet žmonės 
padaro tai. Haris Houdinis išsivaduodavo iš tramdomųjų 
marškinių, užrakintų skrynių, sumautų banko seifų. Tik Edis 
Dynas ne Houdinis. 

O gal? 

Balazaras galėjo pribaigti Henrį jų bute, nukepti Edį 
magistralėje arba, dar geriau, tame pačiame bute, kad farai 
pagalvotų: pora narkomanų pasiekė tokią stadiją, jog pa- 
miršę kraujo ryšius nugalabijo vienas kitą. Bet tuomet lik- 
tų daug neatsakytų klausimų. 

Jis išsiaiškins juos čia, pasirengs ateičiai ar tiesiog 
patenkins savo smalsumą, priklausomai nuo to, ką kalbės 
Edis. O tuomet abu nužudys. 

Dar keli atsakymai, ir dviem narkomanais mažiau. 
Truputis naudos, nieko neprarandant. 

Kitame kambaryje žaidimas tęsėsi. “Gerai, Henri, - 
tarė Džordžas Biondis. - Pasisaugok, šitas klausimas suktas. 
Iš geografijos. Klausimas: Koks kontinentas yra kengūrų 
gimtinė?“ 

Tyla. 

- Džonis Kešas, - atsakė Henris, ir vėl pasigirdo 

griausmingas juokas. 

Sudrebėjo sienos. 

Čimis įsitempė laukdamas, kada Balazaro kortų 
namelis (kuris taps bokštu tik Dievui ar akloms jėgoms, 
kurios jo vardu valdo pasaulį, panorėjus) sugrius. 

Kortos virptelėjo. Nukris viena - subyrės viskas. 

Bet taip neatsitiko. 

Balazaras pakėlė akis ir nusišypsojo Čimiui. 

- Paisan, - pasakė jis. - I! Dio est bono; il Dio est 
malo; temps est poco-poco; tu est une grande peeparollo*. 

Čimis nusišypsojo: 

- Si, senor. Io grande peeparollo; Io va fanculo por 
ių“ 

- None va fanculo, catzarro, - atsakė Balazaras. - 
Eddie Dean va fanculo***. 

Ir maloniai nusišypsojęs pradėjo antrąjį savo kortų 
bokšto aukštą. 


|| 


Kai furgonas sustojo prie Balazaro įstaigos, Kolas 
Vincentas kaip tik žiūrėjo į Edį. Ir pamatė kažką neįtikima. 
Norėjo prasižioti, bet nepajėgė. Liežuvis prilipo prie gomu- 
rio, jam pavyko tik pratisai sumykti. 

Vincentas matė, kaip rudos Edžio akys virsta žydro- 
mis. 

Tą kartą Rolandas nesąmoningai pasiryžo išeiti į prie- 
kį. Šoko nemąstęs, automatiškai, kaip nusirita nuo kėdės 
* Sicilietiškai: Kraštieti. Dievas yra geras; Dievas yra blogas; lai- 
ko yra labai mažai; tu esi didelis pirdžius. 
** Sicilietiškai: Taip, senjore. Aš esu didelis pirdžius; aš einu iš 
proto dėl tavęs. 
*** Sicilietiškai: Neik iš proto, po velnių. Edis Dynas eina iš pro- 
to. 

prie savo ginklų įsiveržus kam nors į kambarį. 

Bokštas! - nuplikė mintis. Čia Bokštas, o Dieve, Bokš- 
tas danguje, Bokštas! Matau Bokštą, nubrėžtą raudonos 
liepsnos linijomis! Ketbertai! Alenai! Desmondai! Bokštas! 
Bo... 

Bet staiga pajuto pasipriešinimą iš Edžio pusės; 
nukreiptą ne prieš jį: tiesiog kalinys kažką norėjo jam sku- 
biai pasakyti. 

Šaulys suklusęs atsitraukė, ir su nerimu girdėjo, kaip 
neįsivaizduojama! tolimoje erdvėje ir laike ant paplūdimio 
trūkčioja ir dreba sąmonės netekęs jo kūnas, lyg žmogus, 
sapnuojąs nepaprastai gražų arba baisų sapną. 

Čia ženklas! - šaukė Edis mintyse... tai kitai galvai. 

Čia tik ženklas, neoninis ženklas, nežinau, apie kokį 
bokštą tu galvoji, bet čia yra tik baras, Balazaro smuklė, 
“Pasviręs bokštas". Jis pavadino barą apsvirusio Pizos 
bokšto garbei! Tai to suknisto griūvančio Pizos bokšto 
atvaizdas! Liaukis! Nori, kad žūtume nė nepabandę juos 
prikirpti? 

Piza? - abejodamas pasitikslino šaulys ir pasižiūrėjo 
dar kartą. 

Ženklas. Taip, tikrai, dabar matyti: ne, tai ne Bokštas, 
o iškaba. Pakrypęs į vieną šoną, gražus ir tiek. Šaulys 
įsižiūrėjo, kad bokštas sukonstruotas iš vamzdelių, į ku- 
riuos kažkaip prileido pelkių dujų. Vietomis dujų buvo 
mažiau, kitur vamzdeliai pulsavo ugnimi. 

Po to jis pastebėjo žemiau bokšto išraitytas raides. 
Visos didžiosios. “BOKŠTAS", perskaitė jis. Ir tikrai - 
“PASVIRĘS". 

Dabar matai, kad čia tik iškaba? Ne daugiau! 

Matau, atsakė šaulys spėliodamas, ar kalinys išties 
tiki tuo, ką sako, ar tik nenori apsunkinti situacijos. Ar Edis 
supranta, kas tas Bokštas, nupieštas raudonomis švytinčio- 
mis linijomis, ar jam tai tiesiog eilinis daiktas. 

Tada raminkis! Girdi mane? Raminkis! 

Būti šaltakraujišku? - paklausė Rolandas ir Edis paju- 
to šyptelint šaulį sąmonėje. 

Būk šaltakraujišku, teisingai. Leisk man tvarkytis. 
Gerai. Jis leis Edžiui tvarkytis. 
Kol kas. 


14 


Kolas Vincentas pagaliau atplėšė liežuvį nuo gomu- 
rio. “Džekai", - ištarė jis it iš po kilimo. 

Andolinis išjungė variklį ir suirzęs pažvelgė į bendrą. 

- Jo akys. 

- Kas jo akims? 

- Tikrai, kas? - paantrino Edis. 

Kolas pažvelgė į jo veidą. 

Saulė nusileido, liko vien išblėsę dienos pelenai, bet 
šviesos užteko įžiūrėti, jog Edžio rainelės vėl rudos. 

Lyg apskritai nebūtų pakeitusios spalvos. 

Tu tikrai matei, tvirtino sąmonės dalis. Argi? Kolui 
buvo dvidešimt ketveri, ir paskutiniuosius dvidešimt vie- 
nerius niekas nelaikė jo patikimu. Naudingu, kartais. Pa- 
klusniu - dažniausiai... jeigu tik pavadis ne per ilgas. Pa- 
tikimu? Ne. Kolas ir pats tuo abejojo. 

- Nieko, - burbtelėjo jis. 

- Tada einam, - tarė Andolinis. 

Jie išlipo iš picerijos furgonėlio. Lydimas Andolinio 
iš kairės, Vincento - iš dešinės, Edis su šauliu įžengė į “Pa- 
svirusį bokštą." 

DAUGIAMILIJONINIS 
BESTSELERIS 


Rolandas Iš Gileadė + paskutinis šaulys 
ir garbingas riteris pasaulyje, 
kuris vra šiek tiek pankus į mūsiški, 
Jam žūtbūt reikia surasti 
Tamisuji Bokštų - 
mistinės Galios buveinė, 

Lertinį jo visatos akmenį. 
Kolinas išsirengia i kelionių, 
kurioje sutinka keisčiausių žmoniu iš 
savo Ir asis pasauliu... 


